
,,  Satis  praestitimus,  si  quando  subactum  ingenium  indefessa  observatione  et  larga 
,, experientia  eo  eluctatur,  ut  eruat  methodum  , humani  corporis  affectus  morbosos  decli- 
,,uandi  atque  tollendi.  “ 

**  i • . I * *■  . 


C.  G.  Tf'AGLER, 


de  morio  inueoso,  i.  2. 

PRO  OEM.  IUM. 


mus,  morbi  illius  studia,  ex  quo  iam  commentatio  de  eo  conscripta 
Parisias  transmissa  esset,  fieri  non  potuit,  quin  ipso  anno  huius 
saeculi  duodecimo,  quo  una  cum  Viro  doctissimo  Jurinio , Profes- 
sore Geneviensi,  praemium  partiri  nobis  contigerit,  illam  in  lucem 
iam  emissuris,  iusto  citius  ea  nobis  admodum  manca  videretur. 
Hinc  viros  diiudicandorum  ipsorum,  quae  praemium  peterent,  scri- 
ptorum in  finem  ab  Imperatore  convocatos,  omnibus  adivimus  pre- 
cibus, ut  libelli  nostri  retractandi  demum  atque  tum  in  lucem 
edendi  potestatem  nobis  facerent.  Quibus  autem  Lepreusius , col- 
legii illius  praeses,  plurimum  colendus,  et  medicus  apud  Parisien- 
ses  celeberrimus,  hunc  fere  in  modum  respondit:  „ V ous  nc  pou • 
„vez  ni  ne  devez  imprimer  le  memoire  juge  par  la  commis - 
„ sion  du  croup , que  dans  V ei  at  pur  virginal , si  Vous  me 
„permebtez  V expression , oii  ce  memoire  a ebe  juge  par  la 
^commis sion.  Cesb  une piece  justificative  pour  nous  etc.  ebc.u 

Quae  cum  ita  essent,  variis,  quarum  subiungendarum  facultas 
nobis  concederetur,  notis,  quae  desiderarentur  adhuc  aut  temerius 
forte  dicta  sint,  supplere  tentavimus.  Quibus  tamen  in  elaboran- 

dis,  quum  brevi  convinceremur,  libellum  nostrum  vel  ita  exorna- 
tum, haud  tam  perfectum  proditurum  esse  in  lucem,  qualem  opta- 
remus, et  qualem  paucos  etiam  post  annos  recentem  exhibituri 
sumus,  eundem  immutatum  tandem  hic  mittimus,  qualem  viri  supra 
laudati  recensuerunt.  Sola  igitur  dictio  latina  ut  emendatior  pro- 
diret, enixi  sumus,  quippe  quam  Viri  illi  doctissimi  licet  intellectu 
faciliorem,  parum  elegantem  tamen  nobis  exprobrassent.  Tantum 
vero  abest,  ut,  quae  liberius  hic  professi  simus,  his  severius  ali- 
quod de  hoc  nostro  opere  iudicium  abolere  et  quasi  praeoccupare 
studeamus,  ut  potius,  quae  reprehendenda  videantur,  haec  liberius  et 
apertius,  quemadmodum  iudices  veri  amantes  decet,  ab  iis  prolatum 
iri  speremus;  quo  emendatior  et  locupletior  hic  noster  libellus  ali- 
quot annis  post  recentem  emittatur  in  lucem.  Modo  eundem,  qua- 
lem  nunc  offerimus,  ante  hos  octo  annos  scriptum,  quantum  pre- 
camur, semper  intueamini  ac  diiudicetis!  Quod  si  feceritis;  si  no- 
titiam ipsius  morbi  a nobis  pertractati,  qualem  tum  temporis  par- 
tam tenuissetis,  sincere  perpenderitis,  cum  eaque  ipsos  comparave- 
ritis progressus  in  dignoscendo  pariter  atque  curando  morbo  a Vobis 

inde  ab  illo  temjmre  factos,  vix  ac  ne  vix  quidem  iusto  aequius 
iudicium  de  hoc  nostro  opere  nobis  metuendum  sit! 

Perpauci  enim  morbi  sunt,  in  quorum  diagnosi  ac  curatione 
perficiendis  tanto  cum  studio  nuper  laboraverint,  quam  in  trachei- 
tide illustranda ; cuius  quidem  studii  praecipua  ratio  ad  quaestionem 
illam  ab  Imperatore  Franco-  Gallorum  N AP  OLE  ONE  propositam, 
quantum  iam  ad  commentationem  de  eodem  morbo  a Royero  Coi - 
lar  dio  editam  et  a nobis  translatam  praefati  sumus , nobis  referenda 
videtur.  Hinc  vindicata  hic  etiam  prostent,  quae  iam  illic  conten- 
dimus, non  ad  ipsa  quidem  scripta,  quae  praemium  ambirent,  sed 
ad  Commune  potius  illud  studium  ipsa  proposita  quaestione  excita- 
tum omnes  referendos  esse  profectus,  quos  intra  hos  ultimos  octo 
annos  in  pertractando  illo  morbo  fecerimus,  quos  autem  alii  impru- 
dentes negligere,  alii  consulto  infitiari  videntur.  Iam  quam  moleste 
ferendi  sunt  medici  vel  de  aliis  artis  suae  disciplinis  meritissimi, 
qui  variis,  quas  divulgare  student,  hypothesibus,  ipsam  huius  morbi 
naturam,  conditamque  in  ea  curationem  eius  deformare  et  obscu- 
rare potius  quam  illustrare  enitantur,  neque  magis  ita  ingenii  sui 

quam  animi  laudibus  prospiciant,  quippe  qui  quin  opinionum  sua- 
rum commenta  intelligant,  dubitare  non  possimus!  Num  quid  vero 
aliud  ita  agunt,  quam  ut  ipsam  generis  humani  salutem  ludificen- 
tur? Nos  quidem  omnes  scriptores,  qui  novas  etiam  in  posterum 
ostentaturi  sint  opiniones  de  tracheitidis  natura,  admoneamus,  ut 
meditationes  suas  ab  ipsa  refutanda  inchoent  sententia,  quae  anti- 
quata est,  tracheitidem  quidem  morbis  inflammatoriis  accensendam 
esse;  quale  periculum  eorum  nulli,  quantum  persuasum  nobis  est, 
hucusque  successit,  et  quale  a pluribus  iam  institutum  per  alias 
etiam  occasiones  a nobis  graviter  castigatum  evasit. 

Tranquillo  ita  opperimur  animo  quodvis  severius  etiam  de 
hoc  opere  feratur  iudicium  , quo , quae  nobis  anno  huius  saeculi 
septimo  vera  adhuc  viderentur,  de  pertractato  hoc  morbo  propo- 
suimus. Quantam  inde  ab  illo  tempore  emendandis  etiam  omni- 
bus incubuerimus,  quae  a vero  plus  minusve  abhorreant,  praeter 
plures  alios  eiusmodi  labores  quos  edidimus,  eundem  attingentes 
morbum,  ipso  lirriniano  demonstretur  etiam  scripto  perquam  eru- 
dito, quod  et  praefatione  et  notis  permultis  adornatum,  vernaculis 

litteris  excudendum  curavimus,  et  quo  medicorum  simul  Parisien- 
sium  integritas  in  diiudicandis , quae  praemium  ambiissent,  scriptis 
verissima  defenditur.  Quae  per  hunc  nostrum  libellum  laudatae 
extant  tabulae  aeneae,  recenti  demum  eiusdem  editioni  prodibunt 
subiunctae. 

Scripsimus  Bremae  a.  vm.  calendas  Octobres  cidiocccxv. 


-j*  + 


Commencer  par  une  description  exacte  et  c arae  teris  tique 
de  tous  les  temps  de  la  maladie  designee  par  cette 
denomination . 

(Ordiatur  sermo  a descriptione  stadiorum  morbi  nomine  isto  appellati,  eaque 
accurata  et  ad  exprimendam  eius  imaginem  idonea.) 


JVXorbus,  de  quo  haec  commentatio  agit,  a Medicis  descriptus  est 
sub  denominationibus  diversis : quarum  ego  eas  saltem  percensebo, 
in  quibus  dubium  non  est,  quin  comprehendatur  symptomatum  sin- 
gulorum aliquorum  notatio:  ut  angina  infantum  , angina  infan- 
tum  strangulatoria  b),  angina  suffocativa  c},  angina  polyposa  seu 
membranacea  d},  angina  trachealis  e),  angina  infantum  trachealis 

a)  Aurivillius  et  Wilcke  de  angina  infantum.  Upsal.  1764. 

b)  Russei  in  the  oeconomy  of  nature  in  acute  diseases.  Lond.  17 75.  p.  72. 

c)  Engstroem,  apud  Michaelis  de  angina  polyposa  s.  membranacea,  Gotting.  t778- 

d)  Bard  American  Philosophica!  Transar.tions , T.  I.  p.  322.  Philadelphia  1769.  Murray 
de  polypo  hroncbiaruin.  Vid.  Nov.  Couiment.  Gotting.  Vol.  IV.  p.  55-  Michaelis,  in  libro 
modo  allegato. 

e)  Johnstone  treatise  on  the  malignant  angina  or  putrid  and  ulcerous  sore-tluoat  to 
which  are  added  some  reinarks  on  the  angina  trachealis.  Worchester  1 779. 

polyposa  f),  cynanche  stridula  s),  cynanche  strangulatori  a h}, 
cynanche  trachealis  i),  cynanche  trachealis  humida  k),  fuffocatio 
stridula  l},  suffocating  catarrhal  peripneumony  m},  orthopnee  mem- 
braneuse  n),  asthma  infantum  suffocativum  °},  perimneumony  of 
children  p),  morbus  infantum  strangulatorius  morbus  truculen- 
tus infantum  anno  1761  Francofurti  et  in  vicinia  grassatus  r),  con- 
cretio polyposa,  cava,  ramosa,  tussi  reiecta  *),  hautige  Braune 

Propria  nomina  eaque  vulgo  communiter  usitata  hic  morbus 
tantummodo  in  Anglia,  Scotia,  Suecia  et  Germania  et  passim  in 
America  quoque  nactus  est.  Sic  in  quibusdam  Angliae  regionibus 

f)  Lotichii  diss.  de  angina  infantum  tracheali  polyposa.  Lugd.  Bat.  i(}02. 

g)  Crawford  de  Cynanche  stridula.  Edinb.  177 1. 

h)  Wahlboom.  Vid.  Michaelis,  1.  c.  p.  72. 

i)  Cullen  synopsis  nosologiae  methodicae,  Ticini  Regii  17Q7.  p.  52- 

k)  Rush  medicinische  Untersuchungen  und  Beobachtungen , aus  dem  Englischen.  Leipz. 

1792.  p.  i09- 

l)  Macbride  introductio  methodica  in  theoriam  et  praxin  medicam,  tom.  II-  p.  143* 

m)  Chalmers  Account  of  the  weatlier  and  diseases  of  South  - Carolina , Vol.  II.  p.  69. 

Germanica  huius  libri  versio  prodiit  Stendaliae  1792.  Mirum  est,  hunc  auctorem  sub  deno- 
minatione: Croup , nervous  asthma,  suffocatio  stridula:  morbum  describere,  quem  alii 

asthma  Miliari  vocant. 

n)  Laudun  observations  sur  le  Croup,  in  Recueil  des  observations  et  des  faits  relatifs 
au  Croup  , p.  137. 

o)  Cookson  diss.  de  asthmate  acuto  infantum,  Edinb.  1730. 

p)  Jacob  Sim’s  Bemerhungen  uber  epidemische  Krankheiten , aus  dem  Englischen.  Hain- 
burg  1775-  P^g-  53- 

q)  Salomon  und  Baeck  Abhandlungen  der  Konigl.  Schwedischen  Akademie  der  Wissen- 
schaften,  aus  dem  Schwedischen  iibersetzt  von  Kastner.  Leipzig  1776.  XXXIV.  Band, 
pag.  328  seqq. 

r)  Acta  nova  Naturae  curiosorum.  Tom.  II.  p.  i57* 

s)  Acta- Societatis  medicae  Hafniensis.  Hafniae  1777.  Tom  I.  pag.  7<5. 

t)  Rosenstein  Anweisung  zur  Kenntnifs  und  Kur  der  Kinderkrankbeiten  , iibcrsctzt  von 
VIurray,  6te  Auflage.  Gotting.  179O.  p.  673. 


the  rising  of  the  lights  vocatur;  frequentius  autem,  sicut  et  in 
orientali  Scotiae  plaga  Croup,  in  occidentali  Choclt,  aut  Stuffing. 
Vox  Croup,  auctore  experientissimo  Cheynio  *'),  a voce  plebeia 
Roup  descendit,  qua  Edinburgenses  inprimis  hunc  morbum  insig- 
niunt, fortasse  a vocabulo  gallico  Roupie  profectum.  In  Nova 
Anglia  aliisque  Americae  Septemtrionalis  regionibus : Bladder  in 

the  throat  in  provinciis  Novae- Jersiae  et  Pensylvaniae,  the  Hives, 
aut  si  atrocior  est  Bowel  Hives  plerumque  vocatur.  Sueci  eum 
Strypsiucka  appellant:  cui  non  satis  respondet  morbi  strangulatorii 
nomen,  in  quod  Suecicum  illud  vulgo  transferunt:  Suecis  enim 
universe  pro  morbo  colli  est.  In  Germaniae  regionibus  nonnullis  tus- 
sis gallinarum  (Hiihnerhusten),  s.  malum  gallinarum  (Huhnerweh) 
dicitur:  quia  sonitus  quem  tussis  huic  morbo  propria  edit,  fere 
similis  est  cantui  stridulo  gallinae  raucae.  Perinde  persuasum  habeo, 
usitata  in  aliis  Germaniae  provinciis  nomina:  tussis  spasmodicae 
(Krampfhusten),  tussis  ovinae  (Schaalhusten),  denique  membranae 
in  pectore  £Fell  auf  der  Brust),  ipsum  morbum  nostrum  signifi- 
care; quem  etiam  ab  Ettmullero  w)  sub  catarrhi  suffocativi  nomine 
intelligi  vix  dubito ; quantum  in  historia  morbi  uberius  ostendam. 

Sed  credo,  hoc  mihi  concedi  oportere,  ut  omnes  has  appellatio- 
nes reiiciam,  'v  idelicet  minus  aptas  et  de  singulis  symptomatibus 
desumtas,  simul  neque  naturam  morbi,  neque  partem  inprimis  aegro- 
tam, perspicue  significantes.  Nihil  tamen  necesse  est,  illas  denomi- 
nationes singulatim  examinare:  igitur  sufficiat,  earum  vanitatem  uno 
vel  altero  exemplo  ostendere. 

Caeteris  autem  usitatior  est  illa,  quam  Murraius  et  Michaelis 
in  libris  laudatis  proponunt;  anginae  polyposae  quidem  seu  mem- 

u)  Cheyne  Essays  on  the  diseases  of  Cliildien.  Vol.  I.  pag.  14. 

w)  tu  Operibus  medicis  theoretico  - practicis , fol.  Francof.  ad  Moeri.  1697. 

branaceae.  At  vero  habent  illae  triplicis  erroris  materiam.  Nam 
angina  (die  Braune)  recte  tantummodo  ac  proprie  dicitur  de 
inflammatione  instrumentorum  deglutitionis , vix  autem  ad  instru- 
menta respirationis  superiora  (laryngem  et  arteriam  asperam)  tra- 
duci debeat:  quantum  paullo  ulterius  demonstrabitur.  Nec  apte 
haec  angina,  liceat  interim  hoc  vocabulo  uti,  polyposa  et  mem- 
branacea nominatur:  materia  enim  quae  in  arteriam  asperam  effun- 
ditur, non  polypum  aut  membranam  efficit.  Similiter  Cynanches 
nomen  locum  invenire  non  potest,  quod  probatissimis  scriptoribus 
inflammationem  viarum  deglutitionis  significet. 

Neque  melius  suffocatio  stridula  morbus  ille  appelletur:  quae 
singulare  duntaxat  symptoma  indicat,  in  hoc  morbo  nequaquam 
semper  deprehendendum.  Idem  sentiendum  est  de  voce  Croup,  quae 
ad  summum  eo  valet  ut  sonitum  tussis  huic  morbo  propriae,  quo- 
dammodo agnoscas  x). 

Ex  mea  quidem  opinione  tracheitis  infantum,  omnium  aptissima 
denominatio  est;  utpote  qua  certe  morbi  natura  ac  sedes  exprima- 
tur , tum  vero  etiam  aetas  ei  maxime  obnoxia  notetur. 

Sed  ut  denominatio,  omnibus  partibus  absoluta  esset  qualem 
invenire  vel  mihi  nondum  contigerit , deberet  ea  insuper  unum 
alterumve  symptoma  morbi  indicare,  v.  c.  sonitum  tussis,  vel  co- 
piosam illam  lymphae  coagulabilis  atque  materiae  fibrosae  secre- 
tionem. Variae  sunt  et  maximopere  disiunctae  opiniones  vario- 
rum scriptorum  de  morbi  nostri  natura.  Alii  enim,  a vitiosa  qua- 
dam membranae  pituitosae  in  arteria  aspera  secretione  eum  repe- 
tunt ; plures  spasmodicum  faciunt  ; Borrovius  a)  peculiarem  ait 

x)  Vid.  Home  an  inquiry  into  the  nature,  cause  and  cure  of  tlie  Croup.  Q.  Edinb.  1765* 
a)  An  inaugural  dissertation  on  tlie  Cynanche  trachealis,  by  Samuel  Borrowe.  New- 
Yoik  1793.  p.  ltf. 


esse  morbum  vasomm  sanguinem  vehentium , qualem  intelligat, 
minime  declarans.  Harlesius  b}  naturam  eius  in  abnormi  affectione 
facultatis  plasticae  et  organorum,  quae  huius  vigore  agunt,  et  ma- 
xime lymphaticorum,  positam  putat.  Mea  quidem  opinione,  mor- 
bus noster  consistit  in  membranae  pituitosae  tum  laryngis,  tum 
arteriae  asperae  et  ramorum  eiusdem  inflammatione;  vix  non  semper 
coni  uncta  cum  copiosis  destillationibus  lymphae  coagulabilis  et  par- 
tium sanguinis  fibrosarum.  Lympham  plasticam  intelligo ; quo 
nomine  frequentius  deinde  utar  ; illius  indolem  explicaturus  in  ea 
huius  commentationis  sectione,  quae  cadaverum  descriptiones  exhi- 
bet. In  quo  quidem  ego  consentientes  habeo  scriptores  plurimos  c), 


b)  Hufeland  Journal  der  praktischen  Arzneykunde,  6.  B.  3.  St.  p.  597. 

c)  A treatise  of  tlie  nature  and  cure  of  the  Cynanche  trachealis,  commonly  called  thf- 
Croup  by  Disney  Alexander.  Huddersfield  1794.  8-  P-  47- 

Baillie  in  seinen  Zusntzen  2ur  zweiten  Ausgabe  seiner  Morbid  anatomy  of  some  the  most 
iinpoitant  parts  of  the  human  body:  cuius  versionem  germanicam  multis  additamentis  et 

animadversionibus  auctam  1794.  celeberrimo  Sommeringio  debemus.  Additamenta  exper. 
Baillie  in  Tomo  XX.  der  Sainmlung  auserlesener  Abhandlungen  fiir  piaktische  Arzte, 
pag-  367-  »n  vernaculum  sermonem  conversa,  leguntur. 

Pearson  , in  libio:  Case  of  Angina  trachealis  etc.  p.  7. 

Richeiand,  in  Memoires  de  la  Sociere  medicale  d’ emulation , a Paris  an  VIII.  p.  326. 
conversa  in  Sammlung  auserlesener  Abhandlungen  fiir  prakt.  Arzte.  Tem.  XX.  p.  140. 
Cheyne  1.  c.  pag.  11. 

Vaughan  Medical  - Repository , Vol.  III.  p.  340. 

Jonas , in  Hufelands  Journal,  Jahrgang  iQui.  p.  801. 

Autenrieth  Versuche  fiir  die  praktiscbe  Heilkunde,  Toni.  I.  Sect.  T.  p,  71. 

Chalraer’»  Nacbricbt  iiber  die  VVitterung  und  Krankheiten  >n  Snd  ■ Carolina , Tom.  II. 

Pag-  74- 

Sheiwin  medicinische  Commentarien , Vol.  VII.  p.  08- 

V ogcls  ilandburh  der  praktischen  Arzneywissenschaft,  Stendal  1795.  Vol.  IV.  p.  119. 
Salomon  et  Baeck  T.  c.  pag.  330. 

Cullen  Anfangsgrunde  der  praktischen  Arzney  wissenschaften , Leipzig  x770.  Vol.  I. 
3» -i. 

qui  hanc  opinionem  similiter  cadaverum  dissectionibus  evictam 
habuerunt. 

Nihil  necesse  videtur,  argumenta  refutare  separatim,  quae  com- 
plures medici  ad  hanc  opinionem  infringendam  adhibuerunt.  Nam 
proxima  sectio,  quae  descriptiones  cadaverum  exhibet,  abunde, 
ut  spero,  demonstrabit,  eos,  qui  morbum  hunc  communiter  Group 
appellatum,  quantum  ipse  facio,  morbis  inflammatoriis  adnumerant, 
huic  sententiae  suae  fidem  facere,  afferendis  observationibus,  quae 
per  meras  hypotheses  haud  facile  refutentur. 

Quoniam  autem  saepenumero  in  hoc  morbo  aliqua  sympto- 
mata desunt,  morbis  inflammatoriis  solemnia;  et  alia  e contrario 
animadvertuntur  inflammationi  vel  raro,  vel  imo  nunquam  con- 
iuncta:  nonnulli  inflammationem  hanc  peculiaris- generis  esse  puta- 
runt ; ita  ut  inflammationis  catarrhalis  aut  erisypelatosae  nomen 
proprium  impertirent  d);  sperantes  se  tali  modo  id  quod  ab  hac 
parte  obscurum  esset,  explicare.  Equidem  inflammationis  catar- 
rhalis aut  erysipelatosae  nomen  vix  adhibuerim ; propterea  quod 
inflammatio  membranae  pituitosae  in  catarrhis  non  semper  eiusdem 
indolis  est  ideoque  diversam  curationem  quoque  in  diversis  aegris 
requirit:  ut  omittam  glandulas  magis  affici,  quam  vasa  sanguinem 
ferentia  de  quibus  posthac  dicetur.  Itaque  magni  momenti  est,  dili- 
genter cavere  ne  alterum  morbum  cum  altero  confundamus. 

Neque  tamen  his  difficultatibus  opus  est:  sufficit  considerare 

Archer  on  Cynanche  trachealis  commonly  calletl  Croup  or  Hives.  Philadelphia  1798. 
8-  pag.  78- 

Russei  i.  c.  pag.  72. 

Golis  Warnung  vor  der  hautigen  Braune.  pag.  6. 

Horne  1.  c.  pag.  14. 

Reil  iiber  die  Erkenntnifs  und  Kur  der  Fieber.  Halle  1799.  2-  Band.  Seit.  4l9< 

d ) Formey,  in  Horns  Archiv  fur  die  praktische  Medicin.  Vol.  III.  Sect.  2.  pag.  365. 

tum  partes  in  hoc  morbo  affectas,  tum  aetatem  aegrotantium,  ut 
plane  intelligamus  membranam  pituitosam  inflammatam  ea  phaeno- 
mena infantibus  exhibere  non  posse,  quae,  vulgari  errore,  in  omni 
inflammatione,  tanquam  ad  eius  naturam  necessaria,  exspectare 
consuevimus. 

Quod  etsi  crebro  nuper  a variis  scriptoribus  admonitum  est; 
tamen  ne  a Gallis  quidem  satis  observatur,  quanquam  Pinelii  atque 
Bichati  experientia  edoctis.  Etenim  magnopere  peccarunt,  quod, 
quia  in  tracheitide  infantum  non  semper  omnia  signa  inflammatio- 
nis videbant,  idcirco  eam  e numero  inflammationum  eliminarint, 
hypotheses  autem  quascunque  de  natura  ipsius  morbi  excogitave- 
rint, diversissimasque  medendi  rationes  inaedificarint , quarum  vani- 
tatem ex  eventibus  curationum  intelligent. 

Sunt  vero  in  hac  inflammatione  affectae  inprimis  arteriae  laryn- 
geae, tracheales  et  bronchiales.  In  quo  loco  repetenda  mihi  est 
celeberrimi  Sommeringii  e)  animadversio,  in  opusculo  de  structura 
pulmonum,  digno  sane  corolla,  quam  auctor  reportavit,  ad  secun- 
dam et  tertiam  quaestionem,  demonstrantis,  arterias  bronchiales 
tantum  majoribus  tracheae  ramis  sanguinem  suppeditare,  ipsas  bron- 
chias  autem  ex  arteria  pulmonali  ramulos  nonnullos  accipere. 

Iam  etsi  verosimile  est,  haec  vasa  inflammata  plurimum  valere 
ad  illam  producendam  lympham  plasticam,  credo  tamen,  glandulas 
pituitosas  quoque  inflammatas  in  eandem  rem  conferre;  quas  et 
plurimi  medici f}  praecipue  affectas  esse  in  hoc  morbo  intelligunt, 
et  ego  quoque  in  multis  cadaveribus  inflammatas  perspicue  vidi. 

e)  Somnier  ing  et  Reifseisen  uber  die  Struetur,  die  Verrichtung  und  den  Gebrauch  det 
Lungen.  Berlin  1(303. 

f)  Bard , in  Richters  chirurg.  Bibliothek , Vol.  V.  p.  744. 

Archer,  J.  c.  p.  .33.  Salomon  et  Raeck  1.  c.  p.  340.  Rosenstein  a.  a.  O.  p.  704. 

Utrum  ad  laryngem  modo , an  ad  arteriam  asperam  inflammatio 
pertineat,  quod  utrumque  esse  potest,  haud  licet  definire;  nam  in 
aegrotis  huius  rei  sufficientia  signa  desunt.  Post  mortem  vero 
phaenomena  se  produnt,  quae  utrumque  fieri  ostendant.  Tunc 
enim  persaepe , laryngem  cum  superiore  parte  arteriae  asperae  labo- 
rasse, manifestum  est.  In  quo  casu  in  glottide,  quam  etiam  pro- 
babili opinione  ibi  collocavit  Molieius  e)  sedes  morbi  praecipua 
cernitur.  An  vero  hac  arteriae  asperae  inflammatione,  etiam  ea, 
quam  in  infantibus  observamus,  rami  tantum  eius  afficiantur,  in- 
certus haereo:  in  tracheitide  adultorum,  testibus  scriptoribus  fide 

dignis,  id  utique  reperitur.  Fateor  tamen,  me  in  his  nondum  satis 
edoctum  esse. 

Verum  diversa  est  huius  inflammationis  natura  magnopere. 
Modo  enim  vera  indoles  inflammatoria  cernitur:  modo  inflamma- 
tionibus sic  dictis  nervosis,  ataxicis,  adynamicis,  spuriis,  passivis, 
catarrhalibus  accensenda  est.  Quod  ergo  Formeius  h)  contendit, 
produci  exsudatam  lympham  ab  aucta  vasorum  actione:  id  tantum 
in  priori  casu  obtinet;  in  posterioribus  contrarium. 

Quantum  ad  systema  Brunonis,  etsi  id  neutiquam  a me  omni- 
bus partibus  probatur:  tamen  credo  illud  in  hoc  loco  ita  qui- 

dem praestare,  ut  caeteris  denominationibus  omnibus,  quae  variis 
erroribus  ansam  praebere  possint,  nomen  inflammationis  sthenicae 
vel  asthenicae,  aut  inflammationis  cum  charactere  synochae  vel 
typhi  (quod  Reilius  praefert)  substituamus,  quo  melius,  genera- 
tim  quidem  designetur  modus  medendi.  In  sthenica  inflammatione 

g)  ,,The  chief  seat  of  the  disease  seems  to  be  in  the  Glottis,  not  far  in  the  aspera 
arteria.“  Viri.  Rutly,  p.  in.  in  Acbronological  history  of  the  weather  and  seasons  and 
of  the  prevailing  diseases  in  Dubliu,  8-  London  i77<>» 
b ) 1.  c.  pag.  365. 

aucta  irritabilitas  et  contractilitas  vasorum,  remediis  debilitantibus, 
quae  antiphlogistica  vocantur,  deprimi  debet;  in  asthenica  autem,  in 
qua  irritabilitas  item  aucta,  contractilitas  vero  diminuta  est,  priora 
remedia  raro  admodum,  et  nunquam  sine  conditione  adhibenda  vi- 
dentur; sed  ea  potius  requiri,  quae  vim  vasorum  augent. 

Sed  licet  praecipua  huius  inflammationis  symptomata  in  utroque 
charactere  deprehendantur;  tamen  pro  huius  characteris  diversitate, 
magnopere  ipsa  variant;  praesertim  ubi  coniunctio  cum  morbis  ex- 
anthematicis incidit:  de  qua  re  in  sequentibus  dicam. 

Huius  inflammationis  describendae  initium  facio  sic,  ut  primum 
eam  considerem  plus  minusve  notatam. 

Principium  morbi  non  in  omnibus  est  idem.  In  aliis  enim  su- 
bito ille  irruit;  in  aliis  plerumque  praecedunt  catarrhi  symptomata 
varia.  — Atque  tunc  infantium  insolita  lassitudo  et  somnolentia  est ; 
modo  de  calore,  modo  de  frigore  conquerentium^  ciborum^  deside- 
rium imminuitur,  sitis  augetur;  lingua  plus  minusve  impura  fit; 
oculi  lacrymantur;  aegroti  subinde  sternutant,  cum  narium  secre- 
tione paullo  copiosiore;  sentiunt  etiam,  sed  hoc  perrafum  est,  do- 
lores in  collo  deglutionem  impedientes,  tum  vero  palatum  cum  ton- 
sillis deprehenditur  inflammatum,  sonitus  cum  tussi  coniunctus 
(tussis  enim  nunquam  abest),  alias  ut  in  catarrho  vulgari,  et 
saepe  cum  frequenti  sputo  coniunctus ; alias  statim  ab  initio  esse 
solet  atque  asper,  raucus;  ita  ut  haec  raucedo  cum  tussi  conjuncta 
peculiarem  laryngis  affectionem  significet.  Atque  haec  tussis  cre- 
bra et  assidua  quidem  est;  sed  pueri  aegroti  maiorem  copiam  sali- 
vae quam  pituitae  eiiciunt.  Interim  febris  in  hac  morbi  periodo 
plerumque  exigua  est;  augetur  vero  cum  ceteris  symptomatibus 
versus  vesperam , mane  et  interdiu  moderatior.  Quod  catarrhale 
stadium  uno  die,  in  nonnullis  biduo  conficitur;  ultra  octiduum 

equidem  nunquam  vidi.  Verumtamen  a scriptore  fide  digno  rela- 
tum legimus,  infantem  quatuordecim  dies  continuos  hoc  catarrlio 
laborasse. 

At  in  aliis  morbus  subito  incipit  ab  vehementissimis  incommodis 
suffocationis;  adeo  ut  quovis  fere  momento  mors  timenda  sit, 
quam,  proh  dolor!  duobus  aegris,  quibus  nulla  remedia  exhibita 
fuerant,  intra  sex  aut  octo  horas  accidere  vidi.  In  utroque  arteriam 
asperam  leviter  modo  inflammatam  reperi,  et  lymphae  plasticae  per- 
parum ; ita  ut  credi  posset,  hos  pueros  spasmo  respirationem  et  vitam 
perdidisse.  Cuiusmodi  exemplum  memorabile  nobis  fuit  filius  merca- 
toris nostrae  urbis  undecim  annorum.  Ille  inter  chartarum  lusum  tali 
spasmo  tam  vehementer  corripiebatur,  ut  chartis  abiectis  metu  suf- 
focationis ingentem  ederet  clamorem.  Ego  vero  confestim  advocatus, 
miserrimi  pueri  conspectus  haud  leviter  perterritus  fui;  quippe  quem 
vix  semihoria  ante  optime  valentem  et  cum  sorore  a febre  nervosa 
convalescente  ludentem  vidissem.  Prono  corpore  sedebat  in  lecto. 
Respirandi  singularis  difficultas  erat,  de  qua  deinde  postea  dicam. 
Et  inprimis  inspiratio  sibilum  emittebat  sonum,  qui  ante  ianuam  cu- 
biculi audiretur.  Tussim  insigniebat  sonus,  raucus  et  fuscus.  Simul 
facies  pueri  alias  macilenti  et  pallidi  rubebat  cum  calore  et  simi- 
liter atque  totum  corpus,  plena  erat  sudoris,  pulsus  parvus  et  fre- 
quens. Quid  multa?  Summis  angoribus  exagitatur  puer,  singulis 
temporis  momentis  mortem  expectabat,  et  rauca  voce  levamen  fla- 
gitabat. Quae  eius  sanandi  ratio  fuerit,  dicetur  infra. 

Nocte  eiusdem  diei  (d.  27-Jun.  1808O  infans  septimestris  cuius- 
dam amici  mei  hoc  morbo  subito  irruente  opprimebatur,  nullo  eius 
praecedente  indicio;  versus  horam  undecimam  nocturnam  vesper- 
tinam mater  infantem  nutrici  commiserat  nihil  morbi  habentem. 

i)  Field  in  Memoirs  of  the  medical  Society  of  London,  Tom.  V.  p.  165. 

Media  nocte  dum  nutrix  mammas  ei  praebet;  tentatur  repente, 
infans  suffocatione  cum  frigore  totius  corporis.  Illa  vero  hinc 
perterrita  praesertim  cum  et  raucedo  adesset,  et  insolitus  in  tus- 
siendo sonitus,  citissime  properat  in  cubiculum  parentum,  qui 
cognito  tanto  periculo  carissimi  infantis  statim  me  curant  advocari. 
Ipse  vero  cum  adveniebam  difficilis  quidem  adhuc  erat  respira- 
tio; vel  parentum  testimonio  aliquanto  minus  impedita.  Vocem 
raucam  reperiebam,  tussim^  sed  describam  postea.  Febris  modica 
erat,  transpiratio  autem  satis  copiosa.  Praescribebam  confestim 
remedium  emeticum,  e tartaro  stibiato  et  oxymelli  spuillitico  para- 
tum. Hoc  effectum,  ut  postridie  nullum  amplius  morbi  sym- 
ptoma observaretur.  Similia  vidit  apud  nos  experientissimus  Olber- 
sius;  qui,  in  multiplici  ac  vario  morborum  videndorum  et  curan- 
dorum usu,  insignes  copias  collegit  animaduersionum , quibus  per- 
pauci medentes  laetantur.  In  huius  viri  filio  optimae  spei  noster 
morbus  hic  aliquando  symptomatibus,  suffocationem  minantibus  in- 
grediebatur: inter  quae  puer  jam  paullo  adultior  summis  precibus 
remedium  sibi  adhiberi  contendebat  : sanguinis  missionem  qui- 

dem, quae  a multis  parum  expertis  repudiatur  veluti  haud  neces- 
saria. Similiter  vidi  ante  duos  menses  hunc  morbum  repente 
irruentem  cum  symptomatibus  suffocationis  et  convulsionibus  hor- 
rendis ; ut  adstantes  vel  eorum  aspectu  perterrerentur.  Cuius  morbi 
historiam  in  fine  commentationis  cum  lectoribus  communicabo,  ad 
probandam  utilitatem  venaesectionis. 

Morbus  autem  tali  vehementia  exorsus  perdurat  nonnunquam 
sine  perspicua  remissione:  quod  aliter  est,  ubi  primi  oppressionum 
pectoris  impetus  neque  tam  vehementes  sunt  neque  tamdiu  persi- 
stunt. In  quo  casu  postero  mane  et  interdiu  remissio  quaedam  in- 
cidit; ita  ut  et  parentes  de  puerorum  suorum  statu  parum  solliciti, 

et  ipsi  medici  quoque,  siquidem  huius  mali  atrocitatem  ignorant 
atque  vocem  subraucam  cum  aliquantum  obscuro  tussis  sonitu  non 
curant,  de  hoste  non  cogitent;  qui  forsitan  vespera  aut  nocte  eius- 
dem diei  auctis  viribu6  redibit.  In  qua  difficultate  nisi  protinus 
auxilium  adhibetur,  tertia  vespera,  aut  nocte  tanta  vehementia 
aegrotum  invadit,  adeo  ut  deinde  nulla  scientia  et  arte  quipquam 
valeamus. 

His  de  vario  morbi  ingressu  expositis:  revertor  ad  progressum 
praenuntiatum  symptomatibus ; vulgaris  catarrhi  tussis  autem  sonum 
illum  proprium  induit;  ita  tamen  ut  subinde  nihil  a catarrho  diver- 
sum audiamus.  Cum  his  augentur  respirationis  angores. 

Nunc  vox  magis  magisque  rauca  fit ; respiratio  molestior,  atque  haec 
tria  symptomata  magni  momenti  sunt  et  iam  uberius  explicanda  K). 

Piaucedo  per  totum  morbi  cursum  durare  solet;  quae  nonnun- 
quam  tanta  est,  ut  sermo  aegroti  prorsus  non  intelligatur.  In  morbo 
vehementi  ori  ipse  hanc  raucedinem  aliquot  hebdomadas  solam  per- 
manentem vidi,  nullo  alio  superstite  morbi  symptomate.  Atque 
.omnino  loquelam  impediri  ex  eo  intelligi  potest,  quod  infantes,  ab 
initio  morbi,  parum  et  posthac  nihil  prorsus  loquantur. 

Alterum  -symptoma  huius  morbi  eique  proprium  est  tussis  soni- 
tus peculiaris;  quem  haud  memini  unquam  abfuisse  (quamvis  Ho- 
rnius abesse  adfirmat  1 ) , verumtamen  hic  sonitus  non  ita  in  tus- 
sientibus perpetuo  auditur,  ut  pro  signo  diagnostico  valeat;  quem- 
admodum apud  celeb.  Wichmannum  m).  Raro  hic  sonitus  ante 

k)  Peculiaris  haec  vocis  in  hoc  morbo  mutatio  Fieldio  (in  Memoires  of  the  medical  So- 
ciety,  Vol.  V.  pag.  166.)  et  a Pinelio  (in  Medicine  clinique,  pag,  218.  in  nota)  idonea  sane 
appellatione  ( Croup - sound , et  Voix  croupale,)  insignitur. 

l)  1.  c.  pag.  33. 

m)  p^g.  113.  in  Ideen  zur  Diagnostik , 8-  Hannov.  1797.  IT.  Band. 

raucedinem  in  tussi  observatur,  id  quod  etiam  a Rumseio  n)  notatum 
legimus.  Communiter  initio  morbi  se  prodit:  quanquam  interdum 
diu  commorandum  est  medico  apud  puerum  , ut  audiatur.  Attamen 
dum  aegroto  potus  ministratur  aut  aliquis  fletus  exprimitur:  illico 
tussis  incitatur.  Sed  in  adultiore  morbo  certe  non  est  tam  fre- 
quens , et  in  summo  eius  gradu  haud  raro  plane  cessat.  Habet  au- 
tem hic  sonitus  in  tussientibus  pueris  proprium  quiddam,  quem, 
qui  semel  audiverit,  semper  recognoscet.  Quoniam  saepe  fit, 
ut  plures  liberi  eiusdem  domus  ac  familiae  deinceps  hoc  morbo  cor- 
ripiantur; parentes  illo  sonitu  plerumque  admonentur,  altero  aegro- 
tante puero,  tanto  citius  ut  medici  auxilium  implorent.  Nunc  so- 
nitum alii  alio  modo  describere  studuerunt;  inprimis  adhibendo 
similitudines : ut  cum  clangore  gallinae  raucae  et  coryzam  illam  ha- 
bente quam  Francogalli  la  Pepse,  (nostri  den  Pips}  nominant;  aut, 
quod  mihi  aptius  videtur,  cum  latratu  canis  rauci.  Et  vel  fricatores 
vidi,  (Linn.  gallice  doguin,  germ.  Mops,)  vel  parvos  hispanicos  catel- 
los, utrosque  illos  ad  raucedinem  proclives,  quorum  tussis  eundem 
illum  sonitum  emitteret.  Aquilam  Noruagi ensem  aliquando  habui, 
cuius  clangor  illum  sonum  mirifice  imitaretur.  Angli  ab  hoc  sono  no- 
men duxerunt  ipsius  morbi.  Etenim  vox  Anglica,  Croup  vel  Roup, 
in  primis  ore  pleno  prolata  quodammodo  sonum  huius  tussis  exprimit. 
Ille  autem  non  semper,  ut  Wichmannus  °_)  contendit,  acutus  est  p}; 
sed  saepe,  inprimis  ab  initio  gravis,  fuscus,  querulus;  et  in  pro- 
gressu demum,  glottide  iam  magis  coarctata,  acutior  fit,  simulque 

n)  Transactions  of  a Society  for  the  Improvement  of  medical  and  chirurgical  Knowledge, 
Vol.  II.  in  germanicum  idioma  conversum  in  Neues  Journal  der  auslandischen  medicinisch- 
chirurgischen  Literatur , von  Hufeland  und  Ilarles  , Vol.T.  Sect.  i.  pag.  149. 

o)  1.  c.  p.  111. 

p)  ' Discant -mafsig,  h.  e.  ea  vocis  elevatione,  quam  musices  periti  italice  il  Soprano  no 
minare  solent. 

tam  vehemens,  ut  etiam  in  vestibulo,  et  a conclavi  remotior  aegro- 
tum tussientem  audias.  Recte  igitur  Cheynius  9):  „A  hoarse,  in- 
,,quit,  deep,  barking  cough  is  not  so  alar^ming,  as  a shrilly  cro- 
,,wing  and  stridulous  one.  The  latter  always  characterises  the  se- 
,,cond  stage.  “ 

Interdum  haec  tussis;  sicut  raucedo  per  aliquot  tempus  perdu- 
rare solet,  dum  reliqua  gravia  morbi  signa  evanescunt.  Ipse  ali- 
quando illum  sonitum  in  tussiendo  usque  ad  tertium  mensem  obser- 
vavi protractum.  Similia  vidit  et  testatus  est  in  suis  praelectionibus 
celeberr.  GregoriuSjEdinburgensis  medicus,  qui  interdum  perannos 
eum  sonitum  continuari  audivit.  Ceterum  infantes  qui  semel  hunc 
morbum  passi  sunt  saepe  post  refrigerationem  similiter  tussiunt;  quod 
provectiore  demum  aetate  cessare  solet.  Quodsi  quis  meam  senten- 
tiam de  causa  raucedinis  et  singularis  in  tussiendo  soni  requirat , bre- 
viter eam  dabo.  Est  quidem  partim  ab  arteria  aspera  partim,  et 
omnium  maxime,  ab  larynge  repetenda.  Etenim  quum  laryngis 
membrana  pituitosa  inflammari  et  tumescere  incepit,  aucta  secre- 
tione glandularum  eius  pituitosarum  ligamenta  glottidis  sub  tussi 
non  ita  conquassantur,  unde  raucus  et  profundior  sonitus  evadit. 
Ut  primum  vero  trachea  et  praecipue  glottis  magis  coarctantur 
aucta  inflammatione  et  exsudata  lympha  plastica,  gravior  est  soni- 
tus etsi  aliquantum  asper  et  oppressus. 

Quamobrem  non  assentior  Cheynio  r),  qui  soli  inflammationi 
hanc  mutatam  vocem  tribuit.  Praeterea  quoque  talis  in  tussiendo 
sonitus  iis  accidit,  quibus  aliena  in  trachea  haerent.  De  qua  re 
dicam  postea.  Similem  sonum  edebat  puer  cui  tumor  arteriam 

q)  1.  c.  Vol.  II.  pdg.  Qd. 

r)  ,,The  inflaituxiatory  affectiod  of  the  larynx  is  doubtlefs  sufficient  to  account  for  the 
„alteration  which  takes  place  in  the  sound  of  the  voice  and  cough.“  1.  c.  Vol.  II.  pag.  22. 

asperam  premebat,  quod  Alexander  Monro  in  praelectionibus  suis 
saepius  retulit.  Equidem  scio  puerum  octennem,  vivum  adhuc  de- 
presso in  fine  sterno,  qui  a teneris  similiter  tussit.  Verumtamen 
posthac  complures  vidi  eadem  labe  sterni  affectos  non  ita  tussire. 
Igitur  dubito  an  non  illa  similitudo  aliunde  repetenda  fuerit. 

Ouid  vero?  An  peculiaris  in  tussiendo  sonitus  ab  hebetatis  ner- 
vis tracheae  exparte  pendet?  an  raucedo  quoque?  — Erudite  ad 
haec  respondit  PortaliuS  qui  vocis  cum  nervis  laryngeis  nexum 
per  varia  exempla  docuit.  Nimirum  si  hos  nervos  quodam  stimulo 
incitabat  sonuin  acutissimum  (les  sons  les  plus  aigfis)  animalia  ede- 
bant. At  si  illos  paululum  premebat  vox  rauca  fiebat.  Nervis  au- 
tem ligatis  vel  dissectis  vox  prorsus  intercepta  est.  Eadem  nervo- 
rum irritatione  iis  qui  phthisi  pulmonum  laborant  vocem  immutari 
contendit,  negans  morbosam  in  pharynge  vel  larynge  secretionem. 
Quod  illa  experimenta  et  variae  morborum  historiae  quas  addidit 
egregie  demonstrant 

Nunc  quantum  fieri  potest  de  respiratione  in  hoc  morbo  loquar 
praecipuo  illo  tracheitidis  signo,  quod  summam  medici  attentionem 
requirit. 

Quodsi  morbus  a catarrho  orditur,  saepe  illa  tussis  cum  magna 
raucedine  adest  illaesa  tamen  spirandi  facilitate.  Tunc  ex  sola  rau- 
cedine atque  sonitu  peculiari  in  tussiendo  cognoscitur  initium  tra- 
cheitidis. Errant  qui  aliter  sentiunt;  et  causam  cur  hoc  nequeat 
esse,  non  perspicio.  Sicut  enim  interdum  in  initio  inflammationis 
ingentes  nervorum  turbae  excitantur,  etsi  non  intentior  illa  est;  ita 
nonnunquam  eius  effectus  in  nervis  seriores  esse  videntur.  Perinde 
infantis  respiratio  brevis  et  anxia  est,  inprimis  de  nocte;  mox  autem 

s)  Histoire  de  1’acadenrie  royale  des  Sciences,  an.  i7Qo.  p.  333. 

t)  Ibidem,  pag.  330. 

haec  mitigantur  nec  puer  aliter  spirat  quam  sanus.  Unde  arbitror 
intelligi  huius  signi  absentiae  non  confidendum  esse.  Quamobrem 
medici  qui  hunc  morbum  Croup  appellare  recusant  donec  respiratio 
operosa  evaserit,  aeque  errant  atque  ii,  qui  in  sola  orthopnoea  pneu- 
moniam agnoscunt.  Atque  ut  libere  profitear  quid  sentiam,  tota  illa 
descriptio  principii  tracheitidis  multum  apud  me  habet  ponderis. 
Neque  dubito  fore  nonnullos  qui  si  integre  et  accurate  morbum 
observarunt,  veritatem  et  me  sequantur.  Quodsi  medicus  ad  hoc 
primum  stadium  advocatur  idoneis  remediis  statim  morbo  succurere 
potest.  Sin  autem  ipse  vel  adstantes  id  negligunt  repente  vel  paul- 
latim  respiratio  laeditur.  Haec  nimirum  magna  virium  intentione 
perficitur.  Nonnullis  situ  obliquo  spiritus  facilius  ducitur,  aliis 
erecto. 

Igitur  hanc  corporis  positionem  non  utique  cum  Darwino  u)  com- 
mendarem. Caeterum  aegroti  plerumque  reclinato  capite  iacent  et 
magna  spirandi  difficultas  corpus  aeque  atque  in  tetano  reclinari  iu- 
bet.  Ipse  saepenumero  respirationem  aegrotorum  procul  audivi , et 
quando  spiritum  trahunt,  stridulum  sonum  percepi.  Conti  a quando 
exspirant  veluti  oppressa  exhalatio,  aspera  et  profunda  (in  Basso, 
dicunt  Itali)  interdum  crepitans  est.  Verumtamen  bis  contrariam 
rationem  observavi  ita  ut  inspiratio  profundior,  exspiratio  altior  au- 
diretur. Plerumque  autem  cum  respiratio  tum  vero  etiam  inspiratio 
non  admodum  frequentes  sunt.  Hanc  saepius  in  summo  morbo  ita 
tardam  reperi  ut  crederes  suffocationem  minari,  respiratione  auribus 
non  percipienda.  Illi  vero  tardiores  aeris  haustus  non  continuo  ab- 
soluuntur,  sed  per  intervalla,  anxia  videlicet  et  frequente  respira- 
tione interrupti.  In  ea  re  cernitur  etiam  musculorum  nasi  et  faciei, 

u)  In:  Zoonomie,  oder  Gesetze  des  ovganischen  Lebens  aus  dem  Engl.  iibersetzt 
von  Brandis.  Ilannov.  1797.  Yol.  II.  Sect.  T,  pag.  6 3 et  357. 

colli,  pectoris,  humerorum,  ventris  et  diaphragmatis  summa  intentio. 
Larynx  sursum  deorsum  trahitur,  nares  dilatantur;  vultus  mirifice  mu- 
tatur. In  utroque  colli  latere,  supra  claviculas  alta  fovea  conspicitur 
humeros  sursum  trahendo  et  dirigendo  thoracem  protenus.  Sed  ubi 
morbus  summum  fastigium  adscendit,  pectus  suis  non  movetur  mus- 
culis, dum  diaphragmat  e,  quo  omnis  inspiratio  perficitur,  cartilagines 
costarum  inferiorum  et  processus  ensiformis  sterni  retrahuntur,  ita  ut 
hic  spinam  dorsi  attingere  videatur.  Perinde  musculi  abdominis 
sub  hac  respiratione  operosa  vehementer  agitantur. 

Simul  per  hoc  respirandi  impedimentum  circuitus  sanguinis  per- 
turbatur. Inde  arteriarum  pulsus  frequentes,  parvi,  duri,  denique 
intermittentes  fiunt.  Cor  inaequali  rythmo  et  cum  impetu  palpi- 
tat. Venae  in  collo,  rarius  in  capite  intumescunt.  Arteriae  caroti- 
des fortiter  pulsant.  Facies  quae  plerisque  in  principio  morb<L  ru- 
bebat, nunc  pallida,  livida,  subfusca  est,  interdum  sicut  manus  et 
pedes  tumet.  Praeterea  oculi  eminere  et  inter  somnum  sursum 
verti,  caput  copioso  frigido  viscidoque  sudore  madere  solent.  Tum 
infans  qui  summa  debilitate  adfici  videtur,  semper  dormit.  Ne- 
que ideo  longo  somno  fruitur ; sed  magna  anxietate  et  iactatione  cor- 
poris expergiscitur  saepe  non  nisi  eo  placandus,  quod  circumgestetur. 

Cuius  rei  exemplum  vidi  in  infante,  qui  per  quatuor  septima- 
nas nisi  circumferebatur,  horrenda  angoris  signa  ederet.  Ouodsi 
aetate  provectiores  sunt,  e gremio  matris  exsiliunt  anxiique  cir- 
cumaguntur. Ita  ego  ad  puerum  undecim  annorum  vocabar,  pau- 
cis ante  obitum  horis,  qui  continuo  angore  per  conclave  agebatur, 
clamans  de  aeris  defectu,  et  saepe  capite  parietem  feriens.  Tan- 
dem vero  humi  prostratus  obiit. 

Illius  spirandi  difficultatis  duplex  causa  est , quarum  altera 
quaerenda  in  spasmo  arteriae  asperae,  varia  ratione  excitato. 

Nam  hic  primum  ipsa  inflammatione  produci  posse  videtur, 
quod  demonstrat  principium  morbi  saepe  gravissimo  suffocationis 
periculo  notatum.  Neque  infitias  eo , me  non  satis  intelligere , qui- 
bus argumentis  nonnulli  negare  velint  tanti  spasmi  ortum  ab  in- 
flammatione quam  leviorem  putaverint;  praesertim  cum  nuperrimis 
Soemmeringii  et  Reisseiseni  w)  disquisitionibus  abunde  demonstra- 
tum sit,  tracheam  a pare  octavo  multos  nervorum  ramos  sortiri. 
Equidem  censeo,  non  solum  laryngem,  ut  vulgo  putant,  sed  etiam 
canalem  arteriae  asperae,  maxime  autem  bronchias  spasmo  adfici; 
quarum  minimos  ramos,  quos  cultro  detegere  potuit,  fibris  carneis 
instructas  esse  vidit  Reisseisenus  x ) vitro  convexo.  Nervos  autem 
ita  ostendere  non  potuit,  ut  qui  arteriae  bronchialis  ramos  comiten- 
tur atque  membranam  pituitosam  tracheae  adeant  ratione  haud  con- 
spicua. Denique  cum  nervi  minores  in  morbi  principio  adfecti  arte- 
rias laryngeas  et  tracheales  comitentur,  a sympathico  magno  profi- 
ciscentes, (qui  Soemmeringio  auctore,  se  cultro  anatomico  egregie 
offerunt),  non  potest  dubitari  quin  hi  et  illi  per  consensum  adfi- 
ciantur.  Quamobrem  plures  medici  duo  tracheitidis  genera  admo- 
dum diversa  esse  arbitrantur,  nimirum  spasmodicam  et  inflammato- 
riam. Ut  vero  hunc  errorem  penitus  infringamus , observandum  in- 
primis  hoc  est,  quod  iam  monuerimus,  nunc  graviores  nunc  minores 
nervorum  esse  turbas,  utrasque  inflammationis  stimulo  tribuendas. 

Deinde  vero  oritur  in  trachea  ille  spasmus  lymphae  plasticae  col- 
lectione, cuius  licet  minor  copia,  uti  corpora  quaevis  aliena,  diras 
convulsiones  arteriae  asperae  moveat,  quod  eo  citius  fieri  possit,  ad- 
iuncta  quidem  inflammatione.  Altera  et  quidem  gravissima  spirandi 

w)  Sommering  et  Reifselsen  Preisschrift  liber  die  Struetur,  die  Verricbtung  und  den 
Gebrauch  der  Lungen.  Berlin  iQoO. 

x)  Ibidem,  pag.  1 6. 

difficultatis  causa  cernitur  in  nimia  lymphae  plnsticae  secretione,  cuius 
si  magna  copia  colligitur  in  larynge  vel  trachea,  diversa  ratione, 
quam  postea  commemorabo , aeri  ad  pulmones  aditus  praepe- 
ditur. 

Nequeo  tamen  iis  adsentiri , qui  spirandi  difficultatem  illam  ubi- 
que a mechanica  causa  derivandam  esse  censent.  Sed  vellem  hoc  a 
peritis  in  arte  viris  recte  examinari.  Cadavera  dissecta  meae  senten- 
tiae favent.  Atque  gravissima  experientia  Dupuytrenii  f)  magnam 
nervorum  esse  vim  in  pulmones  eorumque  spirandi  negotium 
testatur. 

Verumtamen  et  difficilis  respiratio  et  ipse  morbus  remitti  viden- 
tur, quod  repugnat  opinioni  celeberrimorum  medicorum  Ruyschii  z) 
et  Wichmanni  a).  Nullum  enim  scio  morbum  nostro  similem,  in 
quo  aegrotus  nunc  morte  proximus  deprehendatur,  nunc  ab  omni 
periculo  liberetur. 

Quamobrem  miror  hos  doctissimos  viros  talem  sententiam  a 
summis  olim  medicis  comprobatam  b)  negasse.  Sed  accuratius  hoc 

y)  Experiences  sur  1’influence,  que  les  nerfs  du  poumon  exercent  sur  la  respiration:  par 
Pinei  et  Halle,  rapporteurs.  Moniteur  No.  204.  1807. 

z)  Medicinische  Untersuchungen  und  Beobachtungen,  aus  dem  Englischen,  Leipz.  1792. 
pag.  190. 

a)  Ideen  zur  Diagnostik,  Hannov.  1797.  2.  B.  pag.  112. 

b)  Praecipui  sunt: 

Siinpson  de  asthmate  infantum  spasmodico,  8«  Edinburg.  1761, 

Salomon  und  Baek  Abhandlungen  der  konigl.  Schwed.  Akademie  der  Wissenschafteu, 
34.  Pand,  p.  332. 

Callisen  acta  Societ,  medicae  Hafniens.  Vol.  I.  p.  79. 

Sauer.  citante  Michaelis  de  angina  polyposa  membranacea , p.  269. 

Bard.  in  Richters  chirurgischer  Bibliothek,  Vol.V.  pag.  740.  741. 

Vogel  Handbuch  der  pract.  Arzneyvvissenschaft,  Vol.  IV.  p.122. 

Archer,  1.  c.  pag.  21. 

explicandum.  Antea  vero  addendum,  quod  illa  spirandi  difficultas 
inter  somnum  augetur;  tametsi  opinor,  hoc  tantum  ita  videri , quia 
infantes  e somno  excitati  melius  spirare  observantur. 

Ab  initio  morbus,  si  catarrhalis  est,  qualis  plerisque  accidit,  sub 
vespera  et  nocte  augeri  solet,  matutino  tempore  autem  et  inter- 
diu  remitti.  Tum  vero  ubi  progreditur  morbus  his  exacerbationi- 
bus aliae  accedunt,  quae  respirationis  difficultatem  nunc  augeant 
nunc  imminuant.  Quae  mutatio  tanta  est,  ut  infans  maxima  dys- 
pnoea paullo  ante  correptus,  alia  hora  puerilibus  ludis  delectetur. 
Itaque  in  hoc  morbo  magis  quam  in  ullo  alio  cavendum  est  medico, 
ne  fausta  praedicat,  benigniori  larva  deceptus.  Nunc  enim  aegroti 
ex  improviso  moriuntur,  nunc,  quam  vix  speraveris,  valetudinem  re- 
cuperant. Quibus  repente  oritur  morbus,  iis  nonnunquam  licet  sat 
raro,  aut  sponte  aut  adhibitis  remediis  iustis,  manifesto  mitigatur; 
ita  ut  vix  perspicere  possemus,  quo  tandem  modo  suffocationis  peri- 
culum imminere  potuerit,  nisi  propinquorum  de  insultu  relatio, 
nam  ipsi  plerumque  non  vidimus,  et  tussis  sonitus  cum  raucedine 
rem  testarentur.  Ego  aliquoties  reliqua  signa  morbi  non  tanto  im- 
petu redire  vidi ; etsi  respiratio  vicissim  sana  et  operosa  erat.  Aliis 
vero,  qui  a primo  morbi  initio  incertis  horis  nunc  facilius  nunc  dif- 
ficilius spirant,  certo  tempore  post  meridiem  aut  sub  vespera  et 
per  integram  noctem  morbus  increscere  solet,  quod  ipse  vidi  infanti 

Alexander,  1.  c.  pag.  15. 

Gutfeld  Bemerkungen  iiber  die  hautige  Braune,  in  Neues  Arcbiv  fur  mediciniscbe 
Erfabrungen,  berausgeg.  von  Horn.  Vol.  II.  Sect.  2.  p.  go. 

Des  Essartz  memoire  sur  le  Croup , p.  25. 

Autenrieth,  1.  c.  pag.  £2  et  25. 

Double  1.  c.  p.  23. 

Pinei  medecine  clinique,  p.  217.  221. 

Beinard,  Brewer,  de  Laroche,  Rechou.  (Vid.  Recueil  des  obserr.  sur  le  Croup,  p.  450 

accidere  quarta  quaque  hora  vespertina.  Repeto  hic,  quod  dixi 
paullo  ante,  esse  nonnullos  qui  signa  spasmodicae  affectionis  in 
summo  gradu  tracheitidis  obvia,  atque  vicissitudinem  spirandi  diffi- 
cultatis sibi  explicare  nequeant,  negantes  inflammationi  haec  tribui 
posse.  Igitur  censent  non  omnino  inflammatoriam  aut  membrana- 
ceam illam  anginam  esse,  sed  spasmodicam  c).  Sed  uti  haec  facile 
explicantur  ita  noster  ad  nervorum  morbos  iure  non  refertur,  inflam- 
matoriis potius  accensendus.  Cuius  generis  plures  sunt,  qui  ma- 
nifesto remittuntur  et  exacerbantur.  Neque  aliter  pneumonia,  quae 
nostro  morbo  admodum  affinis,  in  primo  stadio  mere  inflammatoria 
est,  sub  vespera  et  nocte  increscit. 

Progrediente  autem  morbo,  si  lymphae  coagulabilis  aut  puris 
magna  copia  secernitur,  interdiu  quoque  morbi  vicissitudines  inve- 
niri constat.  An  vero  unquam  dubitatum  est  de  inflammatoria 
pneumoniae  natura? 

Nunc  postquam  satis  est,  opinor,  de  spirandi  difficultate  et  vi- 
cissitudine morbi  expositum;  reliquum  est  ut  alia  morbi  sympto- 
mata persequamur.  Primum  videamus  de  febre  quae , si  localis  illa 
inflammatio  synochae  characterem  fert,  nunquam  ut  ego  scio  deest, 
ideoque  huic  morbo  solennis  est.  Quodsi  morbus  a catarrhi  signis 
exorditur,  febris  praecedere  solet,  cuius  indoles  a tracheitide  citius 
tardiusve  accedente  pendet.  Sin  repente  morbus  intrat,  utraque  et 
febris  et  tracheitis  simul  excitatur.  In  nonnullis  vehemens  febris 
est  manifesto  synochae  naturam  prae  se  ferens.  Quare  summus  ca- 
lor, copiosi  nonnunquam  sudores  et  sitis  magna  deprehenduntur. 
Facies  tumida  laete  rubet,  pulsus  celer  et  frequens,  plerumque  par- 
vus et  durus,  rarissime  plenus  est. 

c)  Harles  neues  Journal  der  auslandischcn  medicinisch  - chirurgischen Literatur.  i.  Band. 
pag.  215. 

Hic  mihi  commemoranda  sunt  duo  symptomata  rarius  observata, 
si  morbus  astheniae  s.  typhi  naturam  prae  se  fert.  Quorum  alterum 
est  dolor  fixus  laryngis,  qui  aegrotos  cogit,  ut  manum  collo  admo- 
veant. Hunc  dolorem  Ghisius  d)  in  suis  aegrotis  manifesto  obser- 
vavit. Adultiores  magnopere  de  eo  conqueruntur.  Quod  etiam 
accidit  iam  commemorato  filio  experientiss.  Olbersii,  cui  dolor  sub 
attactu  augebatur.  Perinde  matrona,  de  qua  inferius  dicam,  gra- 
viter affecta  morbo  scarlatinoso  cum  tracheitide,  acutum  dolorem 
in  larynge  persensit.  Deerat  autem  faucium  inflammatio  quae  illum 
comitari  solet. 

Francogallorum  medici  nonnulli,  ut  Bernardus,  Laudunus,  Bre- 
werius  e),  Larochius,  Duboueius  et  Dureilius  diligenter  illud  sym- 
ptoma observarunt.  Et  miror  hoc  in  dubium  vocari  a clarissimo 
Rechovio  £},  qui  contrectationem  colli  de  qua  locutus  sum,  aliter 
explicare  studuit,  inquiens:  „c’est  mal-aise,  qui  resuite  de  la  diffi- 
,, culte  de  respirer  et  non  de  la  douleur.  “ Ceterum  non  opinemur 
infantes  dolores  nullos  persentire,  quia  non  queruntur.  Constat 
enim  vel  graviter  aegrotos  infantes,  qui  v.  c.  pneumonia  affecti  sunt, 
aut  negare  dolorem,  rogatos,  aut  abdomen  vel  caput  digito  mon- 
strare, quum  tamen  in  pectore  sedes  sit  morbi.  Alterum  sym- 
ptoma est  vomitus , qui  vero  mox  cessat , etsi  ab  initio  morbi  saepe 
vehemens  est.  — 

Sed  ut  redeam,  unde  digressus  sum,  nonnunquam  febris  illa 
synocha  levissima  est,  atque  vel  cessat  brevi  tempore  vel  prote- 
nus in  typhosam  abit.  Unde  nonnulli  argumentum  petierunt  quo 

d)  Dolor  quasi  sempre  indicato  circa  la  larynge,  Ghisi  Lettre  mediche,  In  Cremona 
»749-  Pag-  9- 

e)  Recueil  des  observations  etc.  pag.  xQ.  19. 

f)  In  Recueil  des  observations  etc.  pag.  7. 

inflammatoriam  morbi  naturam  negarent.  Quae  concludendi  ratio 
non  valet.  Primum  enim  medici  tum  demum  ad  hos  aegrotos  vo- 
cari solent,  quum  aut  obscurior  est  synocliae  natura  aut  in  typhosam 
mutata.  Deinde  certum  est  inflammationem  semper  eandem  vim 
habere.  Denique,  quod  caput  rei  est,  inflammatam  videmus  mem- 
branam pituitosam,  dum  nulla  aut  exigua  synocha  observatur. 

Interdum  a principio  morbi  febris  typhosa  eum  comitatur.  Id- 
que  inprimis  locum  habet  si  tracheitis  debiliores  infantes  aggreditur, 
vel  si  alium  morbum  insequitur,  quo  corporis  robur  iam  fractum  est, 
v.  c.  tussin  convulsivam,  morbillos  etc.  vel  denique  si  exanthemati- 
cis morbis  adiungitur,  ut  scarlatinae  malignae.  Tunc  synochae  signa 
illa  aut  prorsus  desunt  aut  leuiora  deprehenduntur.  Neque  spasmi 
adsunt  graviores.  Dolor  in  larynge  modicus,  sitis  exigua,  sudor 
aut  nullus  est  aut  singulas  tantum  partes,  faciem,  collum,  pectus 
corripit;  ceterum  frigidus  et  viscidus,  rarissime  calidus  est.  Fe- 
bris omnino  typhosa  reperitur,  interdum  vix  conspicua.  Mors,  quae 
sine  dolore  accedere  solet,  non  spasmo  tracheae  tribuenda  esse  vide- 
tur, sed  adduci  potius  collecta  lympha  plastica;  quam  et  copia 
sua  et  indole  vitae  infestam,  saepenumero  aqua  fere  tenuiorem 
animadvertimus.  Sed  iam  aptissimus  locus  videtur  illustrandi  rem, 
de  qua  multum  est  disputatum ; nimirum  an  dentur  signa  certa  col- 
lectae lymphae  coagulabilis  et  materiae  fibrosae  (quam  polypum 
alii  vocant  s),  quibus  inflammatorium  stadium  in  illud  abiisse  signi- 
ficetur, quod  a puris  secretione  nomen  habet  h). 

Quod  si  quis  meam  de  hac  re  sententiam  requirat,  eam  declaro, 
uti  iam  declaravi : nimirum  illius  secretionis  initium  nescio  1 ) , quia 

g)  Michaelis  practische  Bibliothek,  Gotting.  178 5.  Vol.  I.  Sect.I.  pag.  100. 

h ) Home , 1.  c.  pag.  47. 

i)  Quodsi  quis  contendat,  me  haec  per  opinionem  dixisse,  vehementer  errat.  Nam  eiusdem 

repente  fit  et  multis  fere  cum  ipsa  inflammatione  supervenire  videtur. 
Magnam  vero  lymphae  copiam  collectam  esse  testantur  certiora  signa. 
Huc  pertinet  respiratio  illa  peculiaris,  quae  paulatim  molestior  fit,  etsi 
non  perpetuo  continuata.  Qui  spirandi  modus  interdum  sonitu  cre- 
pitante et  stridulo  insignitur  ita  ut  sub  exspirando  singularis  strepi- 
tus percipiatur,  ac  si  operculo  trachea  claudatur.  Id,  quod  Chey- 
nius  k)  optime  descripsit  his  verbis:  ,,The  exspinftion  is  performed 
,,as  if  the  tube  were  shut  up  by  a valve,  and  this  forced  baclt 
„with  a flap  when  the  air  returns  from  the  lungs.“  Veruntamen 
valde  dubito,  hoc  a lympha  coagulabili  sic  formata  pendere.  Sed 
ulterius  id  persequar  in  capite  eo,  quod  de  cadaverum  sectionibus 
est  scriptum.  Idem  sonitus  crepitans  sub  tussi  percipitur,  quae 
particulas  illius  lymphae  eiicit. 

Hornius  et  Michaelis  his  duo  addunt  signa,  quae  neque  com- 
probare experientia  neque  reiicere  argumentis  possum.  Ille  quidem 
contendit1),  urinam,  limpidam  in  morbi  stadio  inflammatorio,  po- 
stea in  purulento  quale  vocat,  sedimentum  turbidum  et  quasi  pu- 
rulentum habere.  Ego  vero  saepius  in  principio  morbi  inprimis  a 
catarrho  orti,  talem  urinam  a Pinelio  m)  ,,laiteuse“  vocatam  vidi, 
et  limpidam  in  summo  morbo.  Atque  Schwilgueius  qui  urinas  che- 
mice  exploravit,  negat  inesse  iis  per  tracheitidem  missis  sedimen- 
tum puriforme  aut  lymphaticum;  sed  similes  potius  esse  urinis  cri- 


rei  exemplum  offert  angina,  quam  vocant  serosam;  ubi  haud  raro  cum  ipsae  inflammatio- 
nis principio,  lympha  coagulabilis  et  fibrosa  pars  sanguinis  secernitur,  praecipue  in  iis,  qui 
hoc  morbo  saepius  adliciebantur.  Cuius  secretionis  vestigia  sunt  maculae  albae  vel  cinereae, 
velo  palatino  atque  tonsillis  adhaerentes. 

k)  Cheyne,  1.  c.  pag.  53. 

l)  Home,  1.  c.  pag.  47.  40. 

m)  Medecine  clinique,  pag.  72. 

ticis  n)  Unde  intelligitur  Homii  sententiam  non  admodum  certam 
esse.  Michaelis  °)  tracheam  tanto  torpore  affici  existimat,  ut  ne- 
que aceti  vapore  nec  fumo  capsici  excitetur. 

Non  omnes  eadem  ratione  ab  hoc  morbo  enecantur.  Nonnulli 
enim  vario  modo  convulsi  inter  summam  anxietudinem  et  stertor  em 
cum  magna  spirandi  difficultate,  periunt.  Aliis  aeris  haustus  quietior 
est,  tussi  quidem  et  anhelitu  cessantibus;  et  placida  morte  exstin- 
guuntur, lucernae  in  modum  oleo  carentis,  ut  Reilii  verbis  utar , ne- 
que in  ultimo  vitae  momento  mentis  impotes.  Sunt  vero  etiam, 
qui  repente  suffocatione  interimuntur,  etsi  iam  iam  sani  videantur. 
Semper  recordor  puellulae,  quae  ineunte  tertio  morbi  die  convales- 
cere visa,  post  meridiem,  dum  sedens  in  gremio  matris  ludebat,  ve- 
hementi angore  corripiebatur.  Tumescente  liyidaque  facie  exsilie- 
bat, et  extincta  cadebat,  pomum  quo  oblectabatur,  manu  tenens. 
Maxime  perterritus  eius  fratrem  qui  animam  agit,  paullo  post  eodem 
morbo  necatum  dolui. 

Igitur  varia  mors  in  hoc  morbo  obvia,  cuius  quatuor  nunc  com- 
memorabo rationes.  Primum  deprehenditur,  si  secreta  lympha  coa- 
gulabilis  et  materia  fibrosa  ita  tracheam  coarctant,  ut  aeris  transitu 
impedito  suffocatio  oriatur.  Lympha  autem  illa  saepenumero  aquosa 
est.  Alii  suffocatione  quidem  moriuntur  sed  repetenda  a spasmo 
nervorum  tracheae,  qui  forsan  etiam  reliqua  respirandi  organa  corri- 
pit. Tum  vero  non  solum  nervi  arteriarum,  qui  iam  affecti  sunt  a 
principio  morbi,  sed  etiam  nervi  ipsius  laryngis,  thoracis,  colli  et  ab- 
dominis graviter  aegrotant.  Unde  arbitror  satis  intelligi,  cur  tot 
medici  illo  morbi  stadio  ad  aegrotum  advocati,  ipsi  nervosis  accensito 
morbis,  antispasmodica  opposuerint  medicamina.  Neque  id  dubium 

n)  Schwilgue  dissertation  etc.  pag.  3i. 

o)  Medicinisch-praktische  Bibliothek.  Vol.  I.  Sect.  i.  p.  ioo. 

facio , multos  salutem  debere  asae  foetidae,  moscho  aliisque  eiusmodi 
medicamentis  illo  tempore  adhibitis.  Sunt  etiam  qui  apoplexia  ene- 
cantur, quum  impedita  respiratione  sanguinis  copia  in  capite  auge- 
tur. Novi  etiam  infantem,  qui,  etsi  recte  spirabat,  apoplexiam  pa- 
tiebatur , superorto  cerebri  hydrope  conciliatam. 

Denique  nonnullis  debilitate  mors  adducitur,  per  oxygenii  quidem 
in  sanguine  defectum. 

Qui  opinantur  morbum  lethalem  fieri  vel  per  tumorem  mem- 
branae pituitosae,  quae  in  trachea  est,  ortum  ab  inflammatione, 
vel  febris  impetu , vel  accedente  pneumonia,  errant,  neque  iis  assen- 
tior.  Certe  exempla  me  fugiunt,  quibus  id  probetur. 

Quodsi  meliora  contingunt,  aegroti  ita  ad  sanitatem  revertun- 
tur, ut  pacata  inflammationis  vehementia,  lympha  plastica  desinat 
secerni.  Collecta  vero  aut  eiicitur,  aut  absorbetur,  aut  tracheae  illi- 
nitur. Quod  ad  eiectionem  lymphae  pertinet;  vidi  quidem  infan- 
tes aut  tussiendo  aut  vomendo  particulas  eius  edere,  atque  inde 
non  parum  levari;  sed  non  frequenter  hoc  contingit,  nec  raro  lym- 
pha ab  infantibus  deglutitur,  licet  soluta  est.  Tum  etiam  saepe  dili- 
genter ea  collegi;  quae  eiecta  erant;  sed  nunquam  tantam  eius  co- 
piam , ut  inde  salutem  restitutam  deducere  auderem.  Quanquam 
lubenter  concedo  huic  rei  aliquid  tribuendum  esse,  in  quo  etiam 
plurimi  medici  conveniant. 

Verumtamen  multos,  imo  plurimos  infantes  vidi  convalescere  qui 
nihil  eiicerent.  In  qua  re  Soemmeringius  et  Olbersius,  viri  experien- 
tissimi,  mecum  consentiunt.  Idem  Schwilgeii  verba  testantur: 
,,1’expectoration  de  lambeaux  membraniformes  n’ est  point  aussi  fre- 
„quente,  qu’on  le  croit:  car,  sur  quarante  observations  que  fai 
„rassemblees  au  hazard , je  n’ai  trouve  que  neuf  malades , qui  en 

„ont  expectoree  P).“  Contra  infantem  scio  qui  periit,  etsi  multa  eie- 
cisset.  Facta  autem  dissectione,  invenimus  tracheam  lymphae  pla- 
sticae plenam.  Nimirum  secreti  humoris  fons  non  erat  suppressus. 
Ex  his  arbitror  intelligi  sputis  hic  perparum  esse  tribuendum. 

Equidem  valde  dubito  de  eiectis  concretionibus  polyposis,  quae 
a nonnullis  scriptoribus  formam  tracheae  eiusque  ramorum  habuisse 
dicuntur  quales  ipse  nunquam  vidi.  Neque  mihi  persuadere 
possum,  vera  medicum  quendam  de  puella  effatum  esse,  quae 
maiores  partes  eiusmodi  membranae,  solutas  et  promotas  tussiendo 
in  fauces,  et  vomitu  et  digitis  expediverit  r).  Nec  probabilius 
videtur  quod  referunt  infantem  quendam  membranam  vomuisse 
aequantem  volumine  manum  8),  aut  quatuor  pollices  t').  Multa 
quidem  exempla  talium  aegrorum  Murrayus  collegit  u),  quorum 
nullus  tracheitide  laborasse  videtur;  et  quibus  Bussieri  ^ ) etiam 
historiam  de  puero  accensuerim,  phthisin  trachealem  perferente, 
quem  morbum  cum  particularum  membranacearum  eiectione  saepe 
coniunctum  esse  scimus  *}.  Perinde  lenae  vidi  foeminam,  cuius 
sputa  ramulis  vasorum  sanguinem  vehentium  simillima  erant.  Igitur 
non  miror  veterum  opinionem,  quibus  talia  sputa  non  aliud  quam 

p)  Recueil  des  observations  etc.  p 32. 

q)  Ghisi,  1 c.  pag.  10  11  Starr  philosophical  transactions , n.  493.  pag.  474.  Bergen, 
in  Acta  Naturae  curios.  Tom.  IT.  pag  157. 

r)  Wahlbohin,  in  Michaelis  de  angina  polyposa,  pag.  271. 

s)  Fielitz  in  Richters  chirurg.  Bibliothek,  Vol.VIII.  pag.  532. 

t)  Rechou,  in  Journal  general  de  Medecine , par  Sedillot,  Tom  XXII.  p.  15. 

u)  Opusculor.  Vol.I.  pag  274.  et  Nov.  Comment  Goetting.  Vol.  IV.  pag.  55. 

w)  A lettre  from  Mr.  Bussiere  F.  R.  concerning  a substa  n ce  *etc.  Dn.  Bussiere  epistola 
de  substantia  vas  aliquod  pulmonale  referente,  tussi  reiecta.  Act.  Eruditor.  1701.  p.  231.33. 

x)  Portal  in  Memoires  de  1’Academie  royale  de  Sciences  annee  i7flo.  p.  320.  Richerand 
nosographie  chirurgicale , Tom.  III.  p.  126  et  plures  alii. 

pulmonum  vasa  sanguifera  esse  videbantur.  Hunc  errorem  Sueius 
Portalius  z)  alii  que  egregie  refutarunt. 

Quod  vero  alii  dicunt  illam  membranam  per  intestina  educi 
posse  et  laxantibus  remediis  feliciter  eliminari  ideoque  haec  lau- 
dem mereri,  id  prorsus  non  attingo.  Nam  ego  certe  nescio  qua 
via  et  ratione  membranulae  ex  arteria  aspera  ad  intestina  pervenire 
possint.  Sed  de  his  erroribus  non  dicam  amplius. 

Est  alia  etiam  via,  quam  natura  ingreditur  ad  tollendum  mor- 
bum, adhuc  a nemine,  quantum  equidem  scio,  descripta.  Nimi- 
rum concrescit  lympha  plastica  cum  membrana  interna  tracheae  ita 
ut  haec  quasi  novam  membranam  accipiat,  certe  eo  loco,  in  quo  in- 
flammatio et  lymphae  secretio  haerent.  Plurimos  ita  sanari  arbitratur 
excell.  Soemmeringius,  nonnullis  etiam  in  Museo  eius  pathologico 
obviis,  quae  hoc  testantur.  Haec  cohaerentia  perficitur  aeque 
atque  in  aliis  inflammationibus  v.  c.  durae  matris,  pericardii,  pleu- 
rae, peritonaei,  quibus  non  raram  esse  scimus.  Eaque  interdum 
cito  instituitur,  quod  nuper  vidi,  quum  vir  experientiss.  Mohrius, 
medicus  primarius  in  exercitu  regis  Batavorum,  aethiopem  hepa- 
titide enecatum  dissecabat;  in  quo  magna  pars  hepatis  diaphragmati 
ita  adhaerebat,  ut  non  sine  violentia  separari  posset,  etsi  homo  tan- 
tum per  quatuordecim  dies  aegrotaverat. 

Sed  nolo  hic  diutius  immorari,  quippe  quae  iam  satis  exposues- 
rim.  Verosimile  est,  sanationem  saepe  triplici  ratione  illa  contingere. 
Itaque  si  lympha  secernitur  tenuior,  quae  concrescere  nequit,  ab 
eiectione  aut  resorptione,  sin  firmior,  a concretione  salu&  exspe- 
ctari potest. 

y)  Memoires  de  1’Acad.  royale  de  chirurg.  Vol.XIV.  pag.  449. 

z)  Memoires  de  1’Acad.  royale  des  Sciences,  annee  i7Qo.  pag. 521 

Expeditior  respiratio  ad  gravissima  signa  salutis  rediturae  pertinet. 
Reliquis  non  admodum  confidendum  est.  Atque  illud  saepe  cum 
tanta  celeritate  contingit  ut  solummodo  a cessante  morbo  arteria- 
rum laryngis  et  tracheae  vel  a mitigato  spasmo  et  nervorum  has 
arterias  comitantium  et  eurum  qui  a vago  orti  ad  laryngem  atque 
tracheam  ipsas  pertinent,  derivari  possit.  Tunc  autem  aeris  tran- 
situs mechanica  ratione  non  impeditus  fuisse  videtur.  Quodsi  hoc 
evenit  valetudo  pristina  tardius,  interdum  quatuor  septimanis  demum 
post,  redit.  Sed  rarius  hoc  est,  et  semel  tantum  a me  observatum. 
Medicus  dubius  inter  spem  metumque  hic  fluctuat,  quia  fere  per  sin- 
gulas horas  spirandi  ratio  ita  mutatur,  ut  certa  praedicere  nequeat. 
Tandem  vero  salus  recuperatur  etsi  mala  res,  Spes  multo  deterior 
erat.  Singularis  ille  sonitus  in  tussiendo  paulatim  evanescit,  crepi- 
tans redditur  et  stridulus,  qualis  in  catarrho  esse  solet. 

Sed  interdum  tussis  eadem  ratio  est,  quae  in  principio  morbi  erat; 
est  nimirum  catarrhali  similis,  intercurrente  peculiari  illa,  cuius  soni- 
tum supra  descripsimus.  Quodsi  infantes  a summo  morbo,  ubi  eva- 
nuerat tussis,  ad  sanitatem  reducuntur,  id  non  aliter  fieri  expertus 
sum,  quam  redeunte  tussi.  Quo  frequentior  haec  , eo  certior  spes 
salutis  est.  Si  morbus  cum  gravi  febre  coniunctus  est,  sudor  cali- 
dus et  criticus,  qui  dici  solet,  mitigata  ipsa  febre,  salutem  affert. 
Rushius  et  Autenriethius  exanthema  criticum  observasse  opinan- 
tur; quod  ipse  nunquam  vidi,  et  Borrovius  b)  quoque  fortuitum 
esse  testatur. 

Ego  morbum  in  phthisin  vel  asthma  chronicum  transiisse  non 
vidi,  neque  magnam  virium  debilitatem  per  longum  tempus  super- 

O I- c.  pag.  194. 
b)  1.  c.  pag.  x2. 

stitem.  Viderunt  alii  aliud,  neque  negabo  hanc  debilitatem  post  tan- 
tum morbum  et  debilitantem  medendi  methodum  haud  exiguam  fore. 

Quodsi  aegrotis  aut  nullum  aut  tardius  vel  ineptum  auxilium 
fertur,  citius  seriusve  moriuntur.  Celeberrimus  Anglorum  medicus 
Simesius  c)  vidit  infantes  intra  spatium  quatuor  vel  quinque  hora- 
rum tracheitide  enecari.  Ego  quidem  hoc  non  observavi,  sed  mor- 
tem primo  vel  secundo  die  afferri  expertus  sum;  quantum  multi  alii 
etiam,  inter  Americanos  et  Anglos  Bayleyiusd)  et  Alexander6)  testan- 
tur. Quorum  tamen  testimonio  non  magna  fides  habenda  sit,  quia 
morbi  principium  fortasse  neglexerant.  Nam,  quod  supra  monui, 
tracheitis  infantum  nonnunquam  triduum  iam  est  emensa,  priusquam 
gravior  illa  spirandi  difficultas  accedit.  Plerique  aegroti  intra  octi- 
duum  moriuntur,  raro  post  quatuordecim  dies.  Quam  ob  rem  errare 
mihi  videntur  Cheynius  f)  et  Vieusseusius  s)  referentes  nostrum 
morbum  inter  chronicos.  Neque  exempla,  quibus  stabilire  suam 
opinionem  student,  huc  aliquid  faciunt.  Sic  v.  c.  infans  de  quo  in 
observatione  quinta  Vieusseusii  agitur,  non  tracheitide  adficieba- 
tur,  sed  spastica  spirandi  difficultate,  quam  praeter  inspirationem  sibi- 
lantem aeris,  fere  nulla  signa  tracheitidis  comitabantur. 

Quodsi  morbus  recte  curatur,  paucis  diebus  et  si  levior  est,  biduo 
finiri  solet.  Sed  interdum,  uti  iam  monui,  intra  octiduum  imo 
mensem  perfecte  sanatur,  etsi  recta  et  sollicita  cura  adhibita  erat. 

c)  Bemerkungea  iiber  epidemische  Krankheiten,  aus  dem  Englischen  von  Moller,  Ham- 
burg  1775.  pag.  34. 

d)  Cases  of  the  angina  trachealis,  in  a letter  to  William  Hunter,  New-York  i7Qi»  P-  5» 

e)  1.  c.  pag.  22.  30.  33. 

f)  In  Vol.  I.  pag.  17. 

g)  In  Sammlung  auserlesener  Abhandlungen  fur  praktische  Arzte  XXIV.  Band,  1.  St. 
pag.  166. 

Ceterum  dolendum,  tantum  morbum  nonnunquam  reverti;  quod 
testatur  etiam  praeter  Burtonium  h)  experientiss.  Olbersius,  qui  illum 
et  filio  suo,  et  aliis  infantibus  ter  quaterque  imo  aliquando  novies 
redire  viderit.  Ipse  filiae  meae  bis  et  puero  cuidam  quater  hoc  acci- 
disse dolui,  utrique  autem  iuvante  Deo  restitutis. 

Praeterea  Alexander  infantem  hoc  morbo  correptum  ter  sanavit. 
Errat  igitur  Autenriethius  dum  contendit,  eos  infantes  qui  semel 
tracheitidem  graviorem  passi  essent,  nunquam  in  eundem  morbum 
recidere.  Redit  autem  tracheitis  incerto  tempore,  ita  ut  interdum 
iam  post  paucas  hebdomades  recidat.  Sic  nuper  Olbersius  puerum, 
posteriores  morbi,  impetus,  qui  ter  rediisset,  intra  sesquimensem 
experiri  vidit.  Idem  aliud  refert  exemplum,  quod  memoratu  dignum 
est.  Nimirum  infanti,  vix  a tracheitide  liberato,  novo  et  maiori 
cum  impetu  morbus  recidit.  Dolores  laryngis  acutissimi  erant,  et 
vox  rauca  vix  auribus  percipiebatur.  Nihilominus  tamen  restitueba- 
tur exhibendo  emeticum  et  hirudines,  imponendo  sinapismos  suris, 
hermete  minerali  et  moscho  posthac  suppeditatis. 

Sed  plerumque  redit  morbus  elapso  uno  pluribusve  imo  sex  an- 
nis et  quod  excurrit.  Qui  primum  morbi  impetum  reliquis  semper 
fortiorem  esse  arbitrantur,  vehementer  errant,  et  refutantur  expe- 
rientia. Ipse  puerum  curabam,  ter  tracheitide  correptum,  cuius  duo 
priores  quidem  impetus  idem  erant,  tertius  levior.  Neque  tamen  hoc 
semper  locum  habet.  Nam  mecum  Cheynius  etiam  puerum  vidit, 
cuius  morbus  recidivus  multo  gravior  erat.  Commemorat  quoque 

h)  Vid.  Burton  medical  and  ptysical  Journal  i0oo  month  April , in  versione  germa- 
nira  pag.  302. 

i)  1.  c.  p.  17. 

k)  1.  c.  p.  3*.  32. 

0 1.  c.  p.  33. 

Borrovius  m)  infantem  repetito  tracheitidis  accessu  necatum,  quod 
in  meis  aegrotis  non  observatum. 

Non  raro  accidit,  ut  plures  infantes  unius  familiae  simul  tra- 
cheitide afficiantur.  Quod  ipse  in  hac  urbe  quater  observavi,  ta- 
metsi semper  duos  tantum  eiusdem  familiae  curabam.  Olbersius  qua- 
tuor  infantes  eiusdem  domi  hoc  morbo  correptos  vidit , quorum  unus 
septies  eum  expertu»,  absente  illo,  meae  curae  postremo  tradebatur. 
Idem  testatur  Gheynms  °).  Et  in  America  hoc  frequentissime  lo- 
cum habere  Archerus  p)  observavit.  Perinde  Gregorius  commemo- 
rat in  praelectionibus  suis  familiam,  cuius  filii  omnes  tracheitidem 
passi.  Sic  Des  Essartesius  tres  infantes  unius  familiae  hoc 
morbo  necari  vidit.  Denique  Rumseius  r)  simile  exemplum  nar- 
rat trium  fratrum,  quorum  duos  intra  tres  septimanas  perdidit, 
tertium  restituit. 

Iam  his  expositis,  transeo  ad  ea,  quae  prognosin  sive  praedi- 
ctionem de  hoc  morbo  attinent.  Est  quidem  tracheitis  gravissimis 
morbis  adnumeranda,  neque  sine  vitae  periculo  medici  caret  auxilio ; 
tametsi  non  omnino  adsentior  Chalmersio  s)  qui  necessario  lethalem 
fieri  contendit  sibi  ipsi  relictam.  Certa  autem  praedictu  difficillima 
sunt  aut  potius  praedici  nequeunt.  Et  repeto  quod  supra  admonui, 
esse  nonnullos  qui  repente  moriantur,  etsi  non  multa  timenda  nobis 


m)  1.  c.  Vol.  I.  p.  i8* 

n)  Furstenau,  de  ang.  membr.  pag.  4.  Field,  !.  c.  Tom.  V.  p.  196. 

o)  1.  c.  Vol.  I.  p.  31. 

p)  ,,it  seldora  affects  one  child  in  a family  without  appearing  at  some  after  period  , in  at 
„least  some  of  the  children,  of  the  same  commoti  parents.“  1.  c.  pag.  14. 

q)  1.  c.  pag.  11. 

r)  1.  c.  pag.  1 66. 

s)  1.  r.  pag.  73. 

viderentur,  aut  periculum  cum  impetu  morbi  imminui.  Alios  contra 
restitui  quos  illico  decessuros  esse  credebam. 

Perniciosior  est  tracheitis  infantibus,  qui  laxum  et  quasi  spon- 
giosum corpus  habent  b)  proni  ad  morbos  tunicae  pituitosae.  La- 
tet enim  sub  herbis  serpens ; et  dum  catarrhi  speciem  prae  se  fert, 


Quod  eo  magis  timendum  est,  quo  copiosior  lympha  plastica 
secernitur.  Sunt  contra,  ut  antea  admonui,  in  robustis  et  obesis 
tfantibus  interdum  in  principio  morbi  graviora  signa,  quae  per  ner- 
vorum turbas  repentinam  mortem  minantur.  Sed  ego  scio  tales  aegro- 
tos si  modo  ineunte  morbo  advocamur,  cito  et  feliciter  sanari,  in 
artis  salutaris  laudes. 

Magni  aestimant  nonnulli  si  morbus  manifesto  et  remittitur  et 
intermittitur,  unde  felicem  exitum  praesagiunt.  De  intermissione 
Alexander  c)  est  audiendus.  Sed  ego  veras  intermissiones  adesse  non 
credo.  Remissionibus  autem  non  semper  confidendum  esse  scio. 
Nam  ab  initio  morbi,  si  accuratius  attendimus,  plerumque  remissio- 
nes plus  vel  minus  manifestas  conspiciemus;  at  nullum  levamen  inde 
adducitur.  Postea  vero  si  progressus  est  morbus  rariores  et  obscu- 
riores illae  fiunt,  simul  autem  graviores , indicando  pacatam  inflam- 
mationem et  imminutam  vim  spasmorum,  qui  arteriam  asperam  tene- 
bant et  mutatam  naturam  materiae  effusae  vel  secretae. 

Poteris  eo  meliora  sperare  quo  citius  ad  aegrotum  advocaris;  si 
serius  vel  biduo  praeterlapso,  incerta  praedictio  erit.  Errant  vero 
qui  contendunt  morbum  absolute  mortiferum  esse,  si  iam  adolevit  vel 
in  ultima  periodo  versatur.  Sed  experientia  docet  hoc  ex  opinione 
positum  esse.  Vidimus  enim  infantes  sanari  tametsi  omnem  spem 


b)  Recbou,  1.  c.  pag.  4. 

c)  1.  c.  pag.  19. 

deposueramus.  Quod  interdum  tanta  celeritate  accidit  ut  recte  et 
sufficienter  rem  explicare  non  audeam.  Igitur  tam  vere  quam  eru- 
dite ait  Yelloleyus  d_) : „ Levamen  aliquando  subministratur,  nulla 
caussa  evidente ; at  semper  incertum  et  caducum  est.  “ 

Sed  quoniam  respirationis  ratione  ipse  morbi  impetus  cernitur, 
medicus  illam  probe  observet.  Infaustum  signum  est,  si  respira- 
tio cum  magna  virium  contentione  fit,  qualem  ante  descripsi,  et 
propter  raucedinem  sermo  infantis  percipi  non  potest. 

Nec  minus  periculum  instat,  si  exigua  tussis  est  aut  plane  nulla, 
si  facies  et  labia  pallida  aut  livida  sunt,  si  pulsus  arteriae  intermittit 
aut  ita  exilis  est , ut  sentiri  nequeat.  Denique  si  perpetua  anxietate 
infans  tenetur,  quam  quidem  statu  saepe  mutando  amovere  studet, 
tametsi  plerumque  solummodo  reclinatus,  sub  ojzig^otovco  spiritum 
trahere  possit. 

Sunt  vero  etiam  signa  rediturae  salutis.  Huc  refero  respiratio- 
nem leviorem,  etsi  per  exigua  tantum  temporis  intervalla  haec  con- 
tingit; deinde  reditum  tussis  coniunctae  cum  sonitu  peculiari  stri- 
dulo, qui  non  potest  describi,  et  eiectionem  particularum  materiae 
in  trachea  secretae;  denique  aequalem  et  maiorem  pulsum.  Talia 
faustum  sperari  iubent  morbi  exitum. 

De  febre  non  multa  proferam,  quia  ego  hanc  in  tracheitide  non 
tanti  facio  ut  alii.  Sola  febris  nunquam  mortem  arcesset.  Cete- 
rum a principio  morbi  febris  synocha  meliora  promittit,  quam  ty- 
phosa.  Inde  enim  ipsius  morbi  natura  pendere  videtur. 

Quibus  in  febre,  quae  synocha  est,  ab  emeticis  sanguinis  missioni- 
bus aliisque  remediiis,  inter  quae  deinde  camphoram  et  kermes  mine- 
rale laudabo,  per  universum  corpus  sudor  et  turgor  vitalis  succedunt, 
ii  sanantur.  Nam  in  eo  cernitur  gravissimum  salutis  sperandae  signum. 

d)  In  dissert.  de  Cynanche  tracheali,  Q*  Edinb.  i7pd.  pag.  30. 

Contra  mortem  auguramur  si  morbus  procedens  typhosam  febrem 
sibi  adiunxerit.  Neque  enim  diu  natura  resistere  potest  tantis  malis, 
qualia  ex  impedita  respiratione  proveniunt. 

Quodsi  tracheitidi  alii  morbi  inprimis  exanthemata  superveniunt, 
gravior  est  et  periculosior  quam  sola.  Periculosa  admodum  vario- 
lis,  levis  scarlatinae,  levior  morbillis,  levissima  variolis  vaccineis  et 
febri  urticatae  subiungitur.  Quae  cum  duobus  posterioribus  morbis 
ratio  ipsi  intercedat,  hanc  dubiam  mittimus  utpote  non  satis  adhuc 
observatam. 

§•  I. 

Origine  et  frequence  du  Croup . 

De  ortu  ac  frequentia  tracheitidis  in  fan  tum. 


1. 

Dans  les  Descriptioris  qui  nous  ont  ete  bransrnises  par  les  anciens  et  par  les  auteurs 
anterieurs  au  siecle  dernier,  en  est-il  qui  presentent  les  symptornes  caracteristiques 

du  Croup ? 

Num  inveniantur  forte  inter  scriptores  veteres  atque  seculo  praeterlapso  priores, 
qui  pathognomica  morbi  isto  nomine  appellati  signa  accurate  descripserint? 

Quae  quidem  quaestio  nobis  affirmanda  esse  videtur,  quia  exstant 
multae  descriptiones  tracheitidis  adultorum  {infantes  enim  minus 
observabant),  quam  nonnulli  cynanchen  veram  vel  cynanchen  la- 
ryngeam, Boerhavius  anginam  inflammatoriam  et  alii  aliter  appel- 
labant. Quarum  tamen  descriptionum  nulla  omnino  sufficit,  ut 
quae  non  omnia  signa  sed  singula  tantum  exhibeant.  Caeterum 
non  valde  mirum  est  morbi  nostri  naturam  diu  medicos  latuisse. 
Haec  enim  similis  quibusdam  nervorum  convulsionibus,  optime  cer- 
nitur per  cadaverum  dissectiones,  quales  olim  interdictae  erant. 
Postremo  dignoscendae  eius  difficultas  maxima  a morbis  nascitur, 
quibuscum  coniuncta  incedit , praecipue  exanthematibus. 

Quae  sententia  mea  de  vetustate  tracheitidis  ut  in  clariorem  lucem 
producatur,  uno  alterove  exemplo  eam  illustrabo.  Copiosa  autem 
oratione  haec  res  profecto  non  eget. 

Hippocrates,  qui  tracheitidem  ad  anginas  refert,  „anginae , ait 
„gravissimae  quidem  sunt  et  celerrime  interimunt,  quaecunque  ne- 
„que  in  faucibus  neque  in  collo  quidquam  morbosi  conspicuum  fa- 
ciant: plurimum  vero  dolorem  exhibent,  et  erecta  cervice  spirandi 
„necessitatem.  Hae  namque  et  primo  et  secundo,  tertio  et  quarto 
die  strangulant “ a}.  Et  alio  loco:  „Anginae,  quae  neque  in  collo, 
„neque  in  faucibus  quidquam  conspicuum  faciunt , veram  suffocatio- 
nem vehementem  ac  spirandi  difficultatem  inducunt,  eadem  die  et 
tertio  accedunt  “ b). 

Nicolaus  Piso  describens  hanc  anginae  speciem:  „Tum  profecto, 
„ait , oculi  vertuntur  et  rubent,  et  veluti  his , qui  strangulantur,  pro- 
„minent.  Vox  impedita  nihil  significat , et  qualis  catulorum  est,  te- 
„nuis  editur;  os  apertum  hiat,  ex  eoque  spumans  saliva  movetur, 
lingua  exseritur,  crebraque,  ut  in  anhelis  propter  laboris  impetum 
equis,  agitatur “ c). 

Fernelius,  qui  in  pathologicum  Hippocratis  d)  locum  antea  cita- 
tum commentatus  est:  „Hoc,  inquit,  saepe  vidimus,  aegrotum  sub- 
latum horis  octodecim,  constante  mente  integrisque  sensibus.“ 

Non  praeterire  possum  silentio  quam  gravem  Ballonius  edi- 
derit sententiam:  „Aegroti  quatuor  mihi  noti,  qui  eodem  fere 

a)  Prognosticon , cap.  XV.  Vid.  Hippocratis  Opera  genuina:  recensuit  et  praefatus  est 
Albertus  Haller,  tom.  I.  pag.  i88- 

b)  Coacae  praenotiones,  cap.  XIV.  Ibid.  tom.  II.  pag.  173. 

c)  De  cognoscendis  et  curandis  corporis  morbis,  Lugd.  Bat.  1736.  Lib. II.  p.  135. 

d)  Iob.  Fernelii  universa  medicina,  Genev.  1669.  Pag- 45*. 

e)  Epidemiorum  et  ephemeridum,  4.  Venet.  1734.  L,ib.  II.  pag.  130. 


„tempore  interiere,  pene  modo  consimili.  Omnibus  medicis  nego- 
tium dedit:  imo  ausim  asserere,  morbum  non  intellexisse.  Diffi- 
cultas erat  spirandi  summa,  spiritus  frequens  et  parvus  ad  mor- 
„tem  usque.  In  sicco  velut  spirare  videbantur : nec  tussis  nec  spu- 
tum; spiritum  ne  ad  momentum  cohibere  poterant.  Erecto  paul- 
„lum  corpore  ita  parvum  et  frequens  spirabant.  Febris  non  erat 
„magna,  nec  quae  istam  respirationem  requireret,  etc. u Et  alio 
loco  dicit  f):  „Chirurgus  affirmavit,  se  secuisse  cadaver  pueri,  ista 
„difficili  spiratione  et  morbo  (ut  dixi)  incognito  sublati.  Inventa 
„est  pituita  lenta , contumax , quae  instar  membranae  cuiusdam  arte- 
„riae  asperae  erat  nhtenta,  ut  nnn  esset  liber  exitus  et  introitus 
„spiritui  externo.  Sic  suffocatio  repentina. “ 

Narrat  Fabricius  Hildanus  s)  exemplum  periculosi  catarrhi  suf- 
focantis, sic  enim  morbum  appellat,  quem  ego  tracheitidem  infan- 
tum  fuisse  existimo.  „D omini,  inquit,  Iohannis  Rudolphi  ab  Er- 
„lach,  genere,  doctrina,  virtute  atque  eruditione  vere  nobilissimi 
„viri,  et  pro  tempore  Praefecti  Meldungensis  prudentissimi  filius 
„nunquam  scabiei  in  capite  aut  circa  emunctoria  obnoxius  fuerat. 
„Robustus  tamen,  vividus  et  obesus  erat,  sed  anhelitum  aliquomodo 
„difficulter  trahebat:  quod  parentes  ad  obesitatem  et  constitutio- 
„nem  phlegmaticam  corporis  referebant.  Circa  13.  IulyAnno  1608. 
„catarrhus  copiosior  in  fauces  et  circa  asperam  arteriam  defluere 
„incipiebat.  Interim  etsi  appetitus  minime  prostratus,  et  actiones 
corporis  exercitiaque  puerilia  probe  exerceret,  difficultas  tamen  re- 
spirandi ita  aucta  fuit,  catarrhusque  tam  copiose  ad  fauces  decum- 
bere coepit,  ut  14.  Iuly  circa  vesperam  stertor  aliquis  circa  fauces 

f)  Ibid.  pag.  132. 

g)  In  operibus  quae  exstant  omnibus.  Observatt.  chirurg.  Centur.  IIT.  Observ.  X. 
pag.  192.  Francof.  ad  Moen.  1646.  fol. 


39 


„asp  eramque  arteriam  perciperetur.  Coenavit  tamen  pro  more : sed 
,,quia  difficultas  spirandi  et  stertor  singulis  momentis  augebantur, 
„eadem  nocte  nobilis  iste  Vir  ad  me  misit,  auxiliumque  petiit;  rem 
„tamen  adeo  periculosam  esse,  minime  putans.  Interim  autem  dum 
„nuncius  Lucentiis  Paterniacum  ad  me  perveniret,  medicamenta  a me 
„acciperet,  domumque  rediret,  catarrhus  tam  copiose  ad  asperam 
„arteriam  defluebat,  ut  singulis  momentis  suffocationis  metus  ades- 
„set,  et  medicamentis,  quae  miseram,  uti  non  posset.  Confestim 
„itaque  ad  me  remisit  Nobilis,  et  petiit,  ut  ea,  qua  fieri  posset, 
„diligentia  ipsum  adirem.  Sed  antequam  Lucentias  pervenirem,  puer 
„iam  maximis  cum  doloribus  et  cruciatu  suffocatus  fuerat,  decima 
„quinta  nimirum  Iuly,  et  eadem  die,  qua  secundum  aetatis  annum 
„absolverat.“ 

Huc  etiam  pertinet  locus  quidam  e Riverii  scriptis  Sed 

nescio  an  ipse  hoc  expertus  vel  mutuatum  illud  sit,  ab  Hippocrate  et 
Dodonaeo.  „In  Cynanche,  inquit,  maxima  est  respirationis  laesio,  ita 
„ut  aegri  strangulari  videantur,  et  paucis  etiam  horis  strangulentur : 
„ac  non  nisi  erecta  cervice  et  aperto  ore  spirare  valeant.“ 

Ettmullerus  videtur  morbum  nostrum  cum  catarrho  quem  suf- 
focativum  nominat  commutasse.  Nam  dicit:  ,, Pertinere  huc  videtur 
„infantum  quorundam  plus  minusve  robustorum  catarrhus  suffocativus 
,,cum  epilepsiae  metu  iunctus,  dum  v.  gr.  simpliciter  creberrima  tho- 
racis systole  et  diastole  cum  levi  vel  nulla  tussi  continuo  suffocari 
„videntur:  idque  ipsum  etiam  evenit,  subinde  ita,  ut  tali  spasmodica 
„affectione  pulmones  constringi  et  thorax  coarctari  ita  videantur,  ut 
„et  respiratio  libera  impediatur  et  sanguinis  per  pulmones  circulus. 


h)  Opera  medica  universa,  Francof.  1669.  fol.  pag.  291. 

i)  Operum  medicorum  theoretico  - practioorum  tom.  II.  Francof.  1697.  p.  273. 

„Hinc  fauces  eorum  rubicundae  esse  solent,  et  praecedere  talem 
„affectum  per  aliquot  dies  vel  raucedo  levis  vel  tussicula/4 

Bonetus  k)  Adrianum  Spigelium  narrat  inflammationem  arteriae 
asperae  et  secretionem  lymphae  plasticae  novisse.  „Postquam  Adda- 
mus Spigelius,  plurimum  deditus  experimentis,  deprehendisset  in 
„orthopnoicis  dissectis  inflammatam  arteriae  tunicam,  ob  materiam 
„tenuem  ac  biliosam  ipsi  infarctam.  etc/4 

Severinus1},  qui  de  pestilente  ac  praefocante  pueros  abscessu 
scripsit  haec  refert:  „Primum  historia  mali  cum  circumstantiis  omni- 
bus accurate  descripta,  qua  monstratur , et  ab  Anno  i6iQ.  erupisse 
,, insuetum  inter  nostras  gentes  affectum,  qui  homines,  potissimum 
„pueros,  extincto  vel  praecluso  spiritu , novissime  interimeret/4  Et 
alio  loco™}:  „Peryestigata  larynx  crustacea  quadam  pituita,  facie 
„exteriore  contecta,  citra  ulceris  speciem.  Mortuus  est  puer  octen- 
„nis,  septimo  post  die,  anhelus  et  anxius  recto  plurimum  capite  cu- 
bans. Mihi  quidem  angina  illa  sicca  visa  est  ab  Hippocrate  descri- 
„pta.  L.  progn.  com.  15.  part.  16.  et  ab  Aretaeo  1.  acutorum. 44 

Sed  nolo  his  diutius  immorari,  quibus  deinde  nonnulla  addam, 
dicturus  de  coniunctione  tracheitidis  cum  exanthematibus  et  de  la- 
ryngotomia. Nunc  haec  usque  persequi  superfluum  est,  opinor  et 
longum;  nam  multa  exstant  loca  in  scriptis  medicis  seculorum  supe- 
riorum, ubi  signa  praecipua  tracheitidis  inveniuntur  sub  nominibus 
anginae,  asthmatis,  dyspnoeae,  catarrhi  suffocativi,  catarrhi  pulmo- 

k)  In  sepulchreto  suo  anatomico,  Tom.  I.  lib.  2.  sect.  1.  observat.  4. 

l)  Haec  commentatio  addita  est  secundae  editioni  operis  sui  de  Abscessuum  recondita 
matura,  libri  VIII.  Lugduni  Batav.  1724.  in  4to.  et  legitur  locus  citatus  pag.  517. 

m)  Observationes  paedanchorie,  in  cadavere  septennis  pueri  valetudinarii  incurabilium 
dissecto  observata  1642.  mense  Novembri,  pag.  52Q.  1.  c. 


nalis  etc.  Sed  non  poterit  ex  his  morbus  recte  cognosci  quippe  quae 
non  iunctim  sed  singula  considerata  occurrunt. 

Velim  ut  quae  nostris  temporibus  de  tracheitide  scripta  sunt, 
accurate  explorentur.  Nonnulli  enim  inter  scriptores  de  tracheitide 
falso  referuntur.  Alii  nescio  quo  iure  ex  illorum  numero  tollantur. 
Hoc  accidit  Molloyo  et  Russelio,  qui  tracheitidem  scarlatinae  ty- 
phodae  iunctam  viderunt.  Uterque  morbum  isto  nomine  appella- 
tum egregie  descripsit , quantum  legendis  iis  facile  convincamur. 


2. 

Existoit-elle  (langine  rnernbraneuse)  aussi  communemcnt  dans  le  pays  du  Nord , 
qu'a  present  avant  le  milieu  du  siecle  dernier? 

Estne  angina  membranacea  in  terris  aquilonalibus  nunc  frequentior  quam  seculi 
superioris  parte  priori? 

Ut  libere  profitear  quid  sentiam,  morbus  ille  ante  medium 
seculum  praeteritum  haud  rarior,  quam  nostris  temporibus  fuisse 
videtur.  Atque  errant  qui  eum  aut  novum  esse  putant,  aut  saltem 
nunc  frequentiorem  contendunt  a).  E contrario  de  eo  sum  persua- 
sus, hanc  arteriae  asperae  inflammationem,  sicut  permultos  alios 
morbos,  quorum  natura  dissecandis  demum  cadaveribus  clarius 

a)  Huc  pertinent:  Cookson  de  asthmate  infantum  suffocativo , Edinb.  i78o.  pag.  6. 
Ferriav,  in  Samml  auserles.  Abhandl.  fur  pract.  Arzte,  Vol.XIX.  p.  116. 

Alexander,  1.  c.  in  praefat.  — Lentin.  1.  c.  pag.  504. 

Sprengels  Handbuch  der  Pathologie,  Vol.  II.  pag.  304. 

Gutfeld , in  Neues  Archiv  fur  medicin.  Erfahr.  Vol.  II.  Sect.  i.  p.  69. 

Harles , in  Hufelands  Journal  etc.  Vol.  VI.  pag.  562. 

Yieusseux,  1.  c.  pag.  153. 

illustrari  potest,  sectionibus  hominum,  qui  morbo  isto  periere, 
inde  a semiseculo  factis,  ab  aliis  eiusmodi  morbis  probe  dignosci. 
Refert  quidem  Goelisius  e quatuordecim  annis  medicus  instituti, 
quod  curandis  infantibus  Vindobonae  dicatum,  se  ex  illo  tempore 
centum  sexaginta  sex  infantes  tracheitide  affectos  curavisse ; morbo, 
quem  primo  triennio  prorsus  desiderasset,  sex  sequentibus  annis 
rariorem,  et  reliquis  frequentissimum  observasset. 

Unde  non  video  quomodo  sequatur  illum  morbum  et  Vindobo- 
nae antea  non  exstitisse,  et  aliis  urbibus  plane  incognitum  fuisse. 
Quam  ob  rem  prudenter  arbitror  Dalbergius  refert  tracheitidem 
ante  annum  1760  observatam  quidem  non  esse  in  Suecia,  sed  prae- 
sentem etiam  medicos  forte  fugiisse. 

Hornius  primus  fuit,  qui  suo  opere  aliorum  studia  ad  hanc  rem 
direxit.  Deinde  morbus  per  dissertationes  Edinburgensium  et  labo- 
res medicorum  Sueciae  et  Americae  magis  magisque  innotuit.  Sed 
prorsus  incognitus  in  Scotia  ante  Homium  eiusque  opus,  non  fuit, 
appellatus  nimirum  a plebe  variis  nominibus,  quae  ille  refert.  Idem 
de  America  et  Suecia  valet.  Nam  utriusque  terrae  medici  nonnulla 
nomina  afferunt,  quae  ab  incolis  tracheitidi  imposita  sunt. 

Ceterum  de  Francogallia  non  dubito  quin  tracheitis  saepe  ibi 
observata  fuerit.  Quod  nequaquam  improbabile  est.  Nam  constat 
magnum  numerum  esse  Galliae  medicorum,  qui  illum  morbum  de- 
scripserunt. Et  affirmat  Doubleius  tracheitidem  Lutetiae  Pari- 

b)  1.  c.  pag.  4. 

c)  Tn  tal  om  nagra  det  Svenska  Climatets  Formaner  och  Obigenheter  i anseende  til  hal- 
aan , hallit,  uti  Hans  Kongh  Maj’ts  hoga  narvaro  for  Kongl.  Vetenskaps- Academien,  vid. 
Praesidii  nedlaggande  d.  2 May  1777.  af  Nils  Dalberg.  pag.  2 6. 


d)  in  Journal  de  medecine  de  chirurgie  et  de  pharmacie,  tom.  XXTT.  pag.  21. 

siorum  non  raram  esse,  atque  Bauchesneius  e)  saepius  eam  in  noso- 
comiis dicit  occurrere,  quae  maiorem  infantum  numerum  contineant. 
Ellisonius , medicus  Americanus , qui  Burdegalae  versabatur , inter- 
rogatur a me  an  frequens  sit  tracheitis  infantum  in  illa  urbe,  haec 
respondit:  ,,The  disorder,  called  the  Croup,  does  not  prevail  in  any 
„great  degree  in  tliis  country.  Instances  are  however  frequent  in 
„the  spring  of  the  year,  and  particularly  in  the  clam  parts  of  the 
„town. “ In  Italia  vero  tracheitis  non  ita  frequens  esse  videtur,  ne- 
que ab  Italis  quidquam  de  illa  scriptum  existere  arbitror,  praeter 
Ghisii f)  commentationem.  Et  nuper  celeberrimus  Pallonius , medi- 
cus Liburnus,  literas  mihi  misit  morbum  non  frequentem  esse  in 
Portu  Liburno. 


3* 

Celte  maladie  est  - elle  dcvcnue  plus  commune  dans  nos  contrees , qu'elle  ne  Vetait 
avant  d'etre  mieux  connue  et  mieux  observee? 

Estne  morbus  ille  nostris  regionibus  nunc  frequentior  quam  fuit  olim,  quum 
minus  cognoscebatur  et  observabatur? 

Nequeo  hanc  quaestionem  soluere,  quoniam  res  non  satis  explo- 
rata est.  Igitur  hoc  tantum  commemoro  nonnulla  repiriri  in  com- 
mentatione: Recueil  des  observations  et  des  faits  relatifs  au  Croup, 
3 Paris.  Juin  1308-  pag.  63  et  64*  Interim  credo  in  Francia  idem  ob- 

e)  in  Obserration  sur  un  Croup  aigu,  ibid.  Tom.  XXI.  p.  17. 

f)  in  Lettve  medicine,  4.  Cremona  1749. 

tinere,  quod  supra  de  regionibus  septemtrionalibus  commemoravi’. 
Si  vera  huius  morbi  indoles  maturius  fuisset  cognita,  abunde  per  scri- 
ptores convinceremur , morbum  ibidem  aeque  crebro  grassatum  olim 
esse,  aq  hodie  dum.  Nihilominus  tamen  probabili  opinioni  locus 
relinquitur,  qua  em  supra  iam  de  regionibus  septemtrionalibus  pro- 
tuli. Etenim  profecto  olim  non  rarior  fuit  morbus  quam  nunc 
est,  sed  non  bene  cognitus.  Quapropter  desunt  nobis  testimonia 
scriptorum. 


4* 

Est-elle  plus  commune  dans  les  pays  du  Nord  quelle  ne  V est  parmi  nous? 

Estne  frequentior  terris  aquilonalibus,  quam  nostris  £ 

Certum  est  tracheitidem  in  regionibus  aquilonaribus  saepius  me- 
liusque  observari  quam  in  Francogallia,  quae  ita  opportuna  est  ad 
illam  producendam.  Quapropter  miror  exper.  Caronium  s)  aliter 
sensisse  praesertim  quum  alii  id  haud  negaverint.  Sed  manca  pro- 
fert argumenta  plane  ignorans  mores  nostros.  Igitur  primum  et 
optime  morbus  ille  in  nostris  regionibus  descriptus  est,  non  alia  de 
causa  quam  quia  his  frequentior  erat.  Sic  enim  Olbersius  noster 
intra  viginti  septem  annos  centum  et  quinquaginta  aegrotos  trachei- 
tide correptos  vidit,  quod  vix  ulli  Francogalliae  medico  contigerit. 
Ego  sexaginta  et  quod  excurrit  eo  morbo  affectos  intra  duodecim 
annos  curavi , ut  taceam  eos  quibus  recurreret  ille  vel  con- 
iunctus  esset  cum  exanthematibus  aliisque  morbis.  Est  in  nostra 


g)  1.  c.  pag.  XIII. 


45 


urbe  locus  trecentorum  passuum  ubi  intra  spatium  septem  annorum 
undecim  infantes  tracheitide  corripiebantur,  quorum  septem  morti 
occumberent,  serius  medicum  advocando.  Ex  hoc  numero  ipse 
novem  curans,  quinque  morte  perdidi.  Caeterum  apud  nos  so- 
lent quotannis  quadraginta  vel  quinquaginta  eo  morbo  corripi,  et 
a medicis  curari.  Praeterea  autem  esse  arbitror  quibus  aut  nul- 
lum aut  malum  fertur  auxilium  ab  hominibus  indignis  nomine 
medici. 

§.  II. 

Carcic  ter  es  propres  et  differ  en  tiels . 

Signa  praecipua  quibus  dignoscitur  morbus. 


puelle  dfference  y a-t-il  entre  cette  affection  et  le  catarrhe  pulmonaire,  ciinsi  que 
les  differentes  especes  d'angine  ? 

Quomodo  differt  tracheitis  a catarrho  pulmonum  et  a reliquis  speciebus 

anginae? 

facile  morbus  noster  a catarrho  pulmonum  distingui  potest,  etsi 
a principio  nonnulla  signa  catarrhi  habet.  Ille  enim  catarrhus  pul- 
monum per  affectam  membranam  mucosam  narium  et  pharyngis  et 
laryngis  eiusque  ramorum  insignitur.  Non  diffiteor  quidem  utri  que 
morbo  nonnulla  signa  communia  esse,  ut  vox  aspera  et  rauca  et 
tussis  profundior,  sed  plerumque  medicus  facile  morbum  cognoscit 
praesertim  si  iam  tracheitidem  viderit.  Nam  peculiaris  sonitus  sub 
tussiendo,  quem  difficile  describi  posse  supra  admonui,  manifesto 
naturam  mali  docet.  Atque  raucedo  in  tracheitide  magna  est, 
qualem  raro  in  catarrho  infantum  observasse  memini. 

Quae  peculiaris  tussiendi  ratio  optime  discernitur  in  principio 
morbi,  alternante  illa  tussi  cum  catarrhali,  quod  supra  admonui. 
Accedit,  quod  a primo  tracheitidis  initio  saepe  operosa,  lenta  et  sibi- 

lans  respiratio  percipitur,  etsi  intermittens  et  levior  est.  Quodsi 
vero  primum  stadium  emensa  est  vel  maiori  cum  impetu  orditur, 
tracheitis  facillime  cognoscitur.  Nam  signa  catarrhi  vel  cessarunt 
vel  desunt.  Deinde  etiam  progressa  tracheitide  neque  sonus  ille 
quem  tussis  huic  morbo  propria  edit,  deest  neque  dyspnoea,  sim- 
plici catarrho  gravior.  Nam  etsi  interdum  in  catarrhi  lue  insignis 
affectio  tracheae,  et  adeo  non  levis  dyspnoea  deprehenditur,  nun- 
quam tamen  mors  inde  adducitur. 

Neque  improbabile  mihi  videtur  nonnullis  infantibus  talem  catar- 
rhum  in  inflammationem  tracheae  abiisse.  Interea  me  praeterit, 
ullum  auctorem  qui  de  tali  lue  catarrhali  differeret , singularem  illam 
tussin  diserte  commemorasse.  Sed  alia  signa  afferunt  quibus  discerni 
iubent  utrumque  morbum,  ut  e.  gr.  dolores  acutos  et  flagrantes  in 
tota  trachea  vel  etiam  oesophago,  usque  ad  processum  ensiformem 
continuatos,  affectas  membranas  pituitosas  faucium,  intestinorum, 
coniunctivae  etc. 

Quodsi  de  distinctione  tracheitidis  et  anginae  eiusque  variis  spe- 
ciebus  quaeritur,  hic  arbitror  intelligendam  esse  cynanchen  fau- 
cium, seu  synanchen  Graecorum , seu  cynanchen  tonsillarum,  cynan- 
chen pharyngeam , vel  parasynanchen  Graecorum  et  cynanchen  oeso- 
phagi. Sunt  qui  sub  nomine  anginae  (Braune}  multos  morbos 
comprehendant,  natura  sua  plane  diversos.  Huc  pertinent  angina 
convulsiva,  angina  hysterica,  angina  hydrophobea,  angina  nervosa, 
angina  parotidea,  angina  pectoris  aliaeque,  de  quarum  cognitione 
nobis  non  dicendum  erit. 

Ceterum  censeo  anginae  vocabulum  prorsus  removendum  esse, 
appellando  inflammationem  partium,  quibus  deglutitur  victus,  cynan- 
ches, et  inflammationem  partium  respirationi  inservientium,  trachei- 
tidis nomine.  Hoc  fecit  Reilius  ut  omnem  huius  rei  errorem  tolleret. 

Cynanche  faucium  solo  adspectu  potest  a tracheae  inflammatione 
distingui.  Nimirum  conspicimus,  aperto  ore  aegroti,  posteriorem 
partem  linguae,  uvulam,  tonsillas  et  omnino  fauces  inflammatas  et 
plerumque  albo  muco  tectas.  Quae  inflammatio  saepe  ad  nares  imo 
tubas  Eustachii  progreditur.  Hinc  sequitur  devorandi  difficultas  et 
dolor,  aures  interne  dolent,  et- continuo  eiicitur  pituita  vel  saliva 
secreta.  Sonitus  quem  tussis  edit  nequaquam  est  similis  peculiari 
illi  in  tracheitide  usitato.  Si  aegroti  de  nare  loquuntur , voce  rauca 
vel  acuta,  id  tumori  membranae  pituitosae  narium  et  faucium  tri- 
buendum est.  Nam  tumida  membrana  interior  tracheae  talia  non 
efficit  tametsi  aeri  viam  impediendo  saepe  suffocationis  periculum 
adducit. 

Deinde  inflammatio  tracheae  a cynanche  pharyngea  distinguenda 
est,  quae  morbo  antea  descripto  plerumque  iuncta  ad  musculos  fau- 
cium et  pharyngis  haeret.  Iisdem  fere  signis  ut  ille  cognoscitur. 
Sed  maior  difficultas  devorandi  deprehenditur  cum  insigni  dolore 
ita  ut  potulenta,  refluendo  per  nares,  tussin  convulsivam  et  magnam 
excitent. 

Sed  non  facile  tracheae  inflammatio  cum  oesophagitide  commu-’ 
tari  potest.  Haec  manifesto  dolore  oesophagi  et  spinae  dorsi  insi- 
gnitur, inpriihis  si  cibi  devorantur,  qui  interdum  adeo  reiiciuntur 
iam  deglutiti.  Ceterum  oriri  solet  inflammatio  oesophagi  a causis 
externis;  tum  etiam  respiratio  impedita  aliaque  tracheitidis  signa 
desunt. 

Denique  cynanche  faucium  catarrho  iuncta  procreat  morbum, 
quem  anginam  catarrhalem  serosam  appellarunt.  Differt  a trachei- 
tide per  inflammationem  membranae  pituitosae  faucium,  uvulae 
tonsillarum.  Tussis  catarrhalis  est,  deglutitio  impedita,  sed  facilis 
respiratio. 

Ex  his  omnibus  satis  perspicitur  quomodo  illi  morbi  recte  di- 
gnoscantur. 

Commemorabo  nunc  anginam  malignam,  gangraenosam,  ulce- 
rosam sive  cynanchen  malignam,  quam  vocabant,  sed  falso  opinor 
quia  haec  nomina  uno  signo  alius  morbi  derivata  sunt;  scarla- 
tinam , inquam , malignam  seu  typhosam , cui  tracheitis  solet 
iungi.  In  hoc  morbo  fauces  inflammatae  et  alte  rubentes  mox 
maculis  cinereis  teguntur,  quae  nonnunquam  profunda  ulcera  velant. 
Perinde  deglutitio  molesta  est  tussis  autem  exigua  et  respiratio  natu- 
ralis; vox  interdum  aspera.  Febris  typhosa  morbum  comitatur. 
Quodsi  huic  affectioni  tracheitis  accessit,  alia  signa  conspiciuntur, 
de  quibus  deinde  dicam. 

Inflammationi  glandularum  parotidum  et  submaxillarium  (Oreil- 
lon)  quam  inepte  anginam  parotideam  nonnulli  vocant,  nulla  signa 
communia  sunt  cum  nostro  morbo. 

Nam  deglutitio  quidem  per  tumorem  glandularum,  qui  inter- 
dum adest,  incommoda  redditur  sed  respiratio  illaesa  manet.  Nar- 
rat Protolongus  se  luem  scarlatinae  vidisse  coniunctam  cum  summa 
spirandi  difficultate,  quae  multis  Anasarca  reliquit.  Equidem  tumo- 
rem parotidum  raro  vidi  et  singulos  tantum  eo  correptos.  Sed 
infanti  trimulo  vidi  tantum  oedema  oriri , ut  caput  reclinaretur. 
Per  scarificationem  repetitam  et  continuatum  usum  cremoris  tartari 
boraxati  cum  squilla  tumor  post  quatuordecim  dies  evanuit. 

Iam  paucis  illustranda  etiam  est  differentia  tracheitidis  et  morbi 
quem  Wichmannus  asthma  Miliari  , alii  Croup  spasmodicum 
appellabant.  Et  quidem  multa  exstant  nuper  de  eo  scripta 
a Germanis,  ab  Anglis  a)  et  Francogallis  b).  Sed  vereor  ne  haec 

a)  Field  Memolrs  of  the  medical  Society  of  London,  Vol.  IV.  pag.  175. 

b)  Schwilgue,  Recueill  des  observations  etc.  pag.  60 -69.  Double,  1.  c.  pag.  40. 


7 


50 


frustra  sint  acta.  Et  ipse  beatus  Wichmannus  vir  experientissimus, 
qui  inprimis  huic  rei  operam  dedit,  non  certam  et  absolutam  de- 
scriptionem illius  mali  dedisse  mihi  videtur.  Sed  operam  dabo,  ut 
id  ipsum  probabiliter  demonstrem. 

Est  autem  medico  inprimis  cavendum,  ne  ea  neget,  quae  ipse 
non  viderit.  Igitur  equidem  non  diffiteor  existere  posse  illud  asthma 
Miliari,  etsi  nunquam  observavi.  Sed  nego  rectam  esse  Wichmanni 
descriptionem.  Et  testatur  Olbersius,  qui  centies  inflammationem 
tracheae  curavit,  se  nunquam  vidisse  asthmate  corripi  infantes, 
quod  illi  simile  fuisset.  Quod  affirmant  etiam  plures  nostrae  urbis 
medici;  et  Michaelis  atque  Goelisius  Vindobonensis,  qui  per  lit- 
teras rogati  an  idem  cum  Wichmanno  observassent,  se  talia  plane 
fugisse  responderunt. 

Sed  quo  melius  intelligatur  Wichmannum  descriptione  quam 
Millarus  c)  dedit,  parum  fuisse  usum  ad  stabiliendam  suam  senten- 
tiam de  similitudine  asthmatis  illius  et  tracheitidis,  illum  ipsum 
librum  conferamus.  Unde  apparebit  Millarum  ne  verbo  quidem 
asthma  suo  nomine  appellatum  a tracheitide  distinxisse,  diserte  affir- 
mans hunc  morbum  non  differre  a tracheitide  Homii  d). 

Quodsi  Miliari  descriptionem  asthmatis,  quod  acutum  vocat, 
accurate  perlegimus , manifesto  cernimus  confusionem  asthmatis 
illius,  cuius  existentiam  in  dubium  vocamus,  et  tracheitidis , quam 
commisit.  Signa  enim,  quae  primo  stadio  asthmatis  propria  esse 
dicit  non  alia  sunt  quam  tracheitidis  repente  ortae  absque  praegresso 
catarrho.  Quod  vero  hoc  morbi  stadium  the  intermittent  stage 

c)  Observations  on  the  asthma  and  on  the  hooping  cough  by  John  MiHar,  M.  D. 
London  1769.  in  8vo> 

d)  Dr.  Home  describes  the  latter  stage  of  the  Asthma,  in  his  Inquiry  into  the  nature, 
cause  and  cure  of  Croup  , or  suffocatio  stridula  etc.  1.  c.  pag.  igo. 

vocat,  id  quoad  respirationis  difficultatem  dictum  est,  etsi  haec 
quoque  non  ubique  sana  fuisse  videtur.  Nam  ait  ipse  e):  ,,In  that 
„state  of  the  disease , which  may  be  stiled  the  intermittent  stage, 
„the  patient  was  generally  dull,  timorous  and  dejected,  even  when 
„free  from  the  asthmatic  paroxysm. u Nervorum  turbas  quas  Mil- 
larus  in  hac  periodo  asthmatis  vidit,  etiam  in  tracheitide  depre- 
hendi supra  expositum  a me  est.  Invenio  tamen  aliquid  commemo- 
ratum, quod  in  tracheae  inflammatione  nunquam  vidi.  Nimirum 
contendit  ille  interdum  octo  demum  vel  decem  diebus  praeterlapsis 
morbi  paroxysmum  rediisse ; quod  etiam  innuit  verbis : ,,  latent, 

„intermittent  stage. u 

De  secundo  stadio  Millarus  scribit  morbum  ab  initio  parum  re- 
mitti, sed  spirandi  difficultatem  exigcam  esse.  Postea  vero  illum 
mitigari  hanc  augeri  et  continuam  fieri.  Ceterum  descriptio  eius 
convenit  cum  imagine  quam  de  tracheitide  depinximus.  Attamen 
quod  contendat  morbum  interdum  fieri  chronicum,  singulare  mihi 
videtur,  neque  observatum  de  tracheitide.  Deinde  in  capite  tertio, 
quod  de  diagnosi  asthmatis  agit  tracheitidem  omnino  silentio  prae- 
teriit. Unde  intelligitur  ipsum  asthma  suum  et  inflammationem  tra- 
cheae non  distinxisse.  Subinde  alio  probatur  loco  {)  Millaro  illum 
morbum  nihil  aliud  fuisse  quam  ipsam  tracheitidem  parum  recte 
cognitam.  Et  quoad  prognosin , eadem  signa  periculosa  esse  censet, 
quae  etiam  de  tracheitide  nobis  timorem  excitant.  Atque  ibi  con- 
tendit asthma  in  principio  tantum  remitti,  deinde  vero  continuum 
esse.  Intermissiones  omnino  praeteriit. 

e)  1.  c.  pag  20. 

f)  ,,In  fait  the  violence  of  the  symptoms  during  the  paroxysm  and  the  almost  total 
„ahsence  of  them  in  the  remission  , together  with  their  irregular  succession  to  each 
,,other  are  the  principal  diagnostic  signs  of  disease.“  •!.  c.  pag.  £7. 

In  capite,  de  curatione  morbi,  videmus  Millarum  nequaquam 
recte  discernere  asthma  et  tracheitidem  eo,  quod  nervosis  morbis 
neque  inflammatoriis  illud  accenseat.  Igitur  etiam  medendi  ratio* 
nem  antiphlogisticam  reiicit.  Manifesto  cognoscitur  per  exempla 
quibus  rem  illustravit  tracheitidis  imago.  Neque  video  in  iis  ali- 
quod signum  ab  inflammatione  tracheae  alienum. 

Deinde  affirmat  auctor  se  unum  modo  corpus  infantis  primo 
morbi  stadio  mortui  explorasse;  sed  pulmones  fuisse  integros.  At 
vero  haec  relatio  non  sufficit,  quia  laryngem  et  tracheam  et  huius 
ramos  non  commemorat.  Sed  aliud  exemplum  affert  infantis  decimo 
morbi  die  mortui  et  dissecti.  Ibi  arteria  aspera  cum  ramulis  (bron- 
chial  versels)  repleta  erat  humore  quodam  albido  et  glutinoso,  ab  in- 
flammata ut  nobis  videtur  interna  facie  tracheae.  Ipse  vero  haec 
non  vidit,  negotio  quodam  impeditus,  sed  relata  refert  s). 

Ex  his  arbitror  intelligi  asthma  Miliari  et  tracheitidem  infantum 
idem  esse. 

Nunc  examinabo  ea , quae  Wichmannus  h}  de  utroque  morbo 
cognoscendo  et  distinguendo  disseruit. 

Et  quidem  signa,  quae  de  asthmate  Miliari  profert  omnino 
conveniunt  cum  nostra  deseriptione  tracheitidis,  ita  ut  Wichmannus 
inscius  hanc  potius  observasse  et  descripsisse  videatur  k).  Neque 

g)  „1  could  not  attend  ot  the  dissection,  but  was  infomed  by  the  gentlemen  wbo 
„were  present,  tbat  the  vessels  of  the  pleura,  ou  the  surface  of  the  lungs  and  of  the  trachea 
,,were  turgid,  and  seemed  obstructed,  that  the  parts  had  a livid  appearance  ressembling  that 
,,which  is  observed,  when  tfn  inflammation  termiuates  in  a gangrene  and  that  the  bronchial 
,,ve&sels  were  filled  w$it,a  white  tough  gelatinous  substance.“  1.  c.  pag.  6 i.  6 2. 

h)  Ideen  zur  Diagnostik:  beobachtenden  Arzten  mitgetheilt  von  I.  E.  Wichmann,  II.  B. 
»797-  Pag-  9l  8<l<h 

i)  1.  c.  pag.  2oi.  ad  107. 

b)  ibid.  pag.  110. 

ea  symptomata,  quae  peculiaria  tracheitidi  esse  affirmat,  ubique 
inveniri  et  ipse  scio  et  omnes,  qui  accurate  eam  observarunt.  Ita- 
que primum,  febris  quae  respirationem  difficilem  comitatur,  non 
semper  gravis  est  et  interdum  fere  nullius  momenti  *).  Deinde 
spirandi  impedimentum  in  superiore  parte  tracheae  latere  videtur. 
Ouod  omnino  probari  non  potest.  Tussis  vero  non  semper  acuta 
est,  sed  interdum  fusca  ut  gallorum  cantus  vel  vox  quam  il  So- 
prano  Itali  vocant  m).  Neque  omnibus  aegrotis  morbus  cum  impetu 
incipit , ut  in  lecto  decumbere  coacti  sint.  Perinde  morbi  vis  inter- 
dum remittitur  n).  In  principio  morbi,  per  intervalla  sonitus  in  tus- 
siendo est,  qualis  in  catarrho  observatur,  et  nec  resolvi  pituitam 
nec  eiici  videmus  tametsi  raucedo  magna  inveniatur  °). 

Faciem  si  in  tracheitide  respirandi  difficultas  adest,  plerum- 
que non  rubicandam  vidi,  ut  Wichmannus,  sed  pallidam  et  livi- 
dam aut  una  cum  labiis  caeruleam  p).  Tum  contendit  ille,  studere 
tracheitide  affectos  impedimentum  respirationis  tussiendo  tollere. 
Atqui  videmus  infantes  ab  initio  morbi  plurimum  tussire;  postea 
vero,  collecta  magna  copia  lymphae  plalticae  tussin  imminui  imo 
saepe  desinere , aut  certe  nihil  eiici.  Saepius  aegroti  situm  erectum 
amant;  sed  plerique  caput  reclinari  praeferunt^).  Mors  non  omnibus 
repentina  est  neque  per  concretiones  polyposas  adducitur,  ut  quam 
interdum  inflammatio  vel  exigua  lymphae  plasticae  collectio  iam  in 
pi incipio  morbi  afferat,  excitando  diros  spasmos  in  trachea  r).  Deni- 

l)  ibid.  pag.  111. 

m)  ibid.  pag.  m. 

n)  ibid.  pag.  xi2. 

e)  ibid.  pag.  112  et  122. 

p)  ibid.  pag.  »13. 

q)  ibid.  pag.  114. 

r)  ibid.  pag.  113, 

que  signa  tracheitidis  paulatim  augentur  neque  continua  sunt  9). 
Nimirum  remittitur  morbus,  quod  a me  antea  est  dictum  et  a com- 
pluribus medicis  observatum. 

Ante  Wichmannum  *),  Rushius  u)  inflammationem  tracheae  in 
spasmodicam  et  vere  inflammatoriam  dividit  hanc  cynanchen  tra- 
chealem humidam  vocans , et  discedens  sententia  quam  antea  tueba- 
tur sernper  spasmodicam  morbi  naturam  esse.  Sed  duo  tantum 
signa  affert,  quae  mihi  singularia  videntur  et  spasticam  tracheitidem 
probant.  Nimirum  vidit  morbum  per  integros  dies  intermitti,  atque 
dissecuit  infantem  spasmodica  tracheitide  enecatum  cui  arteria  aspera 
omnino  illaesa  erat  v)>  Chalmersius  w)  quoque  infantem  comme- 
morat per  quatuordecim  dies  vespera  quaque  impetum  huius  morbi 
per  sex  horas  passum.  Et  Wichmannus  alio  loco  x)  laudat 
sectionem  infantis  asthmate  Miliari  mortui,  quae  trachaeam  inte- 
gram fuisse  demonstraret.  Haec  in  dubium  vocare  nequeo,  et  vi- 
detur iis  confirmari  illorum  sententia  de  asthmate  periculoso  infan- 
tum,  quod  simile  quidem  sit  tracheitidi  sed  natura  sua  ab  hac  di- 
versum ideoque  bene  distitiguendum. 

Schaefferus  in  suo  libello  vere  classico  de  morbis  infantum  ? ) 
descripsit  duos  morbos  a tracheitide  diversos,  alterum  tussim  spas- 
modicam ovinam  (Krampf  - oder  Schafhusten)  , alterum  paralysin 
pulmonum  (Lungenlahmung)  vocans.  Hanc  teneris  infantibus  ple- 

s)  ibid.  pag.  i22. 

t)  1.  c.  pag.  i80- 

u;  A dissertation  on  the  spasmodic  Asthma  of  childrcn : in  a Letter  to  Dr.  Millar.  By 
Benjamin  Rush,  M.  D.  London  1770. 

v)  Medicin.  Untersuch.  pag.  »94. 

w)  1.  c.  pag.  82. 

x)  1.  c.  pag.  116. 

y)  Kinderkiankheiten , pag.  370.  37(5. 

rumque  exitialem  esse  contendit.  Sed  non  dubito  fore  ut  haec 
retractet  persuasus  se  non  descripsisse  novos  morbos  sed  veram  tra- 
cheitidem  non  satis  observatam. 

Verumtainen  admodum  incerta  nonnullis  esse  ea  quae  adhuc  de 
illis  morbis  discernendis  dicta  sunt;  id  intelligitur  ex  errore  recen- 
tissimorum  Germaniae  scriptorum  medicorum.  Nam  si  tracheitidein 
conspiciebant  manifesto  remitti,  confestim  statuebant  asthma  Mil- 
iari supervenisse,  et  nomine  anginae  polyposae  spasmodicae  z)  mor- 
bum appellabant. 

Alii  vero  cum  Autenriethio  putabant  tracheitidem  et  asthma 
Miliari  eundem  morbum  esse,  commutatum  nonnunquam  ab  ipsa 
natura.  Atque,  ut  obiter  dicam,  haec  sententia  non  exiguum  detri- 
mentum affert  dirigendo  curationem  simul  in  spasmos  et  inflam- 
mationem b).  Nam  credo  equidem  multos  infantes  hoc  medicorum 
errore  esse  interfectos. 

Quodsi  in  tracheitide  moscho  utimur,  id  non  temere  nobis  est 
faciendum,  incertis  ut  Lentinus  an  tracheitis  fit  curanda  an 
asthma  Miliari  an  utrumque.  Sunt  enim  certae  rationes  quae  mo- 
schum  adhiberi  iubent.  Et  repeto  hic  quod  antea  dixi  satis  certa 
esse  signa  quibus  tracheitis  cognoscatur,  neque  hanc  commutari 
posse  cum  asthmate  infantum,  quod  nescio  an  unquam  inveniatur. 
Doleo,  meritissimum  Des  Essartesium  d)  tracheitidem  asthmali  ad- 
numerare:  et  nescio  quo  gaudio  afficerer,  si  celeberrimo  quondam 

z)  Hufelands  neues  Journal,  II.  B.  3.  St.  pag.  16. 

a)  ,,Das  heifst,  dafs  beyde  Ubel  einerley  Krankheit  sind,  und  nur  in  dem  einen  Falle 
,,hervorstechende  Gefafstbatigkeit,  in  dem  andern  vorscblagende  Nerventbatigkeit  es  ist, 
„was  die  pathologiscbe  Rolle  spielt.“  1.  c.  pag.  43. 

b)  Quentin,  in  Hufeland  Journal  der  pract.  Arzneykunde,  Vol.  IX.  Sect.  3.  pag.  192. 

c)  Hufeland,  1 c.  Sect.  2.  pag.  93. 

<0  in  Memoire  sur  le  Croup , lu  a 1’ Institut,  annee  1808.  pag-  85* 

medico  de  natura  huius  morbi  inflammatoria  mea  commentatione 
persuadere  possem. 

De  cognitione  tracheitidis  quae  per  aliena  corpora  immissa  oritur 
nolo  plura  addere  quum  eam  satis  exposuerim  in  praecedentibus. 
Neque  arbitror  tracheitidem  posse  commutari  cum  inflammatione 
pulmonum , tussi  convulaiva  et  polypo  organorum  respirationis. 
Sed  phthisin  trachealem  nunc  commemorabo  quae  nonnulla  signa 
tracheitidis  habet.  Nam  deprehendimus  in  illa  raucedinem,  respi- 
randi molestiam  et  sonitum  in  tussiendo  qualis  praecipue  infanti- 
bus in  tracheitide  est,  quod  in  puero  quotidie  experior;  licet  infan- 
tes rarius  illo  morbo  corripiantur.  In  aegrotis  hoc  phthiseos  genere 
consumtis  videmus  membranam  pituitosam  tracheae  inflammatam 
esse  et  tectam  humore  qui  lymphae  plasticae  similis  videtur,  sed 
accurate  investigatus  naturam  ab  hac  diversam  ostendit.  Atque  lenta 
eius  etiam  ratio  aliaque  signa  satis  docent  morbum  diversum.  Lon- 
gum est  nunc  de  his  amplius  dicere.  Alio  tempore  proponam  scholae 
medicae  Parisiensi,  commentationem  qua  mentem  meam  uberius 
explicabo,  addita  delineatione  exempli,  quod  in  Museo  anatomico 
possideo. 


2. 


An 


Les  symptomes  qui  lui  sont  particuliers  tiennent  - iis  a une  difference  cssenticlle 
cntre  cette  maladie  et  les  autres? 


Num  symptomata  huic  morbo  peculiaria  ab  eius  natura  vere  diversa  ab  aliis 
morbis  pendent,  nec  ne? 


Signa  tracheitidi  propria  non  sunt  explicanda  per  eius  naturam 
peculiarem  et  diversam  ab  aliis  morbis.  Etenim  inflammationem 
et  secretionem  lymphae  plasticae  huic  morbo  propriam  esse  ne- 
scimus. Sed  derivanda  illa  sunt  a structura  peculiari,  et  impedita 
functione  tracheae  et  pulmonum.  Quomodo  hoc  fit,  docui  in 
prima  parte  huius  disputationis.  Igitur  nolo  illa  repetere. 


3- 

Est-il  des  ages  qui  en  soicnt  cxcmpts  (du  Croup ),  et  quelles  sont  specialemenl 
les  epoques  de  la  vie,  auxquelle  il  est  le  plus  communement  attache? 

Estne  ulla  aetas  libera  ab  hoc  morbo?  et  quasnam  vitae  periodos  maxime 
et  prae  reliquis  aggreditur? 

Quum  adultiores  homines  'rarissime  tracheitide  corripiantur,  du- 
bium non  est  eam  pertinere  ad  morbos  infantum.  Neque  tenerrimam 
aetatem  mittit  immunem.  Nam  Des  Essartesius  curabat  doctissimi  Cu- 
vierii  infantem  trimestrem  qui  tracheitide  laborabat,  neque  felici  suc- 
cessu destitutus*}.  Rariora  tamen  haec  exempla  sunt,  neque  ego  simile 

a)  Mtimoire  sur  le  Croup,  pag.  V.  praefationis. 

vidi  aut  legi  descriptum,  excepto  Molloyo  b),  qui  infantem  unius 
mensis  hoc  morbo  affectum  vidit.  Equidem  inter  multos  quos  trachei- 
tide laborantes  curabam  duos  scio,  quintum  et  septimum  vitae  men- 
sem agentes.  Posteriorem  tanta  vi  aggressa  est  illa,  quantam  posthac 
non  vidi.  Profecto  rarius  infantes  qui  lactent  eo  morbo  corripiun- 
tur. Sunt  tamen  plures  medici  ut  Leesonius  c),  Rumseyus  d)  et 
Alexander  e),  qui  exempla  huius  rei  adferunt.  Atque  etiam  Vaugha- 
mius  f),  medicus  apud  Americanos  in  urbe  Wilmington,  refert  anni 
1800  mense  Januario  infantes  lactantes  prae  reliquis  tracheitidi  ob- 
noxios fuisse. 

Frequentior  est  tracheitis  primo  et  secundo  aetatis  anno  tametsi 
ego  plurimos  intra  tertium  et  septimum  annum  eo  correptos  vidi. 
Rariorem  observavi  a septimo  anno  usque  ad  duodecimum,  quo 
praeterlapso  unum  modo  exemplum  huius  inflammationis  mihi  no- 
tum est.  Filius  ille  Olbersii  quem  dixi  bis  hoc  morbo  laborasse, 
postremum  exeunte  duodecimo  aetatis  anno  eum  passus  est.  Sed  in- 
terdum etiam  aetate  provectiore  ea  aggreditur  a veteribus  cynanche 
vera,  recentioribus  angina  trachealis  Boerhavii  appellata  et  descripta. 

Neque  hic  ullum  symptoma  deesse  solet,  quo  tracheitis  infan- 
tura  insignitur,  etsi  aliam  speciem  nobis  praebeat.  Sed  quod  Mi- 

b)  „Tt  is  peculiar  to  cbildren  and  thuse  chiefly  of  from  a month  to  three,  four,  five,  six. 
,,eight,  or  nine  years.“  Molloy  ].  c.  pag.  110. 

c)  Medical  and  physical  Journal:  by  Bradley  and  Willicb.  Novembr  1301. 

d)  1.  c.  pag.  174. 

e)  l.o.  pag  3.1. 

f)  ,,The  cynanche  trachealis  has  been  very  general  here  this  winter  mostly  conlined  t» 
„ini'ant»  on  the  breast.“  Medical  Repository  New- York  igoo.  Vol.  III.  pag.  339. 

chaelis  s),  Schwilgueius  b),  Dreyssigius  *),  Doubleius  k},  Caronius 
aliique  contenderunt,  differre  nonnullis  signis  tracheae  inflammatio- 
nem in  varia  vitae  aetate,  id  mihi  non  placet.  Nam  etiam  infanti- 
bus tracheitis  et  per  irritantes  vapores,  oritur  et  repente  accedit 
cum  gravi  dolore  tracheae  coniuncta,  adultis  sicut  infantibus  respi- 
ratio sibilans  est,  quod  Petrus  Frankiusm)  aliique  narrant  et  ipse 
observavi.  Ceterum  in  adultis  morbus  non  pertinacior  est  quam  in- 
fantibus, de  quo  videatur  Doubleius  n). 

Tum  adultiores  hoc  morbo  corripi  testantur  Ghisius  °},  Re- 
gnaultius  P),  Cheynius  9),  Frankius  T),  Michaelis  *),  Rushius  l),  Gre- 
gorius  u),  Vieusseusius  w),  Thomanus  *),  Desaultius  v),  Ardoinus  Bon- 
hommius,  Bernardus,  Watonius,  Guerinus,  Lemairius2},  Sachsius*)  et 

g)  I c.  pag.  7i. 

h)  Recueil  des  observat,  etc.  pag.  66.  6j. 

i)  Handbuch  der  medicinibchen  Diagnostik,  Q.  Leipzig  igoi.  Vol.  I.  pag.  146  sqq. 

k)  1.  c.  pag.  38.  39. 

l)  1.  C.  pag.  198  sqq. 

m)  de  curandis  hominum  morbis  epitome,  Tom.  TI.  pag.  107.  „Vox  plurimum  hoc  in 
„morbo  mutata,  vel  rauca,  vel  clangosa,  stridens  et  acuta.“ 

n)  1.  c.  pag.  39.  57. 

0)  1.  c.  pag.  9. 

p)  Journal  de  medecine,  tom.  LVIT.  pag.  527.  alleg.  a Burserio  , tom.  III.  pag.  391. 

q)  1.  c.  Vol.  I.  pag.  6Q. 

r)  1.  c.  Tom.  II.  pag.  107. 

s)  Biblioth.  Seit.  iox. 

t)  Archer,  1.  c.  pag.  12. 

u)  Yelloly,  1.  c.  pag.  11. 

w)  1.  c.  pag.  164. 

x)  Annalen  fur  das  Jahr  1300.  Wiirzburg  1803.  Seit.  19.  287*  291. 

y)  Oeuvres  chirurgicales  par  Bichat,  Paris  1802.  Tom.  II.  pag.  240. 

z)  Recueil  des  observations  etc.  pag.  76. 

a)  Lentin  Bey trage  $tc.  Vol.  III.  pag.  54. 

Volhersius  b).  Sunt  etiam  alii,  quos  hic  non  nominavi  quia  nescio 
an  veram  tracheitidem  descripserint.  Quod  profecto  de  exemplo 
sutoris  a Tulpio  c)  commemorato  et  de  duobus  aliis  in  Hufelandi  d) 
diario  relatis  statuendum  est.  De  iis  quos  ego  vidi  et  Stollius 
postea  dicam. 

Praeterea  Keirius  e),  cuius  dissertationem  de  tracheitide  cum  aliis 
Edinburgensium  de  eodem  morbo  scriptis  nuper  accepi,  ait:  „Domi- 
„nam  cognosco,  quae  aggressionibus  repetitis  cynanches  trachealis 
„ab  anno  aetatis  vigesimo  laboravit,  cuius  mater  etiam  anno  quadra- 
gesimo morbo  nostro  laboraverat;  prioris  liberi  huic  morbo  prae- 
cipue obnoxii  sunt,  et  iam  ab  illo  unus  mortuus  est.“ 

Idem  f)  duo  exempla  commemorat  aegrorum  curatorum  in  noso- 
comio Regio  Edinburgensi ; quorum  alter  vigesimum  primum , alter 
sexagesimum  annum  agebat,  sed  posterior  mihi  non  videtur  trachei- 
tide laborasse. 

Hamiltonius,  celeberrimus  ille  professor  in  academia  Edinburgensi, 
in  praelectionibus  suis  narrabat,  adultum  intra  sex  horas  a trachei- 
tide interfectum  fuisse  s).  Idem  vir  mense  Octobris  anni  1301  ho- 
minem 26  annorum,  nomine  Macleod,  hoc  morbo  affectum  in  noso- 
comio Edinburgensi  tractavit11). 

b)  Vid.  Volkers  Beylage  zum  XIV.  Stiick  der  Ratzeburgischen  littera  rischen  Blatter, 
Sonnab.  am  2.  Apr.  lQoQ.  I. 

c)  Observat,  lib.  IV.  cap.  3. 

d)  Vol.  IX.  Sect.  2.  p.  130.  et  Vol.  XX.  Sect.  I.  pag.  143. 

e)  Vid.  Dissert.  medica  inaug.  de  Cynanche  tracheali,  auctore  Jacobo  Keir,  3.  Edinburg, 
sine  anno.  pag.  4.  5. 

f)  Ibidem  pag.  37.  45. 

g)  Vid.  Disp.  med.  inaug.  de  Cynanche  tracheali,  auctore  Jacobo  Dabney,  Edinb.  s.  a. 
pag.  9. 

b)  Narrat  hoc  J.  0’dwyer,  in  disp.  med.  inaug.  de  Cynanche  tracheali.  Edinb.  1805.  P-  <5. 

0’dwyerius  £),  quem  supra  commemoravi  et  Dobneius  refe- 
runt Washingtonium,  celebricem  Americae  septentrionalis  vindicem 
hoc  morbo  periisse.  Dobneius,  „non  desunt, u ait,  „multa  huius- 
„modi  exempla.  Ceteris  missis  sufficiat,  mortem  praeclari  Wa- 
„shingtonii  memorare : quem  virum  spectatissimum,  nunquam  nimis 
„plorandum,  hic  morbus  acerrimus,  iain  annum  sexagesimum  no- 
„num  aetatis  agentem,  brevi  spatio  quatuor  et  viginti  horarum,  arte 
,, medica  nihil  valente,  vivis  eripuit. (< 

Inprimis  duplex  causa  infantes  prae  adultis  tracheitidi  subiicere 
videtur.  Primum  illi  ad  inflammationes  et  praesertim  tunicae  pi- 
tuitosae inclinant.  Deinde  vero  tracheitis  exanthematibus  iuncta 
esse  solet,  tenerae  aetate  infestis.  Adultiores,  qui  tracheitidem  habent 
in  tanto  vitae  periculo,  ut  infantes  non  versantur;  sed  manifestior 
in  iis  est  et  gravior  atque  cito  interdum  mortem  adducit,  quantum 
Swietenius  et  allata  exempla  docent.  Atque  contendit  Franhius1"), 
cuius  institutionem  in  clinico  Vindobonensi  semper  grato  animo 
tenebo,  morbum  in  adultis  non  solum  membranam  pituitosam  tra- 
cheae, sed  etiam  musculos  et  ligamenta  laryngis  corripere. 

Ceterum  variis  argumentis  ductus,  morbum  aetate  provectis  non 
tantum  periculum  afferre  quam  infantibus  arbitror.  Nam  primum 
in  adultis  minor  copia  lymphae  plasticae  secernitur,  unde  fit  ut  aliae 
quoque  inflammationes  v.  c.  cerebri  et  pulmonum  eos  in  tantum 
discrimen  non  adducant.  Quod  infantibus  accidisse  plures  cadave- 

i)  1.  c.  pag.  i.  2. 

k)  1.  c.  pag.  6. 

})  Commentar.  adBoerhave,  Tom.  IV.  §.  Qo2.  pag.  6 7. 

m)  ,,Nunc  autem  superficialis  modo,  ac  fere  erysipelacea  inflammatio  internae  laryngis 
,,trafheae  hic  subest;  nunc  fortior  membranarum,  ligamentorum,  musculorum  laryngis  in- 
„flammatio  latet.“  De  curandis  hominum  morbis  epitome,  auctore  Frank.  Venet.  1794.  tom.  IT- 
pag.  ioQ. 

rum  sectiones  me  docuerunt.  Deinde  illi  non  tanta  irritabilitate' 
tracheae  praediti , spasmodicam  eius  constrictionem  rarius  patiuntur. 
Quae  Leroius  dicit : ,,Le  conduit  de  l’air  est  plus  etroit  dans 
,,1’enfance;  sa  membrane  est  molle,  et  ses  nerfs,  qui  s’y  repandent, 
„sont  plus  pulpeux.“ 

Denique,  quod  caput  rei  est,  inde  maior  pernicies  infantibus 
movetur,  quod  in  his  insignis  angustia  sit  rimae  glottidis.  Hoc  pro- 
barunt Leroius  et  Richerandus  p)  et  ille  quidem  iam  ante  ali- 
quot annos  in  opere  citato.  Atque  his  experientissimis  viris  adsen- 
titur  Soemmeringius  de  anatomia  meritissimus,  qui  mihi  scripsit  se 
eandem  opinionem  iam  abhinc  multos  annos  habuisse.  Sed  quod  ait 
Richerandus:  „Entre  le  larynx  et  la  glotte  d’un  enfant  age  de  trois 
,,ou  douze  annees,  les  differences  de  grandeur  sont  tres-peu  remar- 
„quables,  presqu’  imperceptibles , et  ne  peuvent  point  se  mesurer 
,,par  la  stature  desj  individues : “ id  mihi  aliter  se  habere  videtur ; 
refutatum  quidem  per  explorationem  externam  colli. 

Ceterum  censeo  atque  expertus  sum  pueros  magis  quam  puellas 
tracheitidi  obnoxios  esse.  Quod  partim  per  diversam  formam  tra- 
cheae et  laryngis  in  utroque  sexu  explicandum  est,  iam  hoc  vitae  tem- 
pore conspicuam;  partim  derivandum  a maiore  proclivitate  puero* 
rum  ad  inflammationes  et  causis,  quae  occasionem  morbo  praebent, 
apud  pueros  frequentioribus.  Sunt  etiam  tracheitidi  subiecti  infantes 
robusti  et  sanguinis  pleni,  praesertim  vero  ii,  qui  per  obesitatem  et  la- 
xitatem fibrae  saepius  catarrho  aliisque  morbis  membranae  pituitosae 
adficiuntur.  Illos  morbus  repente  aggreditur  cum  suffocationis  peri- 
culo coniunctus.  In  his  catarrhi  signa  tracheitidem  praecedere  solent. 

n)  Vid.  Moniteur  de  i8<>8-  Nro.  223. 

o)  Vid.  Leroy  Heilkunde , pag.  351.  Moniteur  ibid. 

p)  1.  c.  pag.  326  sqq. 

§.  III. 

Causes  occasionelles  determinables. 

De  causis,  quae  huic  morbo  ansam  dant. 


1. 

Est-il  des  circonstances  connues  appreciables , qui  concourent  a repandre  plus 
generalement  le  Group  dans  un  pays  que  dans  un  autre? 

Num  innotuerunt  momenta  quae  ad  tracheitidem  in  quibusdam  regionibus 
magis  quam  in  reliquis  propagandam  conferant? 

De  causis  occasionalibus , quas  vocant,  dicturus,  silentio  praeter- 
ire non  possum  me  tracheitidem  quocunque  anni  tempore  vidisse; 
etsi  summus  aeri  calor  erat,  uti  mense  Augusto  anni  1807,  quo 
apud  nos  regnabat.  Et  postea  Maio  anni  sequentis  inter  insignem 
calorem  quem  acerrimum  frigus  praecessit  ad  tres  infantes  trachei- 
tide correptos  advocabar.  Eodem  tempore  Olbersius  tres  alios 
curabat.  Postremo  eam  vidi  mense  Julio  ineunte  quum  calorem  inso- 
litum frigus  sequebatur,  et  exeunte  hoc  mense  quem  gravis  calor  con- 
comitatus. Sed  inprimis  a mense  Septembri  usque  ad  Martium  vel 
Aprilem  regnare  solet.  Apud  nos  etiam  reliquorum  mensium  fri- 
gida et  nebulosa  tempestas  huic  morbo  favet,  praecipue  Euro  et 
Aquilone  supervenientibus.  Sed  eminent  hic  Novembris  vt  Decembris 
quorum  nebulae  saepius  per  nonnullos  dies  continuantur  ita  ut  sub 

vespera  quae  ante  oculos  sunt  distinguere  nequeas.  Quo  facto  vidi 
plerumque  unum  vel  plures  infantes  tracheitide  corripi,  idque  col- 
legae mei  testantur.  Neque  longa  est  mora.  Sic  filia  mea  mense 
Novembris  1805  tertia  hora  vespertina  aperto  curru  vehitur  mecum 
in  pagum  vicinum.  Coelum  admodum  serenum  est.  Hora  quarta 
conspicitur  densa  nebula.  Sub  vespera  quum  lectum  adit,  rauce- 
dinem persentit  et  nocte  tracheitide  infestatur. 

Videtur  etiam  aeris  celeri  mutatione  tracheitis  oriri.  Quod  qui- 
dem observavi  frigore  cum  Euro  vel  Aquilone  coniuncto  et  secuto 
humidam  tempestatem  quam  Auster  et  Zephyrus  comitabantur.  Sed 
nunquam  frequens  tracheitis  erat  si  frigus  et  siccitas  per  hyemem 
continuabantur.  Igitur  etiam  mense  Decembris  et  Januarii,  acutis- 
simo frigore  apud  nos  insignibus  haud  ita  multum  illa  deprehendi- 
tur. Frequentior  est  noster  morbus  locis  humidis,  quae  maiori  flu- 
vio, paludi,  mari  adiacent.  Hoc  probatur  exemplo  quod  Crawfor- 
dius  a)  commemorat.  Nimirum  locum  planum  fuisse  in  Scotia,  Carse 
of  Gowrie  vocatum,  qui,  situs  ad  fluvium  Tay  paludosus  esset;  at- 
que in  illo  agro  inflammationem  tracheae  regnasse.  Hoc  exsiccato 
rariorem  factum  esse  morbum.  Haec  testatur  Archerius  b}  similia 
expertus,  his  verbis:  „And  I know  the  disease  takes  place  in  a 

,,far  greater  number  of  instances  in  the  low  marshy  lands,  called 
„the  Neck,  situated  in  that  part  of  Maryland  which  lies  between 
„the  Chesapeak  - bay  and  Bush  - river,  than  it  does  in  the  upper- 
,, lands  called  the  Forrest.“ 

Quam  ob  rem  persuasum  mihi  habeo  humidum  aerem  nostrae 
urbis  adnumerandum  esse  caussis,  quae  morbi  frequentiae  favent. 

a)  In  dissert.  de  Cynanche  stridula,  Edinb.  1 771.  pag.  13. 

b)  1.  q.  pag.  13. 

Nam  Visurgis  fluvius  mediam  urbem  perfluit;  et  mare  vicinum  ma- 
nifestam vim  in  tempestatem  demonstrat. 

Wichmannus  contendit  Hannoverae  rariorem  esse  morbum  quam 
apud  nos  nec  frequenter  a se  observatum.  Atque  etiam  beatus 
Lentinus  Hannoverae  eum  non  ita  frequenter  vidit,  quam  ad  sylvas 
Hercynias.  Neque  magis  Brunsvigae  a celeberrimo  archiatro  Pottio 
haec  inflammatio  observata  est.  Quid  vero?  Nonne  utraque  urbs 
remotior  a mari  est  et  tantum  amniculo  irrigata?  At  vero  negari  non 
potest  urbes  a mare  remotissimas  etiam  eo  morbo  adfligi.  Nam  con- 
tendit Formeius  Berolinensis  se  tracheitidem  saepius  ibi  vidisse.  Et 
nuper  Goelisius  Vindobonensis  in  hospitio  quod  infantibus  sepositis 
prospicit,  frequenter  eam  observavit,  antea  ibi  incognitam.  Neque 
contra  omnia  loca,  quae  maribus  adiacent  illi  subiecta  sunt.  Pallonius 
Liburnensisenim  mihi  retulit  rariorem  in  urbe  esse  tracheitidem  quam 
in  agris  vicinis,  etsi  illa  urbs  ad  mare  Tyrrhenum  sita  est.  Igitur  errare 
videntur  Hornius  et  Dalbergius ; quorum  ille  existimat  hunc  morbum 
oris  maritimis  proprium  esse  ab  aura  sale  marino  repleta  qui  dum 
ducitur  illa,  arteriam  asperam  excitet  et  ita  secretionem  morbosam 
producat.  Sed  hunc  errorem  experientia  optime  refutat.  Addit 
morbum  Edinburgi  non  tam  frequentem  inveniri  quam  ad  portum 
vicinum  Leith  appellatum  et  in  pago  Musselburgh , qui  mari  adia- 
cent. Neque  hoc  negare  possum.  Nam  ipse  vidi  illa  loca  fere  con- 
tinuis nebulis  plena,  Edinburgi  autem  serenum  coelum.  Verum- 
tamen  non  recordor  unius  diei,  dum  in  illa  urbe  commorabar,  im- 
munis a pluvia  vel  nebula,  quae  tanta  interdum  erat  et  tam  putida 
ut  nebula  scotica  (scottish  mist)  Anglis  in  proverbium  abierit. 
Magni  momenti  est  locus  quidam  Cheynii  c) : „In  the  second  place 
„1  have  observed,  that  in  Leith  the  danger  is  greater  or  less,  in 

c)  Cheyne,  1.  c.  pag.  51. 

,,exact  proportion  to  the  nearness  or  distance  from  the  sea-shore; 
,,and  I conclude,  that  the  observation  would  hold  good  elsewhere  of 
„all  the  instances  I have  seen  of  the  disease  this  year,  amounting  to 
,,ten  or  eleven,  not  one  of  the  children  lived  a stone  - throw  from  the 
,,sea-shore  or  harbour.  InEdinburgh,  wliich  is  only  a mile  and  a 
„half  distant  from  the  sea,  nay,  in  the  skirts  of  Leith  the  farthest 
„from  the  beach,  although  not  a quarter  of  a mile  removed,  the  dis- 
„ease  is  rare : I therefore  warn  parents  to  take  the  alarm  as  soon 

„as  the  disorder  appears,  and,  wliere  practicable  I recommend  a 
„change  of  habitation.“  — 

Valde  miror  relationem  Scheelii,  medici  Hafni ensis,  qui  trachei- 
tidem  ibi  rariorem  invenit  quam  Hamburgi,  ubi  prius  versaba- 
tur, tametsi  haec  et  a mare  remotior  et  magis  ad  meridiem  sita 
est.  Reimarus  etiam,  qui  Hamburgicis  per  seculum  dimidium  sua 
arte  profuit,  tracheitidem  ibi  frequenter  regnare  affirmat.  Idem 
de  Lubeca  statuendum  est. 

Non  minus  frequens  morbus  est  regionibus  montanis  quod  diser- 
tis verbis  Vieusseusius  de  Geneva  asseverat,  etsi  lacus  Lemanus 
huc  aliquid  conferre  mihi  videatur.  Et  vidit  Boehmerus  e)  quondam 
in  valle  divi  Nicolai  ad  sylvas  Hercyniae  luem  huius  morbi,  quem 
Lentinus  f)  in  eodem  loco  saepius  observavit. 

Praeterea  causis,  quae  tracheitidi  occasionem  praebent  adnume- 
randa  sunt  aetas  iuvenilis,  sexus  virilis,  et  morbi  exanthematici.  Sed 
de  iis  alio  loco  dicam. 

Praecipua  caussa  quam  ab  antiquissimis  temporibus  morbum 

d)  Journal  de  Medecine  par  Corvisart,  May  iQo6.  pag.  563.  S.  a.  A.  f.  pr.  Arzte,  Vol. 
XXIV.  pag.  n. 

e)  Michaelis  Bibliotbek,  pag  104. 

f)  Hufelands  Journal , Vol.  IT.  Sect.  2.  pag.  169. 

produxisse  certe  novimus,  est  ignota  quaedam  conditio  vel  rerum 
externarum  natura,  quam  constitutionem  epidemicam  vocant.  Et 
videtur  haec  conditio  nunc  frequentior  esse  quam  olim  fuit  quod 
omnino  explicari  nequit.  Ita  non  potest  demonstrari  cur  nonnulla 
mala  nunc  frequentiora  sint  dum  alia  evanescunt  aut  silent. 

Ad  causas,  quae  singulis  hominibus  inflammationem  tracheae 
producunt  pertinet  per  leviora  vestimenta  quibus  tegimur  vel  aeris 
repentinam  mutationem  admissa  refrigeratio.  Quam  ob  rem  pernicio- 
sus mos  est  in  regionibus  aquilonai  ibus , et  divitibus  praecipue  con- 
suetus, ut  liberos  pectore  nudo  aut  leviter  tecto  aeri  exponant, 
immemores  periculi,  quod  pectori  et  tracheae  frigus  minetur.  At- 
que suspicor  ita  in  Scotia,  quae  infantes  saepe  nudo  pectore  et 
pedibus  per  hyemem  incedere  iubet,  tracheitidem  saepissime  oriri. 
Deinde  etiam  inimicum  esse  arbitror  caput  frigori  magno  exponi, 
v.  c.  crines  nimis  tondendo.  Atque  inprimis  cavendum  est  ne  haec 
accidant  infantibus  , qui  hunc  morbum  iam  passi , aut  certe  ad 
eum  proni  videntur.  Nostris  demum  temporibus  intellectum  est 
capillorum  curam,  cuius  insignis  vis  esse  videtur  in  valetudinem 
pectoris,  maximi  momenti  esse.  Saepe  vidi  infantes  tonsis  crinibus 
tussi  et  raucedine  corripi. 

Neque  aliter  sentit  Soemmeringius , qui  iam  ante  plures  annos 
capillis  tonsis  originem  tracheitidis  tribuit  s),  et  nuper  ad  me  scripsit 
se  nunquam  infantem  hac  affectum  vidisse,  integris  illis.  Wolfius 
Altonaviensis  de  hac  re  dicit:  „non  memini  me  hoc  morbo  Iudaeos 
„Altonavienses  pauperiores  affectos  vidisse,  quamvis  inde  ab  octen- 
„nio  ptochiater  huius  coetus,  ducentis  familiis  pauperioribus  auxi- 
„lium  tulerim.  Ouod  optime  explicari  potest  opinor  e more  apud 


g)  Vid.  Gottlng.  gelohrte  Anzeigen  , Jahrg.  iQc>4  6 3.  Stiicfc.  pag.  624. 


„Iudaeos  sancito  partim  per  religionem,  partim  per  consuetudinem 
„infantum  et  praecipue  puerorum  caput  obtegehdi“  h ). 

Sed  uti  nobis  cavendum  est  a pernicioso  more  nostri  aevi  in- 
fantes iubere  caluorum  instar  in  frigidissimo  aere  ambulare  ; ita 
nimiam  curam  capitis  commendare  nolo.  Interdum  post  repentinam 
aeris  mutationem  gravis  morbi  impetus  superoritur.  Sic  vidi  in- 
fantem sub  vespera  e calido  in  frigidum  cubiculum  portatum  eadem 
nocte  tracheitide  corripi.  Et  iurisconsulti  in  urbe  nostra  filius 
decennis  ex  hoc  morbo  moriebatur  delapsus  in  fossam  aqua  reple- 
tam dum  calidus  erat. 

Perinde  infanti  qui  a typho  convalescebat  continua  vociferati onr 
morbus  oriebatur,  irrita  omni  cura  quae  illi  placando  impendeba- 
tur. Sed  de  hoc  exemplo  postea  agam  in  capite  eo  quod  cadave- 
rum sectiones  describit.  Ex  his  intelligitur  quantum  incommodum 
existat  per  humidum  domicilium,  quod  manifesto  duobus  infanti- 
bus inflammationem  tracheae  conflare  viderim.  Neque  despicienda 
hic  est  inhalatio  oleorum,  quae  magnum  odorem  spargunt,  et  alio- 
rum vaporum. 

Cuius  rei  gravitas  apparet  opinor  exemplo,  quod  celeberrimus 
Leroius  commemorat  *).  Nimirum  pharmacopola  quidam  inspi- 
rando gas  acidum  muriaticum  oxygenatum  suffocabatur,  eiiciens 
membranam  qualis  in  tracheitide  deprehenditur.  Atque  Pallonius 
litteras  ad  me  misit  quibus  infantem  pharmacopolae  eadem  ratione 
enecatum  professus  est. 

Ceterum  vivendi  ordine  et  conditione  parentum  tracheitidem 
produci  prorsus  non  affirmo , dubius  an  illa  ad  eam  valeant  aliquid 
necne.  Verumtamen  divites  aeque  ac  pauperi  morbo  corripiuntur 

h)  Wolf  uber  die  Luftrohren  - Biaune  der  Kinder,  Q.  Altona  iQoQ.  pag.  3 6.  37. 

i)  Yid.  Moniteur  anni  iQo7.  Nro.  22, j. 

etsi  aliter  Lentinus  sentiat.  Quam  sartoribus  frequentiorem  in- 
veni tracheitidem,  fortuita  fuisse  videtur.  Nam  neque  ab  aliis  con- 
firmatur neque  probabilis  haec  opinio  est. 


2. 

Avec  quelles  maladies  regnantes  concourt  - elle  ( langine  polypeuse ) le  plus 
communement  ? 

Quibusnam  morbis  epidemicis  maxime  iungitur  angina  membranacea? 

Omnes,  qui  illos  morbos  commemorant,  in  eo  consentiunt  op- 
portuniores infantes  reddi  ad  tracheitidem  constitutione  quam 
vocant  catarrhali.  * Quod  non  solum  apud  nos,  sed  etiam  in  Ame- 
rica locum  habet,  testantibus  viris  eruditis  qui  Philadelphiae,  Novi 
Eboraci  et  Baltimoriae  medicinam  exercent.  Commentationem 
summi  momenti  in  libro:  MedicalRepository,  exhibuit  Jeremi as  Bar- 
kerius,  qui  Portlandiae  versatur,  narrans  Januarium  et  Februarium 
anni  lQoi  frigore  insignes  fuisse,  Martium  et  Aprilem  insolito  calore 
et  pluvia  quotidie  fere  repetitis.  Illo  tempore  homines  sanos  fuisse 
hoc  autem  „Catarrhal,  inquit,  affections  were  prevalent  among 
„adults,  and  several  cases  of  Croup  occurred  among  young  chil- 
„dren“  *).  Hoc  testatur  Bernardus,  qui  etiam  tracheitidem  inter 

k)  Huielands  Journal  Vol.  II.  Sect.  2.  pag.  196. 

a)  The  medica]  repository,  and  review  of  American  publications  on  medicine,  surgery 
aud  auxilia  ry  branches  of  philosophy  conducted  by  Mitcbilland  Miller.  New -York  1802 
Vol.  V.  Nro.  3.  pag.  26Q. 

luem  catarrhalem  regnare  viderit;  et  Baillovius,  Brewerius,  Laro- 
chius  et  Rechovius  b). 

Neque  rara  est  apud  nos  coniunctio  tracheitidis  cum  cynanche 
faucium  et  catarrho,  qui  frigore  humido  saepius  observantur  quam 
sicco  etiamsi  acutiori.  Praeterea  Simesius  vidit  uno  tempore  infan- 
tes tracheitide,  adultos  pneumonia  corripi  c).  De  quo  nequeo  iu- 
dicium  ferre  an  verum  sit,  quia  forte  acri  hyeme,  in  qua  pneumo- 
nia maxime  synochae  naturam  habens  regnabat,  nonnullis  tantum 
infantibus  tracheitide  affectis  medebar.  De  exanthematibus,  quae 
cum  hoc  morbo  coniuncta  vidi  postea  plura  dicam. 


3- 

Est  - elle  epidemique ? 

Estne  epidemica? 

Non  dubito  quin  nonnunquam  tracheitis  epidemice  grassetur;  id 
quod  anno  1556  Parisiis  atque  1747  et  48  Cremonae  accidisse  nar- 
rat Baillovius  et  Ghisius.  Rosensteinius  talem  epidemiam  comme- 
morat, quae  1661  et  1762  multos  infantes  Holmiae,  Upsaliae,  in 
Rasbovia  et  Fundbovia  occidit.  Idem  vidit  van  Bergenius  1764 
Francofurti  ad  Moenum.  Lues  Wilckio  Holmiae  anno  1766  obser- 
vata nescio  an  vere  tracheitis  fuerit  aut  scarlatina  typhosa.  Ille 
enim  hunc  morbum  saepe  cum  illa  commutare  videtur.  Caronis  vero 
descriptio  tracheitidis  quam  eodem  anno  in  Fano  sancti  Germani 

b)  Vid.  Recueil  etc.  pag.  79. 

c)  Vid.  Jacob  Sims  Bemerkungen  uber  epidemische  Krankheiten,  Q.  Hamburg  1773. 
Pag-  33* 

(Saint-Germain  en  Laye)  observasse  dicit,  admodum  imperfecta  est. 
Sed  certum  est  tracheitidis  luem,  Calmariae  anno  1768  a Wahlbomio, 
Holmiae  1772  a Baeckio  et  Salomone  atque  Werthemii  eodem  anno 
a Zobelio,  esse  observatam. 

Nuper  observata  est  lues  tracheitidis  Portlandiae  a Barkerio  a) 
et  Northemii  a Mostiob),  utraque  anno  1799  regnans.  Eandem 
vidit  Jonas  in  pago  Mont-joye  prope  Aquisgranum  anno  1804  c) 
et  anno  1807  Autenriethius  Stutgardiae.  Frequens  fuit  anno  1808 
in  principatu  Lauenburgico,  Saxoniae  inferioris.  Nam  et  Ratze- 
burgi  observabatur  et  in  aliis  oppidis ; atque  in  pago  Carlovio  tre- 
decim  infantes  illo  morbo  obierunt  Referunt  etiam  Cooksonius 
et  Alexander  tracheitidem  ad  classem  morborum  epidemicorum. 

Nonnunquam  morbus  in  loco  quem  antea  non  aggressus  erat 
epidemicus  oritur.  Quod  testante  medico  Fellio  r}  accidit  Lanca- 
striae  ab  eo  liberae  usque  ad  annum  1760.  Neque  tamen  hoc  certo 
definiri  potest  de  morbo  nuper  demum  satis  cognito.  Plerumque 
in,  singula  tracheitidis  lue,  quod  aliis  morbis  etiam  accidit,  hoc  vel 
illud  signum  prae  ceteris  eminet,  tametsi  praecipua  signa  ubique 
inveniantur. 

Insolita  signa  quaedam  comitabantur  morbum  grassantem  Novi 
Eboraci  anno  1794  f).  Erat  enim  respiratio  non  ita  operosa,  ne- 
que urgebat  venaesectio,  sed  emetica  et  balnea  tepida  salutem 

a)  Medica!  repository  Vol.  VI.  Nro.  1.  pag  23.  „Haec  lues  mense  Septembri  usque 
,,ad  finem  Novembris  regnans  multos  infantes  interficiebat." 

b)  Hufelands  Journal,  Vol.  VIII.  Sect.  3.  pag.  pQ. 

c)  ibidem  Vol.  XX.  Sect.  1.  pag.  13(5. 

d)  Volckers  1.  c.  Cap.  I. 

e)  Cookson  , 1.  c.  pag.  Q. 

f)  An  account  of  the  epidemic  fever  wbich  prevailed  in  the  city  of  New- York,  during 
part  of  the  sununer  and  fall  of  17  96  by  Richard  Bayley,  New -York  1796.  pag.  56.  37. 

optime  restituebant.  Apud  nos  fere  quotannis  plus  minusve  epide- 
mica est  tracheitis,  qualem  ex  his  undecim  annis  hieme  quaque  vel 
vere  ego  et  alii  observarunt.  Atque  vidi  a mense  Octobris  1807 
usque  ad  Calendas  Januarias  1808  novem  eiusmodi  casus,  eodem- 
que  tempore  Olbersius  sex  curavit.  Quod  ad  aeris  conditionem 
attinet  tracheitidem  promoventis,  nolo  ea  repetere,  quae  iam  dixi. 
De  numero  aegrorum  quos  vidimus  deinde  dicturus  sum. 


4- 

Pcut  on  la  regar  der  comme  contagieuse? 

Estne  morbus  contagiosus? 

De  hac  re  medici  dissentiunt.  Halenius  a),  Wahlboomius  b), 
Alexander  c) , Rumseius  d) , Jonas  e)  et  Bernardus  f)  , dubii  haerent 
non  satis  rem  definientes.  Negant  contagionem  ZobeliusS},  Mi- 
chaelis h),  Chalmersius  *),  Schafferus  k),  Thilenius  , Borro- 

a)  Berattelser  in  lam  nade  til  Kongl.  Collegium  medicum  rorande  Medicinal- Verkets  til 
standi  Riket;  sasom  en  fortsattning  af  Provincial  - Medicorum  berattelser  til  Kongl.  Colle- 
gium medicum,  som  aro  tryckte  ar  1762.  hes  Nystrom  och  Stolpe.  Stockholm  tryk  pa  Di- 
rect.  Lars  Salva  Kostnad  1765.  pag.  149. 

b)  Michaelis  de  angina  polyposa,  pag.  276. 

e)  1.  c.  pag.  13. 

d)  J.  c.  pag.  »56. 

e)  In  Hufelands  Journal , Yol.  XX.  Sect.  1.  pag.  148* 

f)  Recueil  etc.  pag.  Qi. 

g)  Michaelis  1.  c.  pag.  261. 

b)  ibid.  pag.  6q. 

i)  1.  c.  pag.  Oo. 

k)  Saminl.  fur  pract.  Arzte , Vol.  X\I.  pag.  117. 

l)  in  medicin.  und  chirurgiscbe  Bemerkung.  fi.  Francof.  1739.  Pag-  52. 


wius  Hullius”),  Fiirstenavius  °) , Dureillius,  Schwilgueius , Dou- 
bleius  P),  0’dwyerus  q),  Dabneius  r)  aliique.  Hullius:  „1  have,“  in- 
quit, „also  known  cynanche  trachealis  attack  five  children,  within 
„about  a week,  in  two  contiguous  houses,  that  were  at  a distance 
„from  any  town  or  village“  s).  Addit  vero  quod  ex  his  indoles  con- 
tagiosa non  probetur,  tot  argumentis  reiecta. 

Inter  eos,  qui  tracheitidem  utique  contagiosam  esse  arbitrantur, 
sunt  quidem  Rosensteinius  l),  Fieldius  u)  Golisius  w),  Duboueisius  *), 
Bartonius,  medicus  Philadelphiae  r),  et  Russelius  2).  Sed  in  eo  ab 
his  viris  discedi,  quod  hunc  morbum  contagione  propagari  conten- 
dant. Pertinet  enim  ad  inflammationes,  quibus  alii  non  inficiun- 

m ) 1.  c.  pag.  9. 

n)  An  essay  on  phlegmatia  alba  dolens,  Manchest.  lQoo. 

o)  De  angina  membr.  pag.  12. 

p)  In  Recueil  etc.  pag.  Qi. 

q)  1.  c.  pag.  8- 

r)  1.  c.  pag.  4. 

s)  1.  c.  pag.  253. 

t)  1.  c.  pag.  7 07. 

u)  Meinoirs  etc.  Vol.  IV.  j).  151.  et  Vol.  V.  p,  176.  germanice  conversum  in  SammL 

fur  pvakt.  Arzte  XIX.  p.561. 

w)  1.  c.  pag.  4. 

x)  Vid.  Recueil  etc.  pag.  0*- 

y)  Archer  1.  c.  pag.  16.  ubi:  „Dr.  Earton,  inquit,  lately  infornied  me,  that  in  latter 
,,end  of  the  year  1793.  the  hives  prevailed  much  in  Philadelphia,  and  froiu  several  unequi- 
,,vocal  cases  , there  was  no  doubt  left  bim,  as  to  its  contagious  nature. “ 

z)  „T  have  seen  this  distemper  carry  of  very  sudenly  several  children  in  a family;  which 
,,makes  me  suppose  it  communicable , like  a measly  cough.  And  indeed  in  some  cases  I have 
,,observed  eruptions  appear  in  the  skm,  but  more  commonly  it  happens  without  any.“  Oeco- 
nomy  of  nature  in  acute  and  chronical  diseases  of  the  glands,  by  Russei.  Lond.  1 775.  p.  73. 
Verisimiliter  hoc  exanthema  fuit  scarlatina  typhodes , uti  ex  sequentibus  patet : ,,In  some  of 
,,these  cases,  the  tonsils  are  affected,  and  there  are  little  creeping  ulcers,  which  spread 
,,about  the  larynx  and  alter  the  voice.“  Ibid.  pag.  72. 

tur.  Et  si  quis  dixerit,  plures  infantes  eiusdem  familiae  una  vel 
deinceps  morbo  corripi,  id  nihil  probat.  Nam  hoc  rarius  accidit 
et  plerisque  immunis  a morbo  consuetudo  cum  aegroto  intercedit. 
Quid  quod  ipsa  aeris  ratione  morbus,  qui  saepius  epidemice  regnat, 
produci  videtur,  infesta  multis  hominibus.  Neque  in  hac  re  alia- 
rum inflammationum  v.  c.  pneumoniae,  anginae  faucium  exemplis 
destituimur. 


5- 

Est-elle  quelque  fois  consecutive  d'une  autre  maladie,  et  specialernent  d'une 
mciladie  eruptive  ? 

Num  interdum  tracheitis  alios  morbos  et  quidem  exanthematicos  sequatur? 

Tracheitidem  exanthemata  haud  raro  comitantur,  quantum  non- 
nulli opinantur  minus  recte  haec  observantes  et  morbi  facie  ali- 
quantum immutata  seducti.  Morbus  nimirum  hic  singularem  naturam 
habere  videtur,  quia  alius  generis  est  inflammatio  diversa  a sim- 
plici tracheitide.  Neque  solum  exanthematicos  morbos  eandem  sem- 
per  tracheitidi  induere  naturam  arbitror,  sed  specificam  illam  singulo 
quovis  exanthemate  produci,  in  varia  admodum  tracheitidis  facie 
conspicuam. 

Quod  nobis  non  mirum  videbitur  considerantibus  mutationes, 
quae  aliorum  organorum  inflammationibus  inferuntur  per  corporis 
ipsius  rationem.  Similiter  peritonitis  et  pneumonia,  quae  ubique 
secretioni  lymphae  plasticae  favent  illa  puerperis,  haec  morbillis 
iuncta  in  infantibus  praecipue  secretionem  commemoratam  procre- 
ant. Et  quem  fugit  diversa  oculi  inflammatio  observata  in  exanthe- 

maticis  morbis  vel  hominibus  scrophulosis  et  post  suppressam  repente 
gonorrhoeam?  Quibus  hominibus  etsi  omnibus  vasa  sanguinem  ve- 
hentia inflammata  sunt,  tamen  diversae  eorum  in  singulis  affectioni 
peculiaria  signa  tribuenda,  et  propriam  quisque  curationem  requirit. 

Quae  cum  ita  sint,  observata  mea  de  tracheitide  variolis 
morbillis  et  scarlatinae  iuncta,  proferam.  Antea  vero  aliorum 
scriptorum  sententias  commemorabo.  Quorum  plurimi  et  recen- 
tiorum  et  antiquiorum  temporum , agentes  de  variolis  , singula 
tracheitidis  signa  recensent,  raucedinem  quidem  asperum  et  acu- 
tum sonitum  in  tussiendo,  difficultatem  respirandi  aliaque.  Inter 
veteres  medicos  Rhazesius  a)  iam  dixit:  „Post  hanc  oculi  curam  de 
„gutture  etiam  et  ore  curandum  est,  ne  quid  in  alterutro  erumpat, 
„quod  aegrotanti  noxam  adferat  gravem,  vel  respirationem  eius 
„praepediat.  Saepius  enim  cum  variolis  pravi  moris,  accedunt 
„strangulationes  difficiles , vehementes  etc.  et  cum  res  ita  se  habet, 
„de  salute  et  convalescentia  aegroti  nec  minima  spes  restat.“ 

Sed  dubito  an  fuerit  ullus  ante  Cotunnium,  qui  talia  sympto- 
mata ab  inflammatione  tracheae  pendere  dixerit.  Nam  ille  de  puero 
dissecto  summa  spirandi  difficultate  mortuo  refert:  b)  ,, Tracheae 
„autein  apertio  interiorem  totam  eius  faciem  inflammatam  exhi- 
buit, quam  omnem  crusta  quaedam  nova  integebat,  tegminis  in- 
„star  membranosi,  densa  et  subalbida,  facile  separabilis,  nihil  dis- 
similis a spuriis  membranis  illis,  quae  superficiem  interiorum  in- 
flammatarum partium  passim  occupat.^ 

Quae  inflammatio  etiam  bronchias  corripuisse  videtur,  nam 

a)  Rhazes  de  variolis  et  morbillis.  Vid.  Alexander  Trallianus  ex  edit.  Halleri,  Tom.  IT. 
pag.  249. 

b)  Cotunni  de  sedibus  variolarum  syntngma , Q.  Viennae  1771.  pag.  33- 

addit  Cotunni:  c)  „Bronchia  spuma  quadam  densa  subrubra  erant 
,, pleniora.  “ 

Ceterum  ex  aliis  quoque  locis  huius  libri  patet,  Cotunnium  tra- 
cheitidem  variolis  iunctam  observasse,  tametsi  lymphae  plasticae 
collectionem  non  commemorat  d).  Deinde  Wrisbergius  vidit  vario- 
las  cum  trachea  inflammata  coniunctas  e).  Neque  Hoffmanno  f) 
incognitum  erat  periculum  quod  in  suppurantibus  variolis,  haec  in- 
flammatio affert.  Quem  virum  eruditum  pulmones  cum  arteria 
aspera  in  variolis  inflammatos  vidisse  Soemmeringius  e volumine  ter- 
tio manuscripto  libri  laudati  nobis  retulit ; eundemque  Hofmannus  ipse 
adfirmavit  omnes,  qui  e variolis  moriantur  interfici  inflammatione 
pulmonum  et  tracheae.  Nam  materiam  variolosam  per  pulmones 
emitti  arbitrabatur,  quam  opinionem  gravissimam  esse  censuit. 

Sed  primam  huius  rei  notitiam  ad  doctam  Reilii  Halensis  com- 
mentationem de  affectibus  laesae  respirationis  et  deglutitionis  morbo 
varioloso  propriis  ipse  refero , per  multa  cadaverum  exempla  de- 
monstrantem aegrotos  variolosos  tracheitide  enecari. 

Quae  cum  ita  se  habeant,  vehementer  miror  recentiores  medi- 
cos parum  modo  animum  ad  ea  attendisse.  Nullum  enim  scripto- 
rem scio  praeter  Pinelium  utriusque  morbi  sibi  invicem  nupti 
disertam  iniecisse  mentionem. 

Vidi  equidem  ante  hos  decem  annos  lue  variolarum  epidemica 
multos  infantes  et  in  urbe  nostra  et  in  aliis  periisse  locis.  Tum 

c)  Ibidem. 

d)  1.  c.  pag.  44.  120. 

e)  De  variolis  internis,  §.  16  et  13.  Yid.  Novorum  Commentariorum  Societatis  Regiae 
Goettingens.  Tom.  V.  pag.  66  sqq. 

f)  C.  L.  Hoffmann  von  den  Pocken,  Mainz  1739.  tom*  2*  §•  75  et  ^4 9* 

g)  I.  C.  Reil  memorabit  clinic.  medico  -pract  fascic.  3.  p.  55 • 

h)  Medecine  clinique,  pag.  115  et  221. 

studui  Reilii  sententiam  quam  modo  legeram,  propria  experientia 
comprobare,  multiplici  occasione  adiutus.  Et  multum  mihi  profuit 
in  hac  re  indaganda,  investigatio  cadaverum  quorundam  infantum 
e plebe  egena,  quae  multis  et  precibus  et  pecunia  redemi. 

Sed  morbus  ita  variolis  consociatus  praeter  pathognomonica 
tracheitidis  signa  peculiaribus  etiam  nonnullis  immutatam  aliquantum 
sui  testatur  naturam.  Etenim  tracheitis  his  omnibus  sensim  sensim- 
que  oritur  non  coniuncta  cum  signis  illis  suffocationem  minanti- 
bus. Deinde  tales  aegroti  magna  raucedine  laborant  ita  ut  quid 
dicant,  intelligi  nequeat  et  collum  humore  strepente  et  tenaci  im- 
pleri videatur.  Tussis  autem  neque  tam  gravis  neque  tam  acute 
sonans  prodit,  sed  fusca  potius  et  interdum  crepitans  quasi  aliquid 
materiae  tenacis  solvatur.  Attamen  aut  nihil  eiicitur  aut  tantum 
mucus  tenax  et  mixtus  saliva.  Certe  nihil  vidi  lymphae  plasticae 
simile. 

De  doloribus  laryngis  nullus  conquerebatur,  quem  ego  curavi, 
etsi  interdum  observati  illi  ab  aliis  medicis.  Neque  tumorem  in 
collo  conspexi  quem  Reilius  ruptae  tracheae  et  aeri  in  telam  cel- 
lulosam suggesto  tribuit. 

Deglutitionem  difficilem  et  trachea  et  membrana  faucium  la- 
ryngisque inflammatae  secum  ferunt,  ita  ut  potum  aegroti  recusent. 
Accedit  plerumque  etiam  pulmonum  inflammatio,  quae  signa  tra- 
cheitidis ita  obscura  reddit  ut  medicos  fugiant.  Spirandi  difficultas 
maxima  est  et  cum  summo  angore  aegrotorum  coniuncta,  ita  ut 
faciem,  stragula  aliasque  res  sibi  proximas  dilacerent.  Neque  per 
ingentem  dyspnoeam  infantes  in  lecto  manent  quem  confestim  relin- 
quunt quietem  in  gremio  matris  quaerentes  et  capientes. 


i)  J-  c.  pag.  77- 

Nunquam  vero  vidi  tracheitidem  mitiorum  sed  malignarum  va- 
riolarum  cum  febre  typhosa  iunctarum  comitem,  quibuk  affecti 
aegroti  inter  terribiles  nervorum  turbas,  convulsiones,  deliria,  stri- 
dorem dentium  apoplexiam  exspiravere. 

Pl^fumque  tracheitis  variolis  suppurantibus  demum  supervenit, 
'quantum  et  ipse  et  Rushius  k)  viderunt;  erumpentibus  bis  tantum 
adiunctam  se  nobis  obtulit  et  nunquam  exsiccatis  iain  illis.  Pieilius  lj 
vero  huius  rei  exemplum  affert,  et  Olbersius  infantem  undecim 
annorum  tracheitidem  repente  expertum  vidit  post  fugatas  iam  va- 
riolas,  quae  confluxerant , emetico  et  emplastro  vesicatorio  sanatu 
facillimam. 

Denique  causis  inflammatae  tracheae  adnumeratur  vulgo  a me- 
dicis salivatio  suppressa.  Quod  vereor  ne  temere  factum  sit. 
Nam  pendent  multa  sigria  variolarum  typho  iunctarum  a graviore 
nervorum  labe  ut  egregie  ait  Reilius.  Attamen  memoratu  dignum 
est  nunquam  tracheitidem  hic  oriri  saliva  recte  fluente,  quod  iam 
Mortonius  "*}  Confirmabat  aiens:  „Sub  finem  huius  stadii  declinante 
,, nimirum  salivatione,  saepissime  respiratio  Subito  atque  in  exspe- 
ctato vel  in  citissimam  ac  debilem  vel  in  difficilem  et  suspiriosam 
„mutatur.“ 

F requentiorem  fere  tracheitidem  nuper  vidi , quum  ante  hos 
duos  annos  morbillorum  lues  apud  nos  regnabat.  Quae  coniun- 
ctio  non  difficile  cognoscitur.  Nam  si  discesseris  a levioribus  im- 
mutationibus, eadem  est  qualem  supra  descripsi.  Tum  memorabile 
videbatur  omnes  infantes , qui  antea  tracheitidem  superaverant, 
morbillis  non  nisi  recens  suborta  ea  adfici.  Similiter  Fiel- 

h)  1.  c.  pag.  xop. 

l)  1.  c.  pag.  Qo. 

m)  In  Pyretologia.  Genevae  1696.  cap.  VI.  de  variolis , pag.  105. 

dius  n)  tracheitidem  vidit  morbillorum  eruptionem  antecedere,  atque 
dixit  illam  eatenus  a catarrho  differre  quatenus  magno  pum  impetu 
orta  interdum  ante  proruptos  morbillos  cessaret;  catarrhus  autem 
primum  levis  deinde  augeretur  donec  morbilli  in  conspectum  vene- 
rint. Cui  tamen  ego  non  adsentior  alia  experientia  edoctus.  Vidi 
enim  nonnulla  exempla  tracheitidis  ortae  ante  eruptos  morbillos  et 
postea  continuatae. 

Sed  eo  tempore  quo  luem  commemoratam  apud  nos  habuimus 
subito  tracheitis  oriebatur.  Et  memini  infantis  cui  tanta  dyspnoea 
erat  ut  anxia  mater  medici  forte  praetereuntis  auxilium  imploraret. 
Deinde  nonnulli  a principio  morbi  dolores  laryngis  persentiebant. 
Febris  plerumque  gravis  erat  synochae  signis  notata. 

In  paucis  vero  infantibus  , eruptos  iam  morbillos  tracheitis  secuta 
loco  catarrhi  membranae  pituitosae  in  trachea,  qui  rauca  tussi  co- 
gnoscitur; in  duobus  unius  familiae  infantibus  absolutam  adeo  des- 
qu animationem,  haud  sine  vitae  discrimine.  Et  inter  erumpentes 
morbillos  vel  antea  orta,  coniuncta  erat  cum  sonitu  fusco,  rauco, 
qui  in  tussiendo  edebatur,  et  raro  ad  summum  gradum  adscendebat. 

Scilicet  statim  arcessitus  recentem  impugnare  potui  morbum.  Sed 
alii  medico  non  talis  fortuna  contigit.  Neque  enim  omni  cura  et  so- 
lertia  par  fratrum  morti  eripere  potuit,  etsi  reliquos  tracheitide  cor- 
reptos infantes  suae  curae  traditos  sanasset.  Similiter  de  duobus  illis, 
quos  supra  dixi  morbi  fastigium  adsecutos  esse  ipse  iam  desperaveram. 
Nam  febris  morbo  repente  orto  synochae  naturam  habebat,  ut  fere 
in  omnibus  his  aegrotis;  tametsi  infantes  illi  per  superatos  morbil- 
los debilitati  erant.  Quam  ob  rem  adhuc  laetor  de  usu  remedio- 
rum debilitantium  quae  sola  iis  salutem  adtulerint.  Simili  modo 


n)  1.  c.  Tom.  V.  pag.  166  sq. 

exempla  citata  ab  Augustino0),  RumseioP)et  Schaeffero  9)  com- 
probant periculum  tracheitidis  morbillos  secutae.  Et  Rumseius  qua- 
tuor  adfert  hac  ratione  defunctos. 

Quodsi  tracheitis  scarlatinae  supervenit,  malum  est.  Neque  pos- 
sum negare  experientiam  Tucker  Harrisii1)  medici  Americani,  qui 
dicit:  ,,After  this,  an  other  change  of  atj^fmospheric  constitution 
„took  place,  and,  from  1783-  we  were  sincerely  handled,  for  four 
„or  five  years,  with  scarlatina  anginosa,  some  times  attended  with 
„croup.  When  this  last  symptom  was  present,  the  patients  uni- 
„versally  died.“  Et  quum  apud  nos  ex  annis  quinque  continua 
lues  scarlatinae  regnaret,  non  defuit  mihi  occasio  tracheitidem  illi 
iunctam  observandi.  Sed  in  tribus  modo  hac  lue  laborantibus , tra- 
cheitidem cum  febre  synocha  coniunctam  vidi.  Reliquis  maxime 
typhosa  erat  appellata  ab  Anglis  „putrid  sore  throat.  “ 

Sed  ante  hos  decem  annos  regnante  apud  nos  scarlatina  uxor 
viginti  annorum  in  qua  summum  illa  synochae  gradum  ascenderat  tra- 
cheitide corripiebatur  faucium  et  tonsillarum  inflammationis  experte. 
Accessit  vero  haec  tracheitis  secunda  die  post  eruptam  scarlatinam, 
quae  totum  corpus  colore  rubro  obtexerat.  Tussis  asperrima  erat  et 
fusca,  inspiratio  sibilans  et  dyspnoea  tanta  ut  prono  corpore  in  lecto 
sedere  coacta  esset.  Haec  postquam  viginti  quatuor  horas  con- 
tinuata erant , et  sensim  sensimque  imminuta,  foemina  salutem  recu- 
peravit. Similiter  sub  finem  mensis  Julii  anni  1808  infantem  vidi 

o)  Journal  der  auslandischen  medicinischen  Litteratur,  von  Hufeland,  Schreger  und 
Harles.  Vol.  I.  pag.  13. 

p)  1.  c.  pag.  166.  167. 

q ) Kinderkrankheiten , pag.  332.  333. 

r)  The  Philadelphia  medical  andphysical  Journal:  collected  and  arranged  byBarton.  Phi- 
ladelphia 1805.  Part.  I.  Vol.  2.  p.  28- 

robustum  quartum  cum  dimidio  vitae  annum  agens,  iriter  eruptionem 
scarlatinae  tracheitide  corripi.  Celerrime  advocatus  a matre,  quae 
ipsum  exanthema  in  pectore,  abdomine  et  femoribus  conspicuum, 
non  antea  observaverat,  infantem  feliciter  restitui. 

Tali  coniunctione  scarlatinae  et  tracheitidis  etiam  Stollius  labo- 
rare vidit  sutorem  duodeviginti  annorum.  Explorato  eius  cadavere, 
arteriam  asperam  cum  ramis  suis  valde  inflammatam  deprehendit; 
lympham  vero  plasticam  quae  secreta  fuisset  non  commemorat. 

Scarlatinae  malignae,  quam  vocant,  saepe  tracheitis  adiungitur. 
Quam  ob  rem  cum  ab  aliis  multis  tum  ab  Aurivillio  l),  qui  commen- 
tationem doctam  de  hac  re  scripsit,  haec  commutantur.  Atque  vix 
quaedam  de  scarlatina  maligna  invenies  scripta,  quae  hoc  vel  illud 
signum  tracheitidis  non  contineant.  Huc  pertinet  Starrius  u),  Iohn- 
stonius  w_),  Witheringius  , Clarkius  Ueberlacherus  z)  et  Ru- 
shius  *},  qui  hoc  utriusque  morbi  connubium  sibi  notum  descripsere. 
Idem  ab  Heberdeno  factum  esse  patet  ex  aliquo  loco  b)  libri  ab  eo  editi. 


s)  Ratio  medendi , Viennae  1790.  Part.  VII.  pag.  92.  Historia  morbi  XII.  ,, Angina  mem- 
„branacea  in  stadio  adhuc  inflammatorio  constituta. “ 

t)  Diss.  medica  de  angina  infantum  in  patria  recentioribus  annis  observata , quam  prae- 
side Samuele  Aurivillio  publico  eruditorum  examini  subiecit  Henr.  Daniel  Wieche.  Upsal  2 6. 
Jun.  »764.  recud.  curavit  Sandefort  in  thesaur.  dissert.  Vol.  II.  Roterodami  1759. 

u)  Philosophical  Transact.  Nro.  49.  1749. 

w)  Treatise  of  the  malignant  angina  or  putrid  and  ulcerous  sore  - throat  etc.  by  J.Jon- 
stone,  Worcester  1779. 

x)  An  account  on  the  scarlet  fever  and  sore -throat  Lond.  177  9.  in  Ovo. 

y)  Observations  on  fever  especially  those  of  the  continued  type,  and  on  the  scarlet  fever 
attended  with  ulcerated  sore- throat,  by  John  Clark.  Ibid.  1730. 

z)  Abhandlung  vom  Scharlachfieber , Wien  1709* 

a)  1.  c.  pag.  165. 

b)  pag.  22.  ,, Mucus  autem  ille  tracheam  quoque  velabat  usque  ad  eius  divisionem,  in 
„cuius  superiore  parte  fere  in  membranam  coierat,  in  inferiore  muco  similior  erat.“  Commen- 
tarii de  morborum  historia  et  curatione.  Recudi  curavit  Sommering,  1O04. 

Quodsi  scarlatinam  malignam  haud  statim  a principio  febris  ty- 
phosa,  sed  vel  levior  vel  gravior  synocha  comitatur,  nunquam  vidi 
tracheitidem  in  primo  stadio  morbi  oriri,  sed  in  secundo.  Et  qui- 
dem nunc  maturius  nunc  serius  accedit,  saepius  vitae  infesta.  Plerum- 
que vero  non  solet  cum  impetu  inchoari.  Quare  raucedo , quae  sce- 
nam  aperit,  saepe  praetermittitur  a medicis,  tum  demum  attentis, 
quum  insolitus  in  tussiendo  sonitus , respiratio  sibila  et  dyspnoea 
continuo  aucta  de  impedimento  spirandi  nullam  dubitationem  am- 
plius admittunt.  Nihilo  magis  tamen  norunt  huius  rei  causam,  ut  quam 
non  tracheitidi  tribuant  sed  repetant  a corrupta  et  minutatim  eiecta 
interna  membrana  tracheae  opinantes  albam  membranam  sive  cru- 
stam, quae  in  oesophago  saepius  deprehenditur  ad  tracheam  propagari. 

Irtfer  medicos  Gallicos,  qui  prius  de  scarlatina  maligna  scripse- 
runt, Navierius bene  cognovit  periculum,  quod  tracheitis  cum 
scarlatina  coniuncta  affert.  Putabat  autem  gangraenam  usque  ad 
tracheam  extendi,  qui  error  cadaverum  explorationibus  satis  opinor 
infractus  est.  Sed  inflammatione  tracheam  corripi  dubitari  nequit. 
Ceterum  inter  Francogalliae  medicos  praeter  Pinelium  d_)  nullus  no- 
bis innotuit,  qui  hoc  morborum  connubium  accurate  descripserit. 
Quem  autem  Pinelius  curavit  aegrotum,  mortuus  est. 

Quodsi  ita  tracheitis  scarlatinam  comitatur  mors  repentina  intra 
triginta  sex  saepe  horas  acceleratur,  quantum  ipse  expertus  sum.  In 
his  aegrotis  vidi  plerumque  iam  prius  membranam  pituitosam  narium 
inflammatam,  et  labium  superius  atque  alas  nasi  acri  liquore  ibi 
secreto  corrosas.  Glandulae  sublinguales,  submaxillares  et  paroti- 
des valde  tumescunt.  Puellis  saepius  ulcera  gangraenosa  in  puden- 
dis oriuntur,  ad  anum  usque  extensa  ita  ut  nonnunquam  perinaeum 

c)  Dissert.  sur  plusieurs  maladies  populaires  etc.  Paris  pag.  212. 

d)  Vid.  Eius  Medecine  clinique,  pag.  220 

et  os  sacram  cariosum  destruantur.  Quorum  infantum  cuidam  in 
digitis  magnae  bullae  epidermidis  exsurgebant,  similes  pemphigo; 
et  in  locis  a vesicatorio  sauciis  gangraena  exorta.  Tandem  aeger 
surdus  et  coecus  et  anhelus  continuis  convulsionibus,  licet  leviori- 
bus extinctus  estj  Neque  tamen  tracheitis  fidum  et  constans 
signum  est  scarlatinae  malignae.  Nam  similia  imo  graviora  illis 
quae  modo  narravi,  etiam  infantibus  accidebant,  laborantibus  sim- 
plici scarlatina. 

Quanquam  vero , ut  antea  dixi  haud  felicem  horum  aegrotorum 
curam  gessi;  tamen  infantem  sanavi  cuius  status  anceps  spem  multo 
deteriorem  relinqueret.  Nimirum  ad  parentum  valde  egenorum  filiam 
trimulam  ^r-cessitus , eam  ex  nonnullis  diebus  non  sine  difficultate 
nutrimenta  deglutire  potuisse  et  inde  etiam  maculas  rubras  in  cute 
effloruisse  audivi ; nocte  proxima  puellam  raucedine  correptam  a prima 
luce  spirandi  difficultatem  cum  angore  sensisse.  Puella  parva  erat 
et  macra;  exanthema  rubri  coloris  passim  prorumpebat.  Pulsum 
arteriarum  exilem  et  frequentem  non  potui  numerare.  Excitata 
e somno  illico  rursus  obdormiebat.  Respiratio  erat  sibila,  gravis 
et  operosa;  sonitus  in  tussiendo  editus  asper  et  paululum  strepi- 
tans; nihil  autem  eiiciebatur.  Tonsillas  parum  tantummodo  tumi- 
das conspiciebam ; altius  inspicere  non  potui,  reluctante  puella.  Haec 
spirandi  difficultas  usque  ad  alterum  diem  continuata,  cum  reliquis 
signis  decrescebat,  et  paulo  post  de  insperata  puellae  salute  laetabar. 

Quam  alii  viderunt  tracheitidem  absoluta  iam  scarlatina  exortam, 
haec  nobis  nunquam  obvia  data. 

Ceterum  funestum  tracheitidis  cum  morbillis  et  scarlatina  con- 
nubium  veteribus  medicis  bene  cognitum  erat,  quantum  e verbis 
Mortoni  e)  intelligitur. 

e)  1.  c.  cap.  3.  pag.  13.  De  morbillis  agens:  ,,Non  raro  autem,  inquit,  hoc  morbi  sta- 

Quod  in  puero  febre  urticaria  correpto  tracheitidem  oriri  obser- 
vabam, id  fortuito  casui  tribuendum  esse  videtur.  Neque  maioris 
momenti  est  Carronii  f)  observatio , qui  illam  in  infante  trimestri, 
quinto  die  post  insitas  variolas  vaccinas  viderit.  Ille  vero  valde 
laetatur  de  salute  huic  infanti  restituta,  cuius  mors  iure  veretur  ne 
insitioni  adscripta  fuisset. 

,,dium  ancipiti  eventu  ad  decimum  septimum  vel  vigesimum  usque  diem  protensum  observavi, 
,,et  anginam,  ophthalmiam,  vel  peri  - pneumoniam  funestam  inde  subortas,  inflammatis 
„prius  ab  efferato  spirituum  nisu  glandulis  in  larynge,  et  pharynge,  vel  pulmone  sitis,  et 
,, deinde  exulceratis.  Unde  tussis  ferina  ac  perpetua  , deglutitio  difficilis  , dolor  pectoris  lan- 
,,cinans,  anhelitus,  strangulatio  et  suffocatio  insequebantur,  et  indoles  febres  inflammatoria 
„manifestior  evasit.“  $ 

Et  cap.  5.  de  febre  scarlatina:  ,,Ubi  malignus  est  epidemicus  (morbus),  non  raro 

,,utriusque  efflorescentiae  apparatus  ad  sextum  vel  septimum  diem  protrahitur,  et  efforescen- 
,,tia  usque  ad  decimum  quartum  et  ultra  durat,  et  interea  glandulae  oculorum , pharyngis, 
,, laryngis  et  bronchiarum  inflammantur,  fehris  inflammatoria  accenditur,  deglutitio  et  respi- 
,, ratio  laeditur,  ceteraque  anginae  et  peripneumoniae  symptomata  saepius  ingravescunt.41 

I)  Journal  de  medecine  p.  Sedillot,  Tom.  XXVIII.  pag.  243. 

6. 

Y - a- t-il  quelque  rapport  entre  la  frequence  de  cette  maladie , et  les  epidemies 
de  rougeole , de  scarlatine  et  coqucluche? 

An  ratio  intercedit  inter  frequentiam  tracheitidis,  et  luem  rubeolarum, 
scarlatinae  tussisque  ferinae? 

Morbus  quidem  noster  non  rarus  est,  imo  quibusdam  regioni- 
bus solemnis  , ita  ut  saepius  epidemice  regnet.  Neque  tamen 
attingit  numerum  eorum,  qui  lue  morbillorum  scarlatinae  et  tussis 
convulsivae  corripi  solent.  Nam  hi  morbi  interdum  per  continuos 
annos  regnant;  tracheitis  haud  diu  epidemica  perstat.  Illi  contagione 
propagantur  haec  sponte  nascitur.  Cuius  rei  causa  quaerenda  est 
in  aeris  conditione  nobis  ignota,  qua  subito  immutata  lues  extin- 
guitur. 

§.  IV. 

Mort  alite  relative. 

Ratio  mortalitatis. 


puelle  est  la  mor  t alite  relativ  c de  ce  1 1 e mala  di  e? 

Quaenam  est  ratio  mortalitatis  quoad  morbum  nostrum? 

Non  miror  si  quis  contendat,  omnes  hoc  morbo  correptos  sanari 
posse  a medicis.  Sunt  enim  inter  populares  meos,  qui  medendi 
rationes  commendant,  minime  fallaces,  medico  ad  recentem  mor- 
bum advocato.  Et  cuidam  ex  illis  ne  hoc  quidem  necessarium  esse 
videtur,  affirmanti  aliquanto  serius  auxilium  haud  multum  nocere. 
Sed  subtilis  auctor  huius  methodi  considerate  occultat,  quid  velit 
intelligi  per  illud  aliquantum  serius,  permittens  aliis  signa  invenire, 
quae  indicent  auxilium  haud  nimis  sero  allatum  esse.  Quam  ob 
rem  suadeo  ut  medicus  ab  aliquantum  seriori  isto  auxilio  sibi  caveat, 
festinet  illud  potius  iam  a morbi  primordiis , quantum  possit. 

Quodsi  recte  ad  propositam  quaestionem  respondeamus  multa 
consideranda  sunt. 

I.  Et  primum  quidem  stadium,  in  quo  morbus  versatur,  magni 
momenti  esse  arbitror.  Igitur  laetior  nobis  arridet  spes  in  morbi  prin- 
cipio (quale  intelligamus  ante  dixi)  ad  aegrotos  advocatis.  Etenim, 
ut  de  me  pariter  atque  Olbersio  glorier,  nos  e triginta  aut  certe 
viginti  infantibus  ne  unum  quidem  amisimus.  Huc  refero  etiam 
cos,  quibus  tracheitis  cum  magno  suffocationis  periculo  incipiebat. 

Quodsi  vero  complures  dies  a principio  morbi  praeterierunt,  quodsi 
respiratio  admodum  difficilis  est  facta,  haud  integrum  bonaeque  fidei 
duxerim  collegam,  qui  se  inter  quinquaginta  tales  aegrotos,  ultra 
viginti  quinque  sanasse  glorietur.  Ipse  quidem  nonnullos  restitui, 
quorum  morbus  fastigium  ascenderat;  quorum  salutis  vero  etiam 
recuperatae  ne  minimam  partem  arrogaverim,  etsi  omnibus  viribus 
aegroto  prospexerim.  Si  vero  medicus  in  principio  morbi  advo- 
catur, aegroti  salus  si  quae  usquam  datur,  iure  a medicis  postulatur. 

Quae  cum  ita  se  habeant,  plerique  aegroti  moriuntur,  opinor, 
quia  advocatur  medicus  iusto  serius  i.  e.  morbo  iam  consummato. 
Neque  certa  medendi  ratio  constat,  nec  detegatur  unquam,  qua  tales 
aegroti  utique  sanari  possint.  Quam  ob  rem  iure  Burtonius  a ) con- 
tendit, inter  centum,  quibus  tracheitis  consummata  evenerit  vix 
unum  sanari. 

II.  Deinde  consideranda  est  aegrotorum  aetas.  Et  quanquam 
alium  successum  curationis  non  vidi,  sive  ad  infantem  lactentem  in 
principio  morbi  advocarer,  sive  ad  adultiorem:  tamen  provectus 
in  illis  morbus  et  periculosior  et  plerumque  funestior.  Etenim  et 
ratio  medendi  ( de  qua  infra  dicam ) arctis  limitibus  est  circum- 
scripta, et  causae  mortis  frequentiores  adesse  solent. 

III.  Quod  multum  etiam  ad  augendum  victimarum  numerum  con- 
fert, in  tracheitide  cum  aliis  morbis  composita  quaerendum.  Ouae,  si 
simplex  ingreditur,  melioris  naturae  est.  Sin  autem  cum  exanthemati- 
bus coniungitur,  malum.  Nimirum  variolis  malignis  vel  scarlatinae  ty- 
phosae  adiuncta  tracheitis,  plurimos  enecat.  Minus  periculum  est,  si 
scarlatinam  febris  synocha  comitatur.  De  morbillis  coniunctis  cum 
tracheitide  ipse  nequeo  iudicare,  quia  nullum  infantem  his  morbis 
affectum  perdidi.  Alii  vero  minus  felices  erant,  etsi  optima  ratione 

a)  Medical  and  physical  Journal  x(Joo.  in  versione  huius  libri  germanica,  pag.303. 

medendi  uterentur.  Igitur  etiam  haec  morbi  coniunctio  haud  sine 
magno  vitae  discrimine  incedere  videtur. 

IV.  Huc  quoque  pertinet  varia  coeli  ratio.  Nam  maiorem  co- 
piam aegrotorum  in  aquilonaribus  terris  mori  arbitror , quam  in  cali- 
dioribus; quod  graviori  in  illis  morbo,  quales  omnes  ibi  reperiuntur 
inflammationes  tribuerim. 

Hoc  quodammodo  probatur  per  indicem  eorum,  qui  intra  qua- 
tuor  annorum  spatium  Londini  tracheitide  extincti  sunt.  Quos 
consignatos  debemus  operi  classico  Willanesii  b)  morbos  recensenti 
qui  regnarunt  in  illa  urbe  ab  anno  1796  usque  ad  1800.  Ceterum 
non  omnes  ac  singuli,  quos  tracheitis  illo  tempore  sustulit,  a Wil- 
lanesio  significati  videntur. 


1795.  a 22. 

Decbr.  ad 

1796.  22. 

Mart. 

3 

1796.  - 23. 

Mart. 

— 24. 

May 

6 

— - 24. 

May 

— 26. 

July 

2 

— - 27. 

July 

— 27. 

Sept. 

5 

— - 28- 

Sept. 

— 27. 

Dec. 

8 

22 

1797.  - 26. 

Jan. 

1797.  26. 

Febr. 

0 

— - 

F ebr. 

— 20. 

Mart. 

X 

— - 20. 

Apr. 

— 20. 

May 

1 

— - 23. 

May 

— 20. 

Juny 

2 

— - 15. 

Aug. 

— 19- 

Sept. 

4 

— - 19. 

Sept. 

— 17. 

Oct. 

2 

— - 24. 

Oct. 

— 20. 

Nov. 

2 

- 12 

Anno  1798« 

• 

• 

14 

— 1 799- 

. 

16 

Summa  64 

b)  Rapports  on  tlie  fliseases  in  London,  pavticularly  during  the  years  1796.  97.  98.  99. 
antl  iQoo.  By  Robert  Willans,  Q.  London  iQoi. 

V.  Non  dubito,  quin  tracheitis  autumno,  hyeme  et  vere  magis 
mortifera  sit,  quam  aestate.  Quo  anni  tempore  unum  modo  amisi, 
cuius  morbus  ad  summum  gradum  evectus  erat. 

VI.  Tum  etiam  inflammatio  tracheae  in  pueris  periculosior  in 
puellis  levior  esse  solet,  quoad  ego  expertus  sum. 

VII.  Denique  in  adultis  hominibus  tracheitis  minus  lethalis  est, 
quam  in  infantibus.  In  illis  enim  non  tanta  copia  lymphae  plasticae 
secernitur  (quod  supra  commemoravi),  et  quae  secreta  est,  facilius 
eiicitur  larynge  aliter  formato.  Neque  spasmi  arteriae  asperae  adul- 
torum excitari  solent.  Sed  celeberrimis  auctoribus  commentatio- 
nis inscriptae  : „Recueil  des  observations  et  des  faits  relatifs  au 
„Croup  (Parisiorum  i8o8-)‘S  etiam  id  quaerendum  esse  videtur  in 
constituenda  mortalitatis  ratione,  an  aegroti  aliquid  eiecerint  et  an 
morbus  continuus  fuerit  vel  remissus?  Illud  mihi  quidem  nihil  ad 
sanandum  aegrotum  conferre  videtur.  Nam  interdum  infantes  qui 
parum  aut  nihil  eiecerant  , restitui  expertus  sum.  Hoc  autem 
prorsus  praetermitto,  quia  ipse  tracheitidem  repetita  et  manifesta 
remissione  nunquam  destitutam  vidi. 

§.  V. 

E t a b des  o r g a n e s. 

Organorum  status. 

1. 

puelle  est  la  nature  de  la  concretion  muqueuse  qui  donne  naissance  d la  fausse 
membrane  qu'on  observe  apres  la  mort , et  qui  forme  les  tuyaux,  que  lon  rend 
quelquefois  pendant  la  vie  ? 

Quaenam  est  natura  concretionis  mucosae , pseudomembranam  producentis  quam 
post  mortem  conspicimus,  et  fistulas  quae  interdum  ab  aegrotis  eiiciuntur? 

Ecce  gravissimam  mei  libelli  partem,  quae  nostri  morbi  naturam 
multis  dubiam  egregie  illustrat. 

Habitus  infantum  hoc  morbo  extinctorum  externus  idem  est, 
qualem  suffocatis  hominibus  proprium  deprehendis.  Facies  enim 
est  pallida,  plus  minusve  livida.  Saepius  integra  cutis , maxime  tu- 
mida, hydrope  extinctorum  illi  similis.  Oculi  truces  eminent  venae 
jugulares  sanguine  tument. 

Errant  qui  contendunt  nullam  interdum  materiem  alienam  in 
trachea  reperiri;  quam  si  accurate  investigaveris,  semper  aliquid 
alieni  continere  videas.  Sed  accurata  exploratione  utique  opus 
est,  quoniam  saepius  et  oculos  fugit  et  minor  eius  copia  secreta 
deprehenditur. 

Quae  quidem  materia  nonnullis  scriptoribus  et  antiquiorum  et 
recentiorum  temporum  nihil  aliud  esse  videbatur  quam  pituita 

vel  lympha  spissior,  qualis  etiam  sanam  tracheam  tegere  solet  a). 
Atqui  membrana  pituitosa  tracheae  manifesto  adfecta  est,  quaevis 
etiam  de  morbi  natura  sentias;  ideoque  humorem  secernit,  a lym- 
pha vera  non  solum  spissitate  et  tenacitate,  sed  etiam  chemicis  ratio- 
nibus diversum. 

Sed  dicat  aliquis , chemiam  nostram,  quae  saepe  partes  animans 
toto  coelo  diversas  commutet  et  easdem  esse  doceat,  tale  discrimen 
ostendere  non  posse;  quod  ipse  tamen  satis  demonstratum  puta- 
verim. 

At  vero  caute  procedendum  est,  nobis  haec  applicantibus  ad 
aegrotorum  curationem.  Nam  etsi  inquisitiones  chemicae  de  natura 
partium  animalium  certiores  hodie  sunt  quam  olim,  tamen  illa  scien- 
tia in  his  rebus  minus  progressa  est  quam  in  reliquis.  Et  celeber- 
rimus Fourcroyius  iure  dicit:  „L’analyse  des  substances  animales  est 
„la  partie  de  la  chimie  la  plus  difficile  et  la  moins  avancee.“  — Sed 
nolo  his  diutius  immorari,  quippe  quae  praeclare  sint  et  copiose  dis- 
putata a Michaeli  b). 

Verumtamen  ut  intelligatur  quales  errores  ex  opinionibus  exi- 
stant,  Coohsonium  commemoro,  qui  opinans  illam  materiam  e pi- 
tuita spissa  constare,  per  evaporationem  muci  talem  membranam 
produci  posse  affirmat  c). 

Sed  non  dubito  quin  illa  materia  per  inflammatam  tracheam 
secreta,  coagulabilis  lympha  sit  et  fibrosa  pars  sanguinis,  quas  ma- 
xime compositas  esse  scimus  ex  albuminosa  materia.  Atque  hoc 

a)  Des  Essarts  Memoire  sur  le  Croup,  pag.  Q. 

b)  1.  c.  pag.  54  sqq. 

c)  ,, Hanc  sententiam  confirmat  periculum,  quod  feci,  sequens.  Mucus,  statim  ut  ore 
,,reiectus  fuit,  leni  igne  ad  partium  eius  evaporationem  aquosarum  exponebatur;  ubi  crusta 
,, tenax  atque  crassa , membranae  iam  descriptae  omnino  similis  , erat  formata. “ 1.  c.  pag.  16. 

testantur  viri  experientissimi  Chaussierius , Dupnytrienus,  et  Pine- 
hus,  qui  dicit  aliquq  loco  d)  de  infante  hoc  morbo  extincto  et  ex- 
plorato : „Le  larynx  etoit  beaucoup  plus  affecte , et  toute  sa  surface 
jjintcrieure  etoit  recouverte  de  Tespece  de  fausse  membrane,  ou 
„exsudation  albumineuse,  qui  accompagne  les  inflammations  inter- 
„nes.  “ Quae  cum  ita  se  habeant,  vehementer  miror,  doctissimos 
nuper  medicos  Francogallorum  talem  sententiam  impugnasse. 

Quod  Cheyniuse}  contendit,  collectionem  illam  albuminosam  con- 
iunctam  esse  cum  pituita  et  materia,  quae  per  pulmones  semper 
educitur,  id  vereor  ut,  possit  probare,  licet  ipse  hanc  sententiam 
certis  argumentis  Refutare  nequeam.  Vaughanius  f} , qui  materiam 
i,llam  in  acido  vitrioli  et  liquore  kali  caustici,  nequaquam  vero  in 
aqua  (in  quo  igitur  errat  Hornius}  solutu  facilem  invenit.  Affusa 
aqua  vidit  praecipitari  aliquas  partes  (a  partial  precipitation  is 
pe^foxmed  }.  Si  vero  materiae  illius,  solutioni  in  acido  factae  al- 
cali  additum  eyat,  praecipitatio  perfecta  oriebatur.  Ex  his  intel- 
ligi  arbitratur  Vaughanius  hanc  materiam  non  esse  pituitam,  sed 
lympham  coagulabilem  secretam  per  vasa  tracheae  sanguinem  ve- 
hentia, qualem  videmus  secerni  in  aliis  inflammationibus  visce- 
rum. Schwilgueius  hanc  materiam  plasticam  omnes  albuminis 
coagulati  virtutes  prae  se  ferre  vidit.  Neque  frigida  nec  fer- 
vida ea  solvitur  aqua,  sed  aqua  kalina,  et  facilius  quidem  calore  ad- 
iuvante.  Calcinata  vero  praebet  natron  carbonicum  (carbonate  de 
soude}  et  calcem  phosphoricam  (phosphate  de  chaux}.  Materia 


d)  Medecine  clinique , pag.  ii<5. 

e)  „This  puriform  fluid  I conceive  to  be  a mixture  of  the  lymphatic  effusion  of  tlie 
„minute  branches  of  tbe  trachea,  or  the  natural  exhalation  of  the  lungs  and  of  mucus.“  1.  c. 
Vol.  II.  pag.  75. 

f)  1.  c.  pag.  339. 


pulti  similis  et  glutinosa  in  filum  duci  potest  easdemque  virtutes 
aquae  frigidae  impertitur.  Ceterum  per  calorem,  acida  et  alcohol 
albida  redditur  et  coagulatur.  Atque  tunc  praecipue  similis  est  mem- 
branae si  discesseris  a minori  illius  concretione  s).  Vellem  ut  hae 
aliaeque  explorationes  repeterentur  quippe  quae  aliquid  conferant 
ad  constituendam  illius  materiae  naturam. 

Lympha  plastica,  cuius  secretio  quidem  ab  inflammatione  pen- 
det, sub  inflammatione  graviori  parca  tamen  non  nisi  secerni  vide- 
tur; quemadmodum  in  aliis  etiam  membranarum  inflammationibus 
v.  c.  coniunctivae  et  urethrae.  Si  vero  inflammatio  imminui  coe- 
pit, secretio  oritur  qua  interdum  illa  prorsus  deletur.  Nihilominus 
tamen  lympha  plastica  secerni  pergit,  donec  paulatim  membranae 
actio  et  secretio  ad  pristinum  statum  revertatur;  cuius  rei  gravita- 
tem pluribus  etiam  infra  ostendam. 

I.  Locus  cui  secreta  lympha  adhaeret  perquam  varius  est. 
Nunc  enim  totam  tracheam  ab  epiglottide  vel  larynge  usque  ad 
bronchia  occupat;  nunc  minorem  ditionem  obtinet.  Infantibus  re- 
pente hoc  morbo  extinctis,  saepius  solam  cavitatem  laryngis  vel 
proxime  adiunctam  partem  huius  lymphae  aliquantum  continere  de- 
prehendimus. Aliis  haec  tantum  in  inferiore  trachea  et  in  bron- 
chis colligitur.  Nunquam  autem  solis  bronchis  circumscriptam  eam 
vidi.  Errant  etiam  Bardius,  Michaelis  et  Rechovius,  qui  illam 

g)  ,,En  effet,  elle  ( la  concretion  membraneuse)  est  Insoluble  dans  Peau  froide  et 
,,dans  Peau  bouillante;  mais  elle  se  dissout  dans  les  alkalis  etendus  d’eau,  surtout  par 
„l’intermede  de  la  chaleur.  Elle  donne,  par  Pincineration  du  carbonate  de  soude  et  du 
,,phosphate  de  chaux.  — La  matiere  pulpeuse  est  filante , visqueuse ; elle  communique 
„a  Peau  froide  la  merae  propriete;  elle  blanchit  et  se  coagule  par  la  cbaleur,  les  acides 
„et  Palcohol.  Elle  ressemble  alors  parfaitement  a Ia  caucbe  membraniforme , dont  elle  ne 
,,paroit  differer , que  par  un  nioindre  degre  de  concretion.  “ 

lympham  ad  pharyngem,  linguam,  oesophagum  et  ventriculum  ex- 
tendi contendant. 

Quodsi  tracheitis  exanthematicis  morbis  adiungitur  v.  c.  scarla- 
tinae malignae  sive  typhosae,  sunt  quidem  nonnullae  partes,  quas 
modo  commemoravimus , albis  membranulis  vel  crustis  tectae ; quae 
tamen  a natura  lymphae  plasticae  admodum  abhorrent. 

II.  Varia  est  densitas  huius  lymphae.  Nonnunquam  haec  per 
totam  tracheam  tenuis  est,  et  in  tractu  eius  aeque  atque  in  bron- 
chis spumosa.  Nimirum  incisa  trachea  bullae  sive  vesiculae  aereae 
prodeunt.  Igitur  Heimius  Berolinensis  iniuria  reprehendit  Stieg- 
litzium , qui  observans  illam  varietatem , interdum  plane  nihil  mem- 
branosi secretum  esse  contendit  h). 

Etiamsi  vero  lympha  plastica  in  larynge  secreta  rarius  spissa  est, 
tamen  nonnunquam  membranae  ad  instar  internum  laryngem  obdu- 
cit extensa  etiam  ad  eius  ventriculos.  Unde  facile,  opinor,  intelligi- 
tur  hac  membrana  etsi  tenuissima , infantibus  angusta  glottide  instru- 
ctis suffocationem  adduci  aut  promoveri  posse,  obturanda  quidem 
trachea.  In  aliis  particulae  membranaceae  e lympha  plastica  forman- 
tur interiori  quoque  epiglottidi  adhaerentes.  In  ipsa  trachea  par- 
tem fibrosam  sanguinis  quae  pertinet  ad  constituendam  lympham 
plasticam,  plerumque  firmiorem  invenimus  et  varia  ratione  forma- 
tam; unde  nomina  nonnulla  morbi  nostri  repetita  sunt.  Interdum 
enim  membranacea  est  cylindrum  cavum  formans,  qui  extensus  per 
canalem  tracheae,  cui  suam  figuram  debet,  hic  vel  illic  crassior  est. 
Ceterum  haec  membrana  tracheae  plus  minus  ve  adhaeret,  ita  ut 
a tunica  pituitosa  arteriae  asperae  facile  separari  possit.  Plerum- 

h)  Versuch  einer  Priifung  und  Verbesserung  der  jetzt  gewohnlichen  Behandlungsart 
des  Scharlachfiebers  von  Stieglitz.  Hannov.  1Q07.  pag.  27.  2Q. 

que  enim  a membrana  pituitosa  disiungitur  albo  quodam  humore 
nunc  claro  nunc  turbulento,  cui  saepe  prorsus  innatat. 

Cuius  quidem  membranae  crassities  similis  est  chartae  maiori; 
neque  tamen  certo  describi  potest.  Equidem  fere  omnibus  illam 
membranam  in  posteriore  parte  tracheae  crassiorem  vidi.  Soem- 
meringius  contra  idem  in  anteriore  trachea  observavit.  In  uni- 
versum vero  superior  pars  membranae  crassior  invenitur,  etsi  con- 
trarium Salomon  et  Rechovius  videre  1).  Saepius  etiam  externum 
latus  illius  membranae  striis  notatum  est,  Salomone  et  Baecltio 
testantibus.  Quod  arbitror  et  in  tabulis  Baillii  accurate  depi- 
ctum esse  et  pictura  a me  adiecta  bene  illustrari.  In  latere  interiore 
eoque  concavo  Baeckius  k ) partes  quasdam  lineis  circumscriptas 
vidit,  quales  fere  in  epidermide  volarum  conspiciuntur. 

Bayleius  Formeius  aliique  arbitrantur  lympham  coagulabi- 
lem  densari  per  aeris  accessum  tracheaeque  ipsi  adfixam,  membra- 
nam simulare.  QuodBussierius  n)  et  Portalius  °)  etiam  de  polyposis 
concretionibus  statuunt,  quae  a phthisicis  hominibus  eiiciuntur.  Sed 
nescio  an  aer  multum  conferat  ad  consoliditationem  lymphae  plasticae. 
Imo  vero  arbitror  hoc  pendere  a ratione  inflammatorum  vasorum 
sanguinem  vehentium,  quippe  quae  in  aliis  solidiorem,  in  aliis  tenuio- 
rem lympham  plasticam  secernant,  veluti  in  peritonitide  puerperarum. 
Deinde  has  cylindricas  membranas,  saepe  admodum  firmas,  etiam 
in  aliis  partibus  corporis  deprehendimus,  bene  defensis  ab  aeris  ac- 
cessu, uti  in  canali  intestinorum,  ubi  vel  chronica  inflammatio,  vel 

i)  1.  c.  pag.  5. 

k ) 1.  c.  pag.  342. 

])  1.  c.  pag.  15. 

m)  1.  c.  pag.  365. 

11)  1.  c.  pag.  232. 

o)  Von  der  Lungenschwindsucht,  Vol.  T.  pag.  179. 


96 


alia  membranae  pituitosae  incommoda  praecesserunt  p).  Ipse  aliquot 
eiusmodi  exempla  asservo , quae  formam  intestini  habent.  Sed  ma- 
xime doctissimi  Portalii  de  hac  re  commentationem  desidero , quam 
museo  nationis  Francogallicae  misit. 

Praeter  hanc  formam , quam  antea  dixi  errori  de  eiectione  mem- 
branae interioris  tracheae  occasionem  dedisse  9),  lympha  plastica 
etiam  valvulas  formasse  dicitur,  quae  in  respirando  tracheam  nunc 
aperiant  nunc  claudant  et  tandem  suffocationem  adducant;  cuius 
exempla  Vogelius  r),  Autenriethius  9)  et  Vaughanius  afferunt.  Sed 
vereor,  ne  haec  opinio  auctores  suos  illuserit,  neve  talis  suffocatio 
demonstratu  difficillima  sit. 

Denique  hanc  lympham  videmus  formam  polypi,  quem  vocant, 
praebere , cuius  exemplar  ipse  asservo.  Solent  tales  polypi  a 
cartilagine  cricoidea  usque  ad  divisionem  tracheae,  quam  bifur- 
cationem appellant,  extendi.  Nonnunquam  vero  tenuior  lympha 
etiam  in  reliqua  trachea  et  in  bronchiis  reperitur.  Et  ple- 
rumque polypi  in  posteriori  parte  tracheae  quae  membranosa  est, 
haerent.  Quare  videntur  maxime  in  hac  parte  vasa  sanguinem 
vehentia  affecta  esse  et  huic  secretioni  favere.  Quod  etiam  arbitror 
intelligi  per  exemplum  modo  commemoratum,  ubi  polypus  poste- 
riori parti  tracheae  similiter  adhaerebat.  Crassities  polyporum  ad- 
modum varia,  sed  nunquam  tanta  est  ut  integra  trachea  referciatur. 
Igitur  suffocatio  non  inde  solum  adducitur  , sed  etiam  tenuiori 

p)  Murray  in  Comment.  Goetting.  Vol.  IV.  pag.  45.  Goede  praeside  Reil  in  dissert. 
pathologiam  dysenteriae  continente , Halae  1795.  pag.  43. 

q)  Engstrom  et  Wilcke.  Vid.  Michaelis  1.  c.  pag.  268.  et  p.  43.  Aurivillius  1.  c.  pag. 
359.  Selle  pyretologia  in  vernaculum  conversa  ab  Hopff,  pag.  120. 

r)  1.  c.  pag.  120. 

s)  1.  c.  pag.  83- 

t)  1.  c.  pag.  3' 9. 

lympha,  quae  polypum  circumluit.  Postremo  materia  fibrosa  in 
grumos  maiores  vel  minores  colligitur  u)  innatantes  coagulabili  lym- 
phae, quae  in  variolis  varium  colorem  habet. 

Inter  delineationes  vel  tabulas  lympham  plasticam  in  solida,  po- 
lyposa aut  cylindrica  forma  exhibentes,  optimae  sunt  editae  a Bail- 
lio  et  Cheynio  w).  Equidem  hanc  materiam  in  bronchis  plerum- 
que liquidam  reperi  et  rarius  solidam  et  cylindriformem , aut  poly- 
posam. Sed  formam  polyposam  ibi  observarunt  Mahonius  x) , Re- 
chovius  y)  et  Cheynius  z_),  qui  ait:  ,,And  I have  act^ally  seep  tlie 
,,membrane  regularly  formed  in  branches  not  a line  in  diameter, 
,,which  proves  that  inflammation  had  subsisted  as  violently  in  these 
„branches  as  it  usually  does  in  the  larynx u a}.  Egregie  secunda  sua 
tabula  hanc  lympham  plasticam  in  alterum  bronchum  propagatam 
depinxit.  Deinde  Starrius  Fig.  secunda  exemplum  delineavit  quo 
studet  demonstrare  materiam  plasticam  in  bronchis  iam  per  longius 
temporis  spatium  coaluisse.  Tabula  secunda,  quam  naturam  secutus 
huic  libello  addidi,  manifesto  docet,  lympham  plasticam  et  solidam  qui- 
dem in  bronchum  sinistrum  extendi.  Townsendius  b}  exemplum  in 
museo  Hunteriano  asservatum  lymphae  plasticae  laudat,  quae  in  ipsis 
bronchis  solidam  et  cylindricam  formam  retinuit.  Neque  satis  in- 
ii) Pinei  medecine  clinique,  pag.  221. 

v)  Engravings  Fascicle  II.  Piate  2. 

w)  1.  c.  Piate  I.  II.  III.  IY.  et  V.  — Tabula  III.  inflammationem  arteriae  asperae  fidelis- 
sime reddit,  et  minime  eandem  exaggerat. 

x)  I.  c.  pag.  208. 

y)  1.  c.  pag.  5. 

z)  1.  c.  Yol.  I.  pag.  69. 

a)  Volum.  II.  pag.  73. 

b)  Anweisung  zu  einer  nach  Cullens  Nosologie  eingerichteten  medicinischen  Praxis, 
Vol.  I.  pag.  104. 

telligo,  cur  Baillius  de  anatomia  meritissimus,  qui ‘musei  illius  Hun- 
teriani  in  edendis  tabulis  anatomicis,  egregiis  quidem,  fructus  per- 
ceperit, hoc  exemplum  omiserit.  Nec  verborum  istorum  c):  „It 
„extends  (the  coagulable  lymph)  in  Croup  into  the  branches  of 
,,the  trachea;  but  this  appearance  cannot  be  preserved  in  a prepa- 
„ration  to  any  minutenefs  without  great  difficultyu  mentem  intelligo. 

Plerumque  grumos  vel  ramulos  e materia  fibrosa  in  bronchis 
formatos  detegebam , prae  primis  si  lympha  coagulabilis  aquo- 
sior esset.  Cuius  rei  causa  videtur  partim  in  eo  niti,  quod  per- 
means aer  lympham  plasticam  hic  non  ita  spissam  reddere  possit; 
partim  quod  vasa  sanguinem  vehentia  in  bronchis  aliter  sint  affecta, 
quam  in  reliqua  trachea.  Ceterum  etiam  verosimile  est,  glandulas 
hic  affectas , quae  differunt  a structura  glandularum  in  reliqua  parte 
tracheae  aliquid  huc  conferre;  si  quidem  in  universum  glandulae 
inflammatae  ad  lympham  plasticam  in  trachea  secernendam  aliquid 
faciunt.  Sed  utcunque  hoc  fiat,  in  curando  ipsos  aegrotos,  maximi, 
uti  deinde  ostendam,  haec  res  momenti  est. 

Interdum  lympham  coagulabilem  in  trachea  et  bronchis  fere 
aqua  liquidiorem  deprehendimus  et  plus  minusve  flavo  aut  rubro 
colore  tinctam,  innatantibus  simul  grumis  albis  aut  fuscis,  quae  e 
fibrosa  parte  sanguinis  nascuntur.  Reilius  hoc  tantum  vidit  in  infan- 
tibus, qui  per  variolas  extincti  erant ; quod  ego  praeterea  etiam  infanti 
accidisse  scio,  qui  ex  typho  convalescens,  tracheitidem  vociferando 
nactus  esset.  Huic  tanta  copia  illius  liquoris  et  praecipue  quidem 
in  bronchos  effusa  erat,  ut  sub  veri  pulmonum  hydropis  specie  in- 
ipsam  fantis  mortem  adduxisset.  Idem  nuper  clarius  etiam  nobis  in 

c)  Engravings,  pag.  29. 

d)  Boerhave  de  fabrica  glandularum  in  corpore  humano , Lugduni  Batav.  1772.  ia  4to. 
pag.  10. 

infante  oblatum,  quem  experientissimus  D’01eirius  duodecim  horis 
ante  mortem  illius  advocatus,  mecum  dissecaret.  Pteclinato  enim 
capite  infantis,  ut  colli  cutem  incideremus,  magna  copia  lymphae 
rubicundae  e naribus  effluebat.  Et  nihilominus  postea  tracheam 
ipsam  dissecantes , tantam  copiam  eiusdem  lymphae  ibi  collectam 
invenimus,  quam  trachea  et  bronchi  vix  continere  potuisse  videren- 
tur. Quod  eo  magis  miror,  quum  simul  polypus  e solidiori  parte 
lymphae  plasticae  in  trachea  natus,  nec  parum  lymphae  coagula- 
bilis  tenuioris  in  bronchis  repertum. 

Verumtamen  talem  liquorem  non  in  omnibus  lympha  coagulabilis 
refert.  Saepius  enim  admixtam  videmus  aquam,  quae  impedita  respi- 
ratione in  pulmonibus  producitur,  et  quae  a Salomone  e)  iam  lym- 
pha coagulabilis  tenuior  dicta,  alios  auctores  minus  attento  latuisse 
videtur. 

III.  Quod  ad  colorem  lymphae  plasticae  attinet,  sub  flavus  ille, 
nunc  pallido  - viridis,  nunc  albus;  nunc  vel  lucida  ipsa,  nec  raro 
cruenta,  hinc  vario  tincta  colore  comparet.  Sed  nunquam  vasa  san- 
guinea detexi,  quae  per  errorem  aliis  comparuere. 

Quodsi  tracheitis  coniuncta  est  cum  variolis,  saepius  ille  liquor 
nigrum  aut  fuscum  colorem  habet.  Verumtamen  Hornius  f)  ali- 
quando vidit  in  sola  tracheitide  membranam  nigram.  Nonnulli  albo 
colore  decepti  solam  existimabant  pituitam  esse  secretam.  Quae  con- 
cludendi ratio  ne  magis  nos  offendat,  quam  opinio  eorum,  qui  lym- 
pham coagulabilem , collectam  in  abdomine  puerperae  peritonitide 
extinctae,  lac  esse  putant,  albo  nimirum  colore  decepti.  Chemia 
hunc  errorem  iam  diu  infregit.  Illius  lymphae  color  saepe  in  trachea 
et  bronchis  etiam  differt,  illic  flavus  aut  viridis,  hic  albus. 

e)  1.  c.  pag.  331.333. 

f)  1.  c.  pag.  50. 

Num  possumus  similia  in  animalibus  arte  producere,  imitando  naturae  rationes 
et  causas,  quae  illam  concretionem  in  tracheitide  gignunt?  Et  quaenam  phae- 
nomena nohis  ita  experimentantibus  offeruutur? 

A part  les  causes  naturelles  qui  determinent  cette  concretion  dans  le  Group , Vart 
a - t - il  des  moyens  de  produire  un  effet  semblable  sur  les  animaux  vivans?  Et 

quels  sont  les  phenomenes , qui  se  manifestent  pendant  les  experiences  qui  y 
donnent  licu? 

Quantum  ego  de  tracheitide  censeo , quaestio  illa  affirmanda  est. 
Neque  enim  alia  ars  requiritur,  quam  inflammatione  excitata  lym- 
phae plasticae  secretionem  promovendi.  Ut  libere  profitear  quid 
sentiam,  invitus  experimenta  in  animalibus  vivis  feci,  deterritus  ab 
hoc  labore  similibus  experimentis,  quae  olim  institui  de  respiratione 
animalium.  Sed  iudices  mei  haec  postularunt.  Quibus  periculis 
carere  potuimus  quum  adsint  exempla  hominum  quibus  corpus  alie- 
num tracheam  irritaret  forte  illatum. 

Nam  perspicue  inde  probatur  non  modo  inflammationem,  sed 
etiam  secretionem  lymphae  coagulabilis  hac  ratione  oriri.  Illud 
Balfourius  a) , hoc  Caronus  b)  ostenderunt. 

Ceterum  nonnunquam  signa  respirationis  ita  impeditae  iis,  quae 
de  tracheitide  recensuimus,  simillima  esse  dicuntur  aLudovico0},  Mar- 

a)  Vid.  Home,  1.  c.  pag.  49« 

b)  Valde  doleo  auctorem  per  exemplum , sane  magni  ponderis  quod  descripsit,  in  falsas 
rationes  et  consilia  induci,  quae  nemini  salutaria  sint. 

c)  Meinoires  de  1’academie  royale  de  chirurgie,  Tom.  XII.  pag.  201  sq. 

tinierio  d),  Lescurio  e),  Richalto  f),  Carono  s),  Wainrighto  ll)  aliis- 
que  et  antiquioribus  et  recentioribus  medicis,  quibus  omnino  con- 
fido etsi  ipse  talia  exempla  non  viderim.  Quam  ob  rem  excusandus 
esse  videtur  medicus,  qui  advocatus  ad  infantem,  cui  res  aliena  in 
tracheam  incidit,  tracheitidem  adesse  putet,  quam  sua  arte  impug- 
net. Neque  vero  arbitror  omnia  et  singula  signa  cum  tracheitide 
convenire,  tametsi  illorum  hominum  et  vita  et  dissectio  nonnulla 
signa  exhibeant,  admodum  similia  illis  in  tracheitide  conspicuis. 
Certe  nescio  an  ullo  exemplo  vere  edocti  simus  , inflammationem 
et  lympham  plasticam  his  aeque  atque  in  tracheitide  affectis  in- 
fantibus a larynge  ad  ima  bronchia  extensam  fuisse.  Potius 
utramque  tantum  in  larynge  vel  trachea  haerere  existimo ; quare  la- 
ryngotomia et  tracheotomia  usum  ferre  solent.  Accedit,  quod  tales 
res  alienae , commemoratas  illas  concretiones  lymphae  plasticae, 
multum  conferentes  sua  forma  ad  suffocationem  aegroti,  impediunt, 
quo  minus  ascendant  aut  descendant  inter  respirationem. 

Quamobrem  non  poterit  Caronius  unum  exemplum  afferre,  quo 
corpora  aliena  tracheae  vel  animalis  vel  hominis  immissa  omnia 
signa,  quae  tracheitidi  propria  esse  dixi,  produxisse  probet.  Quod 
si  fecerit  , sententiam  meam  deinde  prolatam  de  tracheotomia,  quam 
ille  summis  effert  laudibus , retractabo. 

Nunc  referam  eas  artes,  quibus  studui  tracheitidem  eiusque  phae- 
nomena in  animalibus  producere. 


d)  Ibidem  Tom.  XIV.  pag.  421  sq. 

e)  Ibidem  pag.  427  sq. 

f)  Oeuvres  de  Desault  par  Bichat,  Tom.  II.  pag.  236  sq. 

g)  1.  c.  pag.  18  sq. 

h)  Medical  and  physical  Journal  1300.  Month  April.  In  versione  hnius  operis  gerroa- 
nica  pag.  275  sqq. 

Experimenta. 

I.  Aperiebam  hoeduli  tracheam,  incidendo  quatuor  cartilagines 
sive  annulos  non  procul  a cartilagine  cricoidea.  Tum  internae  tra- 
cheae saepius  spiritu  vini  rectificato  irroratae  vulnus  per  suturam 
claudebam,  quod  etiam  in  omnibus  deinde  commemoratis  feci.  Ani- 
mal illico  raucum  sonum  edebat,  frequenter  sternutabat  et  tussie- 
bat. Sed  vegetum  et  nunc  et  postea  erat,  neque  aliquo  modo  per- 
turbatum. Disparebat  etiam  raucedo  postridie  prima  luce,  ita  ut 
hoedus  consueto  more  balaret. 

II.  Similia  accidebant  feli  catulae,  cuius  tracheae  infra  circoi- 
deam  cartilaginem  dissectae  oleum  terebinthinae  saepius  immiseram. 
Altero  die  prorsus  restituta  erat. 

III.  Praeterlapsis  quatuor  hebdomadibus  eidem  feli  tracheam 
iterum  aperiens  hydrargyrum  oxydatum  rubrum  cum  oleo  terebin- 
thinae mixtum  interne  adlinebam.  Ab  initio  res  eadem  ratione  pro- 
cedebant. Sed  proxima  luce  raucedine  continuata,  animal  valde 
aegrotans,  nec  edebat  nec  bibebat  aliquid  praeter  lactis  exiguam 
copiam.  Post  meridiem  respiratio  subinde  operosior  et  lentior  ad 
vesperam  usque  increscebat;  nam  et  musculi  abdominis  vehementer 
moti  et  sonus  sibilans,  quem  felis  in  respirando  ederet  ex  intervallo  au- 
ditus. Sequente  luce  respiratio  admodum  difficilis  est  et  fere  solis 
musculis  abdominalibus  perficitur.  Felis  continuo  sedens  non  de- 
cumbit. Ad  vesperam  nihil  mutatur,  excepto  sonitu  sibilo,  qui 
fortior  auditur.  Per  totum  diem  felis  nihil  edit.  Proxima  luce  mortua 
est.  Aperta  posteriori  parte  tracheae  cylindrum  e lympha  plastica 
inveni,  subviridem  atque  extensum  a cartilagine  cricoidea  in  bron- 
chos usque.  Membrana  pituitosa  tracheae  inflammata  erat  inprimis 
eo  loco  quo  vulnus  feceramus.  Bronchia  sana  erant. 

IV.  Hoedo,  quem  primo  loco  commemoravi,  quatuor  annulos 
arteriae  asperae  secabam,  eosque  saepius  oleo  terebinthinae  et  hy- 
drargyro  oxydato  rubro  humectabam.  Eandem  solutionem  penicelli 
ope  reliquae  tracheae  immittebam.  Quo  facto , hoedus  magna  rau- 
cedine affectus  est  et  vocem  fere  perdidit,  immunis  tamen  ab  anhe- 
litu aliisque  incommodis;  et  vox  altera  die  bene  restituta. 

V.  Post  elapsum  mensem  eiusdem  hoedi  tracheae  sectae  drach- 
mam dimidiam  hydrargyri  oxydati  rubri  immittebam  pennae  ope. 
Ad  vesperam  et  per  diem  sequentem  tussi  frequenti  et  raucedine 
quadam  vexatur.  Ceterum  valet.  Tertio  die  etiam  illa  incommoda 
evanescunt. 

VI.  Nunc  capri  cute  aliquantum  incisa,  particulam  tracheae  acu 
triquetra  (Troicar)  perforabam  desuper  obliqua  ratione.  Deinde  per 
fistulam,  quae  acum  vaginae  ad  instar  cingit,  fortem  solutionem  hy- 
drargyri muriatici  corrosivi  infundebam.  Animal  non  illico  inde  affi- 
ciebatur, praeter  raucedinem  et  tussin  quae  mox  cessarent.  Sed 
post  tres  horas  saepe  balabat  et  voce  quidem  rauca.  Proxima  luce 
caprum  mortuum  inveni,  ut  qui  experimentum  exeunte  die  instituissem. 
Membranam  pituitosam  tracheae  ab  epiglottide  usque  ad  minima 
bronchia  valde  inflammatam  vidi.  Ramuli  vasorum  sanguinem  vehen- 
tium perspicui  erant  veluti  fluido  quodam  artificiali  inflati.  Lympha 
plastica  subviridis  ubique  secreta  erat,  non  cohaerens  cum  superiore 
parte  tracheae.  Sed  a media  trachea  quasi  funiculum  continuum  huius 
lymphae  inveni,  extensum  illum  per  maiora  bronchia;  nam  paula- 
tim  lympha  in  bronchiis  minoribus  et  minimis  tenuior  et  liquidior 
conspecta.  Praeterea  trachea  lympham  tenuem  spumosam  et  subvi- 
ridem continebat,  confestim  effluentem  ex  ea  incisa.  Pulmones  rubro 
colore  notati  erant  neque  inflammatione  destituti.  Abdomen  aere 
valde  inflatum.  Ceterum  caper  per  solum  spirandi  impedimentum 


non  extinctus  esse  videtur.  Scimus  enim  liydrargyrum  muriaticum 
corrosivum  naturae  animali  multum  nocere. 

VII.  Secabam  fere  quinque  annulos  tracheae  in  fele  catulo.  Im- 
misso argento  nitrico  fuso  eadem  signa  vidi,  quae  de  alio  fele  su- 
pra narravi.  Cadaveris  explorati  dimidiam  tracheam  lympha  plastica 
repletam  inveni , quae  non  cylindri  formam  exprimebat , sed  corpus 
quoddam  deforme  aeris  accessum  haud  impediens.  Sed  haec  lym- 
pha tracheae  firmius  adhaerebat,  quam  cylindrus  quem  supra  de- 
scripsi. Neque  inflammatus  erat  larynx  nec  bronchi  nec  pulmones, 
tantum  in  trachea  hic  et  illic  inflammationis  vestigia  deprehendenda. 

VIII.  Ad  sequentia  experimenta  me  Le  Royii  et  Pallonii  aucto- 
ritas et  exempla  de  potentia  vaporis  acidi  muriatici  oxygenati  in 
organa  respirationis  provocavere. 

Igitur  primum  ori  illius  hoedi,  de  quo  in  primo  quarto  et  quinto 
loco  dixi,  alte  immittebam  ostium  lagenae  magnae  acido  muriatico 
oxygenato  repletae.  Deinde  hoedum  cogebam  spiritum  ducere  ob- 
turando nares.  Unoquoque  spiritus  ductu  ille  ita  convellebatur  ut 
a compluribus  hominibus  teneri  non  posset.  Tum  in  parvo  sta- 
bulo hoedum  includebam,  evolvens  istos  vapores  per  integram  ho- 
ram , miscendo  manganesium , sodum  muriaticum  et  acidum  sulphu- 
ricum.  Sed  postea  tantum  raucedine  aliqua  correptus  est,  quae 
ipsa  ad  vesperam  cessabat. 

IN.  Ori  canis  mediae  magnitudinis  immittebam  fistulam  quae  fixa 
erat  in  vesica  bubula  gas  muriatico  oxygenato  referta.  Fistula  vero 
epistomium  habebat  quo  posset  nunc  claudi  nunc  aperiri.  Iam 
aperta  fistula  gas  expellebam  comprimendo  vesicam.  Confestim 
canis  admodum  convellebatur  ita  ut  non  nisi  per  intervalla  aerem 
hac  ratione  immittere  possemus.  Tunc  canis  a vinculis  liber  cir- 

cumcursabat,  aliquoties  tussiebat  raucedine  aliqua  correptus.  Cete- 
rum bene  valebat  *}. 

X.  Quam  ob  rem  huic  cani  nonnullos  annulos  tracheae  seca- 
bam. Deinde  compagis  galuanicae  fortioris  compositae  e centum 
et  quinquaginta  tabulis  rotundis,  quarum  singula  quatuor  digitos 
quadratos  aequabat , polum  positivum  arteriae  asperae  immitte- 
bam. Negativus  polus  ad  posteriores  pedes  canis,  immersos  vasi 
aquam  salsam  continenti,  affigebatur.  Clausa  catena  canis  corre- 
ptus ingenti  convulsione,  spumam  ore  urinamque  cum  stercore 
emittebat. 

Quo  facto  tranquillior  reddebatur,  etsi  per  horam  dimidiam  ca- 
tena clausa  erat.  Tum  remota  compage  galvanica,  vulnus  tracheae 
inflictum  consuebatur.  Sed  ego  neque  nunc  nec  postea  arteriam 
asperam  mutatam  vidi  per  galvanicam  vim,  quantum  exspectassem. 
Nam  docent  alia  exempla  citissime  per  galvanicam  actionem,  illae- 
sam cutem  inflammari. 


Quanquam  fris  exemplis  nec  mihi  nec  meis  iudicibus  eruditis 
satisfiet;  tamen  haece  decreta  inde  confirmari  videntur: 

i 

I.  Possunt  quidem  nonnulla  signa  tracheitidis  in  animalibus  arte 
produci.  Sed  non  omnia,. sive  respicias  partem  affectam  sive  effe- 
ctum, qui  tracheae  functione  turbata  in  reliquum  corpus  redundat. 
Neque  illud  valde  mirum  est,  quum  illius  organi  fabrica  in  homini- 
bus ct  animalibus  admodum  sit  diversa. 

i)  Profecto  hoc  experimentum,  cuius  exitus  (sicut  subsequens  illud)  nostram  fefellit  opi- 
nionem repeteremus;  nisi  huius  aeris  haustus,  qui  evitari  nequit,  pectori  nostro  iam 
aliquoties  alfecto  et  incommodus  et  noxius  esset. 

II.  Vera  est  mea  et  aliorum  sententia  de  natura  tracheitidis  in- 
flammatoria. Igitur  secretio  lymphae  plasticae  gignitur  inflamma- 
tione membranae  pituitosae  tracheae. 

III.  Requiruntur  satis  fortes  stimuli  ad  excitandam  animalibus 
tracheitidem.  Sed  inde  non  concludendum,  hos  minori  atque  ho- 
mines gaudere  irritabilitate.  Nescimus  enim  an  facilioribus  artibus 
tracheitis  hominibus  producatur. 

IV.  Denique  mors  non  omnibus  a mechanico  spirandi  impedi- 
mento (lympham  plasticam  intelligo)  in  larynge  vel  trachea  latente 
consciscitur.  Quod  inprimis  septimo  docetur  exemplo. 


O- 

c 

Dans  quel  etat  se  trouve , sous  cette  concretion , la  membrane  mu^ueuse  propre 
de  la  tracbee  et  des  broncb.es? 

Qualis  est  ratio  membranae  pituitosae  tracheae  et  bronchorum,  sub  hac 

concretione? 

Plerumque  membrana  pituitosa  tracheae  plus  minusve  inflam- 
mata est.  Quae  inflammatio  deprehenditur  vel  per  integram  tra- 
cheam propagata,  vel  hic  et  illic  sparsa.  Nunquam  inflammatio 
prorsus  deerat,  et  interdum  membrana  pituitosa  alto  rubore  no* 
tata.  Igitur  vehementer  miror  nonnullos  medicos  negare  se  in- 
flammationem in  cadaveribus  unquam  invenisse.  Sed  consulto, 
opinor,  hoc  negant;  quo  nimirum  suam  sententiam  de  catarrhali 
natura  tracheitidis  stabiliant. 

Praeterea  hanc  inflammationem  viderunt  Hornius,  Salomon,  Bay- 
leius,  Ballius,  Reilius,  Fieldius,  Furstenavius,  Cheynius,  Heber- 
denus a);  quorum  auctoritas  abunde  demonstrat,  signa  inflammatio- 
nis non  fortuita  adesse,  sed  pertinere  ad  naturam  morbi.  Soemme- 
ringius  , qui  etiam  in  tracheitide  arteriam  asperam  inflammatam 
animadvertit,  permisit  mihi  ut  publice  suo  nomine  uterer. 

Ceterum  quanquam  ipse  in  omnibus  cadaveribus  exploratis  tra- 
cheae membranam  pituitosam  plus  minusve  inflammatam  deprehendi  ; 
non  infitior  tamen  eam  non  semper  talem  observatam  esse;  quan- 
tum nonnulli  eorum  scriptorum  quos  modo  nominavi,  et  alii  b}  etiam 
testantur.  Quid  vero  ? num  haec  probant  eam  antea  defuisse?  Non 
aliter  peritonitis  puerperarum  saepe  magnam  copiam  lymphae  pla- 
sticae et  exigua  inflammationis  vestigia  praebet;  aut  ut  alii  malunt 
nulla.  Quod  posterius  constanter  nego,  quia  et  in  nostra  urbe  et  Vin- 
dobonae in  domo  parturientium,  cui  Boerius  praeest,  omnia  cada- 
vera quae  exploravi  (quorum  haud  exiguus  numerus  fuit}  inflamma- 
tione graviori  vel  leviori  correpta  esse  vidi.  Similiter  ingens  copia 
lymphae  coagulabilis  inflammato  pericardio  secernitur.  At  vero 
post  mortem  levem  conspicimus  inflammationem;  quod  etiam  testa- 
tur experientissimus  Corvisartus  c}  Imperatoris  Francogallorum  medi- 
cus, in  erudito  libro  de  morbis  cordis.  In  aliis  etiam  morbis,  ecce  quo- 
ties post  mortem  omnia  signa  inflammationis  desint  ante  eam  non  du- 
bia? et  cui  exanthematum  quorundam  exempla  hic  non  ob versentur? 

Sed  ponamus  interdum  desiderari  inflammationem.  Num  haec 

a)  In  epitome  of  the  diseases  incident  to  children,  pag.  73. 

b)  Engstroinius  et  Halenius:  Vid.  Michaelis,  ].  c.  pag.  272.  Mahon,  histoire  de  la 
Societe  royale  de  medecine,  pag.  2og  et  2Q0.  Des  Essarts  Moniteur  Janvier  25.  1809. 

c)  In  Essay  sur  les  maladies  et  les  lesions  organiques  du  coeur  et  des  gros  vaisseaux, 
publie  par  Horeau,  a Paris  i{Jo6. 


antea  deerat  quia  post  mortem  deest  ? Nimirum  scimus  secreta 
lympha  plastica  inflammationem  imminui,  imo  forsan  prorsus  ex- 
tingui;  et  quidem  eo  citius,  quo  copiosior  illa  secretio  est. 

Aliud  nec  leve  argumentum,  quod  inflammationem  conspectui 
subtrahit,  est  positum  in  concretione  lymphae  plasticae  cum  ipsa 
membrana  tracheae.  Nam  hoc  integumentum  quod  veli  instar  tra- 
cheam tegit , inflammatae  membranae  pituitosae  vestigia  velat,  quod 
ipse  Soemmeringius  expertus  est.  Ouidni  igitur  illa  facile  minus 
attentos  fugere  possint  ? Neque,  vero  destituimur  via,  qua  talem 
errorem  detegamus.  Si  enim  tracheam,  quanta  porrigitur,  seca- 
tam,  in  spiritum  vini  misimus,  lympha  plastica  induratur.  Quo 
facto  cultrum  prudenter  adhibentes , eam  a tracheae  membrana  sepa- 
rare possumus. 

Inflammatio,  quae  plerumque  a larynge  ortum  ducit,  rarius  ab 
epiglottide  usque  ad  bronchia  continuatur,  quantum  egomet  ipse  et 
Cheynius  d)  observarunt.  Nec  vera  effatus  esse  videtur  Hornius  e} 
dum  glottidem  nunquam  inflammari  contenderit.  Nam  Fieldius  {), 
etiam  Pinelius  s),  Michaelis  b)  aliique,  plura  exempla  adferunt, 
quae  contrarium  demonstrant.  Praeterea  si  tracheitidi  variolae  su- 
pervenerunt, conspicimus  tracheam  et  oesophagum 'inflammatione 
correptos,  unde  arbitror  intelligi,  tam  glottidem  quam  epiglot- 
tidem  inflammatas  fuisse.  Nonnullis  trachea  hic  et  illic  tantum  in- 
flammata est;  tametsi  lympha  plastica  perintegram  tracheam  depre- 
hendatur. In  aliis  vero  inflammatio  ea  loca  obtinet,  quae  sunt  lympha 

d)  1.  c.  Vol.  I.  pag.  59.  60. 

e)  1.  c.  pag.  55. 

f)  1.  c.  Vol.  IV.  pag.  147. 

g)  Medecine  clinique , pag.  220. 

h)  In  Richters  chirurg.  Bibliothek,  Vol.  V.  pag  743. 

plastica  tecta.  Interdum  inflammatio  admodum  conspicua  est,  ita 
ut  membrana  pituitosa,  inprimis  tracheae  ipsius,  valde  rubeat  et 
vasa  minora  tortuosa  egregie  ante  oculos  ponat.  Similiter  glan- 
dulae muciparae  in  trachea  ipsa  velut  puncta  rubra  apparent.  Ve- 
rumtamen  hoc  in  bronchis  non  ita  manifesto  conspicitur. 

Tumorem  membranae  pituitosae  in  tracheitide,  qui  locum  ha- 
bere solet,  non  ita  multum  inveni.  Igitur  nescio  an  recte  Michae- 
lis  epiglottidem  inflammatam  ter  superare  dicat  volumen,  quod  in 
statu  sano  habet.  Rem  memoratu  dignam  experientissimus  Olbersius 
hoc  ipso  vere  vidit.  Nimirum  infantem  curabat , quem  epiglottidis 
tumor  impediebat,  quo  minus  rimam  glottidis  clauderet.  Quo  fie- 
bat, ut  ea  quae  infans  consumserat  et  ipse  potus  in  tracheam  per- 
venirent, et  gravissimam  tussin  excitarent.  Vetterusk)  refert,  se 
in  tracheitide  morbillis  vel  scarlatinae  vel  miliari  febri  adiuncta,  in- 
ternam membranam  arteriae  asperae  ubique  plus  minus  ve  tumi- 
dam vidisse. 


4- 

Jusqu'ou  s'etencl,  dans  les  voies  aeriennes,  V alteration  proprc  a cette  maladie? 

■ % 

Quousque  organorum  respirationis  immutatio,  propria  quidem  huic  morbo 
extenditur? 

Fines  quibus  tracheitis  in  organis  respirationis  arceatur,  vix  accu- 
rate constitui  possunt.  Saepius  inflammationem  in  bronchis,  quoad 
cartilagines  habent,  distinctam  deprehendimus.  Sed  an  ulterius  abeat 

i)  Tn  Richters  chirurg.  Bibliothek,  Vol.  VI.  pag.  119. 
k)  Aphorlsmen  aus  der  pathologischen  Anatomie,  Wien  1803.  131. 

definiri  nequit,  propter  explorationis  difficultatem  et  incertas  con- 
ditiones. Attamen  bronchia,  ut  arbitror,  quae  diametrum  unius 
lineae  habent,  ab  inflammatione  libera  sunt.  Ergo  hoc  loco  mor- 
bus terminatur.  Neque  credo  hanc  inflammationem  frequenter  us- 
que ad  pulmonum  cellulas  ( quales  olim  vocabant)  extendi.  Quam 
ob  rem  dubito  quin  vera  sit  Chambonii  *)  sententia , qui  in  his  cel- 
lulis materiam  maxime  secerni  putaret. 


5- 

Peut  - on  distinguer  Valteration  qui  le  constitue  ( le  croup ) , de  celles  qui  sont  dans 
les  poumons  Vejfet  de  la  maladie  ou  la  consequence  de  la  mort  ? 

Num  potest  distingui  immutatio  designans  tracheitidem , ab  ea,  quae  in  pul- 
monibus vel  ipso  morbo  vel  morte  producitur? 

Nonnulli  viderunt  substantiam  pulmonum  (spongiosa  dicitur 
sive  parenchyma),  quam  Soemmeringius  et  Reisseisenius  e ramulis 
tracheae  componi  demonstrarunt,  materia  purulenta  impletam,  quae 
compressis  pulmonibus  effluxerat.  At  ego  hoc  nunquam  vidi;  repe- 
riens  cum  Portalio  a)  pulmones  sanos,  certe  in  simplici  tracheitide 
quae  aliis  morbis  adiuncta  non  esset.  In  variolis  quidem  pulmones 
inflammatos  vidi,  sed  gangraenam  quam  Harlesius  b)  observavit,  non 
inveni.  Infantibus  per  variolas  extinctis,  pulmones  saepissime  inflam- 
mati sunt;  qui  aeque  atque  ipsa  tracheitis  mortem  adducere  possunt. 

*)  Histoire  de  la  Societe  de  Medecine,  Anni  1782.  1735.  vernae,  conversa  in  sammtl. 
auserlesen.  Abhandl.  fur  prakt.  Arzte,  Vol.XV.  pag.543. 

a)  Von  der  Lungenschwindsucht , Vol.  I.  pag.  178. 

b)  Hufelands  Journal  fur  prakt.  Heilkunde,  Vol.  VI.  Sect.  5*  Pag-  579 • 

Hoc  (.etsi  non  distincte  vidi),  in  morbillis  etiam  nonnunquam 
accidere  arbitror,  quippe  qui  saepe  coniuncti  sint  cum  inflamma- 
tione pulmonum.  In  scarlatina  extinctis  nunquam'  reperi  pulmones 
inflammatos;  neque  enim  solet  pneumonia  scarlatinae  adiungi. 

Qui  ex  sola  tracheitide  sunt  mortui,  in  iis  pulmonum  margo 
posterior  rubere  solet.  Unde  ille  nonnullorum  error  natus,  pulmo- 
nes fuisse  inflammatos.  Nimirum  sanguis  si  corpus  supinum  iacet, 
sponte  eo  descendit.  Periti  anatomiae  viri  hoc  centies  monuerunt. 
Sed  nihilo  magis  in  cadaveribus  explorandis  saepissime  inflamma- 
tionem pulmonum  deprehendisse  sibi  videntur,  quae  in  vita  vere 
non  adfuit.  Quam  ob  rem  valde  dubito  de  Ghisii  exemplo  c),  qui 
refert  se  pulmones  admodum  inflammatos  et  adhaerentes  vidisse. 
Neque  vero  affert  ullum  signum,  quod  de  inflammatione  praegressa 
nos  cogitare  patiatur.  Et  quod  ad  cohaesionem  attinet,  videtur 
haec  pneumoniae  pristinae  tribuenda  esse.  Nonnunquam  pulmones 
hic  et  illic,  inprimis  autem  ad  anteriorem  atque  inferiorem  margi- 
nem, albam  et  spumosam  speciem  habent.  De  quo  non  dubito, 
quin  minimis  bronchiis , quae  magno  nisu  in  respirando  rumpuntur, 
et  aeri  exeunti  tribuendum  sit.  Perinde  aer  ita  emissus  exit  in 
telam  cellulosam,  quae  bronchia  et  vasa  in  pulmonibus  coniungit. 

Aliis,  quod  raro  fit,  per  impeditam  respirationem  aqua  in  cavo 
thoracis  colligitur,  nunc  utrumque  saccum  pleurae,  nunc  unum 
modo  replens.  Ita  Salomon  d)  vidit  aquae  congium  in  altera 
pleura  collectum.  Sed  saepissime  in  explorandis  cadaveribus  repe- 
ritur  pericardium  magna  copia  aquae  plenum. 

Equidem  cor  nunquam  vidi  pallidum  et  flaccidum  quale  Fur- 

cQ  1.  c.  pag.  13. 
d)  1.  c.  pag.  333. 

stenavius  e)  et  alii  descripserunt.  Neque  cava  cordis  arbitror  un- 
quam sanguine  caruisse,  quum  circuitus  sanguinis  difficilis  quidem 
sit,  sed  nequaquam  impeditus.  E contrario,  uti  Cheynius  f)  auri- 
culam dextram  cordis  et  venam  cavam  superiorem  sanguine  plenam 
vidi.  Similiter  venae  iugulares  externae  et  internae,  atque  thyreoi- 
deae saepe  sanguine  tument.  Praeterea  in  recessibus  cordis  san- 
guinis concretiones  polyporum  ad  instar  reperiuntur;  quales  etiam 
nuper  in  arteria  pulmonali  et  aorta  vidi.  Sed  nescio  an  illae  vere 
ante  mortem  nascantur.  Igitur  nequeo  Harlesio  z)  adsentiri,  qui 
praecipuam  causam  morbi  celeriter  aucti  et  repentinae  mortis  in  iis 
ponat. 

Ceterum  organa  abdominis  nunquam  nec  ego  manifesto  adfecta 
vidi,  nec  Mahonius  11 ).  Quamobrem  ea,  quae  Harlesius  et  Auten- 
riethius  de  illis  observarunt  fortuito  accidisse  arbitror. 

Denique  nescio  an  praeter  Rechovium  et  Beauchesneium  aliquis 
cerebrum  indagaverit.  Viderunt  illi  venas  in  cerebro  sanguine  nigro 
plenas , et  fossas  occipitales  exigua  copia  lymphae  impletas.  Recho- 
vius  etiam  supra  corpus  callosum  aliquantum  lymphae  conspexit. 

e)  1.  c.  pag.  7. 

f)  1.  c.  Vol.  I.  pag.  3 6.  Vide  et  tabulam  IV. 

g ) I-  c.  pag.  504- 

h)  ,,Touts  les  visceres  du  bas  - ventre  se  sont  trouves  en  tres  bon  etat“.  Mahon  in 
histoire  de  la  Societe  Royale  de  Medecine,  an,  1777  et  1778.  pag.  £08. 

§.  VI. 


Tr  ai  b e me  n L. 


Curatio  tracheitidis. 


l. 

Quel  tr  alternent  est  le  plus  convenable  dans  cette  maladie? 

Quaenara  ratio  medendi  huic  morbo  plurimum  convenit? 

Quanquam  noster  morbus  inflammatoriis  adnumerandus  est , uti 
abunde  demonstravi,  ideoque  medico  studendum  ut  inflammationem 
tollat:  tamen  ea  remedia  quibus  reliquas  inflammationes  aggredi  so- 
lemus , hic  ad  restituendam  salutem  non  sufficiunt.  Ideoque  errant, 
qui  tracheitidem  usitatis  his  remediis,  quae  antiphlogistica  vocant 
( aegida,  salia  media,  venae  sectionem  et  alia  intelligo) , impugnare 
velint.  Felicior  successus  iis  continget,  qui  medicamentis  deinde 
a me  eommemoratis  utuntur.  Quorum  quidem  virtus  in  curanda 
inflammatione  membranae  pituitosae  tracheae  multis  exemplis  et 
mihi  et  doctissimo  Olbersio  est  probata,  ita  ut  hanc  viam  nunquam 
simus  relicturi.  Sed  tracheitis  satis  gravia  remedia  postulat  etsi  ipsa 
saepe  non  ita  gravis  est.  Nam  curandum  est , ut  quantocius  . et 
inflammatio  ipsa  removeatur,  et  partes  affectae  ita  immutentur,  ut 
lymphae  plasticae  secretio  in  illis  decrescat  vel  prorsus  cesset. 

Deinde  huius  inflammationis  natura  sive  character  accurate 
indagandus  est.  Neque  enim  hic  ubique  idem  remedium  prodest, 
sicut  in  aliis  inflammationibus.  Unde  nata  videtur ^ saltem  ex 

parte,  dissensio  medicorum,  qui  remedia,  ab  aliis  in  coelum  lau- 
dibus elata,  nullius  virtutis  esse,  imo  nocere  contendunt.  Qui  igi- 
tur a solis  emeticis,  vel  sanguinis  detractione,  vel  hydrargyro  salu- 
tem exspectant,  ii,  vereor  ne  decipiantur.  Praeterea  videndum  est 
an  tracheitis  sola  incedat,  vel  coniuncta  cum  morbis  exanthema- 
ticis; quod  in  curationem  eligendam  summi  momenti  est. 

Tum  inprimis  spasmi  tracheae  ratio  habeatur,  qui  saepe  in  prin- 
cipio morbi  mortem  adfert.  Spasmi  autem  non  semper  cum  in- 
flammationis impetu  vel  secretae  lymphae  copia  conveniunt. 

Attamen  aegroti  salus  maxime  in  eo  vertitur , ut  medicus  ad  mor- 
bum recens  natum  advocetur.  Tum  enim  saepe  larynx  vel  trachea 
tantum  morbo  affectae  esse  videntur,  qui  haud  raro  emeticis  remediis 
fugatur.  Qualem  morbum  nonnulli  negant  ad  tracheitidem  referen- 
dum esse.  Sic  v.  c.  ait  Leroyius  : „11  est  meme  possible,  que  le  la- 
„rynx  soit  seul  affecte,  et  qu’on  croye  alors  avoir  gueri  un  Croup, 
„qui  nexistait  pas:  mais  qui  allait  se  former  par  propagation.“ 
Neque  tamen  huic  viro  adsentior,  persuasus  haec  ab  inflammatione 
laryngis  etiamsi  exigua  pendere , ideoque  veram  adesse  trachei- 
tidem. 

Quod  medicus  utique  sibi  persuasum  habeat,  ne  hac  levioris  in- 
flammationis specie  deceptus,  ea  negligat,  quae  morbum  repellere 
possint,  perditoque  tempore  saepe  iniustas  querelas  edat  de  exi- 
gua vi  et  efficacia  artis  et  remediorum.  Profecto  maiori  laude 
dignus  est  is,  qui,  ut  hoc  utar,  ineunti  et  levi  inflammationi  hepa- 
tis vel  pulmonum  prospexerit,  quam  medicus,  qui  neglecto  horum 
morborum  principio,  post  suppurationem  demum  institutam  auxi- 
lium tulerit. 

Neque  ullum  incommodum  vidi  exstitisse  infantibus,  qui  tussi, 

a)  Vid.  Moniteur  No.  223. 

cuius  sonitus  talis  erat  qualem  in  tracheitide  percipimus,  atque  rau- 
cedine affecti,  fortiora  remedia  acceperant.  Quodsi  spirandi  iam 
difficultate  exorta  succurrimus,  insigne  damnum  contrahatur.  Ni- 
mirum multi  de  tracheitide  praesente  dubitant  quamdiu  spirandi 
difficultatem  non  perceperint.  Sed  repeto,  quod  dixi  antea,  me 
hanc  laryngis  affectionem  quae  et  sonitu  in  tussiendo  et  raucedine 
tracheitidem  indicat,  non  aliter  esse  curaturum,  quam  tracheitidem 
graviorem.  Etenim  metuendum  est  ne  haec  gravior  fiat  et  acce- 
dat respirandi  difficultas. 

Postremo  sunt  multi  medici,  qui  omnem  operam  collocant  in 
expellenda  lympha  plastica.  Alii  iam  in  principio  morbi  hoc  fa- 
ciendum esse  opinantur;  quod  nuper  Formeius  b)  contendit.  Sed 
equidem  vereor,  ne  haec  opinio  et  nonnullis  erroribus  faveat,  et 
aliorum  remediorum  neglectum  vel  abusum  adducat.  Atque  inter- 
dum haec  ratio  prorsus  locum  non  invenit,  praesertim  quum  mor- 
bus exierit  a turbis  nervorum.  Tum  optime  morbo  medemur  et 
pacando  quantocius  inflammationis  impetum,  et  succurrendo  nervis. 

Ordiamur  loqui  a curatione  tracheitidis  quae  stheniae  sive  syn- 
ochae  naturam  habet.  Atque  hic  inprimis  emetica  in  principio 
morbi  adhibenda  esse  censeo;  quam  sententiam  confirmant  non- 
nulli Francogallorum  medici,  Pinelius  c),  Portalius  d},  Schwil- 
gueius  e)  et  Des  Essartesius  f).  Alii  suadent  nonnisi  detracto 
sanguine  emeticis  uti,  verentes  ne  alioquin  inflammatio  augeatur. 

b)  1.  c.  pag.  366. 

c)  Medecine  clinique  , pag.  217. 

d)  Von  der  Lungenschwindsucht , pag.  180. 

e)  Recueil  des  observ.  etc.  pag.  105. 

£)  Ibid.  pag.  106. 

Et  confiteor  me  olim,  Cheynium  s)  secutum,  sanguinem  nunc  illico 
nunc  post  emetica  data  detrahi  iussisse.  At  vero  persuasus  sum  et 
Olbersii  experientia  edoctus , emetica  in  principio  morbi  celerrimum 
auxilium,  quo  egemus,  adferre. 

Sed  hoc  inprimis  curandum  est,  ut  fortiori  emetico  crebrior 
producatur  vomitus.  Nonnunquam  enim  aegroti  aegre  vomunt, 
quod  etiam  ab  aliis  scriptoribus  est  commemoratum.  Neque  vero 
unquam  tam  largis  et  fortibus  emeticis  uti  coactus  sum,  ut  alii.  Sic 
Leesonius  infanti  duorum  mensium  grana  sex  tartari  stibiati  prae- 
scripsit, soluti  in  sesquiuncia  aquae  et  drachma  una  oxymellis  squil- 
litici,  ita  ut  sexta  quaque  parte  horae  duo  cochlearia  minora  (Cuil- 
lierees  a the)  porrigerentur.  Et  integram  solutionem  devorabat 
infans  antequam  vomeret.  Hoc  autem  remedium  superatur  etiam  alio 
quod  Smithius  *)  infanti  trimulo  praescripsit.  Cui  postquam  frustra 
aliquoties  granum  dimidium  tartari  emetici  quavis  hora  quadrante 
dederat,  praescripsit  octo  grana  tartari  stibiati  et  quindecim  zinci 
sulphuri ci  soluta  in  sesquiuncia  aquae.  Quarta  quaque  horae  parte 
duo  cochlearia  minora  huius  medicaminis  praeberi  iussit.  Ita  vomi- 
tus copiosos  pituitae  grumos  eiecit. 

Cuius  quidem  vomendi  difficultatis  causa  quaerenda  esse  videtur 
in  spasmo  tracheae.  Idem  nimirum  accidit  asthmate  affectis,  qui 
saepius  inter  insultum  morbi  largas  portiones  oxymellis  squillitici, 
florum  zinci  et  radicis  ipececuanhae  sine  fructu  assumserint.  Saepius 
vidi  vomitum  excitatum  esse  portando  infantes  aut  agitando  super 

g)  1.  c.  Vol.  I.  pag.  25.  ,,I  liave  observed  tlae  best  effects  froro.  emetics,  wbether  used 

before  or  after  the  bloodletting.  “ 

h)  Medical  and  pbysical  Journal , Novembr  iQoi.  in  verslone  germanica,  pag.  8o5- 

i)  Memoirs  of  the  medical  Society  of  London  Vol.  VI.  p.  74.  et  in  Samml.  auserles.  Ab- 
handl.  fur  prakt.  Arzte,  Vol.  XXIII.  p.  1.51. 

genubus.  Interdum  aegroti  vomunt  devorantes  magnam  copiam 
infusae  chamomillis  aquae.  Duos  scio  infantes,  qui  vomebant  simulae 
hirudines  collo  applicitae  erant,  sublato,  opinor,  spasmo  tracheae 
per  sanguinis  jacturam.  Michaelis  contra  tales  spasmos  fomentatio- 
nes emollientes  aut  emplastrum  vesicatorium  collo  imponi  et  opium 
sumi  iubet.  At  vero  illorum  remediorum  lenta  et  incerta  actio  du- 
biumque auxilium  est;  quale  spasmo,  qui  ab  inflammatione  pen- 
det, neutiqualk  convenit. 

Itaque  ego  quidem  et  tartaro  stibiato  et  radice  ipecacuanhae  uti 
soleo.  Utrumque  autem  medicamen  saepe  coniungo,  quia  ita  scio 
certissime  vomitum  excitari,  neque  alvum  tartaro  stibiato  relaxari 
sine  vomitu.  Nonnunquam  primum  tartarum  stibiatum  praescribi- 
mus, cuius  sat  magna  copia  si  vomitum  non  produxit,  ad  ipeca- 
cuanham  confugimus.  Sic  nuper  puero  trimulo  dedi  tartari  stibiati 
grana  tria  soluta  in  tribus  unciis  aquae,  ita  ut  primum  quarta,  de- 
inde fere  octava  quaque  horae  parte  cochlear  maius  acciperet. 
Quod  cum  et  spem  et  consilium  nostrum  fefellerit,  pulveres  prae- 
scripsimus quorum  unusquisque  quatuor  grana  radicis  ipecacuanhae 
et  aliquid  sacchari  contineret.  Tertio  autem  pulvere  sumto  vomi- 
tus oriebatur. 

Quemadmodum  vero  vomitus  difficillime  in  principio  morbo  ex- 
citatur; ita  semel  excitatus,  interdum  per  nonnullas  horas  breviori  aut 
longiori  tempore  interiecto  , crebrius  redit.  Tum  remedia  sequente 
tempore  data  vomitu  eiiciuntur ; unde  incommodum  existere  non  vidi. 

Et  quidem  omnino  Crawfordo  adsentior  dicenti  paucos  infantes 
esse  mortuos,  qui  in  principio  morbi  emetica  remedia  acceperint. 
Igitur  emeticum  ab  initio  datum  in  hoc  morbo  principatum  tenere 
censeo  neque  ab  ullo  alio  remedio  superari.  Quod  quidem  non 
solum  mea  experientia  confiimatum  est,  sed  etiam  Olbersii  aucto- 

ritate  comprobatum.  Etenim  uterque  nostrum  saepe  vidit  ineun- 
tem  morbum  hac  medicina  exstinctum  esse , ita  ut  iis , qui  ad  vespe- 
ram morbo  erant  correpti,  dato  vomitorio,  sequente  die  vix  illius 
vestigium  superfuerit.  Neque  valde  mirum  est,  nos  cognovisse 
egregium  usum  emetici  in  principio  tracheitidis  dati;  quum  pericu- 
lum huius  morbi  ex  his  decem  annis  civibus  nostrae  urbis  bene 
notum,  morbo  ineunti  occurrere  et  confestim  medicum  advocari 
iubeat.  Ipse  nunquam  vidi  morbum  tanta  celeritate  et  tanto 
successu  curari,  si,  quod  interdum  feci,  praetermisso  emetico,  san- 
guinem mitti  vel  hydrargyrum  praeberi  iussi,  omnibusque,  quae 

fv  i 

de  tracheitide  scripta  sunt  peifegectis,  manifesto  vidi  nonnullos  sali 
emetico  salutem  debere.  Nam  reliqua  medendi  ratio,  qua  nonnulli 
horum  scriptorum  usi  sunt,  ita  est  invalida  ne  dicam  inepta  aut 
perniciosa,  ut  salutem  adducere  nequaquam  potuerit. 

Iam  periculum  faciam  explicandi  hunc  usum  emeticorum,  quae 
in  principio  morbi  praebentur.  In  quo  si  minus  recte  versatus 
fuero,  ad  Borrowii  auctoritatem  confugio,  qui  dicit „Throwing 
„aside  ali  theory,  the  great  succefs  that  constantly  attends  the  use 
„of  emetics  in  cynanche  trachealis , is  sufficient  to  recommend  them 
„as  powerful  remedies.  There  are  many  instances  in  which  the 
„early  administration  of  an  emetic  has  totally  removed  the  complaint 
„in  the  space  of  few  hours  1 “ 

Cui  quidem  sententiae,  quam  de  praestantia  emeticorum  in  re- 
pellenda tracheitide  protuli,  contradicunt  Salomon  1J,  Michaelism), 
et  alii,  metuentes  quidem , ne  ita  inflammatio  augeatur.  Quam  ob 
rem  emetica  remedia  provectiori  morbo  exhibenda  esse  arbitrantur, 

k)  1.  c.  pag.  2 6. 

l)  1.  c.  pag.  343. 

m ) 1.  c.  pag.  210. 

ubi  membrana  vel  polypus  (sic  enim  praeceperunt}  sit  exortus. 
At  vero  non  solum  huius  morbi  sed  etiam  aliarum  inflammationum 
exempla  hanc  virtutem  emeticorum  satis  demonstrant.  Similiter 
scimus  cynanchem  faucium,  quae  vulgo  angina  serosa  appellatur, 
sive  sola  incedat  sive  cum  scarlatina , saepius  optime  emetico  reme- 
dio aut  imminui  aut  penitus  tolli.  Cuius  rei  nuper  multa  exempla 
vidi  quum  scarlatina  hic  grassabatur.  Et  in  vulgus  notum  est  ab 
hac  lue  praecipue  adultos  homines  angina  illa  correptos  esse,  etiamsi 
scarlatinam  iam  antea  habuissent.  Neque  inter  ea  remedia,  quibus 
hic  usus  sum,  ullum  vidi  tanta  virtute  instructum,  quam  emeticum. 
Deinde  vomitoria  eo  prodesse  videntur,  quod  in  partibus  inflamma- 
tis immutationem  quandam  producant,  quae  etiamsi  inflammatio- 
nem non  illico  tollat,  tamen  minorem  copiam  lymphae  plasticae 
secerni  iubet.  Errat  igitur  Hornius  n},  qui  inde  auctam  lymphae 
secretionem  metuerit. 

Tum  emetica  magnam  virtutem  habent  contra  spasmum  a quo 
interdum  tracheitis  orditur.  Quos  quidem  spasmos  emetica  non 
solum  confestim  removere  solent,  sed  etiam  ita  tollere,  ut  postea  non- 
nisi exiguo  cum  impetu  redeant.  Qualis  emeticorum  vis  in  tollendo 
spasmo  tracheae,  an  pendeat  a sola  conquassatione  huius  partis, 
vel  ab  actione  illius  remedii  in  ipsos  nervos  pharyngis  et  ventriculi, 
nolo  decernere;  ut  quod  nec  satis  exploratum,  neque  certis  argu- 
mentis confirmatum  sit.  At  nihilominus  multa  exempla  ab  hoc 
morbo  aliisque  repetita  virtutem  emeticorum,  quam  contra  spasmos 
exserunt,  egregie  demonstrant.  Nam  perinde  aliis  morbis  organo- 
rum respirationis  v.  c.  tussi  convulsivae  et  asthmati  optime  condu- 
cunt, tametsi  hic  primaria  sive  idiopathica  sit  adfectio  nervorum, 

n)  1.  c.  pag.  57. 

nec  consensu  quodam  producta,  uti  in  tracheitide.  Postremo  vo- 
mitorium non  parum  conferre  solet  ad  promovendos  sudores,  qui 
quidem  in  morbo,  qui  frequenter  suppressa  perspiratione  cRtanea 
oritur,  egregie  conveniunt. 

Ceterum  nisi  vehemens  est  morbus,  vomitorio  saepe  et  organa 
adfecta  et  totum  corpus  haud  inique  immutantur,  quod  supra  iam 
dixi , ita  ut  fere  nullis  aliis  remediis  amplius  sit  opus  ad  salutem 
restituendam.  Interim  soleo  equidem  tum  camphoram  et  sulphur 
stibiatum  rubrum  exhibere ; de  quibus  remediis  postea  uberius 
agam. 

Quodsi  vero  morbus  magno  cum  impetu  inceperit,  atque  febris 
vehemens  cum  sanguinis  congestione  in  caput  est  coniuncta,  neque 
morbus  vomitorio  multum  remittitur,  etsi  aliquantum  melior  factus; 
tum  sine  mora  sanguis  detrahatur,  cuius  missio  quo  maturius  fiat, 
eo  maioris  praestantiae.  Et  verum  est,  quod  ait  Cheynius  °): 
,,During  the  first  stage,  in  violents  attaks  I should  think  myself 
„criminal,  vvere  I to  neglect  bloodletting  and  the  antiphlogistic  re- 
,,gimen , in  favour  of  any  other  measure ; for  I am  more  and  more 
„convinced,  that  previously  to  the  formation  of  the  membrane, 
/#ty,disease  is  certainly  to  be  cured  by  the  means  which  I have  recom- 
„mended. “ Idem  huic  remedio  accidit,  quod  aliis  in  hoc  morbo 
laudatis.  Nonnulli  enim  illud  ad  sidera  laudibus  extulerunt,  quaeren- 
tes in  sanguine  detracto  solam  salutis  spem.  Alii  vero  hoc  quidem 
superfluum  esse  arbitrantur  imo  valde  perniciosum,  argumentis  et 
rationibus  ducti,  quae  satis  demonstrant  homines  subtilissimos  sae- 
pius per  vanas  opiniones  et  hypothesium  amorem  in  errores  rapi. 
Non  contemnendae  auctoritates  Ghisii,  Homii,  Salomonis,  Bayleii, 


o)  1.  c.  Vol.II.  pag.  79. 

Fieldii,  Lentini,  Portalii  P),  Fauchierii  Carronii,  Cheynii,  Goli- 
sii  et  aliorum,  qui  maxime  hoc  remedio  usi  sunt,  satis  comprobant 
eius  virtutem  atque  praestantiam.  Et  celeberrimus  Pallonius  mihi 
retulit,  se  nunquam  infantem  e tracheitide  pristinae  valetudini  resti- 
tuisse, sine  secta  in  pedibus  vena,  aut  appositis  ad  collum  hirudini- 
bus. Quemadmodum  vero  antiquiores  medici  fortasse  in  curandis 
morbis  nimiam  sanguinis  copiam  miserunt;  ita  recentiores  et  medici 
quidem  teutonici  hic  iusto  cautius  ac  providentius  egisse  videntur. 
Cuius  rei  praecipua  causa  quaerenda  sit  in  opinione  illa,  plerosque 
morbos  asthenicae  vel  typhosae  indolis  esse.  Certe  verentur  tales 
medici,  ne  sanguine  detracto  astheniam  adducant;  quae  ne  ipsius 
praetermissa  sanguinis  detractione  potius  acceleretur,  vereor. 

Nunc  de  iis  rebus  agam  quibus  maxime  felicem  successum  ve- 
naesectionis  debemus.  Et  mature  quidem  sanguis  mittatur.  Mox 
enim  natura  morbi  sthenica,  synocha,  et  vere  inflammatoria  in  asthe- 
nicam, typhosam,  nervosam  aut  paralyticam  inflammationem  abit, 
quae  tale  remedium  non  ferat.  Cuius  immutationis  fines  admodum 
difficile  constitui  possunt.  Nonnullis  enim  cito  et  intra  viginti 
quatuor  horas  ea  supervenit , aliis  secundo  vel  tertio  demum  die 
morbi. 

Quae  a nonnullis  medicis  praescripta  est  lex,  venam  non  esse 
secandam,  si  iam  secreta  sit  lympha  in  trachea,  ea  admodum  incerta 
et  irrita  est.  Neque  enim  certo  constat  tempus  quo  illius  secretio  in- 
cipiat; quam  quidem  citius  atque  vulgo  existimetur,  locum  habere 
supra  iam  monuimus.  Nihilosecius  adsunt  exempla  sanguinis  serius 
cum  fructu  missi.  Ipse  aliquoties  infantibus  robustis  quarto  demum 
die  morbi  sanguinem  detraxi , non  destitutus  felici  successu.  Quam 

p)  Von  der  Lungenschwindsucht , Vol.  I.  p.  179. 

q)  Iournal  de  la  Societe  de  medecine  de  Montpellier  An.  1305. 

ob  rem  certis  legibus  haec  describi  nequeunt;  quales  aliis  etiam  in  in- 
flammationibus v.  c.  pneumoniae  deficiunt.  Medici  prudentes  et  ex- 
perti circumspici ant  aut  in  perniciosissimos  errores  rapiantur! 

Sed  in  sanguine  detrahendo  ne  simus  timidi.  Nam  interdum 
post  hirudines  appositas  insigne  profluvium  sanguinis  oriatur,  ita 
ut  infantes  animi  deliquio,  imo  convulsionibus  corripiantur;  nun- 
quam tamen  inde  damnum  vidi  redundasse  in  ulteriorem  progres- 
sum morbi,  sed  citissime  aliquoties  eum  evanuisse.  Sic  aliquando 
hora  septima  vespertina  ad  filium  parentum  opibus  haud  multum  va- 
lentum  advocabar,  qui  iam  per  tres  dies  tracheitide  laboraverat.  Pueri 
huius  robusti  faciem  inveniebam  rubram  tumidam  et  sudore  tectam. 
Gravem  totius  corporis  calorem  et  pulsus  arteriarum  frequentes , ali- 
quantum plenos;  respirationem  valde  difficilem,  ita  ut  eam  foris 
audirem.  Vomitorio  dato  melior  quidem  fiebat  morbus,  sed  hora 
nona  spirandi  difficultas  rediebat.  Quam  ob  rem  tres  hirudines 
collo  applicari  iubebam.  Secunda  hora  matutina  vulnera  per  hi- 
rudines inflicta,  quae  ex  aliquot  horis  nullum  sanguinem  mi- 
serant, recentem  ac  largum  fundebant,  parentibus  minus  atten- 
tis. Postera  autem  luce,  uti  terrebar  facie  pallida  et  exsangui  in- 
fantis fere  continuo  sapore  correpti , ita  mirabar  respirationem  levem 
et  tracheitidem  fugatam , raucedine  et  sonitu  illo  in  tussiendo  excep- 
tis. Alterum  huius  rei  exemplum  filia  mea  erat,  quam  duabus  san- 
guisugis afflictam  negotia  graviora  me  cogebant.  Interea  temporis 
magnam  copiam  sanguinis  amittebat,  ita  ut  primum  animi  deliquio, 
deinde  levibus  convulsionibus  afficeretur.  Haec  mane  acciderant. 
Versus  vesperam  viribus  quidem  destituta  est,  sed  a tracheitide  fere 
prorsus  libera.  Quae  quidem  exempla  docent,  primum  sanguinis 
iactura  in  universum  damnum  non  inferri;  deinde  sanguinis  pro- 
fluvium copiosum  non  nimis  metuendum  esse.  Qua  in  re  cum  plu- 

ribus  aliis  errat  etiam  Autenriethius  r),  qui  minimo  errore  periculum 
mortis  adduci  arbitretur.  Neque  tamen  iis  adsentiar,  qui  sangui- 
nem mittendum  esse,  donec  lipothymia  oriatur,  utique  imperant. 

Ceterum  sanguis  varia  ratione  a medicis  est  detractus.  Non- 
nulli enim  venam  brachii  vel  pedis  aperiri  iusserunt 8),  aut  venam 
iugularem1),  aut  arteriam  temporalem  incidi.  Alii  cutem  anterio- 
rem colli  multis  vulnusculis  laedunt  scarificatione , quam  vocant  u), 
vel  deponunt  cucurbitulas  in  anteriore  parte  laryngis  v).  Alii  deni- 
que in  eodem  loco  hirudines  applicari  iubent,  quam  sanguinis  de- 
trahendi rationem  cum  Leistero,  celeberrimo  apud  Hanoveranos 
medico , ceteris  praetulerim.  Sed  haud  diffiteor  nonnunquam 
aliam  rationem  et  quidem  venae  iugularis  sectionem  magnam 
utilitatem  afferre  posse,  praesertim  si  suffocatio  aut  apoplexia  in- 
stantem mortem  minantur.  Cuius  rei  exemplum  legimus  a Bayleio  x) 
commemoratum.  Scilicet  infanti  cuidam  uno  eodemque  die  semel 
e vena  mediana  et  bis  e iugulari  sanguinem  „ad  deliquium  usque, “ 
ut  verbis  eius  utar,  mittebat,  felici  successu  ornatus. 

Repeto  quod  supra  dixi,  mihi  haud  tantam  sanguinis  copiam 
ubique  detrahendam  esse  videri;  quapropter Borrowium,  qui  infanti 
anni  unius  cum  dimidio  e vena  iugulari  octo  uncias  sanguinis  mit- 
teret, vitupero,  etsi  infans  celeriter  sanaretur.  Idem  vir  hoc  reme- 
dio infanti  insignem  utilitatem  adferebat,  qui  ex  aliquod  diebus 

r)  L c.  pag.  110. 

s)  Home,  1.  c.  p.  io.  13.  Ghisi,  1.  c.  p.  n.  Bayley,  1.  c.  pag.  13. 

t)  Bayley,  1.  c.  p.  10.  14.  Borrovve,  1.  c.  p.  30.  33.  34.  Fielitz  inRichters  Bibliotheh, 
Vol.  VIII.  p.  531.  Cheyne,  Vol.  I.  p.  25. 

u)  Crawford.  Quentin,  1.  c.  p.  192.  v 

v)  Ghisi,  1.  c.  pag.  11. 

*)  1.  c.  pag.  14. 

morbo  correptus , sine  dubio  lympha  in  tracheam  effusa  vexabatur. 
Quod  ille  his  verbis  refert  : „When  I first  saw  the  child,  he  appea- 
„red  to  be  gasping  for  breath ; his  face  was  pale , or  rather  inclining 
„to  a livid  appearance;  his  pulse  extremely  wealt  and  frequenti;  in 
„short  all  those  symptoms  appeared  which  accompany  what  Home 
,,calls  the  putrid  Stage  of  Cynanche  trachealis/4  y).  Neque  praeter 
venaesectionem  et  vesicatorium  alio  remedio  usus  est,  quam  solu- 
tione tartari  stibiati. 

Arteria  temporalis  bis  in  nostra  urbe  disiecta  est,  felici  cum 
successu  ; primum  a Duntzio  celeberrimo  quondam  Bremae  me- 
dico, iam  pridem  mortuo.  Scilicet  infanti  tracheitide  correpto 
hirudinibus  impositis  tantam  sanguinis  copiam  detraxit  ut  animo 
ille  linqueretur.  Nihilominus  infans  mox  sui  compos  factus  diffi- 
cillime spiritum  ducebat.  Quam  ob  rem  Duntzius  arteriam  tem- 
poralem interscindi  iussit,  quae  vix  aliquantulum  sanguinis  quum 
fudisset  spirandi  facultas  restituebatur.  Infans  postea  feliciter  sana- 
tus est.  Deinde  Olbersius  noster  infanti  mercatoris  in  hac  urbe  arte- 
riam temporalem  interscindi  iussit,  minante  suffocationis  periculo, 
et  sanguine  ad  caput  congesto,  unde  facies  rubra  et  tumida  cum  stu- 
pore continuo  conspiceretur.  Neque  spem  fefellit  remedium.  Nam 
et  auxilium  protenus  adtulit  et  fere  solum,  infantem  sanguinis  ple- 
num restituit. 

Verumtamen  haud  improbo  Cheynium  z),  qui  infantibus  nondum 
quinque  annos  natis  tres  vel  quinque  et  ad  summum  octo  uncias  san- 
guinis e vena  in  brachio  secta  detrahi  suadet.  Equidem  soleo  hiru- 
dinibus uti,  quas  anteriori  collo  circa  laryngem  imponi  iubeo.  Nam 
hac  ratione  maiora  praestant,  quam  impositae  aliis  et  remotioribus 

y)  1*  c.  pag.  34* 

k ) 1".  c.  Yol.  I.  pag.  25. 

quidem  partibus  v.  c.  manibus  pedibusque ; quod  etiam  Alexander a) 
testatur.  Si  vero  infantes  collo  hirudines  applicari  fortiter  recusant, 
tempora  praefero,  quibus  sauciatis  sanguinis  ad  caput  congestio 
optime  coerceri  videtur. 

Numerus  hirudinum,  quae  applicandae  sunt,  pendet  partim  ab 
aetate  aegroti,  partim  a natura  morbi.  Sic  duobus  infantibus  la- 
ctentibus hirudinem  unam  applicui.  Sed  ultra  octo,  quae  nimirum 
infanti  quinquenni  opus  erant,  non  adhibui,  quidquid  Hornius  Alexan- 
der aliique  contradicant.  Nam  nisi  sanguis  multus  repente  detrahen- 
dus est,  quod  interdum  necessarium  esse  haud  diffiteor,  sufficientem 
eius  copiam  possumus  mittere  lavando  saepius  vulnera  ab  hirudinis 
morsu  inflicta.  Et  facillime  haec  vulnera  denuo  (nonnunquam  adeo 
post  duodecim  horas)  sanguinem  fundunt,  nobis  invitis  propter  sangui- 
nis iacturam  vel  emplastri  vesicatorii  incommodam  applicationem. 

Nonnunquam  manifestum  et  apertum  est  commodum,  quod  hanc 
sanguinis  iacturam  per  hirudines  sequitur.  Respiratio  enim  levissima 
fit , ita  ut  adultiores  infantes , qui  forte  recenti  tracheitide  corri- 
piuntur, hoc  remedium  repeti  cupiant.  Quod  de  suo  filio  experien- 
tissirnus  Olbersius  mihi  retulit,  levamen  sentiente,  simulae  hirudines 
sanguinem  suxerant.  Hoc  testatur  Cheynius  b)  his  verbis:  ,,When 
,,bleeding  is  used  upon  the  commencement  of  the  violent  symptoms, 
,,the  relief  is  often  immediate;  and  I have  scarcely  believed  that  I 
„saw  the  same  child  breathing  softly  who  ten  minutes  before  lay 
„gasping  and  convulsed.“ 

Nonnunquam  detractio  repetenda  est,  praecipu^si  robustis 
infantibus  suffocationis  periculum  et  congestio  ad  caput  mi- 
nans citum  auxilium  postulant , etsi  a priori  sanguinis  mis- 

a)  1.  c.  pag  70. 
b ) 1.  c.  pag.  1 7. 

sione  non  magnum  tempus  praeterierat.  Sed  tum  minor  eius  copia 
sufficit  ad  tollenda  illa  incommoda.  Ceterum  ipse  rarius  repeto 
hirudinum  usum;  neque,  si  exceperis  nonnullos  aegrotos,  hoc  ne- 
cessarium esse  arbitror,  detracta  nimirum  primum  sufficiente  san- 
guinis copia. 

Praecipua  quidem  virtus  sanguinis  detracti  in  eo  posita  est,  ut 
inflammationem  membranae  pituitosae  tracheae  imminuat  tollatve. 
Interdum  vero  etiam  prodest  spasmis  tracheae  fugandis;  quantum 
iis  probatum  vidimus  exemplis , quae  spasmos  intra  exiguum  tempo- 
ris spatium  sustulerint.  Neque  aliud  contingere  videmus  aliis 
morbis  spasticis  organorum  respirationis,  affectionem  vasorum  san- 
guineorum simul  secum  vehentibus.  Quam  quidem  sententiam  de 
effectu  illius  remedii  veram  aeque  atque  necessariam  , duxerim, 
quo  aegrotis,  quales  supra  dixi  in  periculo  suffocationis  versari, 
sine  mora  venam  iugularem  aut  arteriam  temporalem  aperiendas 
curemus.  Non  dubito  fore  nonnullos  qui  meam  impugnent  sen- 
tentiam, quaerentes  auxilium  in  remediis  antispasmodicis , quae  di- 
cuntur, siquidem  spasmodica  signa  prae  reliquis  emineant.  Quos 
spem  et  exspectationem  certissime  tali  opinione  deceptum  iri,  con- 
vulsiones aliique  spasmi  infantibus  infesti  edoceant.  Quod  si  quis 
temere  a me  contendi  existimet;  legat  quae  Leroius  c)  refert,  non- 
nunquam  per  paucas  guttas  sanguinis  detractas  salutem  adferri. 

Nobis  ipsis  trismi  duo  exempla  in  nostra  urbe  obvenere  unum  in- 
fantis lactentis,  alterum  equi.  Utrumque  aperte  demonstrat  sola 
sanguinis  missione  interdum  valetudinem  recuperari.  Et  quidem 
equus  tantam  copiam  sanguinis  amisit  ut  viribus  exhaustus  humi 
prosterneretur  a trismo  tamen  quum  ad  se  rediisset , liberatus. 


c)  1.  c.  pag.  446. 

Ouodsi  tamen  quis,  perseveranter  et  obstinat,  me  errasse  conten- 
dat et  laudatam  in  his  exemplis  sanguinis  detracti  virtutem,  ponen- 
dam esse  nescio  in  qua  derivatione  sive  deductione,  per  me  qui- 
dem licet;  modo  ne  sanguinis  evacuatio  ad  remedia  antiphlogistica, 
qualia  vocant,  temere  semper  referatur. 

Denique  nonnulli  fatentur  sanguinem  hic  emissum,  admodum 
glutinosum  esse  et  coagulabilem.  Cui  sententiae  superstruxerunt 
varias  opiniones  de  natura  tracheitidis , quales  Harlesius  d)  et  Auten- 
riethius  tuentur  e}.  Ipse  nescio  utrum  haec  vera  sint  nec  ne,  quia 
nunquam  in  tracheitide  venam  secari  iussi.  Interim  quod  Lentinus 
ait  sanguinem  per  hirudines  detractum  ita  glutinosum  esse  et  coa- 
gulatum ut  carnium  naturam  referat,  verum  excedere  arbitror,  quum 
ipse  hoc  nunquam  observaverim. 

Quodsi  morbus  his  remediis  non  fugatur  aut  recens  supprimi- 
tur, emplastrum  vesicatorium  utique  opus  est,  quod  praecipue  laryn- 
gem et  tracheam  usque  ad  sternum  tegat.  Olbersius  solet  vesicato- 
rium cervici  imponere,  postquam  hirudinibus  usus  est.  Ego  illud 
remedium  in  principio  morbi  si  gravior  est  adhibeo,  vulneribus, 
quae  hirudine  inflixere  sanguinem  non  amplius  fundentibus.  Si  vero 
levior  morbus  esse  incepit  vel  mitigatus  vomitorio  et  hirudinibus, 
non  statim  vesicatorio  utor,  exspectans  novum  morbi  impetum; 
quo  repetito  confestim  ad  hoc  remedium  saluberrimum  confugio. 
Valde  miror  Rumseium  et  Leislerum  hanc  vesicatorii  virtutem 
omnino  negare,  quum  optimi  scriptores  et  inter  hos  Borrovius  s)  de 

d)  In  Hufelands  Journal  Vol.  VI.  Sect.  574. 

e)  1.  c.  pag.  66. 

f)  1.  c.  pag.  159. 

g)  1.  c.  pag.  2Q. 

ea  consentiant.  Interim  Borrovius  aliquod  incommodum  comme- 
morat inde  afferri.  Scilicet  ulcera  intelligit,  quae  per  vesicatoria 
producta,'  interdum  in  gangraenam  abeant  et  mortem  adducant. 
Quam  ob  rem  haec  ita  adhiberi  iussit,  ut  tantum  cutis  rubefiat. 
Verumtamen  neque  ego  talia  vidi  neque  ab  alio  legi  commemorata. 
Igitur  non  solum  vesiculam,  sed  etiam  suppurationem  tueamur. 
Nam  continuata  cutis  irritatio  haud  exiguae  est  utilitatis.  Ceterum 
huius  remedii  virtus  non  solum  in  tollenda  tracheae  inflammatione 
verum  etiam  in  revellenda  ea  et  spasmis  discutiendis  ponenda  vide- 
tur. Saepius  vidi  morbum  remediis  antea  laudatis  pacatum,  magno 
cum  impetu  redire  violentis  tracheae  spasmis  insignem,  iterumque 
remotum  simulae  cutis  adhibito  vesicatorio  rubuit.  Si  quis  hanc 
virtutem  vesicatorii  in  tollendis  spasmis  neget,  Portalium  consulat, 
qui  egregie  scripserit  de  utilitate  illorum  trium  remediorum  de  qui- 
bus adhuc  egi. 

Alii  medici  emplastri  vesicatorii  loco  iubent  infricari  linimen- 
tum ammoniatum,  et  Rechovius  unguentum  ammonio  carbonico 
imbutum,  quod  deinde  commemorabo.  Illo  rarius,  hoc  nunquam 
usus  sum;  ut  qui  cantharides  celeriori  et  acriori  virtute  instructas 
praeferam.  Neque  adhibui  fomenta  e cepis  assatis,  quibus  Vaug- 
hanius  Q utitur,  vel  e farina  seminum  lini  parata,  qualia  Goelisius 
praeter  vesicatoria  laudat. 

Haec  sufficiant  disputata  de  remediis  quae  et  ab  omnium  gen- 
tium medicis,  et  a me  ipso  efficacissima  in  principio  morbi  censen- 
tur. Neque  hoc  temere  fieri,  intelligitur  e felici  exitu  morbi  illis 
remediis  recte  impugnati.  Nam  curae  quae  postea  in  usum  solet 

h)  Memoires  de  la  Societe  medicale  d’Emulation,  an.  I.  pag.  8°  seqq. 

i)  Medical  Repository  Yol.  III.  p.  339. 

k)  1.  c.  pag.  8* 

vocari  non  magnam  fidem  habeatis,  quippe  quae  a variis  medicis 
varia  ne  dicam  opposita  ratione  perficitur.  Ipse  consulto  modo 
hanc  modo  aliam  medicinam  adhibui;  et  certissime  inde  mihi  per- 
suasum habeo  non  opus  esse  ad  morbum  ulterius  tractandum  certo 
remedio.  Ita  sine  hydrargyro , tantopere  celebrato , optime  et  feli- 
citer tracheitidi  medemur.  Quibus  tamen  dictis  medicamenta  inte- 
rius adhibita  haud  eiusdem  aestimaverim  pretii,  ut  quae  profecto 
bene  seligenda  sint;  sed  illa  modo  tria  remedia  de  quibus  antea 
dixi  praemittenda  esse  probaverim ; quantum  experientia  me 
edocuit. 

Inter  remedia  quae  interne  adhiberi  solent,  praeter  vomitoria, 
maximam  laudem  hydrargyrum  est  consecutum,  ita  ut  medici  Ang- 
liae,  Americae  et  Germaniae  eo  se  non  posse  carere  existimarent. 
Sed,  etiamsi  ipse  hydrargyro  plerumque  in  curandis  his  aegrotis, 
neque  parco  eo  usus  sum  (ut  deinde  demonstrabo);  tamen  me 
docuit  mea  et  Olbersii  experientia,  qui  rarius  hoc  remedium  adhi- 
buit, tracheitidem  etiam  sine  mercurii  usu  feliciter  sanari.  Quam 
ob  rem  libentius  hydrargyro  careamus  in  curanda  tracheitide,  quam 
emeticis  sanguinis  missione  adeoque.  vesicatorio.  Cheynius  *)  cuius 
auctoritas  non  contemnenda  est,  hydrargyrum  hic  esse  superfluum 
arbitratur.  Et  Schwilgeius  m ) , cui  Pallonius  etiam  adsentitur,  illius 
remedii  virtutem  a multis  medicis  celebratam  in  dubium  vocat,  ido- 
neis argumentis  ductus.  Neque  legimus  sine  fastidio  laudes,  quibus 
nonnulli  scriptores  hoc  remedium  tanquam  solum  morbo  nostro  ido- 
neum praedicant,  honorem  quendam  ponentes  in  ingenti  copia  hy- 
drargyri  aegrotis  praescripta.  Sin  autem  medici,  qui  utilitatem  emissi 
sanguinis  vel  emeticorum  vel  vesicatorii  dubiam  fecerunt,  aegroto- 

l ) 1.  c.  Vol.  II.  pag.  79. 

m)  Recueil  des  observations  etc.  pag.  124. 

rum  historias  nobis  retulissent,  intelligeretur  per  haec  exempla  cau- 
sam cur  illa  remedia  auxilium  ferre  negarint,  non  esse  quaerendam 
in  remediis  ipsis  sed  in  perversa  ratione  iis  utendi.  Neque  tum 
hydrargyro  muriatico  miti,  clysteribus  cum  aceto  paratis,  aliisque 
medicaminibus  ita  confisi  essent,  bene  gnari  tracheitidem  etiam  sine 
mercurii  usu  posse  repelli.  Praecipue  autem  duplici  de  causa  indigna- 
mur, si  quis  in  solo  hydrargyri  usu  adquiescit  Primum  nos  ipsi  infan- 
tem, cui  a principio  morbi  magnam  copiam  illius  remedii  praescri- 
pseramus, intra  quadraginta  octo  horas  perdidimus.  Deinde,  si 
morbus  magno  cum  impetu  orditur,  praesenti  auxilio  opus  est,  quale 
ab  hydrargyro  non  potest  exspectari.  Nam  priusquam  mercurius 
vim  aliquam  exserit  in  morbum,  morte  aegrotus  eripitur.  Quod  si 
quis  neget,  afferat  mihi  exempla  infantum  quibus  periculum  suffo- 
cationis hydrargyri  ope  depulerit.  Ego  talia  nec  vidi  nec  legi  de- 
scripta. Sed  multa  exempla  infantum  apud  nos  habemus,  qui  san- 
guinis missioni , vomitoriis , vesicatorio  et  protenus  allatum  levamen 
et  restitutam  salutem  debent.  Quodsi  quis  existimet,  me  hydrar- 
gyri usum  reprehendere  aut  contemnere , vehementer  errat.  Nam 
vix  dantur  aegroti  tracheitide  affecti,  quibus  hoc  remedium  non 
praescribimus.  Sed  effectum  eius  credo  ita  esse  explicandum,  ut 
non  solum  inflammatio  eo  tollatur;  sed  ut  in  vasis  quoque  sangui- 
nem vehentibus  immutatio  producatur,  quae  secretionem  lymphae 
plasticae  coerceat.  Perinde  verosimile  est,  hydrargyro  effici  ut 
lympha  secreta  absorbeatur. 

Quodsi  hydrargyro  utimur,  non  exigua  quidem  copia  praescri- 
bendum est.  Nam  velox  decursus  morbi  citiorem  effectum  postulat. 
Sed  afferam  nonnulla  exempla,  ut  nimirum  intelligatur,  quanta  co- 
pia hoc  remedium  fuerit  adhibitum;  qualem  quidem  ego  nec  dedi 


hactenus  nec  unquam  dabo.  Rumseium  n)  legimus  infanti  quatuorde- 
cim  mensium  intra  tres  dies  quatuordecim  grana  calomelanos  (hydrar- 
gyri  muriatici  mitis)  dedisse , et  duas  drachmas  unguenti  mercurialis 
cinerei  infricari  iussisse.  Alii  puero,  de  cuius  aetate,  incerti  sumus 
praescripsit  quadraginta  grana  eiusdem  remedii  intra  triduum,  et 
unguenti  illius  drachmas  tres  illiniri  curavit  °).  Andersonius  infanti 
trienni  ordinavit  decem  et  octo  grana  calomelanos,  quae  intra  viginti 
quatuor  horas  sumeret,  aliumque  quatuor  annorum,  iussit  intra  quin- 
quaginta horas , quadraginta  quinque  grana  illius  remedii  devorare  P). 
Sed  exemplum  relatum  Autenriethio  omnia  reliqua  superat. 
Die  enim  puero  quinque  annorum  et  dimidii,  quadraginta  grana 
hydrargyri  muriatici  mitis  intra  viginti  quatuor  horas  praescripsit. 
Neque  miror,  quod  dicat  se  oculis  suis  vix  confisum  fuisse,  quum 
ipse  stupuerim  haec  legens.  Accedit  quod  ille  puer  tertio  quoque 
quadrante  horae  clysterem  accepit  paratum  cum  aceto. 

Dum  haec  describo,  missae  mihi  sunt  nonnullae  dissertationes 
Edenburgensium,  quarum  altera  de  magna  copia  hydrargyri  prae- 
scripti in  tracheitide  haec  continet  r):  „Medicus  haud  parvi  nomi- 

„nis  8)  praelectionibus  suis  publice  docet,  se  hoc  remedio  confi- 
„sum,  curationem  efficere  posse:  nisi  labra  facta  fuerint  livida,  et 
„aeger  in  articulo  mortis  versetur,  antequam  auxilium  petatur. 
„Huius  medicamenti  granum  unum,  vel  duo  , vel  etiam  plura, 
„omni  hora  vel  semihora , secundum  morbi  violentiam  et  aegri  aeta- 

n)  1.  c.  pag.  17Q. 

o)  Ibid.  pag.  177. 

p)  Annales  of  Medicine  by  Duncan  sen.  et  jun.  Lustr.II.  Vol.  I.  pag.  388- 389- 

q)  1.  c.  pag.  30.  31. 

r)  Dissertat,  medica  inauguralis  de  Cynanche  tracheali,  Jacobo  Dabney  auctore, 
pag.  30.  31. 

s ) Hamiltonem  intelligit  artis  obstetriciae  professorem. 

„tem,  adhiberi  debent,  ad  id  temporis  usqne,  quo  malum  inclinari 
,, incipiat.  Quum  primum  vires  morbi  domuerit,  et  copia  minore  et 
^intervallis  longioribus  adhibendum  est.  Magna  vis  foedae,  subvi- 
„ridis,  limosae  materiae  plerumque  deiicitur,  et  brevi  post  . eger 
„incipit  melius  se  habere.  Uni  aegro,  quinque  annos  nato,  submu- 
„riatis  hydrargyri  grana  septem  et  viginti , spatio  quatuor  et  viginti 
,, horarum;  alteri  menses  septem  nato,  spatio  trium  dierum,  grana 
,, octoginta  quatuor;  tertio  annos  duos  nato,  horis  duodecim , grana 
„triginta  sex;  alii  annos  tres  nato,  tribus  diebus,  grana  centum  et 
,, triginta  tria , maximo  cum  fructu  in  morbo  nostro  sanando  suppedi- 
tata sunt.  “ 

Equidem  tantam  hydrargyri  copiam  nunquam  praescripsi,  quod 
patet  ex  historiis  aegrotorum  deinceps  relatis.  Semel  infanti  trimulo 
in  biduo  viginti  sex  grana  calomelanos  dedi. 

Ceterum  duplici  ratione  possumus  hoc  remedio  uti;  scilicet  in- 
trinsecus et  extrinsecus.  Utramque  methodum  saepius  adhibui. 
Sed  experientia  me  docuit,  priorem  esse  praeferendam;  quia  nimi- 
rum ita  hydrargyrum  celerius  agit,  quam  illinitum,  etsi  magna  eius 
copia  utimur,  quod  a me  nuper  factum  est,  qui  infanti  semestri  quo- 
vis bihorio  drachmam  dimidiam  unguenti  mercurialis  cinerei  infricui. 
Interim  sunt  exempla  ubi  externum  eius  usum  praeferimus,  imo 
credimus  internum  usum,  locum  non  invenire.  Quodsi  enim  vel 
diarrhoea  adest,  aut  hydrargyro  ipso  aut  aliis  rebus  producta,  vel 
vomitus  continuus  mercurium  reiicit,  quod  bis  accidisse  vidi,  sola 
eius  infrictione  uti  possumus.  Quidquid  igitur  dicat  Autenriethius 
infrictiones  hydrargyri  utique  reiiciens;  hanc  rationem  retinebo,  do- 
nec et  mea  et  aliorum  experientia  edocear,  hydrargyrum  non  ali- 
ter usum  ferre  quam  producendo  in  canali  intestinorum  immutatio- 

t)  1.  c.  pag.  119, 

nes  (quas  ille  pluribus  descripsit),  et  infantes  faecibus  criticis 
sanari. 

In  variis  compositionibus  hydrargyri,  eminet  mercurius  dulcis 
sive  calomel,  quod  a Vaughanio  u)  vetustus  Samson  vocatur.  Ve- 
rumtamen  saepe  hydrargyro  oxydulato  nigro  utor , ab  Hahnemanno 
parato , quod  alui  fluxum  non  ita  excitet.  Etenim  si  mercurii  usus 
per  plures  dies  continuatur,  vehementior  diarrhoea  solet  oriri,  vi- 
rium rationi  quae  aegrotis  opus  sunt,  admodum  perniciosa.  Quam 
ob  rem  Dubouesii  v)  aliorumque  exempla  secutus,  externum  usum 
mercurii  cum  interno  coniungere  solitus  sum;  neque  vidi  tum  alvum 
valde  fluere. 

Sunt,  qui  hydrargyrum  muriaticum  mite  aliquoties  tantum  in 
die,  sed  magna  copia  praescribere  soleant.  Sic  Kuhnius,  medicus 
Philadelphiensis,  infanti  bienni  quotidie  quinque  vel  sex  grana  de- 
dit. Huius  collega  Bedmannus  tertia  quaque  hora  tria  grana  illius 
remedii  exhiberi  iussit,  donec  devoratis  granis  quindecim  alvus  cre- 
brius duceretur  x). 

At  vero  arbitror  hoc  remedium  parcius  licet  crebrius  esse 
porrigendum.  Igitur  praescribere  soleo  infantibus  , qui  tres 
sexue  annos  sunt  nati , quavis  hora  dimidium  vel  integrum  gra- 
num , si  quidem  solo  mercurio  utor.  Sin  cum  aliis  remediis  con- 
iunctum  adhibemus,  saltem  unum  granum  omni  bihorio  damus. 
Scilicet  solemus  hydrargyro,  quia  per  vomitum  saepe  eiicitur,  ali- 
quot grana  pulverisatae  magnesiae  addere,  cui  substituitur  ab 
Anglis  creta  alba.  Unde  si  alvus  nimium  fuerit  ducta,  aliquid  opii 
superaddimus.  Cui  sufficiunt  consilio  nonnullae  guttae  tinctu- 

u)  Medlcal  Repository  Vol.  TIT.  pag.  339. 

V)  Rerueil  des  obseiv.  etc.  pag.  105. 

x)  Michaelis  Eibliothek , pag.  112. 

rae  thebaicae,  quas  cum  ipsis  pulveribus  terendas  curamus.  Praeterea 
Cotunnio,  Bardio,  Andersonio,  Leesonio  aliisque  adsentior,  qui  vel 
difficilem  vel  nullam  salivationem  ab  hydrargyro  produci  observa- 
runt. Nam  unum  modo  vidi  infantem,  post  consumta  viginti  qua~ 
tuor  grana  hydrargyri  oxydulati  nigri,  salivantem.  Aliis  per  sex  vel 
octo  dies  idem  remedium  dedi ; attamen  vix  percepi  odorem  illum, 
qualem  eiusmodi  homines  emittere  solent.  Ceterum  huius  medi- 
caminis usum  continuo , donec  aegrotus  convalescat.  Deinde  mino- 
rem eius  copiam  adhibeo , quoad  valetudo  prorsus  restituta  sit. 

Plerumque  hydrargyrum  coniunximus  cum  camphora,  aut  sul- 
phure stibiato  fusco,  aut  sulphure  stibiato  aurantiaco.  Et  eam* 
phoram  quidem  hydrargyro  ideo  admiscemur,  ut  quam  efficacissi- 
mam  in  tollendam  omnem  inflammationem  quae  manifestis  synochae 
signis  videtur  destituta , statuamus.  Quae  camphorae  virtus  in- 
numeri exemplis  est  comprobata.  Neque  dubito,  quin  inflammatio 
tracheae  post  adhibita  vomitoria  et  hirudines  synochae  naturam 
plerumque  exuerit.  Deinde  coniunctio  hydrargyri  cum  camphora 
aliquod  affert  commodum,  impediendo  vim  hydrargyri  nimiam  in 
intestina;  quod  fieri  arbitror  per  effectum  camphorae  in  cutem. 

Maximae  vero  potentiae  et  facultatis  est  camphora  cum  sulphure 
stibiato  aurantiaco  et  inprimis  cum  sulphure  stibiato  rubro  cori- 
iuncta;  ita  ut  praeter  emetica,  sanguinis  missionem  et  vesicatoria 
praecipuum  remedium  sit  in  hoc  morbo.  Experientissimus  etiam  01- 
bersius,  qui  ex  sedecim  annis  hoc  remedium  centum  et  quinqua- 
ginta et  quod  excurrit  infantibus  tracheitide  correptis  praebuit,  eius 
virtutem  confirmat.  Neque  vero  sulphuris  stibiati  rubri  virtus  et 
actio  ponenda  esse  videtur  in  promovenda  eiectione  materiae  secre- 
tae in  trachea;  sed  potius  repetenda  est  ex  immutatione  quadam  in 

rasis  sanguinem  vehentibus  inflammatis  nimirum  et  secretionem  per- 
ficientibus. Quae  qualis  sit  et  quibus  signis  deinde  cognoscatur, 
si  spectamus  materiam  secretam , id  prorsus  ignoramus,  quia  aegroti 
parum  aut  nihil  eiiciunt.  Itaque  dubium  relinquo  , utrum  ex- 
plicatio, quam  de  actione  sulphuris  stibiati  rubri  in  principio  morbi 
dedi,  vera  sit,  nec  ne.  Sed  hoc  certum  est,  camphoram  cum  sul- 
phure stibiato  rubro  coniunctam  egregium  usum  adferre;  qualem 
omnes  medici  experientur,  periculum  istud  facturi. 

Optime  quidem  haec  remedia  ita  praescribuntur: 

Recipe:  Syrupi  Altheae,  unciam  unam; 

Mucilaginis  Gummi  Arabici,  semunciam; 

Camphorae,  grana  quatuor; 

Sulphuris  stibiati  rubri,  grana  tria. 

Fiat  linctus , et  dentur  quovis  bihorio  duo  cochlearia  minora. 

Haec  compositio  infanti  trimulo  conveniet,  certe  ab  initio;  sed 
consumenda  est  intra  sedecim  vel  octodecim,  ad  summum  intra 
viginti  quatuor  horas.  Si  sulphuri  stibiato  rubro  substituimus  sul- 
phur stibiatum  aurantiacum,  quod  raro  fecerimus,  maiori  copia  hoc 
adhibeamus,  quoniam  mitiorem  vim  habet.  Quodsi  eodem  tempore 
hydrargyro  uti  constitui,  non  omnia  coniunctim  praescribere  soleo, 
sed  ita,  ut  aegrotus  hydrargyrum  horis  alternis  nunc  remedium 
e camphora  et  sulphure  stibiato  aurantiaco  compositum  accipiat, 
cuius  formulam  antea  dedi.  Etiamsi  vero  hydrargyri  vis  aliquo 
modo  sulphuris  stibiati  sive  rubri  sive  aurantiaci  usu.  adiuncto 
imminuitur  , hoc  tamen  in  tantum  fieri  nego  ut  nonnulli 
opinantur.  Nam  plerumque  copia  hydrargyri  quae  porrigitur  sul- 
phur stibiatum  ter  superat.  Sed,  ut  dimidia  virtus  hydrargyri 

hac  ratione  pereat,  idcirco  non  omnis  infringitur;  et  quam  perdi- 
derat vim,  altero  remedio  large  effuseque  redditur. 

Quodsi  vero  usque  augetur  morbus  et  respiratio  difficilior  red- 
ditur, neque  dubium  relinquitur  de  collecta  materie  in  trachea; 
tum  medico  curandum  est,  ut  lympham  mox  expellat.  Quam  ob 
rem  copia  sulphuris  stibiati  rubri  interdum  ad  duplam  augeatur. 
Neqtie  metuenda  est  nausea  vel  vomitus  inde  concitatus  , quum 
saepissime  videamus  respirationem  faciliorem  reddi  , etsi  nihil 
collectae  lymphae  eiiciatur.  Neque  aliam  salutem  affert  tartarus  sti- 
biati, cuius  exiguam  copiam  (refractam  dosin  vocant}  nonnulli  me- 
dici per  integrum  morbum  adhibent. 

Praeterea  etiam  alia  sunt  remedia  ad  resolvendam  et  eliminan- 
dam materiem  secretam  idonea,  quibus  et  ipse  et  alii  utebantur. 
Primum  in  his  nomino  polygalam  senegam.  Quam  quidem  com- 
mendarunt Archerius  ?},  Bartonius2},  Lentinus,  et  Caronius.  In- 
primis  autem  Archerius  hoc  remedium  laudavit,  epistola  fratris  sui 
nisus,  qui  senegam  ceteris  omnibus  praeferendam  esse  putet.  Verba 
haec  sunt:  ,,not  give  an  ounce  of  Seneca  as  a chance  in  the  Cure  of 
„Croup,  for  all  the  Emetic,  Tartar,  Mercury  and  Cantharides  in 
„the  United  States  a}.  “ Sed  haec  magna  laus,  tantum  spectat  ad 
eiectionem  alienae  membranae.  Ait  enim  Archerius  b} : „1  am  in- 
,,duced  to  believe,  it  will  scarcely  ever  fail,  when  given  in  the 
„forming  state  of  the  membrane,  and  I am  confident  it  will  suc- 

y)  Dissert.  cit.  pag.  33.  Medical  Repository  Vol.  II.  Nro.  I.  art.  7.  Annals  of  medicine 
by  Duncan  sen.  et  jun.  Vol.  IV.  p.  512.  Rcueil  des  observations  et  des  faits  sur  le  Croup, 
pag.  115  seq. 

z)  Collections  for  an  essay  tovvards  a materia  medica  of  the  United  States,  Philadelphia 
1801.  Part.  I.  pag.  33.34. 

a)  Ibid.  pag.  45. 

b)  Ibid.  pag.  33. 

„ceed  in  a majority  of  cases  after  a complete  formation  of  the  mem- 
„brane.  “ Arbitratur  vero  Archerius  hoc  remedium  non  esse  virtute 
emetica  vel  expectorante  vel  diaphoretica  instructum,  sed  aliquem 
stimulum  admovere  tantum  ori  faucibus  et  reliquis  partibus.  Idem 
fere  statuit  Lentinus  c);  quam  quidem  sententiam  non  est,  quod 
refutemus.  Forma,  qua  Archerius  senegam  propinari  iubet,  neque 
omnino  mihi  placet,  neque  tantam  radicis  commendarem  copiam. 
Syrupus  autem  senegae  quem  Lentinus  d)  et  Caronius  e)  praescri- 
bunt, imbecillior  est,  quam  ut  multa  sperari  iubeat.  Archerii  for- 
nuila  f)  haec  est : 

Recipe:  Radicis  Senegae  in  pulvere  crassiori,  semiunciam; 
Coquatur  in  aquae  fontanae  unciis  octo 
ad  remanentiam  unciarum  quatuor. 

Per  singulas  horas  vel  dimidiatas  etiam  prout  signa  urgent,  coch- 
leare minus  huius  decocti  exhibet  guttalis  insuper  aliquot  interiectis, 
quibus  nimirum  stimulus  continuetur.  Si  vero  vomitus  vel  diar- 
rhoea inde  suscitantur,  minorem  copiam  porrigi  iubet,  quae  incita- 
tionem in  ore  et  faucibus,  ab  ipsa  senega  productam,  tueatur. 
Equidem  infusionem  decocto  praefero,  quippe  quae,  volatiliores 
radicis  partes  in  se  retineat.  Deinde  semper  radicem  saleb  vel 
altheae  cum  syrupo  diacodii  addere  soleo,  quia  saporem  senegae 
acerrimum  infantes  fere  omnes  recusant.  Scilicet  drachmis  duabus 
radicis  senegae,  quibus  quatuor  unciae  aquae  sunt  infusae,  ad- 
dimus unciam  syrupi  altheae  vel  diacodii  cuius  compositionis  quo- 
vis deincepsbihorio  dimidium  vel  integrum  cochleare  damus,  ratione 

c)  Hufeland  Journal  etc.  Vol.  II.  Part.  2.  pag.  173. 

d)  I.  c.  pag.  173. 

e)  I.  c.  pag.  407. 

f)  Annals  of  Medicine,  pag.  311. 

habita  aetatis  aegroti  aliarumque  rerum.  Exeunti  quidem  morbo, 
qui  magnam  copiam  lymphae  plasticae  in  trachea  collectam  profi- 
teretur, salutares  inde  vidimus  effectus,  si  quidem  vomitu  suborto 
aliquae  particulae  illius  lymphae  eiicerentur.  Eosdem  vidit  Barke- 
rius  s).  Verumtamen  persuasum  mihi  habeo  huius  remedii  salutarem 
vim  in  vasorum  sanguiferorum  inflammatione  et  secretione  immutan- 
dis etiam  cerni. 

Nec  minus  gummi  etiam  ammoniacum  hic  adhibui.  Neque  ta- 
men inde  manifestam  utilitatem  expertus  sum ; et  nescio  an  unquam 
hoc  remedio  in  tracheitide  denuo  usurus  sim.  Nam  facile  gravem  diar- 
rhoeam excitat,  quae  usum  hydrargyri  usque  continuandum,  vetat. 

Iam  opportunum  est  repetere  emetica,  quae  aut  salutem  aut 
certe  levamen  aegrotis  adferunt.  Quorum  quidem  usus  hoc  morbi 
tempore  longe  incertior  est  quam  in  principio,  et  praecipue  ab  ex- 
pellenda lympha  repetendus.  Sed  nunquam  membrana,  quae  for- 
mam tracheae  referret  per  vomitum  nobis  oblata,  qualem  Callise- 
nius  h)  et  alii  descripserunt.  Burtonius  *),  qui  morbum  valde  an- 
cipitem  ducit,  se  hoc  eius  stadio  unum  modo  aegrotum  restituisse 
narrat,  magnas  partes  membranaceas  haud  sine  gravi  virium  inten- 
tione eiicientem.  Sed  arbitror  ab  emeticis  maiorem  utilitatem 
posse  sperari,  quando  maiores  et  densiores  particulas  illius  materiae 
eiici  videmus,  atque  si  lympha  eiecta  fluidior  comparuerit.  Nu- 
per vidi  infantem,  eiectis  per  vomitum  magnis  partibus  talis  mate- 
riae, quae  vasis  aqua  repleti  fundum  peteret,  ad  sanitatem  redire. 
Perinde  Portalius  affirmat  se  infantes  vidisse , qui , summo 

g)  Medical  Repository  Vol.  VI.  Nro.  3.  pag.  23. 

h ) 1.  c.  pag.  70  sqq. 

i)  Medical  and  physical  Journal  lQoo.  Month  April.  In  versione  german.  pag.  302. 

k)  Memoires  de  la  Societe  medicale  d’emulation,  ann.  V.  pag.  91. 

morbi  gradu  iam  correpti,  eiiciendo  per  vomitorium  unam  duasve 
membranulas,  et  vocem  et  sanitatem  repente  recuperarent.  Equi- 
dem hoc  bis  tantum  contingere;  plerorumque  autem  statum  mox 
deteriorem  evadere  vidi.  Quam  ob  rem  neque  cum  aliis  vomitorium 
hoc  tempore  morbi  datum  nimiis  efferam  laudibus , vel  solum  reme- 
dium perhibeam,  cui  nunc  fides  habeatur.  Nonnullis  infantibus 
fere  in  'momento  mortis  vomitorium  praescripsi.  Sed  tam  atrocia 
symptomata  inde  conflata,  ut  ab  usu  illorum  lubenter  abstinerem; 
praesertim  quum  nullum  evidens  obtineretur  inde  commodum.  Ob- 
versatur etiam  oculis  adhuc  infans , qui  licet  gravissimis  musculorum 
convulsionibus,  incassum  tamen  ad  vomitum  compelleretur.  Prae- 
terea vero,  si  morbus  ad  maiorem  gradum  evehitur,  et  respiratio 
operosior  incedit,  in  spasmos  tracheae,  quae  nunc  confestim  augeri 
solent,  medico  est  agendum,  et  prospiciendum  viribus  infantis,  quan- 
tum id  fieri  possit.  Utrique  officio  optime  satisfiet  moscho , quem 
non  possum  non  hic  summis  laudibus  efferre.  Neque  vero  hunc  so- 
lum exhibere  soleo,  sed  coniunctum  cum  sulphure  stibiato  rubro, 
continuato  insuper  hydrargyri  usu.  Et  larga  quidem  copia  moschi 
utor,  quam  infantes  plerumque  bene  ferunt;  licet  intra  viginti  qua- 
tuor  horas  haud  plura  atque  duodecim  eius  grana  infanti  trium  anno- 
rum suppeditare  ausus  sim.  Neque  destituor  exemplis,  quae  saluta- 
rem et  vitalem  huius  remedii  virtutem  haud  dubiam  relinquunt.  Ex 
asa  foetida,  quam  nonnunquam  infantibus  egenorum  parentum,  neque 
exigua  copia  praescripsi,  haud  tantam  utilitatem  redundare  vidi,  quanta 
moscho  adfertur.  Praeterea  solent  etiam  infantes  asam  foetidam 
recusare,  ita  ut  vomitus  et  diarrhoea  excitetur,  viribus  et  hydrar- 
gyri usui  admodum  infesta.  Fateor  tamen  hoc  remedium  accu- 
ratiorem investigationem  mereri,  praesertim  quum  Miliari,  Yieusseu- 

aii1)  et  Schaefferi  m)  auctoritas  et  experientia  hunc  eius  usum  tue- 
antur. Neque  puer  quem  antea  commemoravi  quatuor  hebdoma- 
des aegrotasse,  alii  atque  huic  remedio  per  quatuordecim  dies  sumto 
salutem  restitutam  debeat. 

Remediis  interne  datis  sunt  etiam  externa  adiungenda,  et  qui- 
dem irritantia;  inter  quae  sinapismos  cum  armoracea  coniunctos  cete- 
ris praefero.  Quibus  etiam  Schwilgueius  sine  armoracia  utitur. 
Item  experientissimus  Olbersius  mihi  narravit,  ipsum  suum  filium  per- 
quam operosa  respiratione  laborantem  sinapismi  cum  fermento,  panis 
parati  usu  conservatum  esse , quo  non  pedes  solum  sed  fere  integra 
crura  tegerentur.  Vesicantia  pectori  imposita  non  tantae  virtutis 
esse  vidi. 

Haec  sunt,  quae  de  cura  tracheitidis  proferenda  videntur,  si 
nimirum  morbus  ab  initio  stheniae  sive  synochae  naturam  habet,  et 
vel  ita  sanatur  vel  astheniae,  typhi,  ataxiae  et  adynamiae  naturam 
sibi  induit.  Nunc  agam  de  curatione  tracheitidis  quae  in  prin- 
cipio asthenica  est. 

Quo  eius  charactere  curationem  peculiarem  requiri  statim  mo- 
neam, si  infantes  scrophulosi,  vel  infirmiores  vel  qui  manifesto 
sunt  afflictae  valetudinis  a tracheitide  corripiuntur.  Et  his  qui- 
dem vomitoria  valde  conveniunt;  ut  quibus  morbum  saepe  vide- 
rim citissime  sanari,  aeque,  ac  sthenicam  tracheitidem.  Hiru- 
dines hic  non  commendamus.  Nam  manifesto  nocent,  quia  et  to- 
tius corporis  ratio,  et  inflammatio  membranae  pituitosae  tracheae 
est  asthenica.  Igitur  cum  debilitatem  reliqui  corporis  augent  tum 
in  membrana  pituitosa  tracheae,  vasorum  sanguinem  vehentium 


l)  1.  c.  pag.  167. 

m)  1.  c.  pag.  121. 

n)  Recueil  des  observations  et  des  faits  sur  le  Croup  etc.  pag.  105. 


robur  infringunt,  ita  ut  copiosior  lymphae  plasticae  secretio  ab  his 
perficiatur.  Quam  ob  rem,  dato  vomitorio,  solemus  camphoram 
cum  sulphure  stibiato  rubro  iunctam,  quam  supra  commendavimus, 
praescribere  et  alternis  vicibus  hydrargyrum  exhibere,  ita  tamen 
ut  alvus  non  iusto  largior  ducatur.  Deinde  etiam  senega  hic  exi- 
miae est  utilitatis.  Tum  maturum  vesicatorii  usum,  utpote  saluber- 
rimum nunquam  omittendum  esse  censeo.  Mox  autem,  si  morbus 
augetur,  confugiendum  est  ad  moschuin  et  ea  remedia,  quae  ex- 
ternum stimulum  addunt. 

Quodsi  medicus  aliquot  diebus  post  morbum  exortum,  qui  sthe- 
nicus  fuisse  videtur  ad  aegrotum  advocatur  neque  morbus  ad  fasti- 
gium pervenerit,  vomitorium  exhibeat.  Ego  certe  vomitorium  hic 
insignem  usum  tulisse  et  restituendae  saluti  viam  parasse  animadverti. 
Quod  vero  pertinet  ad  sanguinis  missionem,  dubiam  eam  mittimus. 
Sed  hoc  certum  est,  iudicium  de  ea  mittenda  non  posse  regi  a morbi 
decursu  quippe  qui  varius  admodum  sit.  Alii  enim  iam  secundo 
morbi  die  ea  signa  experiuntur,  quae  alios  tertio  vel  quarto  die  aggre- 
diuntur. Similiter  in  reliquis  inflammationibus  sanguinis  detractio 
non  pendet  a tempore  per  quod  duraverit  morbus  vel  singulis  eius 
symptomatibus , sed  a conspectu  et  accurata  investigatione  omnium 
signorum.  Igitur  si  infantes  sunt  robusti  et  quales  antea  dixi  san- 
guinis missionem  bene  ferre,  non  admodum  haesitandum  est  in  ad- 
hibendo hoc  remedio.  Sed  caveamus  etiam  ne  nimia  illius  copia 
detrahatur.  Itaque  duae  vel  tres  hirudines  hic  sufficiunt , ta- 
metsi in  principio  morbi  advocati  sex  et  plures  etiam  commenda- 
verimus. Debilioribus  infantibus  autem  non  debent  applicari.  Nam 
levamen  quod  iis  hirudinibus  adferri  videtur,  tantum  simulatur, 
et  mox  morbo  recrudescente  mors  adducitur,  quam  omissis  hiru- 
dinibus fortasse  evitare  potuissemus.  Itaque  iis,  quibus  hirudines 

non  sunt  concedendae,  vesicatorium  ad  collum  ponatur.  Quod  si 
speratum  auxilium  denegat,  ad  sinapismos  est  confugiendum.  Ego 
etiam  hic  pectori  alterum  vesicans  imposui.  Ceterum  his  aegrotis 
ab  initio  larga  copia  sulphuris  stibiati  rubri,  senegae  et  hydrargyri 
est  danda ; praeterea  unguentum  hydrargyri  cinereum  etiam  infrican- 
dum. Denique  mox  moschus  praescribendus  est,  ne  subita  mors 
eius  usum  praepediat. 

Quodsi  tracheitis  variolis  malignis  supervenerit,  hydrargyrum  ei 
opponendum  est,  quod  etiam  in  variolis  ab  omnibus  fere  scriptori- 
b is  recentioribus  commendatur.  Sed  quoniam  hoc  variolarum  ge- 
nus saepe  diarrhoea  gravis  comitatur,  semper  adiunxi  hydrargyro 
opium;  quae  tamen  omnia  copiosius  iam  a Reilio  °)  sunt  dispu- 
tata. Hoc  tantum  addam,  quod  hydrargyri  virtus  mihi  non  vi- 
deatur repetenda  esse  ab  excitata  salivatione.  Quanquam  enim 
tracheitis  solet  tum  demum  variolas  accedere,  quum  vel  deest 
iis  salivatio  vel  praesens  supprimitur;  tamen  salivatione  arte  exci- 
tata illam  explere  non  credo,  praesertim  quum  saepe  hydrargyrum 
usum  ferre  videamus  et  ante  salivationem  ortam  et  hac  prorsus 
deficiente. 

In  morbillis,  quos  tracheitis  nuntiare  solet,  primum  praescripsi- 
mus vomitorium.  Deinde  si  vehemens  synocha  aderat  et  augebatur 
spirandi  difficultas,  hirudines  et  vesicatorium  collo  adposuimus. 
Intus  liquorem  ammonii  acetici  dedimus  cum  aqua  florum  sambuci 
et  oxymelle  simplici  coniunctum,  sthenicaque  indole  febris  fugata, 
camphora  cum  sulphure  stibiato  rubro  usi  sumus.  Si  vero  eruptis 
morbillis  superoritur  tracheitis,  ante  omnia  videndum  est,  an  in 
pulmonibus  inflammationis  vestigium  inveniatur,  quippe  quae  in 
morbillis  haud  rara  est , et  vomitorii  usum  vetat.  Quam  si  non 
o)  1.  c.  pag.  09  sq- 

animadvertimus  et  febris  synodia  inflammationem  comitatur,  ea 
ratione  medendi  opus  est,  quam  modo  commemoravi.  Sin  autem 
typhosa  est  febris,  confestim  ad  camphoram,  moschum  et  sulphur 
stibiatum  rubrum  confugiamus.  Denique  tracheitis,  quae  morbillos 
sanatos  sequitur,  curanda  est  secundum  morbi  naturam  accurate  in- 
vestigandam. Duobus  infantibus,  quos  supra  commemoravi,  vomi- 
toria, hirudines  et  vesicatoria  repetita  exhibui  non  sine  magno  com- 
modo. Mox  autem  camphora  et  sulphure  stibiato  rubro  sum  usus, 
quia  tracheitis  per  morbillos  praegressos,  asthenicam  prae  se  fere- 
bat naturam.  Hydrargyrum  hic  non  adhibuimus,  licet  recens  datam 
eius  adhibendi  occasionem  haud  praetermissuri  simus,  ut  quod  salu- 
tare nobis  etiam  videatur. 

Iam  supra  dixi  me  tracheitidem  febris  scarlatinae  comitem,  ter 
tantum  sthenica  natura  praeditam  vidisse.  Altera  aegrota  ma- 
trona erat,  cui  eodem  die  bis  venam  secari  iussi  et  sequente  nocte 
octo  hirudines  laryngi  adplicari.  Deinde  collum  vesicatorio  circum- 
dedi. Intus  adhibui  aquam  florum  sambuci  cum  oxymelle  simplici 
et  nitro  depurato  mixtam.  Quibus  quidem  remediis,  ut  supra  dixi, 
aegrota  prorsus  est  sanata.  Sed  non  dubito  quin  simili  occasione 
oblata  post  primam  sanguinis  missionem,  vomitorium  praescribam, 
et  deinde  hydrargyro  utar  ita  ut  aeger  quavis  hora  certe  unum  eius 
granum  accipiat.  Neque  in  tali  morbo  sthenico  alvi  fluxus  est  timen- 
dus imo  maximopere  optandus.  Nam  adsentior  Stieglitzio,  qui  scar- 
latinae synochae  naturam  gerenti  vomitoria  et  purgantia  remedia 
maxime  convenire  censet.  — Alterum  exemplum  vidi  in  infante, 
quem  vomitorium  datum  fere  prorsus  tracheitide  liberaret  ita  ut  hi- 
rudines non  essent  opus.  Itaque  deinde  remedia  purgantia  praescri- 
bebam, quibus  infans  bene  restituebatur. 

Quodsi  vero  tracheitis  coniuncta  est  cum  scarlatina  maligna  sive 

typhode'(et  hoc  quidem  plerumque  locum  habet);  tum  hydrargy- 
rum,  moschus  camphora  et  vesicantia  sola  sunt  remedia,  quibus 
Spes  salutis  rediturae  nititur.  Sed  libere  fateor,  me  unum  modo 
infantem  his  remediis  valetudini  pristinae  restituisse,  ubi  res  mala, 
spes  multo  deterior  esset;  de  quo  supra  iam  dixi. 

Quibus  ad  tracheitidem  variolae  vaccinae  et  febris  urticata  acce- 
dit, ii  singulari  curatione  non  egent.  Etenim  hanc  coniunctionem 
fortuitam  esse  neque  magna  vi  in  tracheitidem  praeditam  experti 
sumus. 

Ex  his  quae  de  curatione  tracheitidis , variae  eius  naturae,  con- 
iunctioni  cum  aliis  morbis  eiusque  stadiis  accommodanda , ego  dis- 
putavi, intelligitur  me  naturam  et  experientiam  esse  secutum.  Ne- 
que dubito,  quin  quemcunque  medicum  integrum  sua  experientia 
edoceat,  hanc  curationem  probatam  esse. 

Nunc  nonnulla  remedia  adferam  quae  ab  aliis  medicis  commen- 
data sunt;  quorum  aliquod  quid  ad  morbum  sanandum  aliquid  va- 
luerint nocuerintve , omnino  mittam  ut  qui  effectus  eorum  haud  satis 
exploratos  habeam. 

Anglorum  medici  nonnulli  digitalem  purpuream,  quae  ibi  multis 
aliis  in  morbis  commendatur,  in  tracheitide  auxilium  attulisse  affir- 
mant p).  At  vero  nescio  an  unquam  huic  remedio  fides  sit  habenda. 
Nam  exigua  copia  datum,  unde  semper  initium  fieri  debet,  nimis 
tarde  agit.  Et  maiori  copia  praescriptum,  non  videtur  aliter  usum 
ferre,  quam  excitando  vomitum;  ut  taceam  vertiginem  aliasque 
nervorum  perturbationes  inde  exortas,  quae  infantibus,  aptis  nimi- 
rum ad  affectiones  cerebri  , valde  nocere  possunt.  Quod  vero  dicit 

p)  Pearson , 1.  c.  p.  5f.  Custance  medical  and  physical  Journal,  Month  October  1801- 
in  versione  Germanica,  p.  766. 

Bartonius,  quantum  ab  Archerio  refertur^),  potum  caffeae  laudan- 
dum esse,  id  prorsus  non  attingo. 

Sed  fortasse  potioris  dignitatis  est  ainmonium  carbonicum,  quo 
Rechovius  r)  affirmat  duos  infantes  saluti  restitutos  esse,  quorum 
tracheitis  ulterius  iam  progressa  erat.  Verumtamen  libere  profi- 
teor,  hoc  remedium  mihi  ambiguum  videri,  praesertim  quum  Re- 
chovii  sententia  de  natura  tracheitidis,  prorsus  a mea  differat.  Et, 
ut  verum  sit  Rechovii  8)  effatum,  hoc  remedio  materiam  albu- 
minosam  egregie  solui,  idcirco  tamen  non  video,  qua  ratione  hoc 
solo  remedio  morbus  sanari  possit.  Ceterum  solet  illud  remedium 
admiscere  medicinae,  quae  a Peyrilhio  roob  - anti syphiliticum  vo- 
catur, eiusque  mixturae  cqchlear  maius  horis  quaternis  exhibere. 
Deinde  hanc  formulam  unguenti  praescribit: 

Recipe : Cerati  Galeni , uncias  duas ; 

Ammonii  carbonici,  drachmas  duas. 

Misceatur,  Detur. 

Cuius  unguenti  drachmas  duas  quarta  quaque  hora  in  an- 
teriorem partem  et  latera  colli  infricari  iubet.  Neque  vere  his 
duobus  exemplis  quae  Rechovius  commemoravit  illius  remedii  xir- 
tus  probatur,  sed  profecto  uberiori  exploratione  indiget.  Et  omnino 
adsentior  experientissimo  Sedillo£o,  qui  vomitorio  alius  infantis  salu- 
tem maxima  ex  parte  tribuit  *)•  atque  unguentum  illud  non  aliam  vim 
habere  censet,  quam  emplastri  vesicatorii  11 ) illam.  Ceterum  si 

q)  1*  e.  pag.  45. 

r)  Journal  general  de  medecine , Toro.  XXII. 

s)  1.  c.  pag.  10. 

t)  1.  c.  pag.  19.  subnotata. 

u)  1.  c.  pag.  12.  subnotata. 


19 


146 


hoc  remedium  ad  tracheiti  dem  curandam  est  idoneum,  profecto  illo 
morbi  stadio  commendandum  esse  mihi  videtur,  quo  iam  magna  copia 
lymphae  plasticae  in  trachea  est  collecta. 

Neque  hoc  satis  intelligo,  cur  Thorntonius  gas  azoticum  in  hoc 
morbo  laudet.  Num  forte  experientia  ductus?  an  argumentis? 

Tum  balnea  calida  arbitror  maxime  commendanda  esse,  ad  pa- 
candas nervorum  turbas;  tametsi  ego  iis  adhuc  non  sim  usus. 
In  quibus  adhibendis  valde  cavendum  est , ne  refrigeratione  im- 
prudenter admissa  morbus  augeatur.  Sic  refert  Gutfeldus  infan- 
tem, qui  catarrho  adfectus  provide  in  balneum  mittebatur,  tribus 
horis  post  tracheitide  fuisse  correptum.  Sed  hoc  fortuito  accidisse 
arbitror.  Nam  multi  medici,  inter  quos  Chalmerium  x),  Leeso- 
niumy),  Andersonium  z) , Vieusseusium  a) , Borrovium  et  Chey- 
niumc}  nomino,  haec  balnea  confidenter  laudant.  Magni  momenti  est 
locus  Cooksonii  d},  qui  refert  Duncanum,  celeberrimum  Edenbur- 
gensium  professorem,  quem  virum  patris  loco  veneror,  hoc  reme- 
dium valde  laudasse.  ,, Monuit  me  etiam  vir  ille  celeberrimus  Dun- 
„canus,  se  olim  tractasse  puerum  hoc  malo  citissime  correptum, 
„qui  balneo  calido  adhibito,  statim  rediit  sanus  ad  sodales:  saepe 
,,sese  oblectans  eodem  corripiebatur  puer  morbo,  nec  unquam  sine 
„pari  eventu  in  usum  vocabatur  balneum  calidum/4 

Porro  Crawfordius  et  Buchanius  in  regionibus,  quibus  morbus 
noster  solemnis  sit,  ineuntem  morbum  pediluviis  repelli  posse  con- 

x)  1.  c.  pag.  79. 

y)  1.  c.  pag.  805. 

z)  1.  C.  pag.  459.  462. 

a)  1.  c.  pag.  169. 

b)  ].  c.  pag.  23  29.  30.  31. 

c)  1.  c.  pag.  26. 

d)  1.  c.  pag.  21. 

tendunt.  Quibus  quidem  Michaelis  adsentitur,  neque  ego  diffiteor. 
Sed  libere  fateor,  me  hoc  remedium  non  adhibuisse;  quoniam  facil- 
lime hic  aliud  incommodum  potest  oriri , quod  utilitatem  pediluvio 
adlatum  longe  superet.  Nonnulli  Francogallorum  medici,  ut  Pine- 
liuse),  Duboueisius  f)  et  Doubleius  s)  (qui  semina  sinapeos  addi  cu- 
rat) pediluvia  valde  commendant  , ita  ut  occasione  data  iis  uti  con- 
stituerim. 

Alii  valde  celebrant  haustos  vapores  aquae  bullientis,  aut  sim- 
plicis aut  commixtae  aceto  h).  Schwilgueius  *)  etiam  laudat  vapo- 
res acidorum  vegetabilium  et  mineralium,  spiritu  ductos;  quorum 
auxilium  mihi  arridet.  Sed  libere  fateor,  eorum  usum  multum 
incommoditatis  et  difficultatis  habere,  imo  nonnunquam  omnino 
non  concedi.  Saepius  machinam  adhibui  a Mudgeio  inventam 
et  Inhalor  nominatam.  Sed  non  potui  infantes  ad  eius  usum  in 
principio  morbi  perducere.  Et  in  progresso  morbo  hac  machina 
uti  non  licuit  propter  magnam  spirandi  difficultatem.  Neque  spon- 
gia, quam  aqua  calida  et  aceto  imbueram,  hoc  perficere  potui. 
Nam  infantes  tracheitide  correpti  magna  anxietate  agitantur.  Nuper 
etiam  commendatus  est  a Pinelio  k)  haustus  vaporum  naphthae  vi- 
trioli  (quos  Pearsonius  *)  iam  antea  phthisicis  hominibus  adhibuit; 
et  quibus  iste  ipse  m)  illius  aegrotos  restitutos  esse  existimat.) 

e)  Medecine  clinique,  pag. 2iQ.  et  Recueil  des  observations  et  des  faits  sur  leCroup  etc. 
pag.  105. 

f)  Ibidem  pag.  105. 

g)  Ibid.  pag.  106. 

h)  Home,  pag.  12.  13.  17.  23.  24.  30.  56.  Salomon,  pag.  336.  537.  343.  Rosenstein, 
pag.  709.  Bard  in  Richters  Bibliothek  Vol.  V.  pag.  745. 

i)  Schwilgue  in  Recueil  etc.  des  observations  et  des  faits  sur  le  Croup,  pag.  106. 

k)  Simmons  medical  facts  and  observations,  Vol.  VII. 

l)  Medecine  clinique,  pag.218.  Magazin  encyclopedique,  an.  VII.  No.  10.  pag.  164. 

m)  1.  c.  p.  5. 

Quod  tamen  certo  definiri  non  potest,  quia  Pinelius  simul  aliis 
remediis,  v.  c.  vomitoriis  et  inflictionibus  unguentorum  volatilirum 
usus  est.  Et  nescio  an  idonea  sit  Pearsonii  explicatio  rationis  qua 
hoc  remedium  agat.  Scilicet  existimat  hoc  vapore  parti  affectae 
admoto,  nimium  calorem,  qui  collectam  lympham  plasticam  spis- 
siorem et  membranae  similem  reddat,  diminui.  Deinde  hoc  vapore 
irrorari  et  solui  coagulatam  lympham  atque  vasa  tracheae,  quam 
nondum  illa  materia  tectam  perstringat  ille  ita  immutari,  ut  tan- 
tum humorem  tenuem  neque  ad  coagulandum  valde  idoneum,  vel 
etiam  pituitosum  secernant,  qui  facile  vomitu  eiiciatur  n}.  Sed 
utcumque  res  se  habet,  hoc  remedium  omnem  attentionem  mere- 
tur. Nam  commendatur  a Pinelio  viro  subtilioris  ingenii  et  docto. 
Neque  Autenriethium  °},  neque  Sachsium  p}  cell.  qui  hoc  remedio 
non  multum  usi  sunt  in  tracheitide , iure  eius  virtutem  negare  arbi- 
tror. Equidem  nuper  tantum  hoc  remedium  adhibere  incepi,  si 
nimirum  lympha  plastica  videbatur  effusa  esse,  quod  Doubleius 
suadet.  Sed  haec  pericula  a me  facta  non  sufficiunt  ad  iudicium 
quod  competat,  ferendum.  Omnium  facillima  applicandi  eius  me- 
thodus est  Pearsonii  r),  qui  vasculum  apertum  aethere  sulphurico 
impletum,  ori  infantis  admovet. 

Nescio  an  Gutfeldus  consilium  suum  inhalandos  esse  vapores 
naphthae  aceti,  ipse  exploraverit  aliorumve  exemplis  confirmatum 

n)  1.  c.  pag.  5- 

o)  1.  c.  pag.  41.  61. 

p)  Lentin  Beytrage,  Vol.  III.  pag.  /54. 

q)  1-  c.  pag.  45. 

r)  1.  c.  pag.  6. 

*)  1.  c.  p.  7 6. 

proposuerit.  Interim  hoc  a Volkersio  t')  qui  idem  remedium  valde 
commendat,  factum  esse  arbitror. 

Denique  alii  ad  expellendam  lympham  plasticam  laudarunt  ster- 
nutamenta u).  Equidem  his  nunquam  usus  sum.  Nam  ut  aliquid 
istis  expellatur  e superiore  parte  tracheae,  idcirco  ad  eiiciendam 
lympham  altius  et  praecipue  in  bronchiis  reconditam  nihil  conferunt. 

Postr  emo  nonnulla  disputabo  de  tracheotomia , quam  Michaelis  x) 
et  Caronius  existimant  utique  necessariam  esse  ad  tollendum  mor- 
bum. In  quorum  sententiam  eunt  Yelloleius  a},  Schwartzius  b},  Du- 
reiliusc),  Chaussierus  ; qui  tamen  omnes  hoc  remedium  commenda- 
runt, non  experientia  edocti , sed  solis  theoriae  rationibus  commoti. 

Alii  medici  hanc  operationem  reiecerunt  e},  et  iure  quidem  arbi- 
tror. Neque  dubito  adsentiri  Aretaeo  Cappadoci  et  Caelio  Aure- 
liano z),  qui  olim  iudicarunt,  eam  hic  prorsus  locum  non  invenire. 

Idem  statuendum  est  de  chirurgorum  quorundam  celebrium  in 

t)  I.  c.  pag.  203. 

u)  Chambon,  1.  c.  pag.  551.  germanice  sub  titulo:  Mertens  Betrachtungen  der  faulen 
Fieber,  der  Pest  und  einiger  anderer  Krankheiten,  pag.  294.  Lentin’s  Beytrage,  Vol.  I. 
pag.  306.  Hufelands  Journal,  Vol.  II.  pag.  176.  Schwilgue,  in  Recueil  des  observations  et 
des  faits  sur  le  Croup,  pag.  106.  Double  1.  c.  pag.  44. 

x)  1.  c.  pag.  217  sq. 

y)  Traite  du  Croup  aigu,  Paris  xqo8. 

a)  I.  c.  pag.  51. 

b)  Hufelands  neues  Journal  der  pr.  Heilkunde , Vol.  VIII.  Sect.  II.  pag.  149. 

c)  Recueil  des  observations  et  des  faits  sur  le  Croup,  pag.  126. 

d)  Ibid.  pag.  127. 

e)  Chambon,  1.  c.  p.  550.  Ferriar,  1.  c.  p.  243.  Cookson,  1.  c.  p.  59.  Alexander, 
1.  c.  p 78-  Autenrieth,  1.  c.  p,  51.  Kiesewetter,  Reiclisanzeiger  de  a.  1801.  No.  12.  Stern- 
berg,  ibid.  No-85-  Cheyne,  1.  c.  p.  29.  Fiirstenau,  1.  c.  p.  13.  Double,  1.  c.  p.  34.  0’d- 
wyer,  1.  c.  p.  23.  Lang,  1.  c.  p.  49. 

f)  De  caussis  et  signis  acutorum  diuturnorum  morborum,  Libr.  I.  p.  332. 

g)  Acutorum  Lib.III.  cap. 4.  p.  223.  ex  edit.  Halleri,  Lausannae  1775. 

Francogallia,  consilio.  Scilicet  suaserunt,  ut  trachea  eo  loco  ape- 
riatur, quo  ligamentum  crico  - thyreoideum  cartilaginem  cricoideam 
et  thyreoideam  coniungit  h).  At  vero  haec  sententia  variis  argu- 
mentis refutatur.  Nam  primum  removendae  lymphae  plasticae  e 
larynge  et  trachea,  talis  incisio  non  sufficit.  Neque  enim  lympha 
ita  tenax  esse  solet,  ut  possit  educi.  Deinde  nescimus  locum  cui 
praecipue  lympha  collecta  forte  inhaereat.  Porro  non  video,  quo 
modo  ita  possit  expelli  illa  lympha  plastica  tenuior,  quam  scimus 
plerumque  in  bronchis  haerere  et  plus  etiam  conferre  ad  suffocatio- 
nem excitandam,  quam  ea  lympha  quae  in  superiore  trachea  contine- 
tur; quod  et  a me  supra  iam  dictum  est  et  a Vicq-  d’Azyrio  *) , Chey- 
nio  k)  et  Schwilgueio  confirmatum.  Quod  ipse  Richerandus 
etiam,  licet  hanc  operationem  commendet,  his  verbis  concedit  m): 
„Cette  operation  ne  convient,  comme  on  sent  bien , que  dans  le  cas 
„ou  Tobstacle  au  passage  de  l’air  existe  dans  la  partie  superieure  du 
„larynx:  d’ailleurs  1’incision  de  la  membrane  crico  - thyreoidienne 
,,ne  fournit  pas  une  ouverture  assez  large  pour  la  sortie  des  corps 
,,etrangers  d'un  certain  volume.  “ Et,  ut  aliqua  pars  collectae  lym- 
phae inde  extrahatur,  num  idcirco  secretio  omnis  suspenditur? 
Imo  metuendum  est , ne  magna  irritatio  illata  tracheae  per  fistulam, 
qualem  suadent  incisae  tracheae  immitti,  secretionem  promoveat 
augeatque. 

Denique  errant,  qui  opinantur  spasmum  glottidis  tali  incisione 
sublatum  iri  Neque  enim  causa  spasmi  tollitur;  et  timendum  est 

h)  Vicq-d’Azur  dictionnalre  de  medecine,  p.  759.  Bichat  Oeuvres  cliirurgicales  de  De- 
sault  Tom.II.  p.272.  Richerand  nosographie  chirurgicale,  Tom.III.  p.  127. 

i)  L c.  pag.  i58. 

b)  1.  c.  Vol.II.  pag. 74.  75. 

l)  Recueil  des  observations  et  des  faits  sur  le  Group,  pag.  127. 

m)  Nosograpb.  chirurg.  pag.  131. 

ne  iste  augeatur.  Postremo  haec  operatio  sailguinis  copia  dissuade- 
tur, quae  e vasis  thyreoideis  dissectis  effluit.  Hoc  argumentum  non 
satis  exploratum  a Caronio,  nuper  a Cheynio  n)  et  Richerando  °) 
egregie  est  disputatum. 

Unum  modo1  exemplum  habemus , quod  incisionem  tracheae  auxi- 
lium tulisse  testatur.  Scilicet  Burserius  p)  narrat  Anglorum  chirur- 
gum quendam,  nomine  Andree  infanti  partem  quadratam  tertii  et 
quarti  annuli  tracheae  exsecuisse;  et  provenisse  per  hoc  foramen 
primum  materiam  purulentam,  deinde  partes  membranaceas.  Sed 
valde  dubito,  an  haec  vera  sint,  neque  studeam  talia  imitari.  Fiel- 
dius  quidem  putat  se  audivisse  olim  hanc  operationem  felicem  suc- 
cessum habuisse.  Sed  rem  dubiam  relinquit.  Verba  haec  sunt:  q): 
„1  am,  inquit,  not  certain,  that  it  has  ever  been  performed  during 
,,this  disease,  although  if  my  information  be  right  it  has,  and  that 
„with  succefs.“  Morreauius  r)  bis  laryngem  incidit,  non  destitu* 
tus  felici  successu;  primum  topiario,  deinde  militi.  QuOrum  uterque 
tracheitide  non  erat  correptus  sed  cynanche  faucium.  Igitur  errant, 
qui  inde  tracheotomiae  commodum  probare  student.  Cooksonius 
ait  in  sua  dissertatione5),  tracheam  ab  aliis  quoque  Angliae  chirurgis 
incisam  esse,  sed  malo  cum  rerum  eventu.  Scilicet:  „ Alterum,  inquit, 
„exemplum  mihi  nuper  narravit  chirurgus,  ingeniosus  Aitken.  Dixit 
„enim,  suadente  medico,  se  tracheam  tenelli  incidisse,  neque  ulla 
„membranae  vestigia  detexisse.  Bronchotomia  igitur  vix  suadenda.  “ 

n ) 1.  c.  Vol.  II.  pag.  7<S. 

o) '  I.  c.  pag.  131. 

p)  Burserius,  1.  c.  pag.  404. 

q)  1.  c.  Tom.  IV.  pag  160. 

r)  Ren.  Moreau,  de  laryngotomia.  Vid.  Bartholinus  de  angina  puerorum  Campaniae, 
Paris  1646.  pag.  132. 

s)  1.  c.  pag.  39. 

Notatu  dignissima  sunt  verba  Cheynii:  „1  have  known  this  ope- 

„ration  performed  in  two  instances , both  of  which  were  fatal,  one 
„of  them  under  the  most  favourable  circumstances  for  the  patient 
„was  an  adult.  “ Etiam  in  nostra  urbe  haec  operatio  olim  instituta 
est  a beato  Duntzio , haud  prosperius  quidem.  Nam  filius  divi- 
tum  parentum  statim  post  incisam  tracheam  mortuus.  Neque  alii 
causae  tum  mors  tribuebatur  quam  huic  incisioni. 

Quodsi  haec  commentatio  Caroni  in  manus  veniat,  eum  vehe- 
menter rogo,  ut  in  praetermissa  incisione  tracheae  principis  cuius- 
dam acquiescat,  cuius  rei  pag.  septima  mentionem  fecit.  Et  sibi 
persuadeat  viros  ad  lectum  huius  aegroti  advocatos  fuisse  quos  in- 
eptum est  dicere,  non  cogitasse  de  secanda  trachea  u)  Nam  bene 
sciebant,  tracheotomiam  saepe  quidem  periculo  carere,  sed  in  tra- 
cheitide non  esse  instituendam.  Sed  non  miror  Caronem  hanc  rem 
ignorare,  quum  ne  cognoscere  quidem  nostrum  morbum  videatur. 
Quod  si  quis  temere  a me  positum  esse  existimet,  legat  modo  com- 
mentationem eius  satis  amplam  (nam  continet  trecentas  paginas}. 
Quo  facto  quisque  meam  sententiam  veram  esse  intelliget. 

t)  1.  c.  Vol.  II.  pag.  77. 

u)  ,,L’  omission  de  Pouverture  du  conduit  aerien,  a laquelle,  dit-on,  on  n’a  pas 
songe.  “ 

2. 

Est-il  un  traitement,  qui  soit  propre  au  Group ? 

Num  curatio  datur  anginae  membranaceae  propria? 

In  universum  morbum  quidem  ad  genus  inflammationum  perti- 
nere, sed  nonnullis  rebus,  bene  considerandis,  excellere,  supra  di- 
ductius  exposui.  Igitur  iis  non  erit  prospera  fortuna,  qui  omnibus 
idem  remedium  v.  c.  vomitorium  vel  sanguinis  missionem  vel  calo- 
mel,  vel  senegam,  adhibent.  Et  ammonium  carbonicum  a Recho- 
vio  laudatum  non  esse  idoneum  in  curanda  tracheitide , mox  adver- 
sis et  infaustis  exemplis  probatum  iri  arbitror,  quippe  quod  contra 
naturam  morbi  prorsus  non  agat.  Neque  minus  perniciosa  sunt 
remedia  antispasmodica  sine  restrictione  quadam  usurpata;  praeser- 
tim si  in  principio  morbi  praescribuntur.  Spasmus  enim  in  trachea 
non  est  causa  inflammationis , sed  eius  effectus.  Neque  adhuc  vidi 
tracheitidem  spasmodicam. 

Caronii  consilium  de  incidenda  trachea  prorsus  admitti  non 
potest  *).  Et  profecto  nullus,  qui  tracheitidem  bene  perspexit, 
aut  cogitabit  de  tracheotomia  aut  soli  incisioni  fidem  habebit. 

Sed  nolo  his  diutius  immorari,  quum  ex  tota  mea  commenta- 
tione intelligatur  me  illam  quaestionem  omnino  negare. 


*)  1.  c.  pag.  XXVL 

Est  - il  un  traitement , auquel  on  ait  pu  attribuer  specialement  et  evidernment , 
non  - seulement  le  soula gement , tnais  la  guerison,  a part  les  circonstances  favo- 
rables  resultant  des  forces  du  malade , et  des  degres  d'intensite  de  la  jnaladie,  qui 
peuvent  quelque-fois  favoriser  une  guerison  spontanee? 

Num  curatio  existit,  cui,  si  discesseris  a viribus  aegroti  et  variis  morbi  gradibus, 
quae  nonnunquam  sponte  salutem  adducunt,  praecipue  et  manifesto  levamen  et 
salus  sit  tribuenda? 

Quemadmodum  persuasum  mihi  habeo,  primum  cumque  levis- 
simum gradum  tracheitidis  nonnunquam  sponte  cessare;  ita  magis 
progressam  nunquam  artis  auxilio  carere  posse  arbitror.  Et  medi- 
cus, cui  contigit  arte  sua,  quam  ducentis  aegrotis  in  principio 
morbi  adhibuit,  e triginta  aut  certe  viginti  aegrotis  unum  modo 
amisisse,  hanc  fortunam  summo  iure  curationi  et  dexteritati  suae 
tribuere  potest.  Et  num  dubitare  licet  de  Ol^ersio,  qui  novies 
iisdem  remediis  unum  eundem  que  infantem  restituerit,  id  eius  eru- 
ditioni deberi?  num  potest  negari  virtus  emeticorum,  hirudinum 
vesicantium,  aliorumque  remediorum,  quibus  supra  dixi  saepissime 
tracheitidem  summo  cum  impetu  incedentem,  fugatam  esse?  iamne 
iisdem  armis  hosti  redeunti  occurreremus,  si  res  aliter  se  haberet? 

Quodsi  vero  medicus  serius  advocatus  est  neque  multis  eodem 
remedio,  sive  hoc  adhibuerit  sive  illud,  valeLudinem  restituit,  tum 
caveat  ne  prius  de  sua  arte  sibi  gratuletur,  quam  tale  remedium 
accurate  exploraverit,  et  in  compluribus  aegrotis  repetierit^  Nostris 
temporibus  multa  remedia  ultimo  stadio  tracheitidis  apta  commen- 
data sunt ; sed  temere  arbitror  et  inconsiderate.  Igitur  valde  providi 

simus  in  his  indagandis.  Et  ineptum  esse  arbitror  ea  rentedia  quae 
certe  nonnullis  aegrotis  vitam  servasse  scimus  et  experti  sumus, 
permutare  cum  novis  et  incertis.  Ergo  ammonium  carbonicum, 
moscho,  sulphuri  stibiato  rubro,  senegae,  sinapismo,  substituere 
dubito.  Etenim  his  remediis  et  ego  et  alii  nonnullos  infantes  morti, 
ereptos  esse  manifesto  vidimus.  Sed  ammonii  carbonici  virtus  est 
valde  incerta  et  vereor  ut  nulla  sit. 

§.  VII. 

Preservation. 

Quae  morbi  praevidendi  ratio. 

l. 

Est  - il  des  signes , qui  peuvent  faire  prevoir  linvasion  future  du  Croup? 

An  certa  signa  futuram  tracheitidem  nuntiant? 

His,  quae  de  morbi  ratione  disputavi,  diligenter  consideratis  atque 
perpensis,  nemini  obscurum  esse  potest,  cur  tracheitidem  non  pos- 
simus praevidere.  Alios  enim  morbus  repente  invadit,  nullis  signis 
praenuntiatus.  Quibus  autem  a catarrho  oritur,  iis  tracheitidem 
futuram  esse  non  possumus  suspicari,  quoniam  innumeri  sunt  in- 
fantes catarrho  correpti,  quem  tracheitis  non  sequitur.  Denique 
exempla  illa  infantum,  quibus  vox  rauca  est  atque  respiratio  per 
intervalla  operosa,  (et  singulari  quidem  modo,  ita  ut  praesertim 
ad  vesperam  et  noctem  haec  difficultas  redeat),  et  quorum  tussis  ca- 
tarrhalis  quidem  est,  sed  interdum  sonitum  tracheitidi  proprium 
edit,  haec  exempla  inquam  non  huc  referenda  sunt.  Nam  saepe  in 
hac  commentatione  demonstravi,  haec  signa  non  praecedere  tra- 
cheitidem, sed  praesentem  constituere.  Idem  statuendum  est,  si 
sonitus  in  tussiendo  auditur,  qualis  tracheitidi  peculiaris  est,  atque 
si  vox  rauca  percipitur,  licet  nulla  spirandi  difficultas  adsit.  Nam 
respiratio  nunc  serius  nunc  prius  et  ex  improviso  quidem  immuta- 

tur.  Unde  arbitror  intelligi,  hoc  signum  ad  principium  tracheitidis 
necessario  non  pertinere.  Et  illud  ipsum  non  dubium  facio  inter- 
dum huno  leviorem  gradum  morbi  ab  ipsa  tolli  natura,  qui  fortasse 
in  exigua  tantum  inflammatione  laryngis  et  praecipue  glottidis  est 
positus.  At  nego  medicum  hoc  scire,  et  intelligere  posse  ex  aliquo 
signo , morbum  non  ulterius  esse  progressurum.  Nam  docet  ex- 
perientia tracheitidem  saepenumero  in  hoc  levi  gradu  persistere 
imo  videri  omnino  evanuisse;  sed  nihilominus  subito  et  cum 
magno  impetu  redire.  Et  morbus  quem  primum  tartaro  stibiato 
vel  ipecacuanha  vel  nonnullis  hirudinibus  coercuisses,  nunc  saepe 
optimis  remediis  resistit.  Atque  ut  libere  profitear  quid  sentiam, 
hac  in  mea  commentatione  magni  facio,  quod  principium  tracheiti- 
dis accurate  et  diligenter  descripsi,  quale  per  exempla  morbi  in- 
tellexi. 

Hanc  rem  multos  medicos  magni  momenti  fuisse  existimatam, 
satis  demonstrat  sententia  Fieldii  et  Doubleii.  Quorum  ille  dicit; 
„It  becomes  therefore  of  the  highest  importance  to  distinguish  the 
„symptoms  of  the  disease  as  early  as  possible,  as  upon  this  our  ex- 
„pectation  of  affording  relief  principally  depends.  “ *)  Hic  vero: 
,, Comme  il  est  evident,  que  la  medecine  reussira  mieux  a prevenir  le 
,,Croup,  ou  a l’arreter  dans  ses  premieres  periodes,  qu’a  le  guerir: 
,,il  faut  chercher  par  1’observation  a connoitre  les  caracteres  de  son 
,,etat  d’imminence,  et  a rendre  aussi  plus  certains  ceux  de  sa  pre- 
„miere  periode , a fin  de  lui  opposer  alors  les  secours  de  l’art.  “ **) 

*)  Field,  1.  c.  Tom.  IV.  pag.  155. 

**)  Double,  1.  c.  pag.  4Q. 

2. 

Est  -il  des  moyens  de  le  prevenir  et  d’en  preserver? 

Suntne  remedia , quibus  possimus  tracheitidis  accessum  defendere  et  efficere  ne 
hominem  aggrediatur? 

Haec  res  iis  praecipue  magni  ducenda  est,  qui  in  regionibus 
habitant  endemicae  vel  epidemicae  tracheitidi  obnoxiis.  Tum  enim 
morbi  originem  impedire  possumus  removendo  vel  evitando  caus- 
sas, quae  eum  solent  accendere.  Igitur  infantes  autumni,  hiemis 
et  veris  tempore  a frigore  defendendi  sunt  et  vestibus  siccis  mu- 
niendi. Absit  funestus  mos  teneros  infantes  nudos  pectore  et  bra- 
chiis dimittendi.  Absint  capita  nuda  et  resecti  capilli.  Unde  ma- 
nifesto vidi  confestim  catarrhum  et  oculorum  inflammationem  fuisse 
ortam.  Ipse,  quum  lenae  versabar,  anno  aetatis  vicesimo  secundo 
inflammationem  oculorum  passus  sum,  postquam  capilli  nimium 
resecti  erant.  Nam  Decembris  fuit  et  frigidissima  tempestas.  In- 
fantes lactentes  si  nebulae  observantur,  domi  maneant,  et  praeci- 
pue ad  vesperam.  Tum  enim  illae  graviores  sunt.  Haec  incommoda 
maxime  infantes  aggrediuntur,  qui  iam  alio  tempore  tracheitidem 
habuerunt.  Quibus,  si  nebulae  exponuntur,  vox  post  unam  vel 
alteram  horam  fit  rauca.  Praecipue  tracheitis  iis  regionibus  solem- 
nis  est,  quae  maribus  adiacent  vel  stagnum  continent,  vel  maiores 
fluvios.  Et  ut  bene  scio  paucis  tantum  contingere,  suos  infantes 
hinc  ablegare  posse  usque  ad  duodecimum  aetatis  annum,  nam  tum 
ab  hoc  morbo  liberi  esse  solent;  ita  suadeo  iis,  quibus  fortuna  ma- 
ior et  liberorum  salus  curae  cordique  est,  ut  eos  calidiori  et  sic- 
ciori coelo  tradant.  Quod  eo  magis  commendandum  est,  si  forte 

alter  infans  familiae  sit  tracheitide  extinctus.  Nam  antea  dixi  saepe 
plures  infantes  unius  familiae  ea  corripi.  In  quibus  quidem  terris 
ad  tracheitidem  opportunis  gravior  catarrhus  nequaquam  negligatur, 
praesertim  si  cum  raucedine  est  coniunctus.  Tum,  nisi  alia  id  ve- 
tant, confestim  vomitorium  adhibeatur  quippe  quod  optime  catar- 
rhalem  membranae  pituitosae  in  trachea  affectionem  impediat  quo 
minus  in  inflammationem  abeat.  Quentinus  idcirco  nitrum  lau- 
dat. Quod  nescio  an  vomitorii  virtutem  attingat. 

I11  his  omnis  nititur  ars  qua  potest  morbus  praeverti.  Neque 
enim  alia  sunt  remedia  ad  infantes  a tracheitide  tuendos  idonea. 

Celeberrimi  Alphonsi  Le  Royii  **}  sententiae,  posse  nimirum 
tracheitidem  praeverti,  iis  remediis  quae  debilitati  cum  totius  cor- 
poris tum  pulmonum  prospiciunt,  nonnullae  dubitationes  obstare 
videntur.  Nam  qua  prius,  robustos  infantes  non  minus  quam  de- 
biles tracheitide  corripi  observamus.  Qua  posterius  non  videntur 
mihi  organa  respirationis  in  infantibus  debilia  esse,  tametsi  non 
omnino  sunt  corroborata.  Et  quanquam  non  diffiteor  inveniri  reme- 
dia, quae  hanc  infirmitatem  tollant;  tamen  non  est  demonstratum, 
tracheitidem  magis  infestam  esse  infantibus,  quorum  organa  respi- 
rationis debiliora  sunt.  Equidem  plures  etiam  hoc  morbo  correptos 
vidi,  in  quibus  illae  partes  bene  valebant. 

Denique  commemoranda  est  res  quae , etiamsi  ad  praecavendam 
tracheitidem  nihil  conferat,  tamen  eius  periculum  imminuere  potest. 
Nimirum  huius  morbi  notitiam  magis  divulgandam  esse  censeo.  Quam 
ob  rem  ante  nonnullos  annos  commentationem  de  hoc  argumento 
edidi.  Unde  arbitror  cives  nostros  didicisse,  tracheitidem,  quam 

*)  In  Hufelands  Journal  Vol.  IX.  Sect.  3.  pag.  192. 

**)  Du  mal  de  gorge  des  enfans.  Revue  philosophique  et  litteraire.  Tom.  III.  trim, 
Aout  1O07. 

diu  catarrhum  suffocativum  (den  Stichflufs}  appellaverant,  in  prin- 
cipio cognoscere  et  distinguere.  Et  bene  intellexerunt  in  hoc 
morbo  gravissimum  esse  illud  praeceptum:  venienti  occurrite  morbo! 

Nuper  Des  Essartesius,  Goelisius  et  Wolffius,  viri  de  re  medica 
meritissimi  , commentationes  de  tracheitide  infantum  ediderunt, 
laude  dignas.  Et  uti  multorum  parentum  ardentes  gratias  de  resti- 
tuta salute  liberorum  accepisse  laetor;  ita  his  viris  doctrinae  et 
diligentiae  praemium  non  deerit. 


Singulorum , qui  nobis  oblati , casuum  morbi 
enarr  abio . 


I. 

Anno  lgoo  die  11.  Octobris  mulierem  visum  veni  metrorrhagia 
laborantem,  apud  quam  dum  commorabar,  filiam  eius  quadriennem 
haud  valde  robustam  tussis  invasit,  cuius  sonitus  memorabilis  tra- 
cheitidem  haud  dignoscere  pateretur.  Mater  de  filiae  sorte  haud 
sollicita,  e pluribus  iam  diebus  eam  tussivisse  retulit,  sed  a tem- 
pore matutino  inde  peculiari  demum  sonitu  illo  tussim  excellere  sibi 
visam  esse.  Quo  certior  mea  staret  ^diagnosis,  aliquantum  temporis 
adhuc  remanebam,  quo  pluries  quidem  tussis  aegrotam  accessit, 
a catarrhali  vero  quoad  sonitum  haud  diversa.  Plurimis  iam  edo- 
ctus exemplis  morbum,  quem  suspicarer,  clarissimis  distinctum  pro- 
dire symptomatibus  horam  tertiam  inter  et  quartam  pomeridianam, 
aegrotam  isto  tempore  revisere  constitui,  neque  incassum.  Reduci 
enim  confirmata  plane  de  morbo  ante  dubio  diagnosis.  Dum  puel- 
lam in  matris  gremio  positam  simulque  dormientem  pluribus  vici- 
bus tussis  accederet,  facies  pallida  et  tumida  labia  subcaerulea, 
carotidum  pulsus  fortiores  observati;  inspiratio  peculiari  quodam 
sonitu,  fere  sibilanti,  notata;  vox  ita  rauca,  ut  verborum,  quae  face- 
ret, fere  nihil  percipere  posses.  Ouem  tussis  sonitum  cum  illo 

optime  comparaturus  sis,  quem  a canibus  audire  adsolet,  dum  gra- 
men aut  aliud  quid  noxium,  quod  devorassent,  vomendo  respuunt. 
Pulsus  arteriarum  frequentes,  duri,  nec  pleni.  Ciborum,  quorum 
nihil  adsumeret,  ac  potus  deglutiendorum  summa  difficultas.  Qui- 
bus omnibus  observatis  tres  illico  hirudines  applicari,  decoctum  rad. 
Senegae,  (drachma  quidem  eius  una  ad  quator  unciarum  colaturam 
usque  cocta,  Syrupique  Althaeae  uncia  una  admixta)  et  alternis 
insuper  horis  grani  dimidium  hydrargyri  oxydulati  nigri  saccharo 
attritum  porrigi  iussi.  Ex  quo  hirudinum  morsus  nihil  sanguinis 
amplius  funderent,  emplastrum  vesicans  collo  anteriori  imposui, 
quo  simul  morsus  illi  tegerentur.  Proximo  mane  iam  respirandi 
difficultas  multo  minor  in  puella  observata  , quae  in  ancillae  gremio 
resedit,  tussis  modo  eadem  permansit.  Pulsus  arteriarum  aliquanto 
tardiores,  perquam  exigui.  Quatuor  per  singulas  horas  fere  sem- 
per  vomitus  excitatus,  non  quidem  pulveribus,  quas  retineret,  sumtis 
sed  hausto  Senegae  decocto,  cuius  radicis  copiam  hinc  ad  dimi- 
dium prioris  quantitatis  restringerem.  Neque  nunc  vomitus  omnis 
siluit,  quoties  decocti  illius  haustum  sumsisset.  Pulveres  mercu- 
riales  per  totum  diem  continuati.  Hora  tertia  pomeridiana  respi- 
ratio aegrotae  ita  oppressa  erat,  ut  eam  a matre  sejunctam  in  aliud 
conclave  transportari  curarem,  de  propinqua  infantis  morte  haud 
dubitans.  Versus  vesperam  status  ejus  aliquanto  melior  prodibat, 
sopore  quidem  diminuto.  Quoties  vero  pulsus  arteriarum  in  manu 
exploratum  ibam,  lacrymabat.  Nutrix  per  duas  horas  magna  pitui- 
tae viridis  frustra  eum  reiecisse  retulit,  quae  in  pelvi  collegerat,  in 
quibusque  cum  summo  gaudio  lympham  plasticam  in  arteria  aspera 
exsudatam  agnoscebam.  Sequenti  mane  omnis  respirandi  difficultas 
sublata;  vox  tamen  adhuc  rauca,  perceptu  difficillima  et  tussis 
sono  adhuc  illo  notata,  quem  pathognomonicum  tracheitidis  signum 

statuimus.  Die  mercurii  iam  plasticae  lymphae  nihil  amplius  reiecit, 
sed  pituitam  non  nisi  albam.  Vires  quamvis  valde  prostratae  mox 
resurgebant.  Vox  rauca  per  plures  adhuc  hebdomadas  remansit. 
Tussis  intra  paucos  dies  evanuit.  Ad  vesperam  diei  lunae  usque 
pulveres  ex  hydrargyro  oxydulato  nigro  paratos  continuari  jussi, 
granis  viginti  quatuor  jam  sumtis.  Nec  vestigium  salivationis  ullum 
extitit,  neque  hunc  hydrargyri  usum  diarrhoea  secuta.  Quotidiano 
contra  enemate  sedes  aegrotae  eliciendae  erant. 

Epicrisis. 

Huic  non  admodum  firmae  puellae,  ut  iam  supra  observavi, 
statim  post  sanguinis  emissionem,  decoctum  Senegae  praescripsi, 
ut  effectum  remedii  hujus,  a medicis  Americanis  tantopere  laudati, 
explorarem.  Sin  aegrota  fuisset  robusta  et  sana,  remedium  hoc 
valde  incitans  profecto  non  statim  adhibuissem,  metuens,  ne  cha- 
racterem sthenicum  inflammationis  eo  augerem.  Ceterum  persua- 
sum mihi  est,  Senegam  hic  nihil  nisi  vim  emeticam  exseruisse,  qua 
lympha  plastica  extrudebatur,  itaque  haud  dubie  salutem  huius  in- 
fantis procurasse.  — Observandum  adhuc  est,  eundem  infantem 
exacto  anno,  et  quidem  eodem  die,  eodem  morbo  correptum  essse, 
non  tam  violenti,  quam  prima  vice,  atque  idcirco  bonis  avibus 
fuisse  sanatum. 


II. 

A.  XII.  calendas  Decembres  anni  lgoo  die  Veneris  quidem  in- 
fans haud  infirmae  valetudinis  isque  bimus  tussi  corripiebatur,  quam 
febxe  sat  vehementi  simul  stipatam  parentes  tamen  a solemni  tussi 

catarrhali  haud  diversam  describebant.  Altero  vero  morbi  modo 
nati  die  quum  tussis  peculiarem  iam  ederet  sonitum,  qui  tempore 
pomeridiano  ad  vesperam  usque  incresceret,  auxilium  meum  a 
parentibus  quavis  fere  hora  anxie  sollicitatum.  Quum  hora  demum 
septima  vespertina,  ab  aegroto  ab  urbe  valde  remoto  redux  ruri 
factus,  precibus  eorum  satisfacerem,  infantem  in  gremio  matris 
plorantis  positum  somnoque  oppressum  vidi.  Faciem  eius  obser- 
vabam rubicundam  subtumidam,  labia  colorem  subfuscum  prae  se 
ferentia,  respirationem  difficillimam,  cum  sono  inspirationis  sibi- 
lanti coniunctam,  tussim  haud  admodum  frequentem,  latratui 
canis  adulLi  raucedine  laborantis  optime  comparandam,  febrem  arden- 
tem, charactere  Synochae  notatam,  licet  pulsus  arteriarum  celer- 
rimi , exiles  et  contracti  contrarium  fere  febrium  genus  innuere 
viderentur.  Infans  per  totum  diem  nihil  comederat  et  potum  fere 
omnem  aversabatur,  propterea  quod  deglutitu  difficillimus  esset, 
et  vomendi  conatus  fere  semper  moveret.  Tribus  hirudinibus  in 
anteriori  collo  positis,  quorum  morsibus  sanguinis  missionem  per 
aliquantum  temporis  liberiorem  concederem,  emeticum  e tartaro 
stibiato  paratum  suppeditari  iussi,  quo  sumto  pluries  vomitus  exci- 
tabatur. Circa  horam  inde  nonam  respiratio  aliquanto  melior  visa, 
vox  autem  haud  multum  mutata.  Vires  infantis  fere  prostratae 
iacebant;  facies  eius  pallida,  pulsus  arteriarum  perquam  exileS  et 
frequentes.  Experientia  edoctus  medicamina  iam  propinanda  esse, 
hunc  fere  pulverem  noctu  sumendum  praescripsi: 

Recipe : Hydrargyri  oxydulati  nigri  granum  unum 
Sachari  albi  scrupulum  unum 
M.  D.  in  sextuplo.  S.  Horis  alternis  pulvis  detur  unus. 

Mane  proximo  mater  referebat  respirationem  post  mediam  noctem 

multo  faciliorem  processisse,  tussim  haud  adeo  frequentem,  somnum 
tamen  parciorem  et  valde  inquietum.  Faciem  observabam  adhuc  palli- 
dam et  pulsus  arteriarum  perquam  exiles  et  frequentes.  Licet  horae 
quadrantem  exspectarem,  tussis  tamen  omnis  siluit  nec  postea  ex- 
citata, donec  infans  plorare  inciperet.  Iidem  pulveres  continuati. 
Versus  horam  quartam  pomeridianam  infans  qui  per  omne  tempus 
antemeridianum  vegetior  crepundiis  suis  aliquoties  lusisset,  somno- 
lentus comparuit,  respirationem  ostendit  acceleratam,  tussimque 
crebriorem  cum  sono  valde  crepitanti.  Potum  deglutitu  quidem 
faciliorem,  parcum  tamen  non  nisi  hauriebat.  Pulsus  arteriarum 
adeo  frequentes  erant,  ut  numerum  eorum  emetiri  non  possem. 
Pulveribus  adhuc  continuandis , hoc  senegae  infusum  adiunximus : 

Rec. : Infusi  rad.  Senegae  e scrupulo  uno  parati  uncias  quatuor 
Mucilaginis  gummi  arabici 
Syrupi  Althaeae  ana  unciam  semis 
M.  D.  S.  Horis  alternis  cochlear  maius  porrigatur. 

Quod  infusum  quum  alternis  vicibus  cum  pulveribus  ante  lau- 
datis praescripta  copia  suppeditatum  fuerat,  mater  mane  proximo 
statum  infantis  iam  versus  mediam  noctem  in  meliorem  rediisse 
edixit,  quem  ipse  quoque  talem  observabam,  ita  ut,  nisi  pluribus  iam 
exemplis  iisque  funestis  morbum  hunc  lethalem  et  permultis  stipa- 
tum vitae  insidiis  cognovissem,  salutem  infantis  recuperatam  mihi 
gratulatus  fuissem.  Vesperam  vero  oppertus,  febri  aliquantum 
modo  aucta,  eundem  vidi  aegrotum  atque  tempore  matutino.  Re- 
spirandi ac  bibendi  facilitas  eadem,  tussis  rarissima  cum  eodem  fere 
sono  coniuncta,  quem  ante  habebat,  vox  adeo  rauca,  ut  quae 
verba  faceret  infans,  intelligi  non  possent.  Nulla  hydrargyri  oxydu- 
lati  nigri  usum,  cuius  a nona  inde  hora  vespertina  diei  saturni  usque 

ad  proximam  noctem  grana  octodecim  infans  sumsisset,  salivatio 
secuta,  alvus  autem  bis  per  solis  ac  lunae  dies  soluta.  Senegae 
«infuso  vomitus  semper  creatus,  licet  exigua  radicis  copia  parato. 
Quae  infans  per  vomitum  reiecerat,  in  iis  iussu  meo  studiose  col- 
lectis , lymphae  plasticae  nihil  repertum.  Die  lunae  respiratio 
omnino  sana  observabatur,  neque  omnis  infantis  status  in  deterio- 
rem iterum  unquam  conuersus.  Raucedo  tantum  et  sonus  tussis 
peculiaris  per  octiduum  adhuc  permanebant,  quae  symptomata  linctu 
e sulphure  stibiato  aurantiaco  parato  prospere  tandem  fugata. 


m. 

Ante  XI.  calendas  Quintiles  anni  huius  saeculi  primi , puer  unius 
anni  robustus  morbillis  correptus,  per  epidemiam  huius  morbi  tunc 
temporis  hic  gyassantem,  quem  in  isto  tamen  puero  haud  mala 
symptomata  concomitabantur.  Ante  quartas  calendas  Quintiles  in- 
opinata superaccessit  raucedo,  atque  tussis  hucusque  parum  vehe- 
mens per  singulas  fere  horas  exasperata,  adeoque  peculiarem  ede- 
bat sonum , ut  curatrix  aegroti  timore  quodam  correpta  post  horam 
decimam  vespertinam  me  arcesseret  oraretque  vt  linctum  pectora- 
lem aegroto  praescriberem.  Proximo  solis  die  nihil  ad  me  de  puero 
relatum.  Lunae  illo,  30  Junii,  hora  matutina  sexta  mater  eius  lacry- 
mis  precibusque  me  urgebat,  ut  illico  secum  puerum  inviserem,  in 
periculo  versantem,  ne  quovis  momento  suffocaretur,  qualem  ipse 
revera  deprehendi.  Vox  eius  erat  adeo  rauca,  ut  ne  unum  quidem 
verbum,  quod  prolaturus  esset,  intelligere  possem,  sonus  in  tus- 
siendo ac  respirando  in  tracheitide  usitatus ; attamen  stertores  alter- 
narim aut  vehementiores  aut  leniores  j musculi  abdominales  violenter 

trahebantur.  Pulsus  arteriarum  admodum  exiles  erant  sed  non  fre- 
quentes, ut  quovis  temporis  momento  septuaginta  modo  pulsus 
enumerare  possem.  Reliquus  rerum  status  summum  virium  indi- 
cabat defectum.  Emeticum  e tartaro  stibiato  paratum  praescripsi- 
mus, cuius  auxilio,  quantum  nutrix  adseverabat,  aliquantum  pitui- 
tae viridis  coloris  evacuabatur.  Respiratio  inde  facilior  reddita  at- 
que sonus  ille  tussis  peculiaris,  de  quo  antea  diximus,  siluit  omnis. 
Post  datum  emeticum,  horis  alternis  hydrargyri  oxydulati  nigri 
granum  unum  cum  sacharo  tritum  aegroto  porrigebatur,  simulque 
collum  emplastro  vesicanti  circumdatum.  Proximo  die  symptomata 
prodibant  aliquantum  meliora,  nec  respiratio  tam  anxia  amplius 
observata,  licet  perquam  difficilis;  cuius  phaenomeni  ratio  haud, 
dubie  in  eo  quaerenda  erat,  quod  in  quavis  tussi  pituitae  aliquan- 
tum resolvatur,  quod  noster  quidem  aegrotus  non  reiiceret  sed  de- 
glutiret.  Bis  per  alvum  feces  posuit  pituita  mixtas.  Pulveres  inde 
hydrargyro  oxydulato  nigro  parati , eadem  dosi  continuati , aliquanto 
tamen  opii  admixto.  Quum  horam  versus  sextam  vespertinam 
respiratio  stertorosa  magis  incederet,  emeticum  ex  ipecacuanha  pro- 
pinatum, quo  post  graves  vomendi  conatus  duo  frusta  sat  magna 
pituitae  pallidioris  et  viridis  eiecta,  in  quibus  a matre  in  phiala 
adservatis  membranas  sic  dictas  agnovimus.  Nec  quidquam  aliud 
cum  iis  eiectum.  Respiratio  facilior  continuo  processit,  loquela 
rediit,  verbis  tamen  ipsis  ob  summam  quae  perstaret,  raucedinem 
intellectu  difficillimis.  Continua,  quae  sequebatur  nocte  multa  ad- 
huc per  tussim  crebriorem  sputa  eiecta,  quorum  natura  a duobus 
frustis  illis  per  vomitum  expulsis  haud  multum  recedebat.  Altero 
mane  puer  erectus  in  lectulo  sedens  ludebat,  respiratio  fere  sana, 
tussis  rarior,  per  quam  parum  aut  fere  nihil  eiectum,  et  verba, 
quae  rauca  proferebat  voce,  intellectu  faciliora  erant.  Mercurii 

usus  adhuc  continuatus,  quo  sedes  duae  liquidiores  productae,  cum 
iisque  vermis  simul  eiectus.  Quum  ad  vesperam  respiratio  denuo 
stertorosa  incederet  ipecacuanhae  pulvere , quem  praescripsimus, 
multum  fluidi  aquoso  - pituitosi  evacuatum,  in  quo  lymphae  plasticae 
frustula  clare  discerni  possent.  Exinde  omnis  rerum  status  multo 
melior  processit,  raucedine  tamen  viriumque  languore  diu  perstanti- 
bus. Granis  licet  hydrargyri  oxydulati  nigri  viginti  quatuor  con- 
sumtis,  nec  diarrhoeam  neque  ullam  salivae  iacturam  aegrotus 
noster  expertus.  Ex  quo  ultimum  hausisset  emeticum , sat  magnam 
radicis  senegae  infusi  copiam,  cui  sulphur  stibiatum  rubrum  ac 
liquiritiae  extractum  adiuncta,  sumi  iussimus;  nec  medicaminum 
aliud  quid  ut  postea  assumeret,,  ab  aegroto  impetrari  potuit. 

Epicrisis . 

Quo  exemplo,  quantum  ipse  putaverim,  usum  hydrargyri  in 
hoc  morbo  specificum  nec  minus  emeticorum  repetitorum  effectum 
ad  tollendam  quae  per  illum  exsudatur,  lympham  edocemur,  ut 
pote  quibus  prae  ceteris  aegrotus  noster  servatus  videatur.  Si 
tum  temporis  salutarem  camphorae  cum  sulphuree  stibiato  rubro 
iunctae  effectum  iam  experti  fuerimus,  illis  ipsis  medicaminibus 
continuo  adhibitis  tot  emeticorum,  quae  a nobis  propinata,  usn 
supersedere  forsan  potuissemus. 


IV. 

Per  integrum  mensem  Decembrem  anni  1802  tempestas  fere 
semper  humida  ac  nebulosa  perstabat,  paucisque  tantum  diebus 
exiguum  obtinebat  frigus.  Die  huius  mensis  22  ad  vesperam  tanta 
repandebatur  graveolens  nebula,  ut  quae  in  plateis  obvia  darentur, 
vix  possent  discerni,  qualis  nebula  Anglis  a Scottish  mist  (nebula 
Scotica)  dicitur.  Hac  ipsa  nocte  puella  sesquiennis,  caeterum  sana 
et  robusta  somno  repente  excitatur,  et  raucedine  tussique  continua 
multum  agitatur.  Quae  symptomata  quum  proximo  mane  persta- 
rent ac  tussis  propria  parentum  moveret,  attentionem,  Schmidtius 
iunior,  chirurgus  apud  nos  solertissimus,  qui  forte  praeteribat,  ab 
iis  appellatus,  auctor  extitit,  ut  medicum  illico  arcesserent,  ob 
summum,  quod  declararet,  morbi  huius  probe  perspecti  periculum. 
Quum  hora  pomeridiana  secunda  visum  puellam  venibam  pater 
brachiis  suis  eam  circumgestabat  ob  tantam  quidem  respirandi  dif- 
ficultatem, per  quam  puella  inspirans  et  sibilantem  ederet  sonum 
et  in  cunis  iacere  constanter  renueret.  Continua  simul  vexabat 
eam  tussis  sono  tracheitidi  proprio  notata,  quem  quoad  auditum 
cum  nullo  alio  sono  melius  comparaverim,  quam  cum  latratu  canis 
senescentis  eiusque  rauci  e genere  mopsorum.  Vox  eius  tam  rauca 
erat,  ut  clamor  eius  vix  exaudiri  posset;  facies  rubicunda  et  tumida; 
pulsus  arteriarum  frequentes  et  aetatis  respectu  sat  pleni;  deglu- 
tiendorum  tam  fluidorum  quam  solidorum  difficultas  nulla.  Tribus 
quas  collo  applicari  iussimus  hirudinibus  multum  sanguinis  ^spolia- 
tum , emetica  vero  ipecacuanhae  vi,  quam  adiunximus  nil  nisi  pitui- 
tae aliquantum  eiectuin.  Reduci  aliquot  horis  post  ad  invisendam, 
puellam  respiratio  multo  melior  mihi  visa,  tussis  vero  una  cum  reli- 

quis  symptomatibus  haud  immutata.  Qua  propter  hunc  proscripsi- 
mus pulverem: 

Recipe : Hydrarg.  muriatici  mitis  gr.  vjjj 
Camphorae  grana  tria 
Sachari  albi  scrupulos  octo. 

M.  Divid.  in  partes  octo  aequales 

D.  S.  horis  alternis  pulvis  unus  suppeditetur  aegrotae. 

Praeterea  horis  ternis  scrupulum  unum  unguenti  ex  hydrargyro 
cinereo  parati  in  variis  corporis  locis  infricandum  et  post  suppres- 
sam sanguinis  ab  hirudinibus  iacturam  vesicatorio  collum  circum- 
dandum curavimus.  Die  24  mater  nobis  mane  referebat,  puellam 
sat  quietam  quidem  tanta  tamen  cum  difficultate  respirasse,  ut 
ipsa  saepius  ne  suffocaretur  ea , metuisset.  Nos  ipsi  respirationem 
multo  magis  impeditam  atque  pridie  deprehendimus,  tussim  rario- 
rem sed  quoad  sonum  eundem  specificum.  Medicamina  eadem 
continuata.  Post  meridiem  status  rerum  fere  idem,  modo  quod 
puella  facilius  respiraret  et  in  cunabulis  reposita  dormiret.  Versus 
vesperam  omnia  in  peius  ruebant,  minori  tamen  in  gradu  atque 
primo  mane,  ita  ut  puella  in  cunis  recumbere  posset.  Die  25  re- 
spiratio multo  facilior  processit.  Tussis  rarior  vix  bis,  cum  forte 
ploraret,  me  praesente  eam  accessit,  atque  sonus  eius  etiam  obtu- 
sior, quo  lympha  quidem  plastica,  quantum  et  postea  observabam, 
a membrana  pituitosa  separatum  iri  videretur.  In  iisdem  remediis 
persistitur.  Die  26  puella  optimam  sese  habuit,  ut  quae  maximam 
noctis  partem  somno  transegisset,  et  hominis  fere  sani  in  modum 
respiraret,  nisi  fortuito  aliquo  casu  commota  ploraret.  Sonus  tussis 
catarrhalem  illum  perquam  retulit,  et  lymphae  plasticae  aliquid 
protrusurus  semper  videbatur , cuius  puella  tamen  ipsa  nihil  eiiceret. 

Nec  vox  adhuc  tam  rauca  erat,  clamorque  infantis  fere  naturalis. 
Medicamina  eadem  atque  hucusque  accurate  suppeditata.  Quum 
die  27  respiratio  fere  naturalis  et  tussis  quoad  sonum  fere  catarrha- 
lis  observarentur,  pulverum  praescriptorum  horis  alternis  unum 
tantum  porrigi  omnemque  unguenti  ex  hydrargyro  cinereo  usum 
mitti  iussimus.  Diarrhoea  inde  procreata  nulla,  haud  dubie  ob 
camphoram  hydrargyro  adiunctam.  Die  28  morbosi  nihil  superfuit, 
raucedine  quadam,  tussi  ac  virium  languore  modicis  exceptis.  Qua- 
propter linctus  sequentis  usum  per  aliquot  dies  commendavimus. 

Recipe:  Camphorae  gr.  tria 

Sulphuris  Stibiati  rubri  gr.  quatuor 
Mucilaginis  gummi  arabici  unciam  semis 
Syrupi  Althaeae  unciam  unam 
M.  Fiat  linctus  iktetus  lege  artis;D.  S.  Horis  alternis 
cochlear  sumatur  minus. 

Erosi  per  emplastrum  vesicans  loci  unguentis  demum  idoneis 
penitus  sqnati. 

J Epicrisis. 

Quum  morbus  iste  puellam  nostram  inopinatam  oppresserit, 
spissior  illa  nebula  ansam  ei  praebuisse  omnino  videtur.  Externum 
hydrargyri  usum  interno  illi  adiunximus,  tum  ut  de  medicaminis  huius 
viribus  vere  convinceremur,  tum  postea,  ut  vehementiorem  devita* 
remus  diarrhoeam  per  solum  internum  eius  usum  magis  timendam. 
Quodsi  iam  mecum  concesseris,  hydrargyri  usum  non  nihil  contri- 
buisse ad  salutem  aegrotae  restituendam,  per  diarrhoeam  prospere 
devitatam,  Autenriethii  opinio  de  hydrargyri  in  tracheiti  dem  agendi 
modo,  siquidem  salutaris  sit  eius  usus,  simul  corrigitur. 

v. 

Puer  novem  mensium  validus  vegetusque  antequam  morbus 
nasceretur  completus,  ultra  octiduum  tussi  laborabat  catarrhali,  qua 
per  sulphuris  stibiati  rubri  usum  liberaretur.  Quum  tempestate 
perquam  frigida,  qualis  a.  XII.  calendas  Maias  anni  1304,  aqui- 
lone iam  diu  spirante  erat,  infans  multum  sub  Iove  gestaretur,  vox 
pueri  die  vicesimo  mensis  eiusdem,  Veneris  quidem  illo  rauca  com- 
parebat,  nec  minus  tussis  ac  sternutationes  frequentes  superacce- 
debant.  Nihilo  secius  coelo  frigido  pluries  iterum  expositus  mox 
respirandi  sentiebat  difficultatem.  Quae  symptomata , raucedo  in- 
quam, tussis  et  catarrhus  cum  die  Saturni,  2 1 , perstarent,  parentes 
minus  hucusque  de  statu  filii  solliciti,  versus  vesperam  me  arces- 
sendum curarunt.  Vocem  eius  observabam  inde  penitus  raucam, 
tussim  crebriorem,  profundius  tamen  magis  quam  acutius  resonan- 
tem, interdum  etiam  talem,  quem  a solita  tussi  catarrhali  distin- 
guere non  possem.  In  respirando  aliquem  infantis  nisum  et  sub- 
inde sonum  quendam  crepitantem  percepimus , pulsus  arteriarum 
frequentes  sed  exiles,  calorem  corporis  adauctum  et  sitim  vehe- 
mentem. Emeticum  abhinc  ita  praescripsimus,  ut  grani  unius  tar- 
tari  stibiati  in  uncia  aquae  soluti  cochlear  minus  quovis  horae  qua- 
drante instillaretur,  donec  vomitus  suscitatus  fuisset.  Piespiratio 
multum  eo  levata,  licet  infans  pluries  vomendo  nil  nisi  infusum 
chamomillae,  secundandi  vomitus  ipsius  in  finem  iussu  nostro  sup- 
peditatum reiecisset.  Quo  facto  tres  collo  apposuimus  hirudines, 
a quibus  quidem  ipsis  haud  multum  sanguinis  esorberetur,  quo- 
rum autem  morsibus  noctu  multo  largior  mitteretur  sanguis,  alte- 
raque  vice  posthac  proflueret  f quantum  saepius  a nobis  observa- 
tum}, mox  tamen  inhibendus.  Collum  vesicatorio  circumdatum 
quod  proximo  mane  efficacis  simum  extitit}  abdomini  cruribusque 

unguentum  hydrargyri  cinereum  horis  ternis  infricatum , aegrotoque 
hoc  medicamen  a nobis  praescriptum : 

Piecipe:  Sulphuris  stibiati  rubri  gr.  duo 
Camphorae  gr.  tria 

Mucilaginis  gummi  arabici  semi  unciam 
Syrupi  Althaeae  unciam  unam 
M.  fiat  linctus  1.  a.  D.  S.  Horis  alternis  cochlear  minus. 

Noctu  respiratio  nunc  melior  nunc  deterior  per  vices  observata. 
Eundem  ambiguum  rerum  statum  solis  die,  22  Aprilis  diversis  de- 
prehendimus horis,  quibus  aegrotum  visum  venibamus.  Tussis 
eum  tam  vehemens  aliquando  accessit,  ut  vomitu  inde  exorto 
lymphae  plasticae  aliquantum  expelleretur.  Pulsus  invenimus  fre- 
quentes, faciem  vero  infantis  licet  gravem  sanguinis  iacturam  ex- 
perti, integram  adhuc  sanamque.  Quod  me  praesente  evomeret 
parum  lymphae  plasticae,  lentis  magnitudinem  referebat.  Piespi- 
ratio  quam  omnis  reliquus  aegroti  status  sequeretur  per  integrum 
diem  nunc  melior  nunc  peior  procedebat,  ita  ut  nunc  sani  infantis 
in  modum  puer  luderet  nunc  plus  ininusve  somnolentus  iaceret.  Ver- 
sus vesperam  autem  respiratio  perquam  impedita,  sonora  magis, 
puerque  continuo  fere  somno  oppressus.  Qua  propter  recens  vesi- 
catorium  pectori  impositum  et  praeter  superiorem  linctum  alius 
simul  a nobis  praescriptus,  cuius  alternis  cum  illo  vicibus,  horis 
quidem  ternis  cochlear  etiam  minus  propinaretur: 

Piecipe : Gummi  Ammoniaci  semi  scrupulum 
Oxymellis  squillitici 

Mucilaginis  g.  arabici  ana  drachmas  duas 
Syrupi  Althaeae  unciam  unam 
M.  F.  1.  a.  linctus  D.  S.  horis  ternis  cochlear  minus. 


Noctu  respiratio  ita  impedita  erat,  ut  parentes’ aliquoties  cer* 
tam  infantis  mortem  metuerent.  Proximo  lunae  die , idem  rerum 
status  valde  ambiguus,  respiratio  modo  melior  modo  peior,  tussis 
modo  acuto  intonuit  sono,  modo  in  aliquanto  lymphae  plasticae 
solvendo  haerere  videbatur.  Inspirationem  praeter  omnem  con- 
suetudinem observabam  liic  profundam,  exspirationem  alte  reso- 
nantem. Ad  vesperam  symptomata  omnia  peiora  incedebant,  con- 
tinuo puer  oppressus  iacebat  torpore,  pulsus  arteriarum  haud  fre- 
quentiores  atque  pridie  sentiri  poterant.  Qui  rerum  status  haud 
diu  tamen  perstabat,  spirandi  quidem  difficultate  versus  vesperam 
admodum  increscente.  Quando  tussiebat  puer,  sicut  per  integrum 
morbi  decursum,  lacrymis  dolores  a se  perceptos  significabat.  Pul- 
sus nunc  celeriores  evadebant,  facies  pallida,  labia  livida,  venae 
capitis  tumidae;  aegrotus  ipse  per  totum  fere  diem  tanquam  tetano 
oppressus  in  cunabilis  iacebat,  ut  in  quo  solo  corporis  situ  respirare 
posset.  lactando  eo  nunc  hic  nunc  illic  et  corripiendo , quod  in- 
terdum maximo  cum  virium  nisu  faceret,  summam  animi  declara- 
bat anxietatem.  Per  somnum  palpebrae  ad  dimidium  bulbi  modo 
clausae  erant,  bulbique  ipsi  introrsum  et  sursum  retorti.  Cum  ad 
horam  sextam  iamiam  mortem  metuerem,  caput  aegroti  manus  et 
pedes  frigerent , caput  ipsum  viscoso  quodam  sudore  obtectum  esset, 
pulsus  arteriarum  vix  sentirentur,  respirationis  sonus  valde  sibilans, 
tussis  fere  omnis  cessasset  et  inanes  tantum  tussiendi  conatus  qui- 
dam interdum  prodirent;  tracheotomia,  quam  mater  exoptaret  a 
nobis  constanter  reiecta , confestim  plantis  pedum  sinapismos  im- 
poni aegrotoque  per  horas  primum,  granum  Moschi  unum  porrigi, 
tum  alternis  tantum  horis  eandemMoschi  dosin  et  linctum  illum  supra 
memoratum,  camphora  quidem  sulphureque  stibiato  rubro  con- 
iunctis,  propinari,  gumini  autem  ammoniaci  usum  seponi  iussimus. 

Aliquot  horis  post  omnis  aegroti  status  multo  melior  evadebat, 
praeter  respirationem  adhuc  impeditam,  quae  tamen  post  mediam 
noctem  liberior  procedens  pueri  statum  ad  tempus  matutinum  usque 
multum  levaret.  Die  Mercurii,  vicesima  quinta  Aprilis,  horam 
septimam  matutinam  versus  statum  infantis  haud  adeo  tristem  qui- 
dem reperimus,  quam  praecedente  vespera,  respirationem  autem, 
cum  tam  terribili  nisu  incedentem,  ut  parentibus  exiguam  tantum 
salutis  recuperandae  spem  excitare  possem.  Sinapismi  votis  respon- 
derant, medigamina  reliqua  continuata.  Versus  meridiem  puer  ali- 
quantum sui  campos  factus,  sopore  quidem  diminuto,  ita  ut,  licet 
summa  respirandi  difficultas  obstaret,  horologium  ipsi  porrectum 
saepius  tamen  contrectaret.  Quae  tamen  omnia  versus  horam  quar- 
tam pomeridianam  in  peiora  ruebant,  spirandi  difficultate  ad  summum 
gradum  adaucta.  Quum  editus  per  respirationem  sonus  crepitans 
mihi  persuaderet,  sat  grande  lymphae  plasticae  frustum  in  arteria 
aspera  solutum  fluctuare,  quo  per  vomitum  eiecto  saltem  aliquam 
vitae  moram  lucraturus  essem,  emeticum  parentibus  commendare 
suscepi,  tanquam  unicum  forte  servandi  aegroti  remedium.  Con- 
sentientibus lubenter  parentibus,  qui  quovis  medicamine  recens 
proposito  ad  recentem  salutis  aegroti  obtinendae  spem  excitarentur, 
quam  iam  abiecissent,  praescripsimus: 

Recipe:  Tart.  stibiat.  gr.  unum  cum  dimidio 

Solv.  in  aquae  destillatae  unciis  sesqui 
D.  ad  vitrum 

cuius  solutionis  quinis  denis  minutis  cochlear  minus  propinaretur.  - 
Licet  vomitum  sat  largo  chamomillae  infusi  potu  secundandum 
curarem,  ultra  horae  dimidium  tamen  praeterlapsum,  antequam  ille 
sumptum  pulverem  emeticum  insequeretur,  neque  nunc  quidem  for- 

san  insecuturus  esset,  nisi  infantem  per  aliquantum  temporis  in 
conclavi  circumgestari  iussissem,  utpote  quo  corporis  motu  eme- 
ticorum effectum  promoveri  expertum  haberem.  Quo  facto  vehe- 
menti vomitu  eoque  iterato  satis  magna  lymphae  plasticae  frusta, 
quantum  candide  testari  licet,  expellebantur.  Peracto  vomitu  ipso 
puer  haud  debilior  quidem,  post  horae  quadrantem  autem  respi- 
ratio fere  omnis  suppressa  videbatur,  ipseque  adeo  infirmus,  ut 
caput  eius  e cunabulis  sublati  et  in  gremio  meo  repositi  tanquam 
mortui  nutaret.  Pulsus  arteriarum  insuper  tardissimi  et  intermit- 
tentes tangebantur.  Haud  inficias  eo,  me  iam  ultimum  illud  eme- 
ticum iussu  meo  suppeditatum  mihi  ipsi  exprobrasse,  veritum,  ne 
mors,  quae  ceterum  in  evitabilis  videretur  hoc  ipso  tamen  medi- 
camine accelerata  fuerit.  Per  singulas  nunc  horas  moschi  granum 
unum  exhibitum,  quo  hora  tandem  decima  voluptas  nobis  parta, 
quod  puerum  ad  meliorem  atque  ante  datum  emeticum,  frugem 
reductum  videremus.  Alternis  inde  vicibus  moschum  et  linctum 
illum  e camphora  et  sulphure  stibiato  rubro  paratum  porrigi  iussi- 
mus.  Die  Iovis,  vicesima  sexta  Aprilis,  tempore  matutino  puerum 
non  solum  vivum,  sed  revera  meliori  valetudinis  statu  gaudentem 
reperimus , quam  precedente  vespera.  Somnolentia  per  totum  diem 
multo  minor,  respiratio  minus  impedita,  tussis  frequentior  erant, 
ex  eiusque  sono  lymphae  plasticae  aliquantum  denuo  resolutum  esse 
colligi  poterat,  cuius  nihil  tamen  eiiceretur.  Circa  meridiem  post 
largam  ptisanae  hordeaceae  copiam  avide  haustam  puer  bis  vomuit, 
et  maiora  etiam  quam  pridie  secreta  lymphae  plasticae  frusta  pro- 
iecit.  Medicamina  inde  omnia'  continuata.  Proximam  noctem  in- 
fans tranquillam  pluresque  eius  horas  somno  transegit.  Die  Veneris 
vicesima  septima  eiusdem  mensis,  respiratio  tanto  melior  processit, 
ut  vix  spe  mea  confiderem,  talisque  perseverabat,  licet  aliquantum 

adhuc  crepitans,  ut  de  recuperata  infantis  salute  amplius  dubitari 
non  posset.  Hinc  unguenti  mercurialis  usum  mitti  iussimus,  pro- 
pterea  quod  et  abdomen  et  femora  et  crura  pustulis  obsita  essent, 
quales  plerumque  post  crebriores  eiusmodi  frictiones  observantur. 
Mater  et  magis  etiam  nutrix , quae  utraque  alternatim  frictiores  illas 
in  se  susceperant,  de  dolore  oris  conquestae,  quo  circumspecto  gin- 
givae tumidae  nobis  offerebantur.  Utraque  dein  sat  gravem  salivatio- 
nem experta.  Cuius  morbi  in  aegroto  ipso  vestigium  nullum  detegi 
posset.  Nec  sedes  istius  medicaminis  usu  ( unciae  fere  duae  cum 
dimidia  per  frictiones  adhibitae  erant)  promotae,  sed  enematibus 
contra  eliciendae  fuerunt,  neque  in  iis  aeque  atque  in  lotio  misso  per 
integrum  morbi  decursum  aliquid  morbosi  observatum.  Sonus  tussis 
in  catari halem  plane  mutatus,  et  raucedo  pedetentim  imminuta  post 
octiduum  penitus  evanuit.  Summus  virium  languor  per  morbi  decur- 
sum explicatu  facillimus  est,  ob  quem  moschi  usum  haud  statim  inter- 
mitti, sed  una  cum  sulphure  stibiato  rubro  per  plures  dies  continuari, 
postremo  solum  medicamen  ultimum  syrupo  lichenis  Islandici  nuptum 
ad  perfectam  sanitatem  usque  adhiberi  iussimus. 

Epicrisis . 

Equidem  putaverim  hanc  morbi  enarrationem  vario  respectu  di- 
gnissimam notatu  esse,  eaque  nos  edoceri  ad  quem  terribilem  gra- 
dum morbus  iste>  in  infante  tenerrimo  evehi  possit.  Morbus  non 
solum  tempore  matutino  et  vespertino  distincte  exasperatus  aut 
remissus  prodiit,  sed  plures  eiusmodi  vicissitudines  interdiu  obser- 
vatae ob  mutatam  haud  dubie  lymphae  plasticae  formam.  Licet  sat 
magna  eius  frustra  puer  reiecerit,  ad  salutem  tamen  ipsam  restituen- 
dam ea  multum  contribuisse  affirmare  non  ausim.  Quoad  cu/ratio- 
nem  morbi  haec  nobis  tantum  animadvertenda.  In  infante  licet 

tenello,  sat  vegeto  tamen  sanoque  synochae  characterem  morbus  haud 
dissimulare  videbatur,  ob  quem  sanguinis  missiones  maxime  necessa- 
rias duximus.  Qui  post  emetica  et  applicatas  hirudines  nullus  fere 
manifesto  prodiret  salutaris  effectus  exinde  profecto  deducendus  est, 
quod,  quantum  valde  molesta  respiratio,  et  crepitans  eius  sonus, 
iam  in  prima  aegroti  visitatione  probarent,  permagna  lymphae  pla- 
sticae copia  in  hoc  infante  quam  citissime  exsudata  fuerit.  Quam  dic 
solis  ad  vesperam  praescripseramus  gummi  ammoniaci  in  oxymele 
simplici  solutionem,  ea  nunquam  in  posterum  usuri  sumus,  ut  quae 
tam  hic  quam  in  alio  quodam  casu  spem  omnem  fefellisse  videatur. 
Emeticum  quod  die  Mercurii  ad  vesperam  propinatum,  non  solum 
nullius  erat  usus  sed  quantum  ex  insecutis  illud  symptomatibus  iudi- 
cari  licet,  potius  noxium,  praeter  omnem  nostram  opinionem,  sat 
magnis  quidem  lymphae  plasticae  frustis  per  id  expulsis.  Moscho 
autem  abhinc  suppeditato  puerum  prae  primis  conservatum  esse  per- 
suasissimum  nobis  habemus. 


VI. 

Ante  decimas  Idus  Februarias  anni  1805  idem  puer,  de  quo 
modo  diximus,  e frigido  conclavi  in  calidum  repente  translatus  pro- 
xima nocte  raucedine  aliqua  tussique  correptus  est,  cuius  sonus  catar- 
rhal em  plane  referebat.  Febri  omni  deficiente,  cum  infans  alacrem 
vegetumque  sese  adhuc  haberet,  hunc  modo  praescripsimus  linctum: 
Piec. : Syrupi  Altheae  unciam  unam 

Mucilaginis  Gummi  arabici  semiunciam 
Sulphujis  stibiati  grana  quatuor 
M.  F.  linctus.  1.  a. 

D.  S.  horis  alternis  cochlear  minus  sumatur. 

Veneris  et  Saturni  diebus  ante  meridiem  idem  perstabat  infantis  sta- 
tus; ad  vesperam  autem  raucedo  multum  increvit,  sonus  tussis  in 
tracheitide  solemnis,  respiratio  accelerata,  haud  impedita  tamen, 
facies  rubicunda  et  tumida , coniunctiva  bulbi  exiguo  tincta  rubore, 
integrum  corpus  calidum,  sitis  pueri  tanta , ut  plura  pocula  ptisanae 
hordeacae  uno  hauriret  tractu , pulsus  arteriarum  frequentes  ac  pleni 
comparebant.  Quibus  observatis  emeticum  e tartaro  stibiato  con- 
festim  propinari  peractoque  vomitu  tres  hirudines  collo  applicari 
iussimus  linctumque  sequentem  suppeditari: 

Fiec. : Camphorae 

Sulphuris  stibiati  rubri  ana  grana  tria 
Mucilaginis  Gummi  arabici  semiunciam 
Syrupi  Althaeae  unciam  miam 
M.  F.  linctus.  1.  a. 

D.  S.  horis  alternis  cochlear  minus  detur. 

Quae  medicamina  promptum  admodum  praestitere  auxilium,  respi- 
rationis quidem  velocitate  ac  difficultate  post  duas  iam  horas  et  in- 
primis  post  mediam  noctem  diminutis,  qua  infans  copiose  trans- 
pirasset.  Proximo  mane  autem  ante  nonas  Idus  Februarias,  cum 
raucedinem  tussfcmque  in  tracheitide  solemnem  easdem  adhuc  atque 
praecedente  vespera,  et  respirationem  licet  parum  difficilem  erepi* 
tantem  tamen  et  sonoram  deprehenderem,  vesicatorium  collo  appli- 
candum et  linctum,  quem  ante  praescripseram,  continuandum  curai 
bam.  Ob  alvum  per  vij^ginti  quatuor  horas  non  solutam  emolliens 
simul  enema  iniectum.  Per  integrum  diem  reliquum  infans  admo- 
dum exhilaratus  comparuit  et  respiratio , si  ab  eius  sono  discesseris, 
fere  naturalis,  febris  vestigium  plane  nullum  praeter  pulsum  arte- 
riarum aliquanto  acceleratum.  Ad  vesperam  autem  seram,  respi- 


ratio  multo  difficilior,  febris  vehementior  procedebant,  copioso 
sudore  stipata,  quorum  symptomatum  malorum  nihil  mane  persta- 
bat. Ante  octavas  Idus  februarias  aegrotus  tanto  cum  nisu  respi- 
rabat, ut  per  somnum  vel  extra  cubiculum  exaudiri  posset.  Facies 
eius  pallidior,  pulsus  arteriarum  exiles,  perquam  frequentes,  cutis 
calida  et  sicca,  sitis  adaucta  observabantur.  Alterum  nunc  imposui- 
mus collo  vesicatorium,  et  paulo  superius  quidem  atque  primum 
illud,  quod  per  errorem  chirurgi  iusto  inferius  thoraci  fere  im- 
positum fuisset.  Horis  insuper  alternis  abdomini,  dorso  et  cruribus 
unguenti  hydrargyri  cinerei  drachmam  semis  infricari , linctum  supra 
memoratum  continuari  iussimus.  Nona  mensis  eiusdem  die  tussim 
haud  tam  frequentem  sonumque  eius  interdum  talem  observabamus, 
tanquam  lymphae  plasticae  aliquantum  in  arteria  aspera  resolutum 
existeret;  respirationem  aliquanto  tardiorem  peractu  tamen  eandem 
gravem  atque  pridie.  Ad  vesperam  puer  multum  iactabatur,  respi- 
ratio maxime  impedita  graviter  intonuit,  pulsus  arteriarum  minimi, 
frequentissimi , facies  pallida,  livida,  omnis  aegroti  status  per  sin- 
gula intervalla  talis  irtercedebat , ut  maxime  sollicitus  de  eo  disce- 
derem. Eo  maius  nostrum  fuit  gaudium  cum  proximo  mane  decimo 
mensis  eiusdem  die  hora  octava  respirationem  longe  faciliorem  (qua- 
lis largiori  corporis  sudore  versus  diluculum  producta  fuerat)  faciem 
non  adeo  pallidam,  pulsus  arteriarum  aliquanto  minores  quidem, 
sed  non  iusto  frequenti  ores,  puerum  ipsum  cibos  appetentem  hila- 
rique  cum  animo  ludentem  deprehenderemus.  Licet  hic  exoptatus 
aegroti  status  postridie  perstaret,  quo  tussis  sonus  aliquantum  lym- 
phae plasticae  in  arteria  aspera  resolutum  significabat,  quod  puer 
promoveri  modo  non  posset,  linctum  illum  e camphora  et  sulphure 
stibiato  rubro  paratum  continuari;  horis  tamen  modo  ternis  porrigi 
iussimus , ne  somnus  infantis  turbaretur.  A.  IV.  Idus  Februarias 


respiratio  mane  facilior,  qualem  nunquam  videramus  adhuc,  circa 
meridiem  difficilior  iterum  incedebat,  ita  ut  humeri  violentius  sur- 
sum ac  musculi  abdominales  introrsum  traherentur.  Tussis  ipsa 
parca  cutis,  frigida  magis,  quam  calida,  viscosoque  sudore  obducta, 
pulsus  arteriarum  minimi  frequentis  simi  observabantur.  Quapropter 
haec  praescripsimus: 

Eec. : Moschi  optimi  granum  unum 
Sachari  albi  scrupulum  unum 
M.  D.  in  octuplo,  S.  horis  alternis  pulvis  unus  sumatur. 

Qui  pulvis  aegroto  alternis  cum  linctu  supra  memorato  vicibus  sup- 
peditatus. Ad  vesperam  puerum  dormientem  et  respirationem  aeque 
molestam  ruperimus.  Decima  tertia  mensis  die  statum  eius  praeter 
morem  pacatum  vidimus,  respirationem  facillimam,  tussim  tamen 
crebriorem , cuius  sonus  denuo  aliquid  ab  arteria  aspera  revulsum 
significaret;  febrem  omnino  nullam  puerumque  ipsum  perquam  hi- 
larem. Quapropter  linctum  modo  supra  memoratum  exhiberi,  fri- 
ctiones mercuriales  mitti  iussimus  omnes.  Ad  vesperam  exacerba- 
tio morbi  nulla  comparuit,  nox  quiete  transacta,  raucedo  in  dies 
diminuta  tussisque  sonus  catarrhali  proximus  post  paucos  dies  plane- 
evanuit. 

Epicrisis. 

Qui  casus  solus  sufficiat  ad  refutandum  Autenriethii  errorem, 
nullum  infantem  tracheitide  bis  corripi,  nisi  plures  iam  medici  me- 
cum  idem  experti  essent.  Notatu  dignissima  in  eo  vehemens  illa 
morbi  exacerbatio  est,  cira  meridiem  die  Mercurii  repente  exorta, 

eamque  secuta  postridie  aeque  cita  atque  continua  eiusdem  remissio, 
quam  non  nisi  a spasmo  posthac  cessante  deduxerim;  qui  tamen 
spasmus  non  tam  ad  auctam  inflammationem  quam  ad  lymphae 
plasticae  mutationem  quandam  referendus  sit.  Nec  dubitamus, 
quin  hic  quoque  puer  medicaminibus  a nobis  praescriptis  suam 
debeat  salutem.  Monendus  autem  nobis  adhuc  lector  est,  anno 
1806  mense  Augusto  eundem  puerum  scarlatina  correptum  trachei- 
tidis symptomata  tertium  expertum  esse,  multo  tamen  leviora. 


m 

Anno  1806  ante  quartas  nonas  Maias  puer  quatuor  annorum 
coriarii  nostrae  urbis  filius  vulgari  tussi  catarrhali  correptus  est, 
quae  aliquot  diebus  post  cum  raucedine  quadam  solemnem  in  tra- 
cheitide, qualem  parentes  describerent,  sonum  sortita.  Infantem 
ceterum  bene  valentem  parentes  post  meridiem  in  villam  propin- 
quam secum  obduxerunt,  de  necessario  medicaminum  usu  nihil 
meditantes.  Cum  vero  puer  noctu  graviori  febri  adeoque  difficili 
respiratione  infestaretur,  ut  bis  vomeret,  ipse  tandem  versus  meri- 
diem arcessitus  puerum  ita  raucum  deprehendi,  ut  verborum  eius 
plane  nullum  perciperem,  tussim  admodum  frequentem  exacteque 
ut  in  tracheitide  resonantem,  febrem  sitimque  mediocres.  Roga- 
tus puer,  an  aliquem  sentiret  dolorem,  laryngem  monstrabat.  Pul- 
vis tartari  stibiati  confestim  propinatus  vomitum  aliquoties  excita- 
vit, quo  peracto  tres  hirudines  circa  laryngtfm  applicari,  quibus 
multum  sane  sanguinis  evacuatum  , horisque  alternis  medicaminis 
sequentis  cochlear  minus  suppeditari  iussimus. 

Recipe:  Camphorae  grana  quatuor 

Sulphuris  stibiati  rubri  grana  tria 
Mucilaginis  gummi  arabici  unciam  semis 
Syrupi  Althaeae  unciam  unam 
M.  F.  linctus  1.  a.  D. 

Versus  horam  quintam  respirationem  multo  faciliorem,  febrem  mo- 
dicam, puerumque  ipsum,  licet  gravem  sanguinis  iacturam  exper- 
tum, quantum  pallida  eius  facies  prodebat,  satis  alacrem  tamen 
vidimus,  ut  in  lectulo  semper  ludere  caperet.  Ad  horam  octavam 
recens  morbi  exacerbatio  comparuit,  cum  eaque  impedita  denuo 
respiratio,  tussis  crebrior,  vox  ita  rauca,  ut  ne  verbum  quidem  in- 
telligere  posses , ef  loquela  ipsa  difficilis  observatae.  Febris  ceterum 
perquam  vehemens,  pulsus  arteriarum  frequentes,  nec  pleni,  sitis 
permagna,  ut  plurimum  ptisanae  hordeaceae  facile  hauriret,  et  cor- 
pus tactu  calidissimum  aridumque.  Quapropter  emplastrum  vesi- 
cans  collo  applicari  linctusque  illius  quavis  sesqui  hora  cochlear 
minus  praeberi,  simul  ob  alvum  interdiu  non  solutam  enema  emol- 
liens iniici  iussimus.  Ad  mediam  usque  noctem  respirandi  diffi- 
cultas perstabat,  tum  vero  sudore  copioso,  quo  puer  suffunderetur, 
inultum  levata,  qualem  et  postridie  versus  nonam  horam  matuti- 
nam observabamus.  Febris  perquam  mediocris  erat,  puer  ita  laetus, 
ut  in  lecto  luderet,  respirationis  difficultas  plane  nulla,  raucedo 
atque  tussis  per  quam  nihil  tamen  reiiceretur,  eaedem  atque  pridie. 
Aegroto  cibum  efflagitanti  aliquantum  oryzae  decocti  cum  frustulo 
panis  concessimus.  Loco  vesicatorii  graviter  saucio,  unguentum 
aliquantum  irritans  impositum  et  horis  tantum  alternis  linctus  illius 
cochlear  minus  suppeditatum.  Qui  melior  aegroti  status  hora  quinta 
pomeridiana  adhuc  perstabat,  circa  nonam  vespertinam  autem  horam 

respiratio  repente  impedita  ita  trahebatur,  ut  valde  remotus  etiam 
eam  audire  possem;  puer  multum  agitatus  vix  in  lecto  retineri 
rectoque  tantum  corporis  situ,  spiritum  ducere  poterat.  Manus 
eius  per  hunc  paroxismum  frigidae,  facies  pallida,  labia  caerulea 
observata.  Quum  valde  remotus  ab  aegroto  habitarem,  hora  demum 
decima  redux  factus  respirationem  multum  levatam  reperi,  ut  pa- 
rentes me  tam  sero  arcessitum  sollicitudinis  huius  nimiae  veniam 
rogarent.  Qui  respirationis  status  per  integram,  quam  remanebam, 
horam  idem  observatus,  in  iisdem  medicaminibus  persistere  iussit. 
Proximo  mane  certior  per  parentes  factus  puerum  per  totam  noctem 
quiete  respirasse,  multum  sudasse  ac  tussivisse,  absque  tamen  ali- 
quid eiecisse^,  statum  aegroti  dictis  etiam  respondere  vidi,  voce.m 
haud  adeo  raucam,  sonum  tussis  aliquanto  mutatum,  fere  catar- 
rhalem  atque  talem,  tanquam  aliquid  ab  arteria  aspera  abstrusum 
foret , modo  quod  lymphae  plasticae  nihil  eiiceretur  ; febrem 
omnino  nullam,  puerumque  ipsum  admodum  hilarem  et  in  lectulo 
theae  infusum  satis  avide  cum  pane  tosto  consumentem.  Linctus 
continuatus.  Ad  vesperam  status  obtinebat  idem,  sono  quidem 
tussis  per  tracheitidem  solemni,  raucedineque  paullatim  disparenti- 
bus, ita  ut  intra  paucos  dies  penitus  cessassent.  Noctem  proxi- 
mam puer  admodum  tranquillam  transegit,  neque  ulla  respirandi 
difficultas  amplius  observata.  Linctus  supra  memoratus,  missa 
tamen  camphora,  continuatus,  usque  dum  aegrotus  pristinae  saluti 
restitutus  fuisset.  Alvi  lotiique  excretiones  per  omnem  morbi  de- 
cursum, quantum  adseverare  vere  possumus,  semper  sanae  proce- 
debant. 

j Epicrisis. 

Morbus  iste  sub  catarrhi  soliti  forma  vitae  pueri  primum  insi- 
diatus, post  vvjcSijjiepov  demum  in  tracheitidem  ipsam  conversus,  per- 
quam respirandi  difficultas  prodiret,  manifestum  synochae  characte- 
rem prae  se  tulit,  quam  omnibus  expugnare  viribus  eniterer. 
A principio  distinctae  prodibant  et  vespertinae  morbi  exacerbatio- 
nes et  matutinae  post  mediam  noctem  remissiones.  Quae  repen- 
tinae circa  horam  nonam  vespertinam  diei  6.  Maii  exacerbationis 
causa  fuerit,  definire  nequeo.  Num  peculiaris  forte  exsudatae 
lymphae  forma,  quae  mechanicum  arteria  asperae  adderet  stimu- 
lum? Num  pueri  vitam  conservaturus  essem,  si  hac  repentina  ac 
vehementi  morbi  exacerbatione  seductus  eundem  cum  asthmate 
Miliari  confusum,  qua  talem  pertractassem? 


VIII. 

Puer,  cuius  morbi  historiam  enarraturus  sum,  patre  natus  erat 
paupere , sutore  veteramentario , qui  parvam  arctam  et  humidam 
domum  inhabitabat  et  per  diversos  morbos  quinque  iam  liberos 
morte  sese  perdidisse  referebat.  Puer  ille  quinque  annos  et  dimi- 
dium natus,  quoad  externum  corporis  habitum  robustus  beneque 
pastus,  integra  semper  praeditus  valetudine,  ante  tertias  Idus  Octo- 
bres anni  1807  die  Lunae  ante  meridiem,  tempestate  quidem  haud 
admodum  humida  neque  catarrhis  neque  aliis  morbis  prae  primis 
favente,  raucedine  tussique,  cuius  sonus  peculiaris,  crebrioribus  infe- 
stabatur. Cum  puer  ceterum  bene  valeret,  scholam  suam  frequen- 
taret, et  magna  cum  voluptate  pranderet,  parentes  de  filio  minus 

solliciti  raucedinem  tussimque  eius  parum  curabant.  Pridie  Idus 
Octobres  puer  eundem  sese  habebat;  quum  versus  vesperam  autem 
perquam  inquietus  et  anxius  de  defectu  respirationis  conquerere- 
tur, mater  ad  horam  demum  octavam  vespertinam,  tertio  morbi 
die,  me  invisebat  rogans,  ut  filio,  de  cuius  statu  periculoso  nihil 
metueret,  remedium  aliquod  contra  tussim  praescriberem.  Quae 
vero  mihi  ea  narrabat,  ex  iis  omnibus  puerum  tracheitide  corre- 
ptum suspicatus , confestim  me  ad  eum  invisendum  contuli.  Dum 
per  domus  scalas  in  eam  adhuc  descenderem,  e sono  tussis  extra 
conclave  auditae  hostem  iam  divinabam,  quocum  mihi  conflictan- 
dum esset.  Respiratio  aegroti  valde  molesta,  non  admodum  acce- 
lerata erat,  sonus  in  inspirando  sibilans,  in  exspirando  contra  pro- 
fundior, tussis  crebrior  et  sonus  eius  tracheitidi  solemnis,  per  quam 
nihil  eiiceretur.  Rarissime  modo  aliquantum  crepitans  iste  audieba- 
tur, ex  quo  concluderem , plus  minusve  lymphae  plasticae  in  arteria 
aspera  iam  exsudatum  esse.  Facies  pueri  valde  rubicanda  ac  tu- 
mida, corpus  ipsum  sudore  obtectum  erat;  pulsus  arteriarum  cen- 
tum ac  viginti  quovis  temporis  minuto  numerabam  eosque  plenos 
ac  duros;  sitis  erat  permagna,  potus  deglutiendi  difficultas  nulla 
et  nullum  inflammationis  in  faucibus  vestigium.  Puer  ipse  conti- 
nuo nunc  hic  nunc  illic  iactabatur,  recentem  quaesiturus  semper 
corporis  situm,  quo  respiratio  levaretur;  cui  situs  tamen  erectus, 
capite  retrorsum  reflexo,  optime  respondere  videbatur.  Vomitus 
eidem  tartaro  stibiato  pluries  excitatus,  quo  lymphae  plasticae  ali- 
quantum utrum  eiectum  fuerit  nec  ne,  per  caudelam  adhibitam 
discernere  non  potui;  peracto  autem  eo  hirudines  tres  circa  laryn- 
gem applicari  iussi,  per  quas  multum  sanguinis  detrahebatur.  Ab 
hora  inde  nona,  qua  redibam  ad  aegrotum,  respiratio  aliquanto 
melior  obtinebat  ad  horam  undecimam  usque  et  dimidium,  tussis 

ac  respirationis  sonus  autem  perstabat  idem,  pulsus  arteriarum  haud 
adeo  frequentes  sed  pleni,  facies  minus  inflata  sudorque  decreve- 
rant. Quae  cum  ita  essent  hunc  exhiberi  iussi  linctum: 

Rec. : Camphorae 

Sulphuris  stibiati  rubri  ana  gr.  jjj 
Mucilaginis  gummi  arabici  unc.  semis 
Syrupi  Althaeae  unciam  unam. 

M.  F.  linctus  D.  S.  horis  alternis  cochlear  minus  porrigatur. 

Ipsis  Idibus  Octobribus  mater  mane  referebat  filii  respirationem 
ad  horam  secundam  usque  matutinam  multum  levatam,  tum  vero 
pluries  ita  impeditam  processisse,  ut  multoties  de  suffocando  eo 
verita  fuerit,  usque  dum  diluculo  appropinquante  statum  istum  ali- 
quanto pacatiorem  conspexisset;  qualem  nos  ipsi  quoque  circa  ho- 
ram octavam  matutinam  deprehendimus,  i.  e.  hesterno  haud  peio- 
rem. Tussis  atque  raucedo  haud  mutatae,  respiratio  perquam  dif- 
ficilis, calor  corporis  naturali  multo  inferior,  sudor  omnis  suppres- 
sus; pulsus  arteriarum  haud  adeo  pleni,  aliquanto  rariores  sentie- 
bantur atque  vespera  praeterlapsa;  lotium  ab  homine  sano  missum 
videbatur,  alvi  ratio  omnino  sana.  Quibus  observatis  haec  prae- 
scripsimus : 

Rec. : Hydrargyri  muriat.  mitis  gr.  duodecim 
Sach.  albi  scrupulos  duodecim 
M.  Divid.  in  xjj  partes  aequales  D.  S.  horis  alternis  pulvis 
exhibeatur  unus. 

Rec.:  Camphorae  grana  quatuor 

Sulphuris  stibiati  rubri  grana  tria 
Mucilaginis  gummi  arabici  unciam  semis 
Syrupi  Althaeae  unciam  unam 
M.  D.  S.  horis  alternis  cochlear  detur  minus. 

Utrumque  igitur  medicamen  alternis  vicibus  per  singulas  aegroto 
suppeditatum  horas.  Collum  emplastro  vesicante  circumdatum. 
Circa  horam  decimam  idem  perstabat  in  universum  aegroti  status, 
per  intervalla  tamen  adeo  levatus,  quantum  pater  adseverabat,  ut 
puer  hilaris  crepundiis  suis  luderet.  Hora  prima  audita  mater  lacry- 
mans  puerum  per  plures  iterum  paroxysmos  suffocationis  periculum 
subiisse  retulit.  Respiratio  nobis  ipsis  multo  impeditior  visa;  tussis 
rarior,  sonus  eius  altus  et  acutus,  statusque  pueri  omnis  circa  ho- 
ram septimam  adeo  funestus  erat,  ut  eum  iam  iam  suffocatum  iri 
metueremus.  Faciem,  genis  rubicundis  labiisque  lividis  exceptis,  pal- 
lidam reperimus,  tactu  frigidam  sicut  integrum  corpus,  fiigidoque 
et  viscoso  sudore  suffusam.  Bulbi  oculorum  horrendum  in  modum 
prominebant  ac  convellebantur.  Pulsus  arteriarum  tactum  fugie- 
bant, ut  rarissimi  tantum  iique  debilissimi  sentirentur.  Respiratio- 
nis sonitus  crepitans  audiebatur  descriptu  difficillimus,  qualis  in  mo- 
ribundis percipitur,  haud  dubie  inde  hic  deducendus,  quod  lympha 
plastica  polyformis,  qualis  posthac  describetur,  glottidem  obturaret. 
Puer  situ  corporis  semper  mutando  respirationem  omni  modo  leva- 
turus, per  erectum  maxime  corpus,  capite  aliquantum  reflexo  suum 
obtinuit  finem.  Si  quod  aliud  medicamen  secundum  theoriae  prin- 
cipia aliorumque  medicorum  experientias,  emeticum  huic  funesto 
aegroti  statui  optime  responsurum  erat.  Quapropter  praescriptum 
a nobis 

Rec. : R.ad.  Ipecacuanhae 

Sachari  albi  ana  scrupul.  unum 

M.  Div.  in  duas  partes  aequales  D.  S. 

Quovis  horae  quadrante  pulvis  detur  unus. 

Quem  utrumque  mater  circa  horam  nonam  incassum  suppeditatum 

retulit,  eamque  ob  causam  pharmacopolam  a se  consultum  aliud  ex- 
hibuisse vomitorium  ( vinum  quidem  stibiatum}  cuius  vel  tria  iam 
instillata  cochlearia  minora  spem  fefellissent.  Ad  quam  tandem 
explendam  nos  ipsi  duo  alia  addimus,  quibus  lymphae  plasticae 
aliquantum  saltem  eiectum,  et  deplorandum  pueri  statum  ita  paulo 
levatum  iri  speraremus.  Exoptatus  defuit  eventus.  Inanes  prodi- 
bant solum  vomendi  conatus , horrendis  admodum  stipati  convulsio- 
nibus, quibus  cessantibus  respiratio  aliquanto  tardior,  stertorosa 
veluti  in  moribundis  incedebat  , ut  morte  nihil  certius  intra 
pauca  temporis  momenta  metuendum  esset.  Haud  parum  inde 
miratus  parentes  postridie  referentes  audiebam,  puerum  tribus  de- 
mum horis  post  exspirasse,  plura  etiam  convulsiva  ac  suffocativa 
symptomata  ante  expertum.  Pueri  dissecandi  licentiam  haud  faci- 
lem nactus  quam  per  domum  miseram  obscuramque  vespera  tantum 
candelaque  adhibita  explere  poteram,  arteriam  primum  asperam 
denudabam,  eaque  leviter  modo  incisa  liquorem  extemplo  tenuem 
spumosum,  albidum,  subviridem  obvium  habui,  quo  vel  integra 
arteria  aspera  posthac  dissecta,  ad  laryngem  usque  referta  erat. 
Alius  humor  isque  spissior  nec  minus  subviridis  arteriam  asperam 
laryngemque  internas  obducebat  omnes,  epiglottide  quidem  externa 
libera  missa.  Observatu  dignissimus  etiam  crassior  quidam  lymphae 
plasticae  funiculus  erat,  qui  a cartilagine  cricoidea  posteriore  ad 
infimam  usque  arteriam  asperam  dependens  plurimum  profecto  ad 
puerum  suffocandum  contribuisset.  Funiculus  iste  subviridis  et  teres 
in  spiritum  vini  dein  immissus  in  latitudinem  magis  expandebatur. 
Membranae  pituitosae  sub  exsudata  lympha  latentis  inflammatio  talis 
erat,  qualem  nunquam  vidimus.  Rubicanda  perintegrum  eius  tra- 
ctum clare  discernebantur  puncta  minora,  quae  glandularum  mu- 
cosarum orificia  duximus.  Bronchias  in  pulmonum  parenchyma 


usque  persecuti  albicante  quodam,  viridi  ac  tenui  humore  reple- 
tas, pulmones  ipsos  aere  valde  distentos,  faciemque  eorum  exter- 
nam integram  albicantem,  internam  contra  per  sanguinem  ibi  sug- 
gestum, rubro  tinctam  colore  deprehendimus,  (num  forte  sanguis 
in  mortuo  demum  puero,  Ipso  suo  collectus  ibi  fuerit  pondere?) 
interioresque  cordis  cavitates  pariter  atque  vasa  maiora  sanguiduca 
polyposis  sic  dictis  concrementis  referta,  quae  sane  ad  impeditum 
sanguinis  circuitum  referenda  essent. 


EP  i crisis. 

Praeter  infestum  maxime  sanitati  domicilium  vix  ullam  morbi 
huius  nati  rationem  attulerim,  neque  a vero  tantum  abludentem, 
quae  funestum  praeprimis  eius  eventum  produxisse  non  contenda- 
tur. Quum  prodroma  tracheitidis  symptomata,  raucedo  inquam  et 
peculiaris  tussis  sonitus  a parentibus  negligerentur , triduum  iam 
morbus  perduraverat,  antequam  arcessitus  essem,  quo  tempore  larga 
lymphae  plasticae  copia  haud  dubie  iam  exsudata  fuit.  Qui  steni- 
cus  obtinebat  a principio  morbi  character,  antiphlogisticam  medendi 
methodum  suasit  aptissimam;  proxima  autem  meridie  obvius  ille 
praeter  vesicatorium , quod  per  quatuor  horas  collo  impositum  ali- 
quam iam  exseruisset  vim,  suris  etiam  sinapismos  applicari  iussisset, 
ut  qui  duplex  epispasticorum  medicaminum  effectus  haud  nocivus 
extitisset.  Nec  moschum  camphorae  postposuissem,  nisi  summa 
parentum  egestas  pretiosi  illius  medicaminis  usum  nostris  praeser- 
tim temporibus  vetuisset.  Quod  incassum  adhibebatur  hora  septima 
vespertina  efficacissimum  alias  emeticum,  dictis  iam  in  commenta- 
tione nostra  de  usu  emeticorum  in  ultimo  morbi  huius  stadio  peni- 
tus respondet,  licet  indicatio  eorum  perraro  ita  determinata  prodeat. 

Moschi  forte  connubium  cum  sat  larga  sulphuris  stibiati  rubri  co- 
pia, aegroto  propinatum,  ad  quod  in  pluribus  iam  casibus  tanquam 
ad  anchoram  sacram  haud  frustra  confugerimus,  meliorem  etiam 
rerum  eventum  produxisset. 


IX. 

Mense  Novembri  anni  1807  puella  duorum  annorum,  sani  cete- 
rum plethoricique  habitus  post  gravius  refrigerium , vehementi  rau- 
cedine ac  tussi  correpta,  cuius  sonus  peculiaris  matris  attentionem 
in  tantum  movebat,  ut  me  statim  arcesseret.  Tussis  exacte  sonum 
in  tracheitide  solemnem  prae  se  ferebat,  licet  sola  cum  raucedine 
morbum  significaret  praesentem  neque  ullum  febris  vestigium  detegi 
posset.  Tartarus  stibiatus  a nobis  suppeditatus,  quo  pluries  vomi- 
tus movebatur.  Ad  vesperam  redux  factus  ad  puellam  invisendam 
febrem  observabam  sat  gravem  synochaeque  charactere  notatam, 
qualis  in  puella  robusta  admodumque  valida  non  posset  non  obser- 
vari. Respiratio  cum  aliquo  procedebat  nisu,  inspirationis  sonus 
trahens  et  sibilans  exaudiebatur;  tussis  quidem  frequentior  sed  pro- 
funda magis  quam  acuta  quoad  sonum,  nec  crepitansj  obtinebat. 
Hinc  circa  laryngem  tres  applicari  iussimus  hirudines,  sanguinis 
missionem  sat  diu  sustineri  et  linctum  insuper  saepius  iam  comme- 
moratum e camphora  quidem  ac  sulphure  stibiato  rubro  confectum 
horis  alternis  exhiberi.  Versus  horam  decimam  raucedo  ac  tussis 
sonus  perstabant  iidem,  respiratio  contra  multo  melior,  febris  haud 
adeo  gravis,  pulsus  arteriarum  ante  pleni  nunc  multo  minores,  satis- 
que frequentes  incedebant,  ac  facies  pallida  sat  largam  sanguinis 
iacturam  puellam  expertam  esse  docebat.  Per  noctem  respiratio 

recens  quidem  impedita,  sed  non  adeo  difficilis  observata,  atque 
ante  sanguinem  missum;  post  mediamque  noctem  sudor  promotus 
ad  diluculum  usque  pertinuit.  Circa  horam  octavam  matutinam 
raucedo  quidem  eadem  nobis  oblata,  respirandi  autem  difficultas 
plane  nulla,  sonus  tussis  omnino  mutatus,  ut  aliquantum  crepitans 
exaudiretur,  licet  nihil  per  eam  eiiceretur,  febris  plane  nulla,  et 
puella  ceterum  alacris  videbatur.  Praescriptum  continuari  iussimus 
linctum,  granis  quidem  duobus  sulphuris  stibiati  rubri,  quae  com- 
prehenderet, ad  tria  adauctis.  Versus  vesperam  respiratio  aliquanto 
difficilior  visa,  aegrota  de  laryngis  doloribus  praeter  consuetudinem 
conquesta,  et  frequentiores  minoresque  arteriarum  pulsus  una  cum 
aucto  humidoque  corporis  calore  febrem  haud  dubiam  mittebant, 
quae  circa  horam  decimam  ad  mediam  usque  noctem  multum  in- 
cresceret, qua  per  auctum  sudorem  remissio  eius  producta.  Medica- 
minibus internis  emplastrum  vesicans  adiecimus  collo  imponendum. 
Proximo  mane  horam  versus  nonam  respirationem  omnino  sanam 
deprehendimus,  febris  vestigium  nullum , raucedinem  imminutam  et 
tussim  catarrhali  magis  comparandam,  interdum  quidem  valde  cre- 
pitantem, absque  tamen  aliquid  per  eam  reiiceretur.  Ad  vesperam 
febris  aliquantum  recrudescere  visa,  sed  in  exiguo  tantum  gradu. 
Piespiratio  perstabat  tranquilla,  nec  tussis  neque  raucedo  mutatae, 
verum  intra  paucos  dies  per  continuatum  linctus  illius  usum  peni- 
tus fugatae  puellam  abhinc  sanam  miserunt. 

Epicrisis. 

Cuius  morbi  historia  nos  primum  tracheitidem  haud  semper  a 
principio  statim  cum  impedita  respiratione  coniunctam  incedere  do- 
cet, tum  morbum  ipsum  sat  distinctas  subire  remissiones,  tussim- 


193 


que  interdum  per  eum  profundius  sonare  ita  ut  asthmatis  Miliaris 
diagnosis  neutiquam  in  his  duobus  posterioribus  signis  verti  possit, 
quantum  Wichmannus  contenderit.  Morbus  iste  synochae  prae  se 
tulit  characterem,  quem  a principio  statim  emetico  hirudinibusque 
adhibitis  prompte  suppressimus , itaque  camphorae  sulphurisque  sti- 
biati  rubri  viribus  viam  stravimus,  quae  missis  illis  remediis,  morbi 
vehementiam  infringentibus,  non  solum  inutiles,  verum  etiam  nocivae 
extiturae  fuissent.  Quod  altera  vespera  applicabatur  vesicatorium, 
utilissimum  profecto  erat  tum  ad  respirationem  expediendam,  tum 
ad  dolores  laryngis  fugandos,  de  quibus  puella  conquereretur. 


X. 

Pridie  Idus  Novembres  anni  1807  infans  biennis,  Doctoris  Paven- 
stedtii,  affinis  mei  soboles,  subito  raucedine  quadam  tussique  infe- 
stabatur, quae  peculiarem  edebat  sonum  et  respirationem  ita  anxiam 
et  impeditam  secum  ducebat,  ut  illam  iterum  iterumque  erectam 
e cunabulis  a nutrice  tolli  oporteret.  Quod  funestum  tracheitidis 
symptoma  ignorans  ea,  ut  quae  respirationem  alternis  vicibus  libe- 
riorem videret,  nullam  non  navabat  operam,  ut  infantem  somno 
placaret,  quem  versus  matutinum  tempus  vere  obtinuit.  Iam  rau- 
cedine et  tussi  respirandique  difficultate  mane  plane  deficientibus, 
de  eo  quod  noctu  obtigisset  ad  parentes  de  dilecta  sobole,  quam 
solam  haberent,  valde  sollicitos  ne  verbum  quidem  retulit,  qui  eam 
frigido  isto  die  multum  sub  dio  commorari  paterentur.  Hora  octava 
vespertina  quum  in  cunis  reponeretur,  cum  raucedine  anxietas 
etiam  quaedam  repetitis  vicibus  redibat,  per  quam  e cunis  se  tolli 

infans  efflagitaret.  Parentes  hora  demum  decima  de  hoc  infantis 
sui  statu  certiores  facti  nec  periculum  morbi  intuentes  precibus  me 
confestim  adibant  ut  catarrhalem  infantis  tussim  remedio  aliquo 
sedarem.  Affinis  vero  mei  domum  hora  undecima  ipse  ingressus, 
conceptam  de  vero  infantis  morbo,  tracheitide  quidem,  suspicionem 
omnibus  proh  dolor!  indiciis  confirmatam  vidi;  parentibus  etiam 
mihi  referentibus,  ab,  hora  inde  decima  infantis  statum  multo  peio- 
rem incessisse.  Respirationem  observabam  difficilem,  tussim  aspe- 
ram, infimaque  vocis  contentione,  quae  Bassus  audit,  peractam, 
vocem  plane  raucam,  ut  quae  infans  dicturus  esset,  percipere  non 
possem;  febrem  sat  vegetam,  pulsus  arteriarum  frequentes,  et  pro 
tenera  infantis  aetate  iusto  pleniores  ac  duriores,  corpus  perquam 
calidum,  vultum  rubore  suffusum,  aliquantum  inflatum,  sitim  ve- 
hementem, animi  anxietatem  permagnam  ut  nullo  modo  infans  in 
lectulo  retineri  posset,  sed  semper  in  gremio  nutricis  residere  cupe- 
ret.  Initium  aegroti  curandi  ab  emetico  factum: 

Rec. : Tartari  stibiati  grana  tria 

Aquae  fontanae  destillatae  drachmas  quatuor 
Oxymellis  squillitici  drachmas  duas 
M.  D.  S.  Quovis  horae  quadrante  cochlear  minus  pro- 
pinetur. 

Quo  vero  medicamento  fere  omni  consumto,  haustaque  insuper 
larga  chamomillarum  infusi  copia  dum  vestimentis  probe  velatus 
aeger  per  conclave  circumgestabatur,  nec  vomitus  excitatus  nec  re- 
spiratio levata  sed  longe  difficilior  audita.  Quapropter  ad  hirudi- 
nes confugimus  circa  laryngem  applicandas;  quibus  vix  sanguinem 
sugentibus  respiratio  hucusque  anxia  continuo  levata,  vomitus  plu- 
ries motus,  praeter  chamomillarum  autem  infusum  et  pituitae  ali- 


quantum  nihil  aliud  per  eum  reiectum.  Iam  respiratione  tranquil* 
liori  facta  febreque  diminuta  praescripsimus: 

Piec. : Camphorae  grana  tria 

Sulphuris  stibiati  rubri  grana  duo 
Mucilaginis  g.  arab.  unciam  semis 
Syrupi  Althaeae  unciam  unam 
M.  D.  S.  horis  alternis  cochlear  detur  minus. 

Ree. : Hydrarg.  muriatici  mitis  gr.  unum 
Sachari  albi  scrupulum  unum 
M.  D.  in  octuplo  S.  horis  alternis  pulvis  sumatur  unus. 

Quae  medicamina  modo  saepius  iam  laudato  propinata,  duobus 
proximis  diebus  largior  cutis  insecuta  transpiratio , per  quam  febris 
omnis  cessaret  et  respiratio  expedita  prodiret ; licet  tussis  sonus  atque 
raucedo  per  integrum  diem  perstarent.  Consumta  ad  vesperam 
medicamenta  iam  repetita,  hydrargyri  tamem  muriatici  mitis  pul- 
veres horis  modo  ternis  sumti,  ob  suscitatam  diarrhoeam  iusto  co- 
piosiorem. Nocte  tranquilla  peracta  aeger  mane  multum  sudabat, 
respiratio  omnino  sana  ac  tussis  sonus  raucedoque  valde  mutata 
procedebant , febris  vestigium  aderat  nullum , animusque  tam  hilaris 
ut  per  integrum  diem  infans  in  lectulo  luderet.  Alvo  laxiori  per 
vesperam  antecedentem  pluries  soluta,  usu  hydrargyri  misso,  linctum 
modo  e camphora  sulphureque  stibiato  rubro  paratum,  porrigi  ius- 
simus,  quo  tussis  atque  raucedo  penitus  tandem  fugatae. 

XI. 

A.  XI.  calendas  Novembres  anni  1807  D’01eirius  Med.  Doctor  ad 
invisendum  secum  sellularii  cuiusdam  filium  me  invitavit,  qui  tra- 
cheitide laboraret.  Puerum  quartum  iam  aetatis  suae  annum  agen- 
tem, valde  robustum  semperque  fere  sanum  parentes  per  vesperam 
praeterlapsam  bene  valuisse  adhuc  referebant,  excepta  quadam  lo- 
quelae raucedine,  quam  in  eo  observarint,  sed  lusu  sub  Iove  coena- 
que  posthac  sumta  puerum  probe  dilectatum;  primo  dein  somno, 
spiritu  repente  suppresso  excitatum  e lectulo  suo  ad  matris  illum 
confugisse,  quae  surrexerit  in  sinum  eum  receptura  suum;  hora 
tertia  matutina  anxietatem  eius  valde  adauctam,  ipsum  bis  convul- 
sionibus correptum  pluriesque  sponte  vomuisse;  tussim  sat  crebram 
continuo  sonum  prae  se  tulisse  tracheitidi  solemnem ; hora  sexta 
respirationem  adeo  impeditam  processisse,  ut  supino  tantum  cor- 
poris situ  fieri  potuisset,  faciem  caeruleam  frigidamque  observari, 
ut  iam  iam  mortem  eius  metuerent.  Quum  uterque  hora  octava 
accesseramus  vix  ac  ne  vix  quidem  persuadere  mihi  potui,  morbum 
hunc  proxima  demum  nocte  natum  esse,  ut  per  quem  respiratio 
adeo  difficilis  procederet,  qualis  brevi  ante  mortem  observari  adso- 
let.  Inspirationem  observabam  profundam,  exspirationem  sibilan- 
tem magis,  sonum  tussis  plane  eundem  atque  in  tracheitide  obvium, 
loquelam  adeo  raucam,  ut  quae  puer  dicturus  erat,  percipere  non 
possem;  faciem  rubicundam  ac  turgidam,  totum  corpus  calidissi- 
mum, pulsus  arteriarum  frequentes  ac  plenos,  sitim  modicam  ac 
deglutitionem  expeditam.  Emetici  confestim  exhibendi  auctor  extiti 
secundum  hanc  formulam: 

Piec.  Tartari  stibiati  grana  tria 

Solv.  in  aquae  fontanae  unciis  tribus 
D.  ad  vitrum. 

cuius  solutionis  quovis  horae  quadrante  cochlearis  dimidium  ab 
aegroto  sumeretur.  Per  obstinatum  autem  pueri  arbitrium , quo 
omnia  aversatus  medicamina  solutionem  illam  semper  reiiceret,  pul- 
verem substituere  coactus  sum,  per  singula  horae  dimidiae  inter- 
valla sumendum: 

Rec.  Rad.  Ipecac.  gr.  quatuor 

Sachari  albi  scrupulum  semis 
M.  D.  in  quadruplo. 

Tribus  tandem  dosibus  eiusmodi  obtrusis  ter  vomuit  puer  et 
nihil  quidem  nisi  aquam,  pituitam  albam  ac  bilem.  Continua  eius 
vociferatione  quum  suffocationis  periculum  adaugeretur,  duas,  quas 
obtinere  modo  possemus,  hirudines  circa  laryngem  poni,  sanguinis 
missionem  quantum  posset,  sustineri  vomituque  cessante  hunc  simul 
pulverem  exhiberi  iussimus: 

Rec. : Hydrargyri  muriat.  mitis  gr.  unum 
Sachari  albi  scrupulum  unum 
M.  D.  in  octuplo  S.  per  singulas  horas  pulvis  propinetur 
unus. 

Praeter  omnem  spem,  fore  ut  aeger  pulveres  istos  haud  magna 
cum  difficultate  hausturus  esset,  summa  vi  non  nisi  adhibita  ab  eo 
impetratum  ut  eos  deglutiret.  Versus  horam  duodecimam  respi- 
randi difficultas  pariter  atque  febris  remisere,  quarum  prior  tamen 
circa  tertiam  horam  aliquantum  recrudescere  visa,  quapropter  vesi- 
catorium  collo  applicitum.  Hora  quinta  largo  suffundebatur  puer 
sudore,  et  respiratio  liberior  procedebat,  ita  ut  per  somnum  nullus 
fere  exaudiretur  strepitus,  ipseque  in  horizontali  recumbere  posset 
corporis  situ.  Tussis  rarior  et  plorando  tantum  excitata  compare- 


193 


bat.  Hinc  pulveres  iidem  repetiti.  Hora  iam  decima  respiratio 
eadem  expedita  procedebat,  inspiratio  autem  sonum  magis  obscurum 
edebat,  quam  tempore  pomeridiano.  Per  tussim  lymphae  plasticae 
aliquantum  solutum  proditurum  videbatur,  quantum  e sono  illo 
crepitanti,  descriptu  quidem  difficillimo  iudicari  potuit.  Pulveribus 
illis  alvus  rite  soluta  neque  ulla  diarrhoea  excitata  ac  febris  mode- 
rata fuit.  Postridie  hora  octava  mater  puerum  circa  horam  octa- 
vam matutinam  in  gravi  admodum  suffocationis  periculo  versatum, 
permultum  tussivisse  nec  quidquam  eiicisse  retulit.  Per  somnum 
quem  iam  capiebat,  inspiratio  quidem  profundior  sonabat,  exspira- 
tio vero  pacata,  et  febris  modica  observatae.  Vesicatorium  effica- 
cissimum  extitit,  hydrargyri  muriatici  mitis  usus  continuatus.  Hora 
duodecima  alvum  posuit  laxam  eamque  copiosam,  hilari  erat  animo 
et  prandere  cupiens  panem  bis  coctum  lacteque  attenuato  emolli- 
tum comedit.  Hora  tertia  pomeridiana  tussis  gravior  et  respiratio 
molestior  nec  tamen  adeo  impedita  atque  ante  incessere.  Die  23 
mensis  eiusdem  post  noctem  quiete  transactam,  superstitem  tamen 
aliquam  observabam  adhuc  febrem,  tonsillasque  dextri  colli  aliquan- 
tum tumidas,  nullum  autem  gingivarum  tumorem,  nec  per  tussim 
nunc  multo  rariorem  sonus  in  tracheitide  solemnis  ille  amplius  au- 
ditus. Ob  laxiorem  alvum  missus  hydrargyri  usus  eique  linctus 
substitutus : 

Ree.:  Syrupi  Althaeae  unciam  unam 

Mucilaginis  gummi  arabici  unciam  semis 
Sulphuris  stibiati  rubri  grana  tria 
M.  F.  linctus.  D.  S.  horis  alternis  cochlear  minus  porrigatur. 

Ad  vesperam  febris  aliquantum  adaucta,  haud  dubie  per  copiosum 
carnium  iusculi  usum,  a parentibus  clam  nobis  suppeditati.  Postridie 

vicesimo  quarto  mensis  die  tussis  adhuc  frequens  eum  vexabat,  sed 
catarrhalis  modo,  per  quam  lymphae  plasticae  aliquantum  semper 
abstrudi  videretur  cuique  solus  linctus  illius  usus  per  aliquot  dies 
adhuc  continuatus  sufficeret  prorsus  sedandae.  Ita  puer  ad  prio- 
rem  sanitatis  statum  revocatus. 

Ep  i crisis. 

Subitaneus  morbi  huius  ortus  per  sthenicam  haud  dubie  in- 
flammationis indolem  atroces  illas  nervorum  turbas  produxit,  quae 
vomitorio  adhibito  sanguineque  misso  prompte  sedarentur.  Hydrar- 
gyrum  muriaticum  mite  solum  a nobis  praescriptum,  quod  puer 
obstinate  omnium  medicaminum  usum  renueret,  neque  ullam  relin- 
queret spem  fore  ut  camphoram  assumeret.  Huc  accessit  quod  in 
puero  robusto  obesoque  diarrhoea  forte  subnata  haud  valde  timenda 
esset.  Neque  salutarem  medicaminis  huius  effectum,  quem  spera- 
remus, eventus  fefellit,  qui  neque  emetico  praemisso,  neque  san- 
guine ante  subtracto  impetrari  potuisset.  An  hora  duodecima  iam  tam 
distincta  symptomatum  principum  remissio  a nobis  observata  fuerit, 
qualem  parentes  sanguinem  missum  statim  insecutam  adfirmarunt? 
Neutiquam  profecto1.  Nec  qui  hydrargyri  modum  agendi  perspexe- 
rit, tale  quid  contendere  audeat. 


XII. 

A.  octavas  calendas  Novembres  anni  13 07  per  humidam  atque 
nebulosam  tempestatem,  quae  totum  obtineret  diem,  infans  sesqui- 
ennis  sat  validus  ceterum  et  sanus,  cuius  parentes  domunculam 

humidam  urbis  s.  d.  novae  (Neustadt)  haud  procul  a flumine  Vi- 
surgi urbem  nostram  alluente,  inhabitabant,  mane  raucedine  tussi- 
que sat  violenta  correptus  est,  quae  versus  vesperam  etiam  incres- 
ceret. Tussis  sonus  ita  novus  anxiusque  matri  videbatur,  ut  pro- 
ximo mane  medici  de  eo  consulendi  consilium  caperet.  Atqui  prima 
iam  morbi  nocte  plura  suffocandi  pueri  symptomata  supervenere; 
matutino  vero  tempore  respiratio  ita  expedita  denuo  procedebat, 
ut  qui  arcessitus  esset  medicus,  morbi  periculum  haud  magni  aestu- 
mans linctum  solum  e syrupo  Althaeae,  mucilagine  gummi  arab.  et 
liquore  c.  c.  succinato  paratum  praescriberet.  Hinc  omnibus  ad 
meridiem  in  peiora  ruentibus  et  respiratione  praeprimis  versus  ves- 
peram adeo  impedita  ut  puerum  iam  iam  suffocatum  iri  mater  me- 
tueret, medicus  ipse  forte  mihi  obvius  factus  me  rogavit,  ut  com- 
mune secum  aegroto  ferrem  auxilium.  In  cunis  iacentem  depre- 
hendimus illum,  respirationem  peractu  difficillimam,  inspirationem 
quidem  profunde  sonantem,  exspirationem  altissimam  et  sibilantem ; 
tussim  modicam,  per  fletum  pueri  modo  obviam  et  praeter  soli- 
tum, qui  audiretur  sonum,  aliquantum  crepitantem,  quo  lympham 
exsudatam  et  forte  iam  resolutam  existere  concludimus.  Pulsus 
arteriarum  perquam  exiles  adeoque  frequentes  erant  ut  numerus 
eorum  comprehendi  non  posset;  facies^  pallida,  labia  livida,  oculo- 
rum bulbi  per  continuas  convulsiones  sursum  semper  torti,  quales 
et  posthac  in  omnibus  fere  aegrotis  eiusmodi  observavimus.  Qui- 
bus perpensis,  emeticum  ex  ipecacuanha  continuo  propinandum  at- 
que tum  grani  dimidium  hydrargyri  muriat.  mitis  cum  aequa  moschi 
dosi  exhibendum  suasimus.  Post  quatuor  horas  reversis  nobis  mater 
infantem  cum  tanto  vomuisse  nisu  referebat,  ut  pluries  suffocatio- 
nem eius  metuisset;  post  aliquantum  vero  temporis  respirationem 
multum  levatam  ipsumque  infantem  in  universum  restaurari  sibi 


visum  esse,  nec  horam  tamen  integram  praeterlapsam;  cum  omnis 
iste  status  in  peius  ruisset,  qualem  nos  ipsi  iam  deprehendebamus, 
ita  quidem  gravem,  ut  spes  omnis  mane  iam  valde  exigua  de  recu- 
peranda aegri  salute  me  nunc  destitueret.  Hinc,  qui  sequuntur 
pulveres  praescripti : 

Rec. : Hydrarg.  muriat.  mitis 

Moschi  optimi  ana  gr.  unum 
Sachari  albi  scrupulum  unum 

M.  D.  in  sextuplo  S.  per  singulas  horas  pulvis  exhibeatur  unus. 
Praeterea  linctum  commendavimus  sequentem: 

Rec. : Sulphuris  stibiati  rubri  grana  duo 

Mucilaginis  gummi  arabici  unciam  semis 
Syrupi  Althaeae  unciam  unam 
M.  D.  S.  horis  alternis  cochlear  detur  minus. 

Alternis  etiam  horis  naphthae  vitrioli  aliquantum  phialae  infusum 
naribus  admovebatur;  sed  hora  nona  vespertina  infans  morbo  succu- 
buit, multas  ante  convulsiones  adhuc  expertus. 

Eplcrisis. 

Cuius  morbi  historia  nos  aperte  docet,  remedia  statim  ab  eius  prin- 
cipio maxime  festinanda  esse,  propterea  quod  periculum  in  levissima 
versetur  mora,  qualis  in  hoc  obtinebat  casu.  Quo  tempore  primum 
videbam  infantem  per  respirationis  incessum  haud  dubium  iudicatu' 
erat,  sat. largam  lymphae  plasticae  copiam  iam  exsudatam  prostare, 
per  eamque  ipsam  inflammationis  vim  vel  infractam  vel  quod  magis  - 
etiam  arridet,  penitus  prostratam  iacere.  Neutiquam  igitur  consul- 

tum  erat,  inflammationem  istam  a principio  forte  sthenicam  hirudi- 
nibus expugnare,  quae  per  praesentem  iam  asthenicum  eius  chara- 
cterem, sanguine  misso  etiam  auctum,  copiosiorem  profecto  lymphae 
plasticae  congeriem  non  potuissent  non  provocare;  qualem  immo- 
dicam illam  in  pneumoniis  asthenicis  saepe  obviam  habemus  et  mi- 
nus quidem  communi  virium  defectu  per  sanguinem  missum  nato, 
quantum  in  vulgus  credunt,  quam  potius  nimia,  quae  illo  provo- 
cata fuerit  misso,  lymphae  exsudatae  copia,  funestam,  qua  aegri 
suffocentur.  Quod  nostro  ferendum  erat  aegro  auxilium,  in  quatuor 
in  primis  indicationibus  videbatur  mihi  verti  explendis.  Prima  qui- 
dem, qua  inflammatio  deleretur,  altera,  qua  exsudata  lympha  pro- 
pelleretur, tertia,  qua  arteriae  asperae  spasmo  mederemur,  quarta 
denique  qua  vires  aegri  reparandae  essent.  Primum  illum  finem 
camphora  et  hydrargyro  muriatico  miti,  alterum  emetico  et  sulphu- 
ris stibiati  rubri  usu,  tertium  moschi  illo  obtinere  conati  sumus. 
Vesicatorium  tum  inflammationi  tum  arteriae  asperae  spasmo  fugan- 
dis, nec  non  naphtha  spasmo  isti  pariter  tollendo  atque  inhibendae 
humoris  pathici  secretioni  respondere  videbantur. 


XIII. 

Pridie  nonas  Februarias  anni  1808  puer  duorum  annorum,  Ett- 
leri,  consulis  Hispanici  hic  degentis,  filius  tanta  opprimebatur  rau- 
cedine, ut,  quae  dicturus  esset,  intelligere  non  possent,  tussique 
simul  frequenti,  quae,  quantum  mater  adseverabat,  peculiarem  ede- 
ret sonum.  Quorum  duorum  symptomatum  vero  per  quatuor  dies, 
licet  quotidie  visum  veniremus  aegrum,  nihil  a nobis  observatum, 
usque  dum  a.  III.  idus  Februarias  circa  meridiem  prima  vice  tussim 

audiremus,  perfecte  atque  in  tracheitide  resonantem  atque  ex  proxima 
demum  nocte,  quantum  mater  adfirmahat,  ita  resonantem.  Caete- 
mm  nihil  obvium,  quod  respirationem  impediret,  febris  autem  cha- 
ractere synochae  stipata,  haud  amplius  praetervidenda.  Praeter  eme- 
ticum ab  initio  suppeditatum,  et  linctum  sulphure  stibiato  rubro 
mixtum , aegro  hucusque  nihil  exhibitum  erat.  Quam  primum  certa 
constaret  tracheitidis  diagnosis,  emeticum  repetitum,  tres  simul  hiru- 
dines circa  laryngem  appositae,  quibus  largior  mitteretur  sanguis, 
linctusque  ad  sequentem  formulam  praescriptus: 

Rec.:  Syrupi  Althaeae  unciam  unam 

Mucilaginis  gummi  arabici  unciam  semis 
Camphorae 

Sulphuris  stibiati  rubri  ana  grana  tria 
M.  D.  S.  horis  alternis  cochlear  minus  exhibeatur. 

Versus  vesperam  morbus  iam  talis  incedebat,  ut  febrem  mitiorem 
diceres,  nec  sonum  illum  crepitantem  per  fletum  aut  tussim  pueri 
obvium  semper  audires.  Mercuriales  nunc  praescripsimus  pulveres : 

Rec. : Hydrargyri  muriat.  mitis  gr.  unum 
Sach.  albi  scrupulum  unum 
M.  D.  in  sextuplo  S.  horis  alternis  pulvis  detur  unus. 

Oui  pulveres  alternis  igitur  cum  linctu  supra  laudato  vicibus  exhi- 
bebantur. Noctem  somno  quieto  aeger  transegit;  mane  tussis  im- 
petus sat  frequentes,  convulsivae  tussis  in  modum,  eum  vexabant, 
per  quam  facies  rubore  suffundebatur,  nihil  autem  eiiciebatur. 
Quidquid  porrigebatur  aegro,  haud  moleste  quidem  sed  cum  anxie- 
tate quadam  ab  eo  raptim  deglutitum,  tanquam  metueret,  ne  suf- 
focaretur. Propter  alvum  noctu  ad  horam  quintam  usque  matuti- 

nam  quinquies  exoneratam,  pulverum  mercurialium  usus  nunc  omnis 
missus.  Hora  prima  pomeridiana  puer  ludebat,  neque  ulla  respi? 
randi  difficultas  observabatur.  Linctu  sumto  vomitus  semper  exci- 
tatus, praeter  sputum  aliquanto  pituitosum  autem  nihil  aliud  omnino 
eiectum.  Hora  quinta  respiratio  aeque  expedita  procedebat,  vox 
rauca  tussisque  sonus  semper  crepitans  quidem  audiebantur.  Nec 
vomitus  nec  diarrhoea  rediere;  quapropter  pulveres  mercuri ales  repe- 
titi, et  quum  tussis  sonus  a tracheitidis  illo  solemni  haud  multum 
recederit,  vesicatorium  simul  collo  additum,  quo  sonus  ille  versus 
tempus  matutinum  aliquantum  mutatus.  Ob  respirationem  aliquanto 
peiorem,  nox  ut  plurimum  insomnis  ab  aegro  transacta,  et  nihil  nisi 
aquam  tepidam  quandoque  parcam  bibebat.  Mane  respiratio  cre- 
pitans et  aliquantum  tarda  observata,  thorace  quidem  haud  mul- 
tum per  eam  commota;  febris  aderat  modica,  somnus  nunc  conti- 
nuus , potus  crebrior  quandoque  parcus  haustus , panis  tosti  aliquan- 
tum ab  eo  sumtum.  Hora  prima  respiratio  fere  eadem  perstabat, 
per  intervalla  tantum  aliquanto  melior;  tussis  veluti  convulsiva  plu- 
res  repetebat  impetus;  hora  secunda  vomitus  redux  factus,  per 
quem,  quantum  quarta  observabam  hora,  plura  lymphae  plasticae 
frustula  subviridis  quidem  coloris  eiecta,  quae  una  cum  sputo  pitui- 
toso partim  valde  viscoso,  aquae  innabant.  Iam  tranquillior  aegroti 
status  incessit,  qualis  nobis  etiam  hora  quarta  pomeridiana  ille  visus. 
Ob  diarrhoeam  recrudescentem  hydrargyri  usu  misso,  linctus  supra 
memorati  cochlear  minus  cum  dimidio  tantum  horis  alternis  exhi- 
bendum curavimus.  Hinc  puer  admodum  hilaris  febrisque  omnis? 
expers  continuum  efflagitabat  lusum.  Hora  nona  vespertina  respi- 
ratio perstabat  eadem,  nec  nisi  per  lacrymationem  aut  tussim  sonus 
ille  crepitans  auditus.  Perraro  aliquid  a me  observatum,  dum  prope 
cunas  adstabam,  quod  difficilem  aut  molestam  respirationem  signi- 

ficaret.  Duo  frustula  lymphae  exsudatae  per  vomitum  deiuid 
feiecta.  Linctus  continuatus.  Ipsis  idibus  Februariis  ad  horam  quin- 
tam usque  matutinam  respiratio  pacata  processerat,  mox  autem 
impeditior  et  horam  septimam  versus  per  brev£  tempus  talis  audita; 
quantum  nutrix  disertis  referebat  Verbis,  quasi  Valvula  quaedam  per 
intervalla  eam  inhiberet.  Brevi  post  sat  grande  ac  tenue  lymphae 
plasticae  frustum  vdmitu  eiectum,  absque  aeger  tamen  multum  eo 
levatus  esset.  Raucedo  quidem  non  aucta,  tussis  vero  Sonus  acu- 
tior auditus  et  rarius  crepitans  ille,  per  quem  lymphae  plasticae 
aliquantum  solutum  significaretur.  Per  totam  noctem  multum  bibe- 
rat aeger  alvumque  semel  posuerat  admodum  laxam  et  copiosam; 
qua  propter  remoto  hydrargyro  hoc  substituimus  medicamentum: 

Rec.:  Syrupi  rad.  Senegae  unciam  unam 
Mucilag.  g.  arab.  unciam  semis 
Sulphuris  stibiati  rubri 
Camphorae  ana  grana  tria 

M.  F.  linctus  D.  S.  horis  alternis  cochlear  minus  suppeditetur. 

Hora  secunda  respiratio  haud  immutata  fuit,  inspirationis  sonus 
Valde  sibilans,  tussis  ille  percrepitans  interdum  auditus,  absque  ta- 
men aliquid  protruderetur.  Infans  ad  somnum  capiendum  proclivis' 
in  cunis  suis  semper  agitari  volebat.  Urina  limpida  parum  conti- 
nebat sedimenti,  nec  luteum  ostendit  unquam  colorem  furine  lai- 
teuse).  Multum  sitiebat  aeger,  nec  tamen1  multum  tino  bibebat 
haustu  ac  praeter  aliquantum  panis  per  totum  nihil  edebat  diem. 
Lymphae  exsudatae  aliquantum  interim  denuo  eiectum  fuit.  Hora 
quarta  respiratio  quum  molestior  atque  nunquam  hucusque  proce- 
deret, inspiratio  ita  traheretur  ut  conclave  vix  ingressum  offende- 
ret, et  tussis  sonus  percrepitans  audiretur,  absque  quidquam  tamen 

ea  protrusum  fuisset,  duo  propinavimus  emetica,  quorum  quodvis 
grana  decem  rad.  ipecacuanhae  contineret.  Quae  vomitus  multo 
post  demum  insecutus;  neque  in  sputis,  quam  diligentissime  per- 
quisitis vel  tantum  lymphae  plasticae  a nobis  detectum  esse  sincere 
profitemur.  Neque  e vestigio  nec  brevi  post  vomitum  respiratio 
melior  progressa;  ad  horam  decimam  vespertinam  saltem  fere  nihil 
in  ea  mutatum  fuit.  Hora  proxima  modo  post  vomitum  peractum 
lymphae  plasticae  non  nihil  tussiendo  iterum  eiectum,  quo  respi- 
ratio per  aliquot  temporis  minuta  aliquanto  facilior  redderetur.  Ab 
hora  inde  sexta  linctus  supra  memorati  usus  continuatus  inhibitaque 
iam  a matutino  inde  tempore  diarrhoea,  pulveres  simul  mercuriales 
alternis  cum  illo  vicibus  iussu  nostro  recens  exhibiti.  Circa  mediam 
noctem  gravior  infantem  tussis  incessit  paroxysmus,  quo  suscitatum 
per  vomitum  magnum  lymphae  exsudatae  frustum  eiectum,  quod 
continuo  faciliorem  adduxit  respirationem,  quantum  experientissimus 
Mohr,  Med.  Doctor,  qui  aegro  custos  per  noctem  adsideret,  inge- 
nue testatus  est.  Nunquam  peior  denuo  observata.  Proximo  mane 
omnino  expeditam  eam  reperimus,  ita  ut  praeter  tussis  sonum  ac 
raucedinem  adhuc  superstites,  nullum  tracheitidis  symptoma  am- 
plius perstaret.  Largior  nostram  praeprimis  movit  attentionem 
lymphae  copia  tum  vomendo  tum  tussiendo  per  noctem  eiecta,  quae 
omnem  hucusque  eiectam  illam  superaret,  diebus  insequentibus  de- 
inceps diminuta,  ita  ut  die  veneris  nihil  eius  amplius  animadverte- 
retur. Raucedo  ac  tussis  aliquanto  temporis  post  demum  dis- 

XIV. 

A.  XII.  calendas  Decembres  1808  eundem  infantem,  cuius  mor- 
bus in  historia  decima  descriptus  prostat,  raucedo  ac  tussis  subito 
invasere,  cuius  sonum  in  tracheitide  obvium  novimus.  Obscurius 
semper  nunquam  clarius  altiusve  ea  resonabat,  quum  parentes  nos 
arcessendos  curabant.  Infantem  dein  reperimus  in  gremio  matris 
sedentem  et  alacrem,  nec  praeter  raucedinem  tussimque  obscurio- 
rem ullum  aliud  tracheitidis  symptoma  nobis  oblatum.  Vomitu  hinc 
rad.  ipecacuanhae  pulvere  aliquoties  suscitato,  post  aliquot  horas 
linctum  e camphora  sulphureque  stibiato  rubro  paratum  exhiberi 
iussimus.  Die  lunae  circa  meridiem  raucedo  decreverat,  tussisque 
sonus  perstabat  idem.  Hora  quinta  pomeridiana  nihil  omnino  mu- 
tatum fuit,  infante  quidem  bene  valente  in  lectuloque  ludente. 
Proximo  Martis  Die  quum  raucedinem  modicam  tussisque  sonum  a 
catarrhali  plane  non  recedentem  observaremus,  linctum  e solo  sul- 
phure stibiato  rubro  paratum  praescripsimus,  matrem  simul  adhor- 
tati, ne  refrigerium  ullo  modo  admitteret. 


XV. 

A.  XVIII.  calendas  Ianuarias  a.  1808  puellam  duorum  annorum 
hucusque  sanam  suscepimus  curandam,  quae  tussi  per  exactam  iam 
hebdomadem  continua  atque  e proximo  Iovis  die  raucedine  etiam 
infestabatur;  quae  symptomata  parentes  hucusque  nihil  curantes, 
post  noctem  demum  lunae  ac  solis  dies  intercedentem  me  arcesse- 
bant, ut  qua  respirationis  difficultas  etiam  supervenisset.  Quum 
hora  demum  sexta  vespertina  ad  aegrotum  accessissem,  meliorem 

omnino  ante  meridiem  eius  statum,  nec  tantam  in  respirando  anxie- 
tatem atque  praeterlapsa  nocte  observatam  esse  audivimus,  versus 
crepusculum  autem  omnes  increvisse  respirationis  molestias.  Per 
tussim  catuli  latratum  prorsus  referentem,  vix  sputi  aliquid  proh 
dolor!  eiiciebatur.  Respiratio  sane  difficillima  in  inspirando  sibi- 
lantem ut  plurimum  et  magis  etiam  obscurum  sonum  edebat,  febris 
sat  vehemens  synochae  characterem  prae  se  ferebat ; potus  deglutiendi 
haud  exigua  difficultas,  faciesque  tumida  observatae.  Anteriori 
iam  collo’  quatuor  applicari  iussimus  hirudines,  simulque  hisce  in- 
ternis uti  medicaminibus: 

Rec.:  Infusi  Senecae  ex  drachma  una  rad.  parati  uncias 
quatuor 

Mncilag.  g.  arabici 
Syrup.  Althaeae  ana  unciam  unam 
M.  F.  linctus  D.  S.  horis  alternis  cochlear  maius  exhibeatur. 

Quo  cum  linctu  alternis  vicibus  sequentes  simul  suppeditati  pulveres  a 

Rec. : Hydrargyri  oxydulati  nigri  granum  semis 
Sachari  albi  scrupulum  unum 

M.  F.  pulv.  D.  D.  tales  doses  duodecim  S.  horis  alternis  pulvis 
detur  unus. 

Proximo  mane  a,  XVII.  calendas  Januarias,  mater  pariter  atque  chi- 
rurgus., qui  hirudines  applicuerat,  subtracto  ab  iis  sanguine  respir 
rationem  illico  multum  levatam,  omnemque  aegrotae  statum  magis, 
quietum  incessisse  referebant;  nec  tamen  tussis  sonus  aliquantum 
mutatus,  licet  aliquoties  catarrhalem  magis  referre  videretur?  No- 
tatu dignissimum  erat,  quod  exspiratio  hodierno  die  ob#usiqr,  in- 
spiratio magis  sibilans  audiretur.  Color  faciei,  pallidus  viriumque. 

languor  permagnus  observati.  Quum  per  tussim  in  arteria  aspera 
aliquid  resolutum  existere  videretur,  nec  clare  tamen  constaret,  col- 
lum vesicatorio  circumdari  iussimus,  quo  dubius  ille  lymphae  in 
arteria  aspera  exsudatae  status  in  clariorem  quidem  lucem  produ- 
ctus est,  neque  aegrotae  tamen  conatibus  reiiciendae  illius,  eventus 
respondit.  Respiratio  difficillima  semper,  facies  nunc  rubicunda, 
febrisque  vehementior  et  synochae  propior  quam  typho  visa.  Qua 
propter  emeticum  a nobis  praescriptum: 

Rec. : Rad.  Ipecacuanhae  grana  quindecim 
Divid.  in  tres  partes  aequales  D. 

Quibus  sumtis  post  horam  reliqua  continuarentur  medicamina. 
Alvus  interdiu  semel  tantum  soluta.  Proxima  die,  17  Decembris 
infantem  crebrius  vomuisse  audivimus,  nosque  plurimum  iuvit,  in 
iis,  quae  per  vomitum  eiecta  fuerant  seduloque  adservata,  plura 
detegere  frustula  minora,  viridis  quidem  coloris  et  lymphae  plasticae 
quoad  colorem  ac  spissitudinem  simillima,  quae  in  feminarum  ex 
enteritide  mortuarum  puerperali  cadaveribus  reperiuntur,  in  iis 
praeprimis  partibus,  ubi  per  spissiorem  suam  naturam  liquor  iste 
tenuiorem  quasi  format  membranam,  qualem  nos  ipsi  multoties 
observavimus.  Quae  lymphae  viridis  frusta  pituitae  flavae  illis  in- 
termixta erant.  Vomitu  finito  tranquillam  admodum  somno  trans- 
egit aegrota  noctem,  maneque  tam  bene  valebat,  ut  haud  sine 
magna  difficultate  matrem  eius  convincere  possemus,  nondum  omne 
vitae  periculum  superatum  esse.  Tussis  adhuc  perdurabat,  lym- 
phaeque viridis  frusta  continuo  per  eam  reiecta,  pulsus  arteriarum 
rariores,  neque  admodum  sani  observati.  Attamen  sonus  tussis 
catarrhalem  magis  referebat  ac  respiratio  omnino  facilior  incedebat. 
Qui  rerum  status  ad  vesperam  perstabat  idem,  febris  aliqua  exacer- 

batione,  quae  sentiretur,  excepta.  Potus  deglutiendi  difficultas 
nulla  amplius  observata,  et  medicamina  ultro  posttllabat  aegrota. 
A.  XV.  calendas  Ianuarias  per  integram  noctem  somno  fruita  erat 
tranquillo,  utpote  rariorem  experta  tussim ; sed  quoties  ista  eam 
accesserat,  lymphae  viridis  frusta  reiecerat.  Facies  fere  naturalis, 
pulsus  arteriarum  haud  frequentiores  sed  magis  elati,  respiratio  ac 
tussis  plane  tales  atque  pridie  comparebant.  Ad  vesperam  nihil 
fere  mutatum  fuit;  respiratio  fere  naturalis.  Postridie  de  dentium 
doloribus  mane  conquesta,  ad  os  explorandum  nos  perduxit,  cuius 
gingivas  ac  glandulas  salivales  aliquantum  tumidas  et  per  easdem 
respirationem  aliquando  velociorem  observabamus.  Sed  tussis  de- 
fuit omnis  ac  febris  omnino  mitior  visa.  Hydrargyro  igitur  remoto, 
cuius  grana  viginti  quatuor  sumta  fuerant,  decoctum  rad.  Salep 
substituimus,  camphora  ac  sulphure  stibiato  rubro  mixtum.  Circa 
horam  octavam  vespertinam  infans  melius  atque  nondum  hucusque 
sese  habebat,  nisu  quidem  plane  nullo  ad  perficiendam  respiratio- 
nem plane  sanam,  amplius  obvio.  Circa  mediam  noctem  somno 
repente  expergefacta  aliquantum  inquieta  comparuit,  ac,  dum  mater 
candelam  adferret,  oris  angulus  convulsiones  aliquot  expertus  est, 
quibus  sedatis  reliquam  noctem  ad  horam  septimam  usque  matuti- 
nam quietam  transegit.  Mox  sonus  quidam  peculiaris  auditus,  ad 
quem,  quum  arbitri  adpropinquassent,  varias  experta  denuo  aegrota 
convulsiones;  caput  quidem  reflexum,  bulbi  oculorum  sursum  ac 
retrorsum  torti  et  brachia  etiam  spasmis  vellebantur  clonicis,  per 
pauca  solum  temporis  momenta.  Hora  octava  matutina  bulbos  ocu- 
lorum semiapertos  et  sursum  retortos,  caput  posteriora  versus  re- 
flexum, os  perpetuis  motum  spasmis,  tanquam  aliquid  masticaret, 
manus  frigidas  ac  fuscas,  quem  colorem  etiam  pedes  ac  totum  reli- 
quum corpus  prae  se  ferebant,  respirationem  omnino  sanam,  tussis 

nullum  fere  vestigium,  vocem  tamen  raucam  deprehendimus.  Quum 
lecto  suscepta  in  matris  gremio  iussu  nostro  poneretur,  mentis 
omnino  compos  videbatur  aegrota,  sed  quum  corpus  erectum  tenere 
non  valeret,  in  lecto  reponi  efflagitabat.  Fuscus  corporis  color 
iam  disparuerat  quidem , pupillam  autem  valde  dilatatam,  fere  amau- 
roticam  ostendit , ita  ut  candela  etiam  admota  omnis  deficeret 
iridis  contractio.  De  coecitate  puellae  aliis  etiam  experimentis  con- 
victi, infusum  Valerianae  fortius  una  cum  liquore  c.  c.  succinato 
praescripsimus,  parentum  quidem  egestate  obstante , quo  minus 
moschum  profecto  hic  efficaciorem  a pharmacopola  redimerent. 
Quorum  medicaminum  usu  turbae  illae  quidem  sedatae,  sed  refle- 
xus capitis  situs,  masticatio  et  strabismus  permansere  iidem  atque 
tempore  matutino;  pulsus  arteriarum  clare  discerni  non  poterant, 
et  deglutitionis  difficultas  nulla  observata.  Hora  octava  vespertina 
violentissimi  redibant  spasmi,  spuma  simul  os  obducente,  quibus 
ultra  horam  et  dimidium  continuatis  infans  tandem  succubuit,  per 
cerebri  haud  dubie  hydropem,  impedita  respirationis  abnormis  in 
illud  vi  natum. 


XVI. 

A.  III.  calendas  Ianuarias  1808  cum  frigus  acutissimum  per  plu- 
res  iam  perdurasset  hebdomadas  ac  ventus  e media  orientem  ac  sep- 
tentrionem inter  coeli  plaga  (Nord-Ost)  continuo  spiraret,  puella 
ante  sana  duorum  annorum,  ab  refrigerio  admisso  raucedine  tussi- 
que simul  correpta  est,  cuius  sonus  in  catarrhis  solemnis  ille  erat, 
haud  peculiaris.  A.  VI.  nonas  Ianuarias  1809  die  Lunae  post  triduum 
igitur,  quod  raucedo  perdurasset,  sonus  tussis  tracheitidem,  quantum 

pater  retulit,  haud  amplius  dissimulabat;  quo  tamen  neglecto  paren- 
* tes  haud  levis  alias  ingenii,  me  quinto  demum  morbi  die,  ex  quo 
puella  raucedine  infestata  fuerat,  arcessendum  curabant.  Hinc 
quum  tertio  mensis  Ianuarii  die  circa  horam  undecimam  matutinam 
advenissem,  mater,  quae  filiam  in  gremio  positam  tenebat  de  sorte 
eius  parum  adhuc  sollicita,  rogatum  me  offendit,  ut  linctum  prae- 
scriberem pectoralem,  quo  raucedo  fugaretur,  et  respirationis  ob- 
staculum, collecta  quidem  tolleretur  pituita.  Neque  molesta  mihi 
visa  respiratio;  sed  inspiratio  aliquanto  profundius  trahebatur  et  per 
exspirationem  sonus  quidam  crepitans  auditus.  Brevi  post  quum 
infans  a nutrice  conclave  ingressa  in  lioc  circumgestari  vellet,  ma- 
treque id  renuente  vagitus  cum  eoque  tussis  puellae  provocarentur, 
quam  posteriorem  nondum  audiveram,  sonus  eius  tracheitidem  non 
poterat  amplius  dissimulare.  Pulsus  arteriarum  haud  commotos  nul- 
lumque aliud  febris  symptoma  observabam.  Quapropter  hoc  emeti- 
cum exhiberi  iussum: 

Rec. : Rad.  Ipecacuanhae  grana  quatuor 
Sachari  albi  scrupulum  unum 
M.  D.  in  triplo  S.  Quovis  horae  quadrante  dosis  detur  una. 

Hora  tertia  supplicibus  rogatus  precibus,  ut  confestim  ad  aegrotam 
accederem,  adeo  difficulter  respirantem  ut  parentes  suffocationem 
eius  metuerent,  peiorem  omnino  aeris  spirandi  observabam  functio- 
nem, clamore  ac  ploratu  continuis,  ex  quo  emeticum  sumsisset, 
haud  dubie  turbatam.  Vomitu,  qui  sat  creber  extitisset,  sola  tan- 
tum pituita,  nec  lymphae  plasticae  quidquam  eiectum  fuerat.  Hinc 
tres  circa  laryngem  applicari  iussi  hirudines  et  sequentem  simul 
suppeditari  linctum: 

Rec. : Camphorae  purae 

Sulphuris  stibiati  rubri  ana  grana  duo 
Mucilaginis  g.  arab.  unciam  semis 
Syrupi  Althaeae  unciam  unam 

M.  F.  linctus.  D.  S.  horis  alternis  cochlear  minus  exhibeatur: 

altcrnisque  horis  pulverem  etiam  propinari  morcurialem,  secundum 
hanc  formulam: 

Rec. : Hydrarg.  muriatici  mitis  gr.  semis 
Sachari  albi  scrupulum  unum 
M.  D.  in  sextuplo  S.  horis  alternis  pulvis  detur  unus. 

Versus  horam  septimam  infans  ab  haemorrhagia,  quae  omnem  inhi- 
bendae sui  luderet  operam , per  tres  integras  horas  continuata,  gra- 
vem virium  iacturam  cum  eaque  lipothymiam  expertus  est.  Quo 
facto  respiratio,  quantum  parentes  adfirmarunt,  continuo  melior, 
vel  a me  ipso  talis  observata  est,  licet  proprius  tussis  sonus  et  in- 
spirationis, qui  audiretur  sibilans  ille,  quum  propius  accessissem, 
adhuc  perstarent.  Interim  dolendum  erat,  quod  infans  iusto  cre- 
brius fleret  ac  clamitaret,  quo^ respiratio  brevi  non  posset  non  de- 
terior fieri  et  inflammatio  ipsa  augeri.  Hora  nocturna  decima  in 
gremio  matris  positus  ludebat,  omnibus  quidem  remediis  incassum 
adhibitis,  ut  in  cunis  remaneret,  in  quibus  continuo  vociferaretur. 
Genae  vivido  florebant  colore,  integrumque  corpus  calidum  tange- 
batur. De  pulsus  arteriarum  ratione  nihil  edicere  possum,  infante 
quidem  omnem  sui  contrectationem  abhorrente.  A.  IV.  nonas  Ianua- 
rias  hora  octava  matutina,  mater  aegrotam  facilius  per  noctem  re- 
spirasse, paucisque,  quas  in  cunis  ea  permansisset,  horis  multum 
sudasse  referebat.  Ipse  quidem  respirationem  aliquanto  deteriorem 
sine  magno  tamen  pectoris  nisu  incedentem,  inspirationem  sibilan- 

tem*  et  profundius , exspirationem  multo  magis  etiam  resonantem 
observabam;  tussim  frequentem  ac  vehementem,  quae  ploratu  in- 
fantis suscitato  maiores  etiam  respirationis  crearet  molestias,  calo- 
rem corporis  naturalem,  sitim  modicam.  Per  constantem  infantis 
renisum,  pulsus  arteriarum  modum  neque  nunc  emetiri  contigit. 
Propinata  nunc  ipsi  haec  medicamenta: 

Pi.ec.:  Hydrarg.  muriat.  mitis  gr.  unum 
Sachari  albi  scrupulum  unum 
M.  D.  in  sextuplo  S.  horis  alternis  pulvis  detur  unus. 

Rec. : Camphorae  purae 

Sulphuris  stibiati  rubri  ana  grana  tria 
Mucilaginis  gumini  arabici  unciam  semis 
Syrupi  Althaeae  unciam  unam. 

M.  D.  S.  horis  alternis  cochlear  modicum  detur. 

Vesicatorium  simul  nuchis  impositum.  Hora  undecima  per  somnum 
respiratio  peior  etiam  observata , humeris  quidem  vehementius  per 
eam  elevatis,  abdominisque  musculis  gravius  laborantibus.  Aegrota 
hinc  e cunis  sublata  melius  respirare  lusumque  cupere  videbatur. 
Hora  secunda  nobis  ipsis  respiratio  aliquanto  melior  neque  adeo 
sonora  visa,  sed  cum  arteriarum  pulsus  exploratum  ibamus,  manum 
infantis  apprehendentes , plangore  hinc  suborto,  confestim  molestior 
incedebat,  quartaque  hora  difficilior  atque  nunquam  hucusque. 
Quum  quivis  tussis  insultus  fletum  moveret,  maximae  inde  natae 
anxietates,  per  quas  aegrota  summo  cum  virium  nisu  in  matris  ulnis 
circumiactaretur.  Alvus  ab  hora  inde  secunda  bis  soluta,  fecum- 
que positarum  ratio  prorsus  sana  observata.  Hora  sexta  respiratio 
aliquanto  placidior  audita,  tussis  autem  acutissime  resonabat,  ex 
quo  nihil  adhuc,  quod  in  arteria  aspera  resolutum  esset,  conii- 

cere  liceret;  qui  rerum  status  ad  mediam  usque  noctem  perstabat. 
Pulsus  arteriarum,  quorum  rationem  in  infante  perquam  inquieto 
per  pauca  temporis  modo  momenta  explorare  possemus,  frequen- 
tissimos  eo  tempore  tetigimus,  calorem  corporis  naturalem;  urinas 
copioso  sedimento  valde  turbidas  vidimus.  Superiora  medicamina 
iam  continuata,  et  mater  simul  admonita,  ut,  qui  praesto  erant 
sinapismi,  quam  primum  peior  aegrotae  status  evaderet,  pedum 
plantis  imponerentur.  Nox  ipsa  per  somnum  aliquanto  crebriorem 
commodius  transacta,  sed  nullus,  qui  exoptatus  esset  sudor,  prove- 
nit et  respiratio  aliquoties  difficilior  etiam  per  aliquantum  temporis 
incessit.  Postridie  enim  rogati , ut  confestim  aegrotae  succurrere- 
mus, quippe  quam  parentes  iam  moribundam  crederent,  pessimum 
omnino  deprehendimus  eius  statum  summam  quidem  virium  con- 
tentionem dum  respirabat,  pulsus  arteriarum  frequentissimos  exi- 
lesque,  mentem  soporosarn  ac  per  intervalla  modo  lucidam;  quam 
cum  maxima  concomitaretur  anxietas,  infans  e cunis  tolli  ac  cir- 
cumgestari efflagitabat,  ut  mutando  semper  corporis  situ  illam  ali- 
quantum levare  posset.  Rariores  tussis  insultus  experta  aegrota, 
semel  vero  aliquem  ita  vehementem,  per  quem  lymphae  plasticae 
aliquot  frustula  expellerentur,  tenuiora  quidem  ac  colore  suo  viri- 
diori ab  intermixta  pituita  clare  distinguenda.  Urinae  latericiae 
post  aliquantum  tempus  copiosum  posuere  sedimentum.  Quum  pa- 
rentes conquererentur,  sese  nullo  modo  ab  aegrota  impetrare  po- 
tuisse, ut  linctum  sumeret  camphoratum,  pulverem  sequentem 
praescripsimus : 

Rec. : Hydrargyri  muriat.  mitis  rite  praeparati 
Sulphuris  stibiati  rubri 
Moschi  optimi  ana  granum  unum 
M.  D.  in  quatruplo  S.  per  singulas  lioras  pulvis  suppeditetur  unus. 

Duo  sinapismi,  quibus  radicis  armoraceae  aliquantum  addideramus, 
pedum  plantis  simul  impositi.  Versus  undecimam  horam  respiratio 
nullatenus  mutata,  tussis  tamen  fere  omnis  suppressa  fuit  atque 
aegrota  mentis  semper  haud  compos  in  conclavi  circumgestabatur, 
quam  mater  plures  etiam  sedes  fluidas  hora  decima  posuisse  refere- 
bat. Qua  propter  pulveres  mercuriales  illico  removeri  iussi  simulat- 
que  diarrhoea  recrudesceret.  Naphthae  aliquantum  phialae  infusum 
naribus  puellae  simul  per  singulas  horas  admoveri iussum,  quo  ea  dele- 
ctari videbatur.  Hora  sesquitertia  vero  pomeridiana  in  crinis  iacebat 
ea  prostrata,  tanquam  ipso  correpta  tetano.  Thorax  per  inspiratio- 
nem minus  atque  musculi  abdominales  commoti ; tussis  per  integram 
horam  siluerat  omnis;  facies  pallidissima,  labia  livida  venaeque  iugu- 
lares  tumidae  comparuere.  Matris  ulnis  susceptae  corpus  sustineri 
non  potuit,  sed  mortui  in  modum  collapsum.  Vesicatorium  nunc  pe- 
ctori impositum.  Post  horam  aliquantum  resuscitata  phialam  digito 
monstrabat  caffeae  decocto  repletam,  cuius  aliquantum  avide  hauri- 
ret. Quo  haustu  vehemens  motus  statim  vomitus,  ac  vehementissi- 
mae  eundem  insecutae  vomituritiones;  quibus  permagna  lymphae  sub- 
viridis striisque  distinctae  cruentis  quum  expelleretur  copia , tantum 
mentis  et  respirationis  mox  subsecutum  levamen,  ut  qui  aderant  vix 
sensibus  confidere  suis  auderent.  Nec  mirum,  quod  nos  etiam  stupe- 
facti puellam  hora  sexta  praeter  omnem  spem  et  opinionem  non  so- 
lum vivam,  verum  etiam  mensae  adsidentem  ac  ludentem  deprehende- 
remus, simulque  haud  magno  cum  nisu  respirantem.  Simulatque 
autem  fletus  accedebat,  respiratio  etiam  velocior  et  inspiratio  sibi- 
lans observabantur.  Tussis  aderat  frequens  et  cum  magno  saepe  nisu 
coniuncta , praesertim  quum  pulverem  unum  aut  caffeae  decocti  ali- 
quantum hausisset,  quod  iam  continuo  postularet.  Interdum  ita 
vehemens  eam  tum  invasit , ut  convulsivam  fere  tussim  referret , ut 


217 


qna  vultus  rubore  suffunderetur  et  intumesceret.  Pulsus  arteriarum 
frequentes  nec  tamen  irregulares  erant,  calor  corporis  omnino  natu- 
ralis et  labia  iusto  iterum  tincta  rubore.  Ouum  diarrhoea  iam  bis 
rediisset,  mater  pulveres  ex  hydrargyro,  sulphure  stibiato  rubro  et 
moscho  paratos  tam  diu  seiunctos  a se  invicem  exhiberi  iussa,  us- 
que dum  illa  sedata  esset.  Horam  nonam  et  decimam  inter  vesper- 
tinam morbus  haud  gravior  observatus.  Neque  tussis  modum  ex- 
cessit, neque  plus  neque  minus  lymphae  plasticae  reiectum.  Atta- 
men parentes  qui  redemtam  filiolae  salutem  sibi,  iam  gratularentur, 
a nobis  admoniti,  ne  nimium  sperarent,  veritis  quidem,  ne  recens 
lymphae  exsudatae  colluvies  iusto  citius  respirationem  denuo  prae- 
pediret; quod  utique  iam  versus  diluculum  proximum  factum.  Pri- 
die nonas  lanuarias  quidem  noctem  somno  tranquillo  in  universum 
transactum  esse  referebant  tussique  crebriori  multum  lymphae  san- 
guine intermixtae  ab  aegrota  reiectum,  quae  vero  non  membranacea 
sed  fluida  semper  fuisset,  viridique  solum  colore  ab  admixta  pituita 
distingui  potuisset.  Plora  octava  respiratio  multo  impeditior  gra- 
viusque  sibilans  incedebat,  aegrotaque  valde  inquieta  ulnis  continuo 
circumgestari  efflagitabat.  Maioribus  vero  lymphae  plasticae  frustis 
vomitu  abhinc  reiectis,  hora  undecima  aliquanto  meliorem  sese  habe- 
bat, alacriorque  crephndiis  suis  ludebat.  A vespera  inde  praeter- 
lapsa quum  quater  alvum  posuisset  laxam,  pulveribus , quos  liydrar- 
gyrum  muriaticum  mite  ingrederetur,  nunc  remotis,  sulphure  sti- 
biato moschoque  mixtos  solum  illos  continuari  iussimus.  Iam  in 
variis  corporis  regionibus  maculae  veluti  in  scarlatina  rubicundae 
nunc  prodibant  nunc  disparebant.  Hora  tertia  pomeridiana  respi- 
rationem valde  perturbatam  ostendit,  qua  humeri  musculique  abdo- 
minales violentius  distraherentur.  Tussi  licet  crebriori  nihil  omnino 
reiectum  nulloque  modo  impetratum,  ut  potus  aliquantum  aegrota 

hauriret.  Versus  sextam  autem  horam  caffeae  decoctum  ultro  postu- 
latum, quo  sumto  tussis  continuo  ingravescit  fere  convulsiva , vomi- 
tuque per  eam  suscitato  larga  lymphae  plasticae  copia  reiecta  compa- 
ruit.  Hora  tertia  et  quinta  alvum  denuo  posuit  laxum  nec  tam  copio- 
sam atque  tempore  antemeridiano.  Pulsus  arteriarum  exiles  ac  fre- 
quentes, calor  fere  naturalis,  urinae  admodum  turbidae  erant;  sudo- 
ris nullum  aderat  vestigium.  Quorum  symptomatum  fere  nullum 
hora  decima  immutatum  prostabat.  Quoties  aegrota  aliquem 
sumserat  potum,  tussi  vehementiori  vomituque  inde  natis  lympha 
plastica  reiecta  fuit.  Proxima  nox  placido  praeterlapsa  somno,  qui 
ne  temere  turbaretur,  pulveres  rariores  per  eandem  noctem  suppe- 
ditati. Alvus  bis  rite  exonerata.  Diarrhoea  nulla  comparuit.  Ipsis 
nonis  Ianuariis  hora  octava  respiratio  melior  nobis  visa  atque  die- 
bus aliquot  praecedentibus.  Potum  sumtum  tussis  semper  ac  vomi- 
tus insecuti,  quo  lymphae  plasticae  aliquantum  eiiceretur  interdum 
rotundae  aut  grumosae  striisque  distinctae  cruentis.  Nec  maculae 
scarlatinosae  in  variis  corporis  partibus  obviae  penitus  decessere. 
Circa  meridiem  et  vesperam  quibus  aegrotam  inviseremus,  nunc  me- 
lior nunc  impeditior  alternis  vicibus  respiratio  procedebat,  plus 
minusve  sonora,  ipsaque  inspiratio  licet  placidior,  interdum  sibi- 
lans, absque  tamen  ulla  virium  contentione,  per  totum  diem  nos  offen- 
debat. Corpus  multum  calebat,  pulsiis  arteriarum  licet  frequentes 
adhuc  clarius  atque  pridie  discerni  poterant.  Sitis  permagna,  totum- 
que corpus  pallido  quodam  rubore  suffusum  erat,  aegrotae  ita  mo- 
lesta, ut  semper  scabi  vellet.  A.  VI.  idus  Ianuarias  nullus  in  respi- 
ratione virium  nisus  obvius,  vox  autem  eadem  rauca  atque  ante 
erat,  nec  sonus  tussis  immutatus,  ita  ut  quae  faceret  verba,  percipi 
non  possent.  Quum  tussis  interdum  adhuc  licet  rarius  atque  antea 
vere  convulsiva  erumperet,  magna  saepe  lymphae  plasticae  frusta 

per  eamreiecta,  quae  striis  tamen  cruentis  destituta  fuere.  Rubor 
ille  per  totum  corpus,  excepta  facie,  diffusus,  idem  permansit.  Alvus 
rite  soluta,  urinae  vero  continuo  turbidae  missae.  Ob  gravem  vi- 
rium iacturam  sub  tali  quidem  rerum  statu  haud  mirandam  aegrota 
in  cunis  semper  recumbere  cupiebat.  Pulsus  arteriarum  frequentes 
quidem  sed  non  exiles,  calor  corporis  auctus  sudorque  nullus  obser- 
vati. Quapropter  praescripsimus: 

Ree. : Moschi  optimi  grana  sex 

Sulphuris  stibiati  rubri  grana  tria 
Mucilaginis  g.  arabici  unciam  semis 
Syrupi  Althaeae  unciam  unam 
M.  D.  S.  horis  alternis  cochlear  detur  minus. 

Postridie  symptomata  omnia  eadem  observata,  excepto  rubore,  qui 
altior  compareret.  Per  tussim  nonnunquam  sat  violentam  lymphae 
plasticae  frusta  crebrius  reiecta.  Medicamenta,  quae  praescripta 
fuere  sedulo  suppeditata.  Praeter  caffeae  decoctum  lacte  dilutum 
aegrota  cibum  potumque  quoscunque  alios  recusabat.  Die  decimo 
Ianuarii  tracheitis  quidem  quoad  respirandi  difficultatem  haud  dete- 
rior observata,  raucedo  vero  tussisque  sonus  ultra  mensem  adhuc 
perstabant.  Ruborem  scarlatinum  intra  biduum  fugatum  desqua- 
matio  secuta  epidermidis  copiosa  per  totum  corpus.  Quum  vero 
aegrota  in  dies  evidenter  magis  maceresceret,  nullis  flueretur  ali- 
mentis praeter  caffeae  decoctum  lacte  dilutum,  semper  febricitaret, 
atque  ut  plurimum  soporosa  iaceret,  ita  ut  potus  aut  medicaminum 
sumendorum  in  finem  excitari  demum  eam  oporteret,  status  eius 
non  poterat  non  in  universum  peior  in  dies  evadere.  Medicamina 
insuper  ita  aversabatur,  ut  praeter  exiguam  moschi  copiam  sulphure 
stibiato  rubro  mixtam  nihil  assumeret.  Post  tres  hebdomadas  ex 
quibus  tristis  hic  status  perdurasset,  urinarum  etiam  secretio  dimi- 

nui  ac  primum  pedum  oedema,  mox  intra  octiduum  totius  corporis 
modica  intumescentia,  cuin  eaque  perfectum  inde  nasci  coepit  ana- 
sarca,  ita  ut  facies  etiam  valde  tumida  conspiceretur.  Quapropter 
decoctum  radicis  saleb  a nobis  praescriptum,  cui  liquoris  ammonii 
acetici  squillaeque  extracti  non  nihil  admisceri  iuberemus,  oleum- 
que simul  terebinthinae,  unguento  hydrargyri  cinereo  mixtum,  abdo- 
mini iussu  nostro  infricatum.  Hinc  urinae  mox  largius  missae,  ita 
ut  tumore  omni  intra  quatuor  dies  fugato,  aegrota  sceleton  verum 
cute  involutum  referret,  neque  ulla  arrideret  nobis  spes,  fore  ut 
eam  a morte  tandem  redemtam  obtineremus.  Quam  ob  causam 
' animam  chinae  sic  dictam  praescripsimus,  aliquanto  squillae  adjiuc 
admixto,  quo  largiores  etiam  urinae  secernerentur.  Ut  ipsa  assu- 
merentur alimenta,  nullis  unquam  ab  aegrota  impetrari  potuit  reme- 
diis, praeter  caffeae  decoctum  omnia  detrectante.  Praeter  omnem 
autem  spem  ac  opinionem  moribunda  quasi  vita  resurrexit,  ciborum 
quidem  appetitu  reduce  facto  eoque  tanto  ut  in  bulimiam  degene- 
raret. Iam  hydropis  symptomatibus  deletis  animam  chinae  solam 
continuari  iussimus.  Permultum  tamen  temporis  durabat,  antequam 
pristinae  restituerentur  vires  ac  tres  integri  menses  praeterlapsi  ante- 
quam pristinus  corporis  vigor  quod  diu  adhuc  macilentum,  redu- 
ceretur. Dum  haec  autem  scribimus,  puella  omnino  sana  dicenda, 
postquam  a tertio  inde  Ianuarii  die  ad  decimum  quartum  usque 
camphorae  solum  grana  octo,  hydrargyfique  muriatici  mitis  grana 
triginta  et  sex , multo  maiorem  vero  etiam  sulphuris  stibiati  rubri  et 
moschi  copiam  assumserat,  illius  quidem  drachmam  unam  cum  granis 
triginta,  huius  drachmam  unam  et  quadraginta  grana  duo.  Nec  non 
de  medicaminibus  hisce,  sulphuris  quidem  stibiati  rubri  grana  sex, 
moschi  grana  decem  et  hydrargyri  muriatici  mitis  grana  duodecim 
posthac  adhuc  sumebat. 

